
NOTIA AUTORULUI 


Am scris această carte cu avânt, în dorinţa de a oferi cititorilor 
baza reală a istoriei omenirii, în punctele ei esenţiale. Era un proiect mai 
vechi, o năzuință pe care o aveam încă din anul 2004, după ce am 
urmărit stupefiat în Sala Proiecţiilor unele imagini din trecutul „interzis” 
al umanităţii. 

Două au fost motivele principale pentru care nu am împlinit mai 
repede acest proiect: pe de o parte, nu aveam suficientă informaţie ca să 
creionez o viziune pertinentă asupra destinului omenirii, de la 
începuturile sale și până în prezent; pe de altă parte, în perioada 
respectivă nu am avut permisiunea să revelez decât o foarte mică parte 
din ceea ce știam deja. Chiar și în prezent mi s-a recomandat să nu fac 
dezvăluiri despre unele momente „delicate” din istoria umanităţii - care 
ar putea zdruncina din temelii concepţiile de natură religioasă ale unor 
categorii de oameni - ori despre alte evenimente sensibile de natură 
politică și  geostrategică, din cauza unor probleme sau „jene” 
guvernamentale ce ar putea să apară. 

După ce am încheiat de scris textul acestei cărți, recitindu-l pentru 
corectură mi-am dat seama că el ar putea fi destul de complicat și chiar 
„stufos” pentru o înţelegere facilă. Câteva zile am rămas în dubii, 
neștiind prea bine ce să fac. În cele din urmă am realizat că o 
simplificare a sa ar putea naște mai târziu alte întrebări, astfel că am 
decis să „risc” și să trimit spre publicare versiunea integrală. 

Îndrăznesc totuși să fac o sugestie cititorului: cel puţin capitolele 4, 
5, 6 și 7 trebuiesc parcurse cu atenţie, pentru a înţelege bine rădăcinile 
„proiectului uman”. Recitirea unor fragmente din cuprinsul lor ar fi de 
asemenea de folos și ar contribui la o cunoaștere mai bună a ceea ce s-a 
petrecut în acele timpuri foarte îndepărtate. 

Chiar dacă noţiunile prezentate în această carte par a fi dificile, 
totuși am considerat că este necesar să fac un pas înainte și să expun în 
acest fel unele aspecte mai profunde. Consider de asemenea că 
elementele prezentate în celelalte volume au pregătit terenul pentru o 
justă înţelegere a semnificaţiilor ezoterice și de altă natură pentru 
cititorul interesat, astfel încât lectura prezentului volum și a celor care 
vor urma să aibă sens și coerenţă. 

Voi continua cu acest gen de abordare mai elaborată, care a devenit 
o necesitate în contextul actual al vremurilor. Am speranţa că cititorii 
acestei serii de volume vor înțelege în mod corect demersul meu și 
dorința sinceră de a expune lumii unele aspecte necunoscute ale 
realităţii în care trăim. 


Radu Cinamar 1 martie, 2019 


Cap. 1 - PĂMÂNIUL ÎN 
SECŢIUNE 


După ce am revenit din Utklaha, orașul vechilor mayași din 
centrul Pământului - situat foarte aproape de După ce am 
revenit din Utklaha, orașul vechilor mayași din centrul 
Pământului - situat foarte aproape de citadela sublimă a 
Shambalei - am fost nevoit să iau contact cu realitatea destul 
de dură de la suprafaţa planetei noastre. Diferenţa de percepţie 
și de nivel de vibraţie era uriașă, în primele zile mă simţeam 
aproape sufocat și totul mi se părea primitiv: obiceiurile 
oamenilor, ideile și ambițiile lor, modul de concepere a vieţii și, 
de asemenea, nivelul de trai. 

Spre deosebire de mine, Cezar părea să fie în elementul 
său atât în „interiorul” Pământului, cât și la suprafaţa lui. 
Aproape imediat după ce am ajuns la Bază, el a cerut o 
informare sintetică locotenentului Nicoară, care îl înlocuise la 
conducere. În următoarele ore, Cezar deja distribuia sarcini, 
făcea planificări, avea convorbiri telefonice în ţară și străinătate 
și lua decizii importante. Îi admiram extraordinara putere de 
focalizare și stăpânire de sine, forţa și energia ce radiau din 
plin din fiinţa sa, determinarea și bunele sale intenţii, exprimate 
întotdeauna cu o simplitate și modestie minunate. În ceea ce 
mă privește, a trebuit să plec pentru două zile la București, 
pentru a rezolva unele chestiuni cu caracter personal. Agitaţia 
din capitală și treburile pentru care mă aflam acolo nu erau 
chiar ceea ce aveam nevoie atunci, mai ales că impresiile din 
călătorie erau foarte vii. Mi-am revenit totuși destul de repede 
și după ce m-am întors la Bază am reintrat în fluxul normal al 
activităţilor, deoarece eram presaţi de apropiata plecare în 
expediţia prin cel de-al treilea tunel - ramificaţia spre Irak - 
care era programată la începutul lunii februarie 2015. 


Probleme cu alcâtuirea echipei 


Câteva dintre elementele de bază ale acestei expediţii 
fuseseră deja stabilite în discuţiile cu maiorul Cross, cu puţin 
timp înainte. Echipa urma să fie alcătuită din cinci membri, 
fiind vorba despre o deplasare de scurtă durată, ce avea un 
scop precis. Pentru mine era prima călătorie prin cel de-al 
treilea tunel, dar deja aveam o anumită experienţă, acumulată 
în expedițiile prin celelalte două tuneluri, astfel încât mă 
simțeam pregătit pentru o astfel de încercare. 

Sarcina organizării acestei expediţii mi-a revenit mie și 
locotenentului Nicoară. De partea administrativă a protocolului, 
care includea planul general al deplasării și componenta 
echipei, inclusiv toate actele și legăturile cu partea americană, 
mă ocupam eu; logistica, partea științifică și elementele de 
securitate intrau în atribuţiile locotenentului Nicoară. 

Deoarece această expediţie urma să fie una „fulger”, 
pregătirea ei a fost relativ simplă. Într-o primă etapă a 
organizării, echipa era alcătuită din Cezar, locotenentul 
Nicoară, eu și - în conformitate cu ceea ce au cerut americanii - 
doi ofiţeri din Serviciul de Operaţiuni Secrete al Marinei 
Americane. Noi nu am înţeles motivul implicării Marinei și am 
cerut anumite explicaţii. Am primit un răspuns confuz, ceea ce 
ne-a făcut să reconsiderăm componența echipei, solicitând 
membri din structura internă secretă a Pentagonului, așa cum 
s-a procedat în celelalte expediţii. La acea vreme, situaţia a fost 
puţin tensionată, mai ales datorită venirii unui Venerabil, cu 
care noi am avut o discuţie la care a participat și maiorul 
Samuel Cross. "Totuși, discuţia respectivă nu a influenţat 
colaborarea cu partea americană pentru deplasarea mea și a lui 
Cezar în Yosemite (Vezi volumul 5, În interiorul Pământului - Al 
doilea tunel, 2017, cap. 6 - n. ed.). S-a dovedit, în plus, că 
Venerabilul a avut alte intenţii și nu a făcut presiuni în ceea ce 
privește componenţa echipei ce urma să facă deplasarea, dar a 
cerut drepturi asupra studierii unui anumit artefact. De fapt, el 
voia dreptul de a studia plăcuţele de cristal, despre care știa că 
au fost descoperite în cel de-al treilea tunel, din rapoartele 
expedițiilor anterioare prin acesta. 

În urma cererii noastre de a schimba componenţa echipei, 
americanii au revenit asupra deciziei lor și au inclus pe listă doi 
ofițeri tineri din serviciul pe care noi l-am solicitat. După 


această schimbare, a apărut un element surpriză, pe care Cezar 
și cu mine l-am aflat abia după ce am venit din Argentina. La 
început a fost doar o informare scurtă, verbală, din partea 
locotenentului Nicoară, dar mai apoi el a prezentat situaţia în 
raportul solicitat de Cezar. 


„Scaunul” special 


Din „briefing-ul” prezentat de Nicoară am aflat că echipa 
de savanţi a reușit să pună la punct o tehnologie care permitea 
descărcarea informaţiilor de pe tăbliţele de platină găsite în 
Camera Ocultă din Egipt, la care se ajungea prin primul tunel 
(Vezi volumul 3, Misterul din Egipt - Primul tunel, 2007, cap. 4 
- n. ed.). La aceasta se lucra într-adevăr de ani de zile. 

Sistemul de codare a înregistrărilor și materialul 
necunoscut care permitea aceasta au rămas un mister pentru 
savanţi, dar în cele din urmă ei au reușit cumva să ușureze 
accesarea informaţiilor stocate. Imediat după descoperirea 
plăcuţelor în Camera Ocultă din Egipt, cea mai mare problemă 
a fost aceea că datele pe care le conţineau nu puteau fi 
accesate în mod aleator, adică nu puteau fi „derulate”. În primii 
ani după descoperirea lor s-au realizat studii intense și s-a 
reușit cu foarte mare dificultate să se descarce informaţia de pe 
o singură tăbliță în aproximativ un an, dar în Camera Ocultă din 
Egipt existau mii de astfel de tăblițe. Locotenentul Nicoară ne-a 
informat însă că a fost realizat un pas important în această 
direcţie și, chiar dacă acum extragerea informaţiei de pe o 
tăbliță durează ceva mai puţin de o lună, tehnologia de 
realizare este accesibilă și ea poate fi multiplicată fără 
probleme, astfel încât se poate merge în paralel cu mai multe 
tăblițe. Faptul că s-a reușit descărcarea acestor date extrem de 
importante în format digital face posibilă inventarierea și 
clasificarea lor, dar bineînţeles că aceasta se va petrece într-un 
regim foarte securizat. În raportul pe care l-a întocmit, 
locotenentul Nicoară preciza că americanii au întrebat despre 
acest protocol, dorind să știe dacă decodarea și descărcarea 
informaţiei se va face la ei sau la noi. Cezar a fost însă foarte 
clar în această privinţă: „Dacă operaţiunea se realizează în 


Statele Unite, asta înseamnă transportul tăblițelor acolo. Nu ne 
putem permite așa ceva. Un tezaur, să zicem, îl mai poţi trece 
cu vederea (Probabil este o aluzie fină a lui Cezar despre 
tezaurul românesc transportat în Rusia, în timpul Primului 
Război Mondial, tocmai pentru a fi în siguranţă. Între timp, 
tezaurul pare să se fi „volatilizat”, cea mai mare parte a lui fiind 
nerestituită până în prezent - n. ed.), dar nu această 
inestimabilă comoară, care privește întreaga omenire. 
Operațiunile de decodare și clasificare se vor face aici”. 

Acest pas înainte realizat de cercetători m-a bucurat foarte 
mult, deoarece îmi permitea să am acces foarte ușor la toate 
acele înregistrări, pentru a le studia. Protocolul s-a dovedit însă 
a fi puţin mai complicat. În discuţiile bilaterale care au urmat, 
americanii „au încercat puţin marea cu degetul”, vehiculând 
ideea  „șantajului”, dar au renunţat repede pentru că 
argumentele noastre au fost evidente. Ei au încercat să ne facă 
dependenţi de această nouă tehnologie de descărcare a datelor, 
pe care au descoperit-o, însă au recunoscut imensele probleme 
care puteau să apară în cazul în care tăblițele ar fi fost luate de 
aici. 

Mult mai ușor era să fie asamblat în România un laborator 
destinat exclusiv pentru această sarcină, iar pentru o siguranţă 
desăvârșită s-a decis ca, după inventarierea și decodarea 
informaţiei, plăcuţele să fie duse înapoi în Camera Ocultă din 
Egipt. De asemenea, s-a pus la punct protocolul securizării 
informaţiei și locul în care aceasta va fi stocată, modalităţile de 
protecţie a ei, precum și căile de acces la informaţia respectivă, 
care erau foarte stricte. 

Acurateţea extragerii datelor de pe tăblițe era de aproape 
80%, ceea ce însemna foarte mult. Sinteza rapoartelor 
științifice justifica pierderile de informaţie printr-o stranie 
interacțiune ce apărea la un moment dat între tehnologia 
folosită și materialul necunoscut, care asigura suportul 
informaţiei  holografice. Acesta avea unele proprietăţi 
magnetice foarte speciale și „funcţiona” după un algoritm care 
nu a putut fi descifrat în totalitate până în prezent. Existau deci 
unele pierderi de informaţie, dar procentul era acceptabil, mai 
ales că puteam spera în timp la o rezolvare completă a 
problemei. 


Locotenentul Nicoară menţiona în raport, în mod repetat, 
existenta unui element pe care trebuia neapărat să-l luăm în 
considerare. Având deja la dispoziţie informaţia în format 
digital care a fost extrasă cu tehnologia americană, am vizionat 
mare parte din acele înregistrări extraordinare și am observat 
că în multe dintre ele, chiar la începutul fluxului de imagini, 
apărea un „scaun” având o formă specială, care cel mai 
probabil făcea posibilă deplasarea conștiinței individuale la 
mari distanţe, atât pentru realizarea unor „întâlniri” cu alte 
fiinţe sau entităţi, cât și pentru a „vedea” locuri, planete, stele 
sau alte elemente cosmice de negândit pentru mintea umană 
obișnuită. Acel „scaun” era ca o „marcă” a imaginilor și cred că 
indica modalitatea prin care au fost accesate informaţiile. 

Știam deja de la Cezar că în complexul subteran din Irak - 
la care se ajunge plecând prin cel de-al treilea tunel - exista o 
„cameră” asemănătoare cu cea din Egipt, dar mai mică. După 
vizionarea materialelor video extrase de pe tăbliţele de platină, 
Cezar mi-a spus că în Camera Ocultă din Irak se afla un „scaun” 
asemănător cu ceea ce noi am văzut în imaginile respective. 
Prin urmare, motivul pentru care locotenentul Nicoară 
menţionase „elementul comun” între cele două Camere Oculte 
era că în imaginile de pe unele tăblițe de platină din Egipt 
apărea un „scaun” special, asemănător cu cel care exista în 
complexul din Irak. 


Veriga lipsă 


Totuși, chiar dacă Cezar fusese în Camera Ocultă din Irak 
de mai multe ori, el nu a putut înțelege în mod clar ce efect 
avea acel „scaun” asupra ființei umane, deoarece el nu 
funcţiona. Toate modalităţile încercate au fost sortite eșecului, 
inclusiv tentativa de racordare la o sursă exterioară de energie. 
„Scaunul” nu se „amorsa” și, prin urmare, nu a putut fi folosit și 
adus la condiţia de funcţionare după ce a fost descoperit. 

Enigma a persistat până când, vizionând împreună cu 
Cezar înregistrările de pe câteva tăblițe de platină din marea 
bibliotecă din Egipt, a devenit clar că funcţionarea „scaunului” 
depindea de un cristal destul de mare, care era plasat într-un 


lăcaș situat în dreapta lui. Cristalul era luminos, iar radiaţia lui 
varia în intensitate, în funcţie de elementele informaţiei care 
era prezentată. Din câte ne-am putut da seama, cristalul avea 
forma unui tetraedru și era încastrat cu vârful în jos. 

Problema era că un astfel de cristal nu exista în Camera 
Ocultă din Irak; locașul în care el ar fi trebuit să fie acolo, în 
dreapta „scaunului”, era gol. 

Acest fapt era destul de ciudat, deoarece nu avea sens să 
existe doar „scaunul”, fără prezenta cristalului de care 
depindea funcţionarea lui, așa după cum noi am văzut în 
înregistrările de pe tăblițe. 

Tocmai de aceea, după ce Raportul Informativ a fost trimis 
Pentagonului, unele voci din staff-ul de conducere al acestuia 
au solicitat prezenţa unui expert în II, pentru a face parte din 
echipa ce urma să se deplaseze prin al treilea tunel. 
Argumentul lor era că informaticianul ar fi putut eventual 
rezolva problema funcţionării „scaunului” special. 


Reprezentare simplă a cristalului eteric incastrat 


Personal, mi-ar fi plăcut să-l reîntâlnesc pe Aiden (Vezi 
volumul 3, Misterul din Egipt - Primul tunel, 2007, cap. 2, 
pag.72 - n. ed.), însă știam că acesta nu mai figura în serviciul 
Armatei S.U.A. de mai bine de șase ani. În ședințele noastre 
consultative din cadrul Bazei Alpha, am decis totuși să nu 
suplimentăm numărul de membri ai echipei. Astfel, după mai 
multe  deliberări cu Pentagonul, s-a renunţat la această 
variantă, care după părerea mea nu ar fi dat niciun rezultat. În 
schimb, erau posibile unele scurgeri ulterioare de informaţii, 
deoarece experții în IT erau civili. Excepţie a făcut Aiden, care 
a fost un caz special. 


Un ajutor important 


Misterul lipsei cristalului din Camera Ocultă din Irak nu a 
putut fi descifrat și atunci - într-una din ședințele de planificare 
a expediției prin cel de-al treilea tunel - Cezar a decis să-l 
contactăm pe Dryn, înțeleptul din Tomassis, pentru a-i cere 
părerea și chiar ajutorul (Vezi volumul 5, În interiorul 
Pământului - Al doilea tunel, 2017, cap. 3, pag.156 - n. ed.). Pe 
la sfârșitul lui ianuarie, Cezar a realizat aceasta după metoda 
cunoscută de contactare, în Sala Proiecţiilor. După ce a revenit 
la Bază, mi-a spus că Dryn a fost de acord să ne ajute și câ va 
cere la rândul lui sprijin Consiliului din Apellos. Dryn a justificat 
asta prin faptul că cei din Apellos ar putea ști mai multe, 
deoarece sunt hibridizaţi cu o rasă de ființe din spaţiul cosmic, 
iar tehnologia complexului secret din Munţii Bucegi era în mod 
evident de origine extraterestră. Prin urmare, era logic ca 
locuitorii din Apellos să înțeleagă mai bine această tehnologie și 
să ne poată ajuta. 

Ideea lui Cezar nu a fost primită însă cu prea mult 
entuziasm la anumite niveluri ale Pentagonului. Într-adevăr, 
unii generali de acolo nu doreau să creeze un precedent pentru 
a ne „îndatora” altor civilizaţii, fie ele și din interiorul planetei. 
Altfel spus, nu se dorea împărtășirea tehnologiei din Sala 
Proiecţiilor și din Camerele Oculte din Egipt și Irak, chiar dacă 


populaţia din Apellos era mai avansată decât a noastră. 
Informaţia ne-a parvenit pe cale neoficială, de la maiorul 
Samuel Cross, bun prieten cu Cezar. Faptul că de voalez acest 
lucru aici se datorează permisiunii directe a maiorului Cross, 
care este un om integru și onest. Astfel de tensiuni între partea 
română și cea americană apar uneori la nivel decizional, însă 
ele sunt de obicei repede depășite, cu sau fără diplomaţie. Așa 
după cum am spus, cele mai dificile momente sunt acelea în 
care trebuie să facem faţă intervenţiei unui Venerabil, pentru că 
atunci lucrurile sunt mult mai complicate. 

Răspunsul lui Dryn nu a întârziat, iar intervenţia lui în 
Apellos, unde este foarte respectat, a deschis de fapt o cale 
extraordinară pentru justa cunoaștere a trecutului omenirii, pe 
care, în punctele sale principale îl voi prezenta în acest volum. 
Dryn ne-a transmis că cei din Apellos au fost de acord să ne 
ajute și, mai mult decât atât, la rândul lor au propus ca de 
atunci înainte să existe un om de legătură între ei și lumea de la 
suprafață. Mirarea mea a atins cote maxime atunci când Cezar 
m-a înștiințat că, la cererea Consiliului din Apellos, acel om de 
legătură aveam să fiu eu. Nu au oferit prea multe detalii asupra 
acestei decizii, însă au spus că întâlnirea cu mine în Apellos le-a 
făcut o bună impresie. Zâmbind mulțumit, Cezar mi-a spus de 
asemenea că ei doreau o persoană cu o relativ bună pregătire 
în domeniul ezoteric, pentru a putea înţelege corect dezvăluirile 
pe care doreau să le facă. 

Așa după cum au prezentat situaţia, decizia lor părea că 
face parte dintr-un plan foarte amplu de devenire a societăţii 
umane de la suprafața Pământului și că putea reprezenta o 
verigă importantă în transformarea nivelului de conștiință 
măcar a unei părți a omenirii, prin răspândirea informaţiei. 

Dryn a precizat că, la nivelul planetei noastre, acest plan 
este coordonat de înţelepţii Shambalei. 

Deși îmi doream foarte mult să ajung în Shamballa, eram 
conștient că aceasta presupunea să am un anumit nivel de 
conștiință și de înţelegere, care să permită prezența mea acolo. 
Vizita în Utklaha, în centrul Pământului, mi-a arătat aceasta în 
mod clar, dar a sădit totodată în inima mea nostalgia acelui 


tărâm de vis, la care nu am avut acces decât privindu-l din 
depărtare. Acum, o dată cu această șansă minunată oferită de 
cei din Apellos, mă gândeam că poate momentul pătrunderii 
mele în Shamballa nu era chiar așa îndepărtat. 


Apellos reactivat 


Lucrurile au evoluat repede: Dryn a intermediat legătura cu 
cei din Apellos și ne-a oferit de la aceștia un set de coordonate 
precise, care indicau un loc de întâlnire. O cercetare rapidă ne- 
a arătat că acel loc se afla pe un deal pustiu de lângă un oraș 
mic din Transilvania, lângă poalele Munţilor Apuseni. A fost 
stabilită o dată și o oră precisă pentru a ajunge acolo, neînsoţit. 
Semăna puţin cu ceea ce văzusem în filme, dar era perfect de 
înțeles. De altfel, locul indicat făcea practic imposibilă orice 
diversiune: dealul de mică înălțime era golaș, acoperit doar cu 
un strat subţire de zăpadă, iar împrejurul lui, pe o arie destul 
de extinsă, vedeam același peisaj, aproape lipsit de copaci, 
arbuști sau pădure. Orașul se vedea în depărtare, cam la cinci 
kilometri distanta. Printre celelalte dealuri și movilele de 
pământ din jur nu exista niciun drum de acces; la nivelul 
solului, nu puteai ajunge acolo decât mergând pe jos. 

Era evident că locul fusese ideal ales pentru a bloca 
eventuale tentative de a fi urmărit. Totuși, nu cred că cei din 
Apellos au procedat în acest mod pentru că ne-ar fi suspectat în 
vreun fel, ci mai curând a fost probabil o măsură minimă și 
chiar necesară de protecţie, în condiţiile în care nu de puţine 
ori anumite forțe și facţiuni, naţionale sau străine, au dovedit că 
interesele lor oculte și ambițiile au fost oneroase și lipsite de 
transparenţă. 

Tendinţa de a controla, de a profita, de a cuceri și chiar de 
a suprima, a produs de-a lungul timpului multă suferinţă și 
situația nu este mai bună nici în ziua de astăzi, chiar dacă 
lucrurile par să fie poleite în intenţii benefice. 

Când am ajuns la locul de întâlnire, acolo mă aștepta deja 
un bărbat. M-am gândit atunci că situaţia părea o reeditare a 


întâlnirii din Argentina, când Cezar și cu mine am fost așteptați 
de asemenea într-un loc pustiu de către un șaman straniu (Vezi 
volumul 5, În interiorul Pământului - Al doilea tunel, 2017, cap. 
7, pag.285 - n. ed.). Acum, cel puţin, bărbatul părea a fi mai 
„normal”: între două vârste, el arăta ca un om obișnuit, 
îmbrăcat într-un echipament de iarnă sportiv și fiind foarte 
degajat. În plus, am răsuflat ușurat că - spre deosebire de 
șamanul din Argentina - acesta vorbea, dar în limba germană, 
cu un ușor accent bavarez. 

Mi-a indicat dezinvolt direcţia în care trebuia să mergem și 
mare mi-a fost mirarea văzând că, de fapt, ne îndreptam spre 
oraș, de unde eu venisem. Mi-am exprimat nedumerirea în 
legătură cu aceasta și bărbatul mi-a explicat, așa după cum am 
bănuit, că locul de întâlnire nu a reprezentat decât o măsură 
minimă de protecţie. 

— Am fost instruit să vă conduc doar pe dumneavoastră la 
locul de aprovizionare, mi-a spus el. 

Am ridicat mirat din sprâncene. 

— Detecţia mea se poate realiza foarte ușor, chiar dacă 
suntem numai noi doi. Spun asta în cazul în care s-ar dori așa 
ceva, am precizat mai apoi, pentru a nu fi înţeles greșit. 

Bărbatul a zâmbit fin și mi-a spus: 

— Din momentul în care ne-am întâlnit, orice dispozitiv pe 
care îl aveţi asupra dumneavoastră nu mai funcţionează. Aţi 
„dispărut” pentru un anumit timp din lumea exterioară. 

L-am privit întrebător. El a făcut o scurtă pauză, apoi a 
adăugat criptic: 

— Tehnologia din Apellos. 

Intuisem că putea fi vorba despre așa ceva; totuși, bărbatul 
nu mi-a arătat niciun dispozitiv, ci continua să pășească destul 
de susţinut și concentrat. Curios, mi-am scos telefonul din 
buzunar și GPS-ul special de la Bază. Într-adevăr, amândouă 
dispozitivele erau „moarte”. Nu am mai spus nimic, dar 
admiram în sinea mea nivelul acelei tehnologii. 

Restul drumului, pe care l-am parcurs în câteva minute, a 
decurs agreabil, discutând doar generalităţi. Am remarcat însă 
că bărbatul nu se prezentase. Ne aflam deja aproape de 


periferia micului oraș, o zonă destinată mai ales depozitelor de 
firme. Eram destul de mirat, pentru că mă așteptam să ajung 
într-un loc mult mai izolat și misterios, eventual din nou în 
Apellos, dar de fapt bărbatul m-a condus în faţa unui hangar 
obișnuit, bine întreţinut, într-o curte străjuită de un gard 
modern. Am parcurs amândoi drumul până la intrare și, spre 
uluirea mea, am intrat pur și simplu prin ușa de acces în acel 
hangar, exact ca într-un depozit obișnuit al unui retailer. 

Trebuie să spun că mă așteptam la ceva inedit și misterios 
vizavi de acea întâlnire, dar ea s-a dovedit a fi cât se poate de 
obișnuită, chiar banală. Dacă nu ar fi fost elementul cu 
tehnologia de protecţie, demonstrată de acel bărbat de origine 
germană, aș fi zis că totul era produsul unei farse de prost gust 
sau, cel puţin, că sosisem acolo pentru a face cumpărături. În 
realitate, așa după cum aveam să înţeleg foarte repede, 
lucrurile stăteau complet diferit. 

Hangarul nu era decât una dintre bazele de alimentare ale 
civilizației din Apellos, despre care ei îmi spuseseră la vizita pe 
care o făcusem de curând în orașul lor. Într-adevăr, privind 
repede în jur, am remarcat că acel loc era plin de mărfuri și în 
special de alimente. Vedeam peste tot baloturi, saci, cutii mari 
și containere, stivuitoare - într-un cuvânt, activitatea obișnuită 
în astfel de cazuri, într-un depozit de mărfuri. 


Casca interdimensionala - 
O tehnologie uimitoare 


Bărbatul care mă condusese a închis ușa hangarului în 
spatele meu, rămânând afară. În hangarul luminat am văzut 
cinci persoane care veneau către mine și am recunoscut la ele 
„stilul” specific din Apellos. Deși arătau ca și noi, totuși chipul 
lor avea o lumină aparte, fruntea era mai înaltă, mersul foarte 
armonios, chiar nobil, iar părul brunet lucea ca și cum ar fi fost 
uns cu ulei. Au ajuns în dreptul meu și m-au salutat, vorbind de 
această dată în limba română. Erau îmbrăcaţi în salopete 


simple, dar elegante, de culoare brun-roșiatică. Pielea feţei era 
albă, făcând un contrast destul de puternic cu părul lor foarte 
negru, iar ochii erau mai alungiți decât ai noștri și ușor 
migdalaţi. Unul dintre cei cinci părea a fi conducătorul lor, cu 
care am schimbat câteva amabilități. Vorbea româna foarte 
bine, deși în pronunție se putea simţi ceva straniu. Era spontan, 
degajat, liber și m-a făcut să mă simt excelent prin amabilitatea 
și chiar bunătatea cu care m-a primit. 

Apoi trei dintre bărbaţi au plecat într-o altă zonă a 
hangarului, în timp ce eu am rămas cu conducătorul lor și încă 
o persoană, ce pășea în urma noastră plină de respect. Cei doi 
mi-au arătat o zonă mai retrasă din hangar, unde pe sol am 
văzut un cerc cu un diametru de aproape a metri, delimitat de 
niște lumini a căror sursă nu o vedeam, dar pe care le-am 
asemănat cu niște leduri. Lumina era albă, foarte „fină“, 
pulsând abia perceptibil, continuu. Suprafaţa cercului era 
acoperită cu mici pătrăţele și linii, de asemenea luminând 
discret, dar într-o culoare alb-albastră. Am recunoscut acolo 
„liftul” cu tehnologia specifică de teleportare, pe care l-am 
remarcat și în timpul explicaţiilor ce mi-au fost date în Apellos. 

La câţiva metri mai departe am văzut un spaţiu separat de 
rest prin trei pereţi înalţi, al patrulea fiind chiar peretele 
depozitului. O cameră destul de largă, cu o suprafaţă pe care 
am apreciat-o la aproximativ treizeci de metri pătraţi, având pe 
jos un covor gros dintr-un material ce semăna cu cauciucul, 
fără a fi totuși acesta; era mai poros și avea culoarea albastru 
închis. Am fost surprins de curăţenia și ordinea perfectă din 
interior, unde am văzut doar un birou, două fotolii și un fișet. În 
fața unuia dintre pereţii laterali am remarcat pe sol o suprafaţă 
metalică, argintie, de forma unui dreptunghi cu latura mare de 
aproximativ un metru și jumătate, iar cea mică de jumătate de 
metru. Mi s-a explicat că acela este un dispozitiv care permite 
proiecția clișeelor akashice, pe care cei din Apellos îl foloseau 
mai ales pentru a investiga anumite situaţii prezente, în 
legătură cu propria lor securitate. În timp ce primeam acele 
explicaţii, dreptunghiul metalic a început să se ridice, dar n-am 
văzut pe nimeni să fi acţionat vreo comandă specială pentru 


aceasta. Cam la un metru înălţime s-a oprit; era, practic, o cutie 
metalică argintie, dreptunghiulară, perfect netedă, aproape 
strălucitoare. După câteva secunde, pe latura dinspre noi au 
apărut holografic anumite semne de culoare albastru deschis, 
aproape de linia de suprafaţă, care se schimbau repede; unele 
dintre ele aveau culoarea roșie. Brusc, în faţa cutiei metalice și 
cam la un metru depărtare de ea, a apărut o proiecţie 
holografică, practic un veritabil ecran holografic de mari 
dimensiuni, de asemenea dreptunghiular, dar rotunjit la colțuri, 
cu o profunzime de aproximativ jumătate de metru. Deși 
vedeam prin el, holograma de culoare albastru-petrol deschis se 
„ondula” lent, ca niște valuri, dar cumva în interiorul ei, căci 
suprafața efectivă rămânea netedă. Apoi, gradat, au apărut 
imagini ale orașului apropiat, cu instantanee ale unor străzi, 
clădiri, persoane, interioare, într-o succesiune egală, accesibilă 
pentru asimilare. Mi-am dat seama imediat că mi se oferea un 
exemplu al modului în care acel ecran holografic funcţiona. 


perete exterior 


ecran holografic 


Camera izolata din hangar cu dispozitivul de proiecție 
a ecranului holografic 


Bărbatul din Apellos, care era conducătorul grupului ce m-a 
întâmpinat, mi-a arătat atunci un mic dispozitiv, ca un fel de 
cască, dar foarte fină și de mici dimensiuni, în care a introdus 
ceva asemănător cu un card. Mi-a spus că, pentru a înţelege 
mai bine anumite elemente ce urmau să-mi fie prezentate era 
necesar să fiu într-un anume fel „cuplat” la dispozitivul 
dreptunghiular de pe sol, iar pentru aceasta trebuia să pun pe 
cap acea cască miniaturală. 

Casca avea ca element principal un inel ce se asemăna cu o 
bandă îngustă, luminoasă, ce trecea prin dreptul frunţii și 
înconjura capul. În partea din faţă, inelul avea un fel de ecran 
foarte fin, transparent, de cristal. Dacă nu ar fi fost două mici 
ramificații ale căștii în jos, spre urechi, aș fi spus că era vorba 
despre un nou tip de ochelari moderni. Era un dispozitiv foarte 
avansat tehnologic, fiind totodată „inteligent”. Bărbatul mi-a 
spus că aparatul se va „cupla” într-un anumit mod subtil la 
frecvența mea personală de vibraţie și va deveni un fel de 
accesoriu suplimentar al fiinţei, aliniat la specificul proceselor 
mele mentale. Cu alte cuvinte, am înţeles că el devenea precum 
un „accesoriu personalizat”. 

Mi-a spus, de asemenea, că aparatul înregistra automat 
orice vedeam, imediat ce era pus pe cap. Bărbatul din Apellos 
mi-a spus că pentru redare era necesar doar să ating ușor cu 
mâna latura din partea stângă a căștii, iar după aceea să mă 
concentrez asupra momentului, imaginii, fiinţei sau obiectului 
pe care doream să-l evoc. Totuși, din cele ce mi s-a spus, „piesa 
de rezistenţă” în cazul căștii pe care am primit-o era 
capacitatea ei de vizualizare în planul eteric. Comutarea dintre 
vederea în plan fizic și cea în plan eteric se făcea automat sau 
„la cerere”, atingând ușor cu degetele partea din dreapta a 
căștii. Bărbatul din Apellos m-a îndemnat să experimentez 
această funcţie specială a căștii. 

La început nu am văzut nimic neobișnuit, în afara spaţiului 
exterior în care mă aflam. Totuși, după câteva secunde am 
început să percep „altfel”, mai colorat și cu detalii 
tridimensionale mult mai clare. În partea de sus a „lentilei” 
apăreau cifre și alte semne specifice, dar într-o vedere 


holografică și la o anumită distanţă în faţă. Informaţiile se 
derulau destul de repede, aproape la fel cum am văzut pe cutia 
metalică dreptunghiulară din cameră. 

Apoi mi-am îndreptat privirea spre ecranul holografic și am 
văzut imagini cu o piaţă destul de aglomerată. Parcă urmăream 
un documentar, însă partea interesantă era că nu vedeam doar 
imaginile simplu proiectate pe ecran, ci mai degrabă ca și cum 
eu însumi aș fi fost acolo, în mijlocul acelor evenimente și 
imagini,  percepând totul aievea prin simţurile mele. 
„Preluasem” cumva, cu ajutorul căștii, imaginile de pe ecranul 
mare holografic, adăugând însă aspectul emoţional. Faptul în 
sine nu îmi era străin, deoarece cunoșteam asta atât din 
explicaţiile oferite de Cezar, cât și din propria mea experienţă 
în deplasarea temporală cu dispozitivul din Camera Ocultă din 
Egipt. Am atins ușor partea din dreapta a căștii, iar imaginea a 
devenit cumva „lăptoasă” în jurul obiectelor și ființelor, având o 
slabă strălucire, ceea ce îmi arăta că trecusem pe „modul 
eteric”. 


modul “eteric” 


ecranul zone cu date modul “redare” 
de cristal și informații 


Casca inter-dimensională 


În cazul căștii pe care am primit-o, nu înțelegeam cum era 
posibil acel lucru, dar bănuiam că făcea parte integrantă din 
tehnologia avansată a celor din Apellos. Vedeam totul în 
derulare pe ecranul holografic, dar aveam o înţelegere și o 
simţire mai profundă a imaginilor. În mod evident, între acea 
cască și ecranul holografic exista o legătură, pe care eu nu o 
înțelegeam. 

Într-un anume fel, eram parte efectivă din acel 
„documentar”, participam la el ca și cum aș fi fost chiar acolo, 
deși în același timp știam prea bine și simțeam că mă aflam în 
hangar, împreună cu ființele din Apellos. Nu am avut senzaţia 
că „sunt dus undeva” sau că pierd contactul cu realitatea fizică 
în care mă aflam, dar cu toate acestea mă simțeam atât în acea 
cameră din depozit, cât și în „interiorul” imaginilor pe care le 
vizionam pe ecranul holografic. 


Pământul în secţiune: zone de trecere 
Și conexiuni subtile 


Tocmai când mă întrebam la modul serios de ce văd acele 
imagini ale unui oraș aglomerat, am simţit cum mă „ridicam” la 
o anumită înălțime, ca și cum aș fi levitat deasupra lui. 
Ascensiunea a fost așa rapidă, la mare înălţime, încât foarte 
repede am putut să văd planeta în ansamblu, iar atunci când 
Pământul s-a rotit în jurul axei sale suficient de mult, în partea 
stângă am văzut o sectiune a sa. 

Am rămas uluit, deoarece părea că cei din Apellos voiau să 
mă confrunte cu propria mea idee, de a vedea Pământul 
„secţionat”, așa după cum adusesem subiectul în discuţie cu 
ceva timp înainte la întâlnirile mele cu doctorul Xien. Mi-am 
explicat aceasta prin tehnologia căștii, care aparent avea acces, 
cel puţin parţial, la activitatea mea neuronală. Totuși, eram 
satisfăcut de faptul că puteam să văd „pe viu” ceea ce nu cu 
mult timp înainte îmi imaginasem doar mental. Ar fi fost foarte 
interesant să știu ce tehnologie foloseau pentru a reda așa 


ceva, dar firește că nu era atunci cazul pentru o astfel de 
întrebare. 

Iniţial am crezut că va fi o redare grafică, dar imediat mi- 
am dat seama că tot ceea ce vedeam era foarte real. Într-un 
mod pe care nu-l pot explica prea bine, vedeam cu claritate 
planeta noastră secţionată până la jumătate și puteam chiar 
modifica acea viziune în ceea ce privește distanta. Mi-a trecut 
prin minte că cei din Apellos vor să-mi arate o hartă, pentru a- 
mi indica pe unde se ajunge în Apellos, pornind de la suprafaţă. 

Vedeam foarte multe peșteri, grote, tuneluri, inclusiv 
tunelurile mari prin care cei din Apellos călătoreau cu navetele 
în interiorul planetei. Acea „vedere”, oriunde m-aș fi uitat în 
secțiune, era perfectă, adică oriunde îmi îndreptam privirea în 
acea secţiune a Pământului, vedeam totul ca fiind clar, chiar cu 
detalii. 

De asemenea, vedeam tunelurile prin care cei din Apellos 
trimiteau informaţia materială prin tehnologia lor specifică de 
așa-zisă „teleportare a fiinţelor și mărfurilor”. Eu am numărat 
patru astfel de tuneluri de transport în zona ce corespundea 
României, dar cred că de fapt ele erau mai multe. Nimeni nu-mi 
vorbea sau nu-mi explica acele lucruri, dar cu toate acestea eu 
înțelegeam ceea ce vedeam și la ce anume se refereau acele 
imagini. Eram deja ferm convins că acea tehnologie implica un 
soft foarte evoluat, dar pe lângă aceasta cred că era și altceva, 
care ţinea de interacţiunea directă cu planul eteric. 

Apoi secţiunea s-a mărit și s-a „apropiat” de mine, astfel 
încât am distins în mod clar zona Transilvaniei și cea de nord- 
vest a României. În partea secţiunii dinspre orașul Oradea am 
văzut la un moment dat o sferă argintie, opacă, în care nu 
puteam să pătrund cu vederea. Am întrebat atunci ce 
reprezenta ea. Unul dintre cei doi bărbaţi care mă însoțeau - 
cel care până atunci rămăsese plin de respect în spatele meu și 
al conducătorului grupului din Apellos - mi-a spus că astfel de 
sfere opace erau zone în care nu mi se permitea să văd 
deocamdată, adică erau zone ocultate. El mi-a specificat faptul 
că sunt cinci astfel de zone majore ocultate sub scoarţa 
terestră, care sunt localizate sub teritoriul României. 


În aceste zone există intrări către „interiorul” Pământului, 
ce trebuie să rămână ascunse: una este în Dobrogea, alta în 
zona întorsurii Buzăului, două sunt în Transilvania, iar a cincea 
se află în partea de nord-est a ţării. Ele reprezintă zone de 
pătrundere de la suprafaţă câtre reţelele de tuneluri din 
interiorul Pământului, care fac legătura cu orașele și populaţiile 
de sub pământ. Acestea sunt sasuri interdimensionale, adică 
sunt intrări prin care poţi trece din planul fizic în planul eteric 
și poţi pătrunde în anumite locaţii precise de sub pământ. Este 
posibil să existe mai multe astfel de zone cu filtrări, dar ei mi- 
au arătat, chiar dacă ocultat, doar cinci dintre ele. 

În timp ce mă „ridicam tot mai sus, la mare înălţime, 
observând scoarța planetei în secţiune, deveneam tot mai uimit 
la vederea unei puzderii de reţele subtil eterice de legătură în 
interiorul Pământului, precum și focare locuite: grote, orașe, 
cavităţi mari, tuneluri. În acea „secţiune” extraordinară a 
Pământului vedeam puncte mai luminoase, unele dintre ele 
strălucind chiar cu putere. Am întrebat ce sunt acele lumini și 
mi s-a explicat că acolo există distorsiuni magnetice puternice, 
portaluri care fac de asemenea posibilă trecerea din planul fizic 
în cel eteric, chiar din „interiorul” Pământului, ele sunt, practic, 
legături între suprafaţa și interiorul planetei. 

Astfel de conexiuni eterice nu se limitează doar la Pământ, 
deoarece ele sunt interdimensionale, mi-a explicat bărbatul din 
Apellos. Aceste sasuri fac legătura între exteriorul și interiorul 
Pământului, dar și între Pământ și alte planete. Cei care au avut 
sau au tehnologia suficient de dezvoltată folosesc aceste 
legături cu multă înţelepciune. 

Mărturisesc că în acel moment nu prea am înțeles cum 
anume se realiza aceasta, deoarece mie mi se arăta doar ceea 
ce era legat de Pământ. Legăturile eterice colosale îmi apăreau 
ca niște arcade argintii, a căror localizare precisă rămânea însă 
ocultată. Priveam și îmi dădeam seama că ele sunt eterice atât 
din înțelegerea directă ce îmi era transmisă în creier, cât și 
datorită faptului că erau mai luminoase, fiind „învelite” de un 
halou discret, strălucitor. De pildă, puteam să fac diferenţa 
între peșterile sau golurile naturale din scoarța terestră în 
planul fizic și cele de la nivel eteric, ce radiau în acel mod 
aparte. 


La fel cum meridianele energetice subtile din corpul uman 
susțin circulaţia energiei și „hrănesc” fiinţa pe diferitele ei 
niveluri, tot astfel și Pământul are propriile lui „meridiane” și 
„canale subtile”, care sunt foarte active și totodată 
„hrănitoare”. Am înţeles atunci că populaţiile care trăiesc în 
interiorul Pământului se „hrănesc” în mare parte cu aceste 
energii subtile telurice și tocmai de aceea lor le este destul de 
ușor să intre în contact cu planul eteric. Ele nu se folosesc de 
planeta noastră, ci mai curând se poate spune că trăiesc 
împreună cu aceasta, într-un fel de simbioză armonioasă și 
eficientă. Este o diferenţă fundamentală față de paradigma 
înţelegerii și gândirii oamenilor de la suprafaţa planetei, care 
practic o nimicesc prin poluare, deșeuri sau exploatare 
iraţională. 


Singularitaţi „acoperite” 


Unele dintre punctele în care meridianele subtile 
„intersectau” suprafaţa erau foarte luminoase, atrăgând atenţia 
asupra importanţei lor. Începând să înțeleg modul de 
funcţionare a căștii, care din câte mi-am dat seama era un 
convertor foarte avansat din punct de vedere tehnologic al 
trăirilor psihomentale umane, am întrebat în gând dacă acele 
puncte se află în zone locuite sau mai retrase. Această piesă 
tehnologică uimitoare făcea cumva legătura între mintea 
umană și anumite informaţii stocate în dimensiuni subtile ale 
Creaţiei; altfel, nu-mi puteam explica „dialogul” ce era posibil 
în anumite limite. După ce am formulat întrebarea, aproape 
imediat imaginea a fost direcţionată cu un zoom puternic câtre 
unele dintre acele puncte luminoase de la suprafaţa planetei. 
Am fost oarecum surprins, văzând că unele dintre acestea 
indicau anumite case, castele sau clădiri vechi, altele erau 
plasate în păduri, pe coasta munţilor sau chiar pe suprafaţa 
plană a unor podișuri. 

Eram îndeosebi interesat de acele clădiri construite exact 
în punctele de intersecţie a meridianelor eterice. Am întors 
mirat capul spre bărbatul din Apellos care mă asista și am 
întrebat ce reprezintă acele construcţii în chiar zonele indicate. 


Stiam deja că cei din Apellos aveau capacitatea telepatică de a 
urmări periplul meu printre imaginile din casca specială, fiind 
interesaţi ca eu să înţeleg corect ceea ce mi se revela. 

— Voi le-aţi numi „case conspirative”, dar aceste clădiri 
acoperă de fapt puncte esenţiale de trecere între planul fizic și 
cel eteric. Ele sunt ca niște portaluri, mi-a explicat el. 

— Bine, dar atunci cine locuiește în ele? am întrebat cu 
nedumerire. 

— Unii dintre noi, cei din Apellos, dar sunt și alte civilizaţii 
avansate din interiorul planetei, cu care conlucrăm în acest 
sens, al folosirii „trecerilor” dintr-un plan în altul. Nu ne putem 
permite să lăsăm descoperite aceste treceri esenţiale în planul 
eteric și în interiorul Pământului, cel puţin deocamdată, pentru 
că ar bulversa prea mult populaţia, iar conducătorii voștri ar 
avea intenţia să le folosească în scopuri militare. 

— Unele dintre ele sunt foarte vechi, după câte văd... 

— Da, castelele au sute de ani, dar înaintea lor au existat 
alte așezăminte pe același loc, vechi chiar de mii de ani. Totuși, 
zonele sensibile de convergenţă care se află în orașe sunt cele 
mai importante, deoarece sunt expuse și trebuie să fie foarte 
bine păzite. Există titluri de proprietate pentru toate acestea, 
însă uneori nu este suficient. 

De-a lungul timpului au fost incidente, unele chiar în aceste 
vremuri. Odată cu dezvoltarea capacităţilor tehnologice pe care 
le aveţi, monitorizările voastre au devenit mai fine. Serviciile 
Secrete ale unor ţări dezvoltate au început să fie bănuitoare și 
să strângă informaţii cu privire la aceste puncte, dar ele încă 
nu înţeleg ce se petrece cu adevărat acolo. Când situaţia devine 
critică au loc „rupturi” și atunci suntem nevoiţi să intervenim și 
să anulăm încărcarea eterică a locului, modificând structura ei 
și mutând „punctul de convergenţă” a meridianelor eterice într- 
o altă zonă mai sigură. 

— Atunci, de ce nu procedaţi la fel cu toate aceste zone 
sensibile, pentru a le proiecta în locuri foarte sigure? am 
întrebat candid. 

— Natura trebuie să fie lăsată să-și facă propriul joc. Există 
o rațiune pentru orice și o semnificaţie care de multe ori este 
ascunsă. Este ca și cum am vrea să deviem niște tendoane în 
fiinţa umană de la poziţia lor firească. Crezi că ai mai putea 


umbla la fel de bine? La fel și aici, doar în cazuri de forţă 
majoră apelăm la astfel de metode în extremis. Dar chiar și așa, 
mutarea are loc într-un anumit timp și într-o succesiune de pași 
bine calculaţi, pentru a ajuta un fenomen care, de altfel, este 
natural. 

— Aţi avut astfel de situaţii? 

— Da, una dintre ele în urmă cu ceva ani, mi-a răspuns 
bărbatul din Apellos. 

S-a concentrat cu ochii închiși câteva clipe, după care a 
atins un dispozitiv mic pe care îl avea lipit de tâmplă și pe care 
nu-l observasem până atunci, fiind aproape acoperit de părul 
negru de pe cap. 

Imediat în casca mea au început să apară imagini diferite 
de ceea ce văzusem până atunci. Mi s-a arătat o casă destul de 
veche într-un oraș din Germania. Apoi imaginea s-a schimbat 
brusc, înfățișând o altă casă, de această dată în SUA, deoarece 
am putut să disting modul specific de notare a străzilor și 
denumirea lor. Apoi, din nou, imaginea s-a schimbat brusc și am 
putut vedea Pământul de la mare înălțime, ce evidenția 
conturul clar al Europei și al Americii de Nord. Între două 
puncte de pe cele două continente - care scoteau în evidentă 
cele două localizări ce mi-au fost arătate - a apărut un „arc” 
precum un tunel, blurat și însoţit de multe simboluri. 

Aveam, prin urmare, un caz de distorsiune spaţială, o 
discontinuitate în țesătura continuum-ului spaţio-temporal, ce 
era cunoscută de foarte mult timp și păzită prin această metodă 
inedită a proprietăţilor vechi, construite exact peste astfel de 
portaluri. Practic, era aceeași metodă din 1776, utilizată și de 
indienii din Yosemite, cu baraca construită peste portalul spre 
„interiorul” Pământului. Bărbatul din Apellos îmi spusese că 
unele din acele cazuri erau deja „vânate” de Serviciile de 
Informaţii ale unor ţări, dar pentru că la un anumit eșalon știam 
că astfel de informaţii sunt oferite la schimb, mi-am propus să 
verific aceasta după ce voi reveni la Bază. Eram curios să aflu 
ce s-a petrecut de fapt acolo și cum au rezolvat situaţia. Fiind 
vorba despre două ţări cu care noi aveam relaţii destul de bune 
la nivel informativ, speram să găsesc măcar o notă despre acel 
caz. 


Câmpuri și realităţi subtile 


Bărbatul din Apellos a readus apoi pe ecranul holografic 
cursul imaginilor cu Pământul în secţiune. Cea mai bună 
comparaţie pe care o pot face în legătură cu ceea ce trăiam 
atunci, este că priveam și chiar „participam” senzorial și 
emoţional la un documentar foarte bine realizat. Eram uluit de 
numărul foarte mare al zonelor populate de sub suprafaţa 
terestră și al Numeroaselor variaţii ale „reliefului” din 
interiorul planetei noastre. Zonele respective arătau exact ca 
rețelele nervoase din corpul nostru, luminoase, extinse, 
ramificate, pline de viaţă. Nu mi-am imaginat niciodată că 
activitatea din interiorul Pământului poate fi așa de complexă. 
Fiind acum la o înălțime mare și având o perspectivă mai largă 
asupra secţiunii planetei prin scoarţa ei, câtre manta, am putut 
vedea multe astfel de sfere argintii în alte zone de pe glob, care 
ocultau cunoașterea a ceea ce se afla acolo. Unele dintre acele 
sfere argintii erau mai mici, altele mai mari, însă unele erau 
chiar uriașe, astfel încât mi-am manifestat curiozitatea și am 
întrebat ce se afla acolo. 

În cazul sferelor argintii de dimensiuni mari, mi s-a spus că 
ele reprezintă mai mult decât unele treceri importante de la 
suprafața Pământului spre „interiorul” lui. Ele ocultează 
anumite baze extraterestre, care au fost plasate în acele 
regiuni. Am văzut astfel de sfere, de exemplu, în interiorul 
scoarţei ce corespunde unor zone de pe fundul Oceanelor 
Atlantic și Pacific, la diferite adâncimi ale acestora. De la acele 
baze se vedeau de asemenea reţele subtile eterice, care făceau 
legătura cu felurite alte structuri sau așezări din interiorul 
Pământului. Mi-am pus atunci întrebarea dacă bazele 
respective au fost construite în cavităţi deja existente sau dacă 
a fost necesar să se taie rocă pentru a forma cavitățile 
respective. Înțelegerea pe care am primit-o a fost că nu era 
nevoie să se taie rocă pentru a se obţine spaţiul necesar 
construcţiei, deoarece scoarța terestră este plină de goluri și 
există deja foarte multe cavităţi subterane, fiecare având 
caracteristicile ei. 


Am început să văd din ce în ce mai clar în secţiunea 
planetei. Observam că Pământul nu se formează haotic, ci într- 
un mod precis, după anumite linii de câmp magnetic generate 
de gaura neagră din centrul lui, care erau la rândul lor extrem 
de complexe, asemănându-se cumva cu mușchii striaţi de la 
mâini și picioare. Vedeam o suprapunere complexă a lor, ce 
mergea în profunzimea planetei. În imaginile holografice ele 
erau redate în plan eteric precum niște arcuri strălucitoare, 
variind în culori de diferite intensităţi. 

În mintea mea s-a format atunci înțelegerea faptului că 
scoarţa planetei se formează după niște linii de câmp magnetic, 
iar din loc în loc apar un fel de turbioane, unde este gol. Am 
înțeles atunci că în acele zone materia nu s-a putut forma din 
cauza unui cumul de câmpuri magnetice, electrice și 
gravitaționale intense, iar spaţiile respective sunt chiar 
cavitățile, grotele și golurile mari din interiorul Pământului. 
Mai apoi am văzut că liniile de câmp au diferite caracteristici și, 
în funcţie de modul în care se combină, în unele zone ale 
planetei ele împing materia în sus, formând munţii, iar în altele 
o atrag în jos, formând marile văi. 

Ipoteza oamenilor de știință referitoare la modul în care s- 
au format munţii - prin „ciocnirea sau interacţiunea” plăcilor 
tectonice care sunt împinse una spre cealaltă - nu este greșită, 
dar este incompletă. De pildă, am văzut în mod clar cum 
scoarța nu plutește pe magmă, așa cum ne spune știința 
contemporană. Este adevărat că există zone întinse de magmă 
în interiorul planetei, dar există de asemenea și zone în care 
scoarța Pământului este de-sine-stătătoare și se prezintă ca 
niște arcade, așa după cum am văzut în secţiunea planetei ce 
îmi era prezentată. 

Prin urmare, magma este un fel de „produs secundar”, iar 
munţii nu se formează neapărat pentru că plăci tectonice 
diferite, care „plutesc” pe suprafaţa ei, se ciocnesc și se împing 
reciproc, ci ei iau naștere datorită unui cumul de factori care 
țin de magnetism, electricitate, presiune, temperatură, inclusiv 
de anumite mișcări ale Lunii, care totuși provoacă asupra 
scoarţei terestre tensiuni  fluctuante și influenţează 
caracteristicile liniilor de câmp ce se manifestă în acele zone. 
Puteam vedea că există un cumul de câmpuri complexe, dar 


unora dintre ele nici măcar nu le-am putut identifica natura. 
Orice fluctuaţie a liniilor de câmp determină o rearanjare a 
scoarţei. Acolo rocile nu mai sunt solide, ci sunt oarecum moi, 
ca o plastilină. 

Am văzut de asemenea că aceste linii de câmp generate de 
gaura neagră centrală a planetei nu sunt statice, ci dinamice; 
ele se mișcă în mod continuu, iar acolo unde structura lor se 
schimbă, materia solidă se tensionează. La un moment dat apar 
goluri și tensiuni, iar aceste rearanjări și reorientări provoacă 
cutremure. Activitatea vulcanică are o explicaţie asemănătoare, 
căci în funcţie de cum se orientează liniile de câmp, punga de 
magmă se poate retrage sau se poate împinge, caz în care 
vulcanul erupe. Am înţeles atunci ce greu este pentru oamenii 
de știință contemporani să înțeleagă aceste realităţi, care 
pornesc de la ceva invizibil, eteric și se încheie cu ceva fizic, la 
o scară mare, cum ar fi erupțiile vulcanice, cutremurele sau 
formarea munţilor. 

Este extrem de dificil de prezentat ceva ce aparţine 
domeniului subtil al manifestării, în parametrii fizici actuali. 
Aceasta se datorează faptului că legile și fenomenele lumilor 
subtile sunt mult mai complexe decât cele fizice. 

Nu poţi să aplici ad-literam fizica clasică a lui Newton și 
nici măcar relativitatea generalizată a lui Einstein unei realităţi 
eterice sau astrale. Chiar dacă înţelegerea principială a unor 
astfel de fenomene există și o parte din lumea academică o 
recunoaște, ea este totuși limitată de concepţiile și 
prejudecățile pe care majoritatea oamenilor de știință încă le 
menţin. 


Conștiinţa planetei pământ 


Mai apoi, în secţiunea planetei am văzut cum se termină 
zona cu magmă, iar mai jos imaginea era deja mai întunecată, 
mai ocultată. După câteva secunde am început să văd mai clar 
structura în acea parte a interiorului planetei; ea se baza pe 
distorsiunile gravitaționale provocate de gaura neagră centrală, 
însă acum „țesătura” lor era altfel. 


Mi s-a arătat că trecerea între planul fizic și cel eteric se 
face cam între 2.300 și 2.500 de kilometri, iar dincolo de 
această „adâncime”, începând cam de pe la 2.800 kilometri este 
deja dimensiunea eterică. Faptul în sine m-a mirat, deoarece 
știam de la doctorul Xien că trecerea spre planul eteric se face 
începând cu 1.800-2.000 km. Când am ridicat această 
problemă, bărbatul din Apellos mi-a explicat că ceea ce 
doctorul Xien a spus nu este greșit; diferenţele apar datorită 
dinamicităţii forţelor manifestate de singularitatea centrală, 
care pot varia la momente sau perioade diferite de timp, în 
funcţie de ceea ce conștiința spiritului planetar vrea să 
realizeze. Pe de altă parte, am explicat deja în volumul 
precedent (Vezi volumul 5, În interiorul Pământului - Al doilea 
tunel, 2017, pag.71 - n. ed.) că „departajarea” dimensiunilor de 
existenţă - planul fizic, planul eteric, planul astral și planul 
cauzal - nu implică o „feliere” a planurilor dimensionale, adică 
nu este vorba despre o stratificare a lor, ca un „sandwich“, 
deoarece unii cititori ar putea crede acest lucru în mod eronat. 
Planurile Creaţiei se diferenţiază prin frecvenţa lor specifică de 
vibraţie, fiecare dintre acestea încadrându-se într-o anumită 
marjă, dar ele coexistă cu planul fizic. Această realitate este 
întocmai ca cea a undelor radio, care coexistă în același spaţiu, 
dar cu toate acestea nu se „amestecă”, ci pot fi accesate 
imediat ce radioul se comută pe frecvenţa lor specifică. 
Desigur, în unele cazuri pot exista și „interferenţe”, generate de 
anomalii energetice. 

În cazul planetei noastre, de la o anumită „adâncime” 
frecvenţa de vibraţie a materiei crește și începe să rezoneze cu 
frecvenţa de vibraţie a planului eteric, aspect dictat mai ales de 
apropierea de singularitatea sau gaura neagră centrală. În 
același fel se trece de la o dimensiune subtilă la alta, până la 
cea a planului cauzal care se află chiar în „centru”, înconjurând 
singularitatea. Totuși, prin aceasta nu trebuie să se înțeleagă 
faptul că doar acolo ar exista planurile subtile, ci că datorită 
prezentei găurii negre, acele planuri subtile sunt mai aproape 
de natura enigmatică a centrului Pământului. 

În golul pe care îl vedeam în interiorul secțiunii existau 
niște formaţiuni aproximativ de formă conică, ce erau 
îndreptate cu vârful către gaura neagră din centru. Aceasta m-a 


mirat, deoarece atunci când am pătruns în interiorul planetei 
eu văzusem mări, pământ, vegetaţie, însă în secțiunea ce mi se 
arăta prin intermediul căștii speciale părea să fie un gol 
întunecat și marcat de acele formaţiuni conice. 

Îndată ce mi-am pus aceste întrebări, imaginea s-a 
schimbat puţin, m-am rotit cu un unghi mic și am ajuns exact 
deasupra centrului planetei, al găurii negre planetare. Am 
realizat imediat că de la o anumită zonă, reprezentată de 
frecvente superioare, ceea ce vezi este diferit în funcţie de 
modul în care privești. Am fost „plasat” chiar deasupra 
centrului găurii negre, unde am observat un fel de licărire, o 
strălucire cum nu mi-a fost dat să văd niciodată. 

Pământul în secțiune - distante și caracteristici 


Am înţeles că era foarte important să observ realitatea 
exact din acea poziţie, prin „tunelul” corect de pătrundere în 
gaura neagră, iar în străfundul lui să văd acea licărire, pe care 
aproape nu pot să o descriu. În chiar momentul în care este 
privită ea „imprimă” o stare ca de transă în ființă, un fior 
nostalgic, o nuanţă chiar mistică. Acea viziune este aproape 
hipnotică, imposibil de redat cu acuratețe și fără îndoială de 
negăsit în lumea noastră de la suprafaţă. Așa după cum mi s-a 
dat de înţeles, acea manifestare reprezintă chiar entitatea 
celestă, chiar spiritul celest ce a dat naștere planetei noastre, 
pe care el o reprezintă. Strălucirea ei mistică determină o stare 
de reală fascinaţie, dar chiar dacă admiram uluit acea realitate, 
rămâneam totuși pe deplin conștient de ceea ce se petrecea cu 
mine și de locul în care mă aflam. 

Prima impresie pe care am simţit-o după acea stare de 
fascinaţie și uluire a fost senzaţia de blândeţe minunată ce 
venea de la acel spirit ancestral. Și, contrar a ceea ce se 
vehiculează în mitologia umanităţii și a credinţei generale 
actuale, acest spirit al planetei sau entitatea subtilă care o 
reprezintă este masculin, nu feminin. Am înţeles aceasta 
instantaneu, atunci când acea licărire copleșitoare mi-a 
transmis de asemenea starea de forţă și de dinamicitate, care 
sunt proprii naturii masculine. 

Ceea ce oamenii și tradiția ezoterică numesc Gaia, ca fiind 
„Spiritul planetei”, se referă de fapt la componenta 
bioenergetică a acesteia, la viaţa care există și se manifestă la 
suprafaţa ei și, de asemenea, în interior. Tocmai de aceea, Gaia 
este mai curând asimilată sufletului planetei, care implică viaţa 
și dinamicitatea ei. Pe de altă parte, spiritul planetei este chiar 
conștiința care a creat toate acestea și care reprezintă planeta 
însăși, fiind de natură masculină. Observaţia este importantă în 
contextul înțelegerii legilor manifestării, unde totul este polar 
opus. Așadar, spiritului de natură masculină al unei planete, ce 
creează liniile de forță pe baza cărora aceasta se formează, îi 
corespunde o natură feminină, care este sufletul planetei ce 
susţine și dezvoltă viaţa. 

Eram aproape copleșit de profunzimea stării și a impresiei 
pe care o aveam. Am fost lăsat să „diger” în liniște, netulburat, 
acea viziune chiar transcendentală, aș spune, fără să fiu 


deranjat. Am apreciat mult respectul și înţelegerea celor doi 
bărbaţi din Apellos. În același timp, observarea acelor imagini, 
care s-a transformat destul de repede într-o contemplare, nu 
era totuși pasivă sau doar într-un singur sens. Aproape imediat 
am simţit că „luarea de contact” foarte profundă era de fapt 
bivalentă, pentru că atunci am perceput o stare asemănătoare 
cu cea în care ţi se permite să intri într-o casă și ești bine 
primit. 


Corespondenţa planurilor subtile în 
„interiorul“ pământului 


Am ieșit gradat din starea ca de transă și am revenit la 
observarea cu atenţie a secţiunii planetei. 

Am înţeles că, chiar dacă din punctul nostru de vedere - 
metric vorbind și corespunzând planului fizic - planul eteric din 
interiorul Pământuri începe cam de la 2.500 de kilometri sub 
suprafaţa solidă a planetei, totuși în interiorul ei cavitatea este 
mai mare, deoarece metrica spaţiului acolo, în altă dimensiune, 
este diferită de cea a planului fizic. 

Informaţia pe care am primit-o atunci în mod telepatic a 
fost că diametrul interior al planetei noastre, cu metrica 
dimensiunii subtile, este aproximativ egal cu diametrul planetei 
Venus, care este foarte apropiat de diametrul Pământului fizic. 

Mi s-a explicat de către bărbatul din Apellos că tocmai din 
această cauză există foarte multă confuzie, pentru că mulţi 
oameni de știință spun că intrarea în „cavitatea din centrul 
Pământului nu este susţinută de o serie întreagă de factori, legi 
și chiar măsurători, care ar fi trebuit să apară. Dar legile, 
factorii și măsurătorile care sunt folosite în acest caz aparțin 
planului fizic, pe când în interiorul planetei, dincolo de o 
anumită adâncime, se trece în dimensiunea subtilă eterică și 
apoi în alte dimensiuni chiar mai subtile, unde tipul de 
măsurători de la suprafața Pământului nu se mai poate aplica. 
Una dintre nelămuriri este că cei care au fost acolo - iar apoi 
povestesc și reprezintă Pământul gol la interior - au tendinţa să 
facă această cavitate centrală foarte mare, ceea ce duce la 


reprezentarea unei scoarţe foarte subţiri a planetei. În timp ce 
vedeam toate acestea, mi s-a arătat că criticile oamenilor de 
știință în această direcţie ar fi valabile dacă s-ar folosi metrica 
de la suprafaţa planetei, adică metrica planului fizic, dar în 
interiorul Pământului se manifestă alte energii și alte realităţi, 
ce sunt specifice planului eteric, care au o altă metrică, un alt 
spaţiu și un alt timp de manifestare. Nu putem să luăm pur și 
simplu o realitate cu care ne-am obișnuit - de pildă, cea de la 
suprafaţă, unde noi trăim - și să o „aplicăm” oriunde, indiferent 
de condiţiile respective. 

Intrarea în planul eteric necesită, prin urmare, capacitatea 
noastră de a ne adapta la realitatea de acolo, la metrica 
respectivă. În legătură cu asta, mi s-a arătat mai apoi 
calendarul mayașilor, în care anul avea 260 de zile. Chiar dacă 
numărul este destul de apropiat de durata unui an pe planeta 
Venus (Anul planetei Venus durează aproape 225 de zile - n. 
ed.), totuși el nu are legătură cu acesta, ci reprezintă de fapt 
durata unui an în interiorul Pământului, a cărui cavitate 
interioară are „diametrul eteric” apropiat de valoarea 
diametrului fizic al planetei Venus. Deoarece fusesem deja în 
Utklaha și cunoscusem acea familie ce descindea din vechea și 
foarte speciala civilizație a mayașilor, nu m-am mirat că ei 
calculau calendarul propriu și îl corelau cu cel din interiorul 
Pământului, așa cum în zilele noastre marile firme, burse și 
hoteluri ţin cont de fusul orar în diferite regiuni ale planetei. 

Cavitatea din interiorul Pământului are două anotimpuri 
importante. Mi s-a arătat că, chiar dacă pe la polii planetei 
noastre, la suprafaţă, nu există efectiv un gol fizic real, totuși 
felul în care se mișcă Pământul - iar razele Soarelui ajung în 
zona de nord sau de sud a planetei - are totuși o influenţă 
importantă, deoarece lumina și căldura aduc un aport de 
energie și determină anumite schimbări în ecosistemul din 
interiorul planetei. Chiar dacă luminozitatea Soarelui central 
din interiorul planetei noastre - care, de fapt, reprezintă un 
efect al găurii negre din centrul ei - e aproape constantă, totuși 
influența Soarelui din spaţiul cosmic determină anumite 
modificări și în interiorul planetei noastre, aducând perioade 
mai ploioase sau mai secetoase, mai ales în zonele de Nord și 


Sud. Zonele centrale din interiorul Pământului au însă o 
anumită stabilitate a temperaturilor. 

Unul dintre aspectele extraordinare, care m-au impresionat 
mult, a fost atunci când mi s-a arătat că, în anumite momente 
planul fizic și planul eteric se „aliniază”, astfel încât fiinţele din 
interior chiar pot vedea din anumite zone stelele de pe cer, 
noaptea, tocmai prin această corelare, care face posibilă 
vederea lor. 

Mai apoi, detaliile secţiunii spre centrul planetei mi s-au 
clarificat și mai mult. Am remarcat în special foarte multă 
vegetaţie luxuriantă, bogată și munţi foarte înalţi, care 
corespund - la verticală - în special Oceanului Pacific. Soarele 
central avea o lumină lăptoasă și, fiind vorba despre o 
observare în planul eteric - care îmi era facilitată de tehnologia 
căștii speciale pe care o aveam - mă puteam uita direct la el. 
Intensitatea luminii lui, comparativ cu lumina de la suprafaţa 
planetei, ce vine de la Soarele din spaţiul cosmic, este cam 55- 
60% din aceasta. Mi s-a transmis de asemenea că diametrul 
Soarelui din interior este de câteva sute de kilometri; telepatic, 
am înţeles că el are cam 700-800 de kilometri. 

Din loc în loc mi se arăta printr-un efect de apropiere a 
imaginii, câte un amănunt, în special în ceea ce privește fauna, 
atât pe solul din interior, cât și în ape. Am zâmbit, observând 
pterodactili în zbor și dinozauri, gândindu-mă că poate cei care 
au scris sau au realizat filme în legătură cu acest subiect, al 
interiorului Pământului, nu sunt chiar în necunoștință de cauză 
sau poate doar au preluat niște informaţii demult uitate. De 
fapt, astfel de informaţii sunt chiar foarte reale. Dinozaurii, de 
pildă, sunt exact așa după cum îi cunoaștem ca formă din 
muzee sau din cărţile de paleontologie, dar am apreciat totuși 
că ei au o mărime ceva mai mică decât cea pe care au avut-o 
dinozaurii de la suprafaţa planetei, în vremurile de demult. 

Nu am văzut însă distrugeri sau intervenţii în jocul Naturii, 
generate de mâna omului; nu existau, de pildă, hidrocentrale și 
nici alte asemenea exploatări sau industrii poluante. Am văzut 
în schimb comuniunea aproape perfectă dintre ființele umane și 
natura excepţională care exista acolo. Mi s-a arâtat de 
asemenea că absolut nicio caracteristică a planetei noastre, 
atât la exterior, cât și la interior, nu este întâmplătoare, ci 


reprezintă o decizie directă și foarte clară a spiritului ei, a 
conștiinței masculine care i-a dat naștere. Atât poziţia specifică 
a Pământului în spaţiu, cât și cantitatea de lumină sau căldură 
pe care el o primește de la Soare - la care se adaugă și celelalte 
caracteristici pe care le are, ale densităţii, masei, volumului etc, 
toate sunt manifestarea voinţei spiritului său, care le determină 
din centrul găurii negre. 

De pildă, în timp ce priveam acele imagini am primit 
telepatic cunoașterea faptului că, încă de la începutul formării 
planetei, entitatea subtilă care o reprezintă a decis ca pe 
suprafaţa ei să fie un anumit gen de viaţă, astfel încât anumite 
suflete să se poată încarna aici, pentru a avea experienţa 
necesară planului fizic. Din când în când, entitatea sau 
conștiința ce reprezintă în esență Pământul modifică parametrii 
de integrare ai planetei, pentru a da astfel posibilitatea ADN- 
ului să se modifice, în conformitate cu schimbarea care se 
dorește. Toate acestea, așa după cum mi s-a transmis printr-o 
înţelegere profundă, telepatică, se află într-o perfectă corelaţie 
cu ansamblul zonei de Univers în care ne aflăm, cu ciclurile și 
energiile cosmice care ne înconjoară. 

În continuare mi s-a arătat - la nivelul secțiunii Pământului 
- trecerea de la planul eteric la cel astral. Tranziţia se face cam 
la nivelul diametrului pe care îl are planeta Marte (Diametrul 
planetei Pământ este de aproximativ 12.700 km, iar diametrul 
planetei Marte este de aproximativ 6.800 km, practic jumătate 
din cel al planetei noastre - n. ed.). 

Desigur, acestea sunt niște analogii, pentru a avea o 
imagine mentală mai clară a dimensiunilor din interior, însă nu 
trebuie să uităm deloc că în fiecare dintre aceste cazuri este 
vorba despre o metrică diferită. De exemplu, în cazul 
diametrului planetei Venus, analogia era corelată cu mărimea 
cavităţii interioare a Pământului în planul eteric; pe de altă 
parte, analogia cu diametrul planetei Marte este făcută pentru 
a oferi o idee despre mărimea dimensiunii zonei astrale din 
„interiorul” Pământului. Cu alte cuvinte, în metrica noastră, 
specifică planului fizic în care ne aflăm, dimensiunea eterică din 
interiorul Pământului ar avea mărimea aproximativă a planetei 
Venus, iar dimensiunea astrală ar fi cam de mărimea planetei 
Marte. 


Foarte interesant este că, observând în continuare 
secţiunea, planul cauzal ce corespunde interiorului planetei 
noastre ar avea aproximativ dimensiunea Lunii, dacă ne vom 
raporta la metrica noastră din planul fizic. Mi s-a sugerat 
totodată că dimensiunea Lunii nu este deloc întâmplătoare. 
Acum știu foarte bine elementele reale în legătură cu Luna, cu 
proveniența ei, ce reprezintă ea și care au fost motivele 
prezenţei ei pe cer lângă planeta noastră, însă la acea dată nu 
aveam încă această cunoaștere. Voi detalia Aceste aspecte în 
volumul următor. Ceea ce mi s-a explicat însă, a fost că spiritul 
planetei noastre a dorit să aibă de asemenea o „reflectare” ca 
într-o oglindă, iar acea „oglindă”, din momentul în care a 
apărut pe cer, a fost Luna, mai ales că ea are o natură puternic 
feminină. 

Astfel, informaţia care vine spre Pământ este controlată, 
cumva, chiar prin intermediul suprafeţei Lunii. Este o 
experienţă extraordinară la nivel macrocosmic și celest, iar 
faptul că toate aceste elemente - atât de la exteriorul planetei, 
cât și de la interiorul ei - se combină în cazul Pământului, m-a 
determinat să înţeleg intuitiv că implicaţiile în legătură cu 
planeta noastră sunt de fapt mult mai adânci și mai complexe și 
că ele nu ţin doar de o simplă formare a unui corp ceresc, ori 
de apariţia vieţii pe suprafaţa lui. 

După această ultimă prezentare imaginile s-au întrerupt și 
cei doi bărbaţi din Apellos, care mă asistaseră cu atenţie în 
„călătoria” mea, mi-au spus că acela a fost mandatul lor pentru 
a-mi transmite informaţiile respective. Eram însă ușor 
nedumerit, având în vedere motivul pentru care venisem acolo, 
adică pentru a primi unele informaţii despre cristalul ce lipsea 
din Camera Ocultă din Irak. Tocmai când mă pregăteam să-i 
întreb despre aceasta și despre felul în care experienţa mea de 
observare a Pământului în secţiune va rezolva acest aspect, 
bărbatul din Apellos, care era conducătorul grupului de acolo, 
mi-a spus, arătându-mi casca specială: Acesta este cadoul 
nostru pentru tine. El vă va ajuta să rezolvaţi misterul ce 
învăluie „scaunul” din Irak și cristalul său. Trebuie doar să 
înțelegeţi corect natura acelui cristal. 

Am simţit o adâncă emoție și recunoștință, căci nu-mi 
imaginam că o asemenea piesă de tehnologie foarte avansată ar 


putea fi lăsată pentru folosinţa noastră. Acela a fost un gest 
minunat, care a cimentat și mai mult prietenia dintre noi și ei. 

M-am despărţit de bărbatul din Apellos, nu înainte ca el să- 
mi spună că vor mai fi două vizite pe care le voi face acolo, în 
conformitate cu indicaţiile pe care le-a primit de la eșalonul 
superior, cel al înţelepţilor din Apellos. Mi-a dezvăluit că acele 
vizite erau menite să-mi prezinte informaţii importante despre 
trecutul necunoscut al omenirii, pentru ca ele să poată fi aduse 
la cunoașterea publică într-un mod coerent și clar. De 
asemenea, mi-a indicat cu exactitate zilele și orele în care acele 
întâlniri urmau să aibă loc, spunându-mi că la prima dintre ele 
voi avea parte de o surpriză plăcută. 

Cu aceasta, am fost condus în afara hangarului și apoi am 
fost însoţit până în oraș. Seara eram deja înapoi la Bază și îi 
prezentam lui Cezar raportul scris. El a apreciat în mod 
deosebit cadoul pe care cei din Apellos ni l-au făcut și m-a 
înștiințat că echipa americană va sosi peste două zile. Cu alte 
cuvinte, aveam la dispoziție maxim o săptămână până la 
plecarea în expediţie, timp în care doream să „consum” cele 
două întâlniri fixate cu cei din Apellos și, de asemenea, să îmi 
notez sinteza lor. Totuși, estimarea mea a fost cu mult depășită, 
întrucât timpul necesar sintetizării și redactării informaţiilor pe 
care le-am primit acolo s-a dovedit a fi cu mult mai lung. 

Chiar dacă cei doi ofițeri americani urmau să sosească 
peste puţin timp, iar eu trebuia să rămân la Bază pentru a 
rezolva etapele integrării lor atât la nivel practic, cât și 
informaţional, speram totuși să rezolv aceste sarcini cât mai 
repede, pentru a onora invitaţia celor din Apellos până la 
plecarea în expediţie. Simţțeam că cele două întâlniri 
programate erau importante și, în plus, speram ca ele să-mi 
ofere răspunsuri la multe dintre necunoscutele istoriei omenirii, 
la care nu avusesem încă acces. 

Nerăbdarea îmi crea o stare de febrilitate lăuntrică, iar 
emoția posibilelor revelații o alimenta și mai mult. 

În cele din urmă am adormit, având în suflet o stare de 
adâncă recunoștință pentru ceea ce viaţa îmi oferea cu dărnicie 
și de multe ori în mod neașteptat. 


Cap. 2 - ABERAŢIA 
„PĂMÂNTULUI PLAT” 


Următoarele două zile le-am petrecut punând ordine în 
hârtii, acte, dosare, dar mai ales rezolvând aspectele de 
comunicare și cele organizatorice pentru apropiata expediţie. 
În plus, investigam baza de date și alte note informative din 
trecut, pentru a găsi eventuale referințe în legătură cu 
portalurile din „casele conspirative”, despre care menţionase 
bărbatul din Apellos, deoarece cele câteva imagini holografice 
în legătură cu acest subiect m-au impresionat. Voiam să știu 
cum s-au petrecut lucrurile, atât din perspectiva experienţei la 
nivelul Serviciilor Secrete, cât și pentru a vedea tipul de reacție 
a celor implicaţi în astfel de cazuri deosebite. Am insistat în 
special pe informările și documentaţia germană și cea 
americană, deoarece bănuiam că nu a fost o simplă întâmplare 
faptul că mi s-a indicat acel exemplu. Sigur trebuia să existe o 
informare în legătură cu aceasta și tot ceea ce trebuia să fac, 
era să caut cu atenţie sau să întreb unde trebuie, în special la 
colegii noștri de peste ocean. 

Cu toate că am lucrat aproape continuu, luând doar scurte 
pauze pentru odihnă, mi-am dat seama că era totuși posibil să 
nu am timpul necesar pentru a mă întâlni din nou cu cei din 
Apellos până la plecarea prin cel de-al treilea tunel. Simţțeam o 
oarecare insatisfacţie în această privință deoarece eram foarte 
nerăbdător să cercetez trecutul omenirii, chiar dacă anumite 
evenimente și situaţii mi s-au arătat cu ani în urmă, în imaginile 
holografice ale Domului din Sala Proiecţiilor. 

Totuși, după calculele mele și dacă gestionam foarte 
eficient timpul avut la dispoziţie, delegând unele sarcini 
locotenentului Nicoară, păstram șansa de a primi acele 
informaţii extraordinare, răspunzând invitaţiei celor din 
Apellos. Nu înţelegeam prea bine motivul pentru care cele două 
întâlniri trebuiau să se desfășoare neapărat până la plecarea în 
expediţie - ceea ce în mod evident punea presiune asupra 
lucrurilor - dar bănuiam că era vorba despre o anumită 


necesitate, dictată probabil de o „fereastră de timp” bine 
stabilită pentru acea acţiune. 


O teorie stranie 


„Săpând” după referințe în legătură cu „casele 
conspirative” ce ascund portaluri interdimensionale, am dat 
peste o notă informativă pe care nu o observasem până atunci, 
rătăcită printre alte câteva zeci pe birou. În general vorbind, 
prefer să lucrez în format electronic sau să aștept procesarea în 
format digital a notelor sau dosarelor scrise, însă dat fiind 
interesul deosebit pe care îl aveam pentru subiectul sasurilor 
dimensionale, am hotărât să verific tot ce aveam atunci pe 
birou, ceea ce însemna în plus o actualizare a evenimentelor. 

Era vorba despre o informaţie pe care - nu știu de ce și 
cum - am scăpat-o până atunci din vedere. Verificând notele și 
sintezele informative, la un moment dat am găsit o sub-notă cu 
titlul „PĂMÂNTUL PLAT - Referinţe”. Auzisem de mulţi ani 
despre o astfel de „mișcare” ce făcea anumite valuri printre 
oameni, dar nu mi-am imaginat vreodată că ar fi demnă de a 
ajunge subiect de informare pentru Departamentul nostru. 
Aberaţia unei astfel de idei este evidentă, mai ales pentru cei 
care au bun simţ și experienţe personale în ceea ce privește 
planeta noastră în spaţiul cosmic. Eram chiar puţin derutat și 
nehotărât dacă să citesc sinteza pe cele câteva pagini și l-am 
căutat pe locotenentul Nicoară pentru a-l întreba despre acel 
material. El mi-a spus că nota informativă provenea de la 
serviciul operativ al altei secţiuni a SRI și avea statutul unei 
circulare secundare. Locotenentul a specificat că singurul 
motiv pentru care informarea a ajuns în Departamentul nostru 
era cel al caracterului său mai puţin obișnuit și al 
„fenomenului” pe care l-a declanșat la nivel mondial, dar mai 
puţin în ţara noastră, unde numărul „adepţilor” se situează încă 
la cote rezonabile. 

Teoria „Pământului plat” pare să fie „goana după aur” din 
zilele noastre, o aberaţie care, după părerea mea, are singurul 
merit că te poate lăsa mut de uimire și, aș spune, chiar într-o 


LL 


stare de „șoc”, dacă luăm în considerare progresul științei 


contemporane și tehnologia de care omenirea dispune în 
prezent. Puteam să înțeleg deficitul de cunoaștere, amplificat 
de bigotism și alte interese obscure de acum câteva sute de ani, 
dar nu prezenţa unei asemenea idei - chiar până la a lua 
amploare sub forma unei mișcări la nivel internaţional - în 
secolul XXI. Siderat, m-am întrebat dacă prostia umană poate 
să depășească acest nivel, dar nu eram prea convins de asta. 

Totuși, pentru că una din sarcinile Serviciilor Secrete este 
aceea de a lua în considerare chiar și cele mai năstrușnice 
fenomene - dacă ele au legătură cu masele de oameni și 
opiniile acestora - am citit și eu acea sinteză, care expunea 
foarte bine principalele puncte ale problemei, fără să avanseze 
însă concluzii. 


„Pământul plat”: 
Semnificaţia unei regresii 


În aceeași seară, profitând de faptul că Cezar avea un 
program mai liber, i-am expus și lui problema „Pământului plat” 
din nota informativă, mai mult ca un caz social și nu ca o 
direcţie de studiu. Cezar a râs copios, șicanându-mă puţin în 
legătură cu acest subiect, dar mai apoi discuţia a surprins niște 
aspecte foarte interesante. El mi-a spus că în urmă cu trei-patru 
ani i s-a prezentat acest subiect și a discutat cu alţi colegi din 
Servicii despre el, deoarece existau semne că tinde să devină 
un curent important de opinie. 

În mod normal nu aș fi inclus aceste elemente în cuprinsul 
seriei mele de cărți, din respect pentru cititor. Este nevoie de 
puţină inteligenţă și o minimă pregătire științifică, pentru a 
înțelege că „argumentele” unei astfel de teorii frizează 
ignoranţa și fanatismul. Dincolo de asta, însă, există și niște 
implicaţii de natură psihologică, ce au fost scoase la iveală de 
Cezar și ele par să aibă o anumită importanţă, măcar pentru 
cunoașterea generală și experienţa socială. 

Primul punct pe care l-am atins în discuţia cu Cezar, 
referitor la teoria „Pământului plat”, a fost acela al numărului 
mare de adepţi ai ei. 


— Mecanismul prin care se produce creșterea numărului 
de adepţi ai acestei teorii bizare are legătură cu segregarea 
fiinţelor umane, a spus Cezar. E ca și cum populaţia s-ar 
„divide” în două categorii distincte, dar această separare are de 
fapt la bază nivelul de conștiință al fiecărei fiinţe umane, care 
este în directă legătură cu frecvenţa ei de vibraţie. 

— Totuși, nu-mi dau seama ce a determinat această 
izbucnire, prin care tot mai mulţi aderă la aceste „argumente” 
fără sens. Seamănă mai curând cu un virus al prostiei. 

— O astfel de schimbare majoră în paradigma de gândire 
nu vine oricum, ci pentru asta trebuie în primul rând să nu mai 
fii pe aceeași lungime de undă cu ceea ce se cunoaște în 
prezent, adică trebuie ca noile „idei” să nu mai aibă legătură cu 
cele din zilele noastre. Aceasta este cea mai bună metodă, căci 
„ideea” Pământului plat este puternic susţinută de factori 
oculţi, de cei care au interes ca lucrurile să nu progreseze, ci să 
stagneze și chiar să involueze. Asta e cea mai bună metodă 
pentru a controla. Rupi oamenii de realitate, îi faci să viseze 
prostii, le susţii fantasmele și îi încurajezi să le propage. De aici 
rezultă controlul maselor populare, deoarece le impui ceea ce 
dorești. Adepții ideii „Pământului plat”, crezând cu tărie în ea, 
vor urmări să se întâlnească, să se adune și chiar să se separe 
de ceilalţi, căci ei îi vor considera proști pe aceștia, pentru că 
se lasă păcăliţi de minciuni. Cu alte cuvinte, vor fi convinși că 
de fapt ei sunt cei care „au descoperit” adevărul. 

Era trist ce auzeam, dar din nefericire situaţia era reală. 
Am spus: 

— Deși am raportul sub ochii mei, îmi este greu să cred că 
s-a ajuns până aici. Am senzaţia unui vis urât, ca și cum o parte 
din populaţia globului a regresat în mod voit cu câteva sute de 
ani. Asta e senzaţia pe care o am, e incredibil că mintea 
oamenilor de astăzi poate totuși să fie influenţată în asemenea 
măsură de niște aberaţii care sfidează nu doar bunul simţ 
intelectual, ci și pe cel științific, ducând totul chiar până la 
fanatism. 

— Uite, privește rezultatele! 

I-am arătat lui Cezar cifrele estimative și graficele. 

— Știu, am vorbit și cu alţi colegi de-ai noștri despre asta, a 
spus el. Uimirea ta este justificată tocmai de diferenţa mare de 


concepţie și frecvenţă de vibraţie, care deja începe să se facă 
simțită între oameni. Este o realitate care se accentuează pe zi 
ce trece și care nu mai poate fi ignorată. E parte din segregarea 
despre care îţi spuneam. Principial vorbind, oamenii se 
„impart” în cei care evoluează și cei care preferă să rămână la 
stadiul pur material, grosier sau chiar să involueze. Cei care fac 
parte din prima categorie se rafinează, își dau seama de 
modificările ce intervin pe Pământ, trăiesc anumite stări și au 
anumite senzaţii specifice. De aceea, pentru ei este incredibil 
să gândească în sensul medieval, așa cum susțin adepţii 
„Pământului plat”. 

Cezar a văzut mirarea de pe fața mea și s-a grăbit să îmi 
confirme încă o dată: 

— Da, nu exagerez. Este vorba despre o reîntoarcere la 
Evul Mediu, pentru că acești oameni nu pot evolua și atunci se 
reîntorc la o stare de conștiință mai veche, care este mai 
apropiată de nivelul lor real de conștiință. 

— De ce nu pot și ei să evolueze? am întrebat mirat. 

Bineînţeles, cunoșteam răspunsul, dar era întotdeauna o 
plăcere să ascult explicaţiile lui Cezar. În plus, mereu putea să 
apară câte un element nou, care să-mi îmbogăţească 
cunoașterea. 

— Pentru că nu au afinitate cu starea actuală a lucrurilor, 
cu frecventa de vibraţie superioară a Pământului, care crește 
din ce în ce mai mult. Pentru adepţii ideii de „Pământ plat”, 
confortul stă în fanatismul cu care sunt susţinute aceste idei 
primitive, deoarece spiritul și gândirea liberă sunt blocate. La 
fel era și pe timpul Inchiziției: un set de concepţii stupide și 
false erau ridicate la rang de lege și orice încălcare a lor era 
înfierată. 

Și eu mă gândisem la toate acestea, dar speram totuși că 
mă înșel. 

— Suntem din nou în Evul Mediu? Istoria naște valuri de 
concepții, care baleiază între extreme. Cei din antichitate știau 
deja că Pământul e rotund (Autorul se referă, fără îndoială, la 
cunoașterea împărtășită de Pitagora și Aristotel, care au 
afirmat că Pământul este rotund, precum și la demonstratia 
realizată de Eratostene în Alexandria antică - n. ed.), dar până 
în Evul Mediu situaţia s-a degradat. Apoi a fost revirimentul 


științific modern, pentru ca acum să recădem din nou în plasa 
obscurantismului medieval? 

Cezar mi-a răspuns calm: 

— Noi, nu. Însă acel segment al populaţiei care a involuat, 
da. Sunt mai multe elemente care concură la aceasta: îndârjirea 
cu care adepţii teoriei „Pământului plat” se agaţă de „ideea” 
lor, refuzul de a gândi logic, raţional, pe bază de argumente și 
dovezi reale, negarea oricăror dovezi - justificând aceasta prin 
„contrafacerea” lor - și, în general vorbind, un fel de 
prozelitism ce maschează în realitate fanatismul. 


Psihologia „pamântului plat” 


Am remarcat atunci că ori de câte ori fanatismul a 
precumpănit, societatea s-a confruntat cu lipsa 
discernământului și limitarea libertăţii individuale. Cezar m-a 
aprobat, oferind și un exemplu pentru a explica mai bine cum 
este posibil să se ajungă la așa ceva chiar în contextul unei 
civilizaţii relativ dezvoltate: 

— Fenomenul este la fel ca cel din fizica cuantică: dacă 
există suficientă energie, un electron poate să realizeze un salt 
pe o orbită „superioară”; dacă nu e suficientă energie, atunci el 
poate să rămână un timp pe un nivel ceva mai ridicat și relativ 
stabil, dar la un moment dat surplusul de energie se emite sub 
formă de foton și electronul revine de unde a pornit, la orbita 
pe care s-a aflat iniţial. În cuantică, asta este orbita 
fundamentală a electrodul. Cu alte cuvinte, electronii cu aceste 
caracteristici se întorc înapoi la nivelul la care ei au o 
traiectorie sigură. 

Eram în temă și am spus: 

— Știu că ideea cu Pământul plat a existat destul de mult 
timp în câteva religii în istoria umanităţii. Astronomia modernă 
s-a dezvoltat greu; abia după vreo două sute și ceva de ani 
Uranus, Neptun și Pluto sunt cunoscute. Așadar, „Pământul 
plat” nu ar fi ceva foarte „vechi” și „memoria” lui e încă 
proaspătă. Poate tocmai de aceea o parte din omenire se 
reîntoarce la ce știa ea mai demult. 


— Este și acesta un factor, a admis Cezar. În orice caz, 
societatea umană se schimbă de la „a avea” la „a simţi”. Adică 
simţul posesiunii, egoismul, competiţia și violenţa tind să fie 
înlocuite gradat cu emoţii și sentimente pure, pozitive, dintre 
care iubirea, altruismul și compasiunea sunt fundamentale. 

Eram oarecum sceptic. 

— Cam greu de crezut, din moment ce aproape peste tot 
vedem proliferarea acestor manifestări negative. 

— La o primă vedere probabil că așa pare. Nu uita, însă, că 
majoritatea populaţiei de pe Pământ este needucată și 
„resorbită” în această iluzie a competiţiei, banului, afacerilor și 
lipsei de spiritualitate. Numărul mare al fiinţelor umane ce se 
complac în acest vis face ca balanţa să pară înclinată, prin 
raport cu cele care caută o viaţă pură, având un sens bine 
definit și fiind ghidată numai spre valori spirituale. Aici apare 
segregarea despre care vorbim. 

De fapt, Cezar dorea să spună că fiecare om este invitat să 
ia parte la marea transformare spirituală a omenirii și a 
planetei noastre, să ceară cu aspirație și demnitate ca viaţa lui 
să reprezinte un germene de lumină, de spiritualitate, de 
speranţă pentru viitorul luminos la care putem avea acces, un 
ideal superb, dar urmat de prea putini până în prezent. 


Spaţiul și timpul în planul fizic 
Și în planurile subtile 


De pildă, să considerăm conceptul de „Pământ plat”. Mă 
gândeam că, prin chiar progresul științific și tehnologic de până 
acum, o astfel de idee stranie - atât din punct de vedere 
conceptual, cât și al realităţii existenţiale ar fi trebuit să fie 
considerată cel mult o glumă. Se pare însă că problema nu era 
chiar așa de simplă, datorită nuanţelor ei multiple. Cezar mi-a 
oferit o perspectivă mult mai profundă asupra acestui aspect: 

— Adepții acestei teorii confundă un anumit tip de 
percepţie subtilă cu realitatea fizică, mi-a explicat el. 

Există într-adevăr relatări în mitologia orientală despre 
„Pământul plat” sprijinit pe spatele a patru elefanţi, ori broaște 


țestoase, ori chiar diamante. Însă viziunea asta o ai atunci când 
timpul și spaţiul au aceeași „valoare”. 

Lumea fizică, adică lumea noastră, e caracterizată de trei 
dimensiuni spaţiale și, aparent separat, de timp. Putem vorbi 
despre asta ca fiind: 3D (spaţiul) + 1 (timpul). Este deci o lume 
„tridimensională”, dacă ne referim la dimensiunile spaţiale. 
Situaţia este așa pentru că noi ne deplasăm prin spaţiu folosind 
timpul, dar tu știi deja că, în realitate și conform legilor 
relativităţii, spaţiul și timpul „lucrează” împreună. Dacă tu le 
percepi ca fiind inseparabile, atunci pentru tine nu mai 
contează curbura spaţială, așa cum e, de exemplu, curbura 
Pământului ca o sferă. Este ceea ce au perceput înţelepţii 
orientali atunci când, prin tradiţie, Pământul a fost prezentat ca 
fiind „plat”. Întins ca o placă sau rotund ca o sferă, pentru ei 
era același lucru, doar că varianta „plată” era probabil mai ușor 
de reprezentat. 

M-am gândit că asta e greu de înţeles pentru cei care nu au 
experiența subtilă necesară. O astfel de realitate nu o poţi 
integra corect în planul fizic, deoarece ea este superioară 
acestuia. Felul în care era pusă problema era ceva nou și 
pentru mine. Anticipând puţin, explicaţiile ulterioare ale lui 
Cezar aveau să fie confirmate de ceea ce am văzut pe ecranul 
holografic la următoarele două întâlniri cu bărbatul din Apellos. 

Cezar a continuat să-mi explice: 

— De exemplu, presupunând că te-ai dedublat conștient în 
planul astral sau că ai un vis lucid și vrei să mergi de pe 
Pământ pe Lună; asta nu se întâmplă traversând spaţiul cosmic 
dintre ele, ca în planul fizic, ci pur și simplu poţi trece ca și cum 
ai păși dintr-un loc în altul, dintr-o grădină în altă grădină. La 
fel, de pe Pământ pe Soare, de pe Soare pe Saturn și tot așa, 
între corpuri cerești diferite, dar totuși într-o anumită limită, de 
obicei cea a galaxiei în care ne aflăm. Practic vorbind, nu prea 
ai „spaţiu gol” între aceste corpuri cerești. Dacă apoi te întorci 
din astral în planul eteric, atunci sesizezi diferenţa, deoarece 
nu mai poţi face chiar la fel, iar în planul fizic cu atât mai puţin. 

— Ce vrei să spui cu „nu mai există spaţiu gol între aceste 
corpuri cerești”? Atunci, cum sunt ele? 

— Legile îmbracă alte forme în planurile superioare. Nu 
poţi să ai pretenţia că înţelegi fenomenele care există acolo, 


aplicând pur și simplu legile fizice care guvernează planul 
material. Diferenţele sunt mult prea mari. În astral contează 
foarte mult frecvenţa de vibrație a unui lucru, fiinţă sau 
fenomen. Nu este ca aici, când ceva mizerabil poate să stea 
lângă ceva curat, ori când un mincinos poate să înșele o 
mulțime de oameni onești. Acolo nu poţi fi decât doar în 
„spaţiul” și compania care „se potrivesc” cu frecvenţa ta 
personală de vibraţie. Nu poţi să înșeli, ca în planul fizic, adică 
nu poţi să fii acolo unde nu meriţi. 

— Și dacă vreau totuși să merg într-un loc superior 
frecvenţei mele de vibraţie, ce se întâmplă? 

— Ai acces la frecvențele inferioare ţie, dar nu la cele care 
îți sunt superioare. Chiar presupunând că ai încerca asta, nu 
obţii decât cel mult o blurare a spaţiului pe care îl vezi sau 
acesta devine chiar opac. Asta dă senzaţia că lucrurile sunt 
„legate” într-un fel între ele, adică „nu există spaţiu” care să le 
despartă. 

— Bine, dar atunci care este legătura cu spaţiul și timpul, 
fie ele unicate sau nu? 

— Legătura este că, dacă te uiţi de la nivelurile superioare 
către cele inferioare, nu există spaţiu între corpuri, deoarece 
spaţiul și timpul sunt unicate, dar atunci când te întorci în 
planul fizic și iei lucrurile din perspectiva sistemului actual de 
gândire, adică 3D + timp, atunci chiar și calculele matematice 
arată că cea mai eficientă formă pentru ca materia să se 
structureze este cea sferică, pentru că nu există o altă 
„metodă” la fel de bună, adică ea nu ar avea eficiență în 
economia universului fizic. De aceea, un disc sau o placă 
dreptunghiulară pentru imaginea Pământului pur și simplu nu 
se potrivesc în acest plan, nu sunt comune legilor lui de 
formare la nivel macrocosmic. Cei care încearcă să acrediteze 
ideea „Pământului plat” preiau fără să știe niște observaţii de 
natură subtilă și se chinuie apoi să le „introducă” cu orice preţ 
în planul fizic, recurgând la tot felul de „explicaţii” și 
„observaţii” care îi pot dezaxa pe cei slabi și neștiutori, iar apoi 
aceștia devin confuzi și plini de „îndoieli”. 

Mi-am adus atunci aminte de una dintre experienţele din 
zilele noastre ale materiei în vid: chiar și apa are tendinţa să ia 


forma sferică atunci când se află în vid, fără nicio intervenţie 
din exterior. 

— Da, a spus Cezar, la fel e și cu corpurile telurice de 
dimensiuni relativ mari din vidul cosmic. Limita de la care ele 
tind să devină sferice, de exemplu sub forma planetoizilor, este 
de aproximativ 500 de kilometri în diametru, pentru că 
începând de aici gravitația și alte tipuri de forţe acţionează 
suficient de puternic pentru a structura materia în formă 
sferică. 

Cezar mi-a mai spus că adepţii acestei mișcări bizare de 
opinie pe suprafaţa planetei noastre, care susțin că Pământul ar 
fi de fapt „plat”, au adoptat această variantă pentru că ei nu pot 
face „saltul” de la planul fizic (3D) la planul eteric (4D), care 
implică o viziune unitară a spaţiului și timpului (Ieoria 
relativităţii speciale a lui Einstein tocmai asta face chiar aici, în 
planul fizic: înlocuiește spațiul separat de timp cu continuum-ul 
spaţio-temporal, care este 4D (spaţiul Minkowski) - n. ed.). 
Atunci când nu poţi face acest salt, te „coagulezi” la trei 
dimensiuni și chiar mai jos decât atât. 

El mi-a explicat acest lucru în felul următor: planul fizic 
este caracterizat de trei dimensiuni spaţiale, care sunt redate 
grafic, în general vorbind, prin sistemul tridimensional de axe: 
x, y, z. Însă atunci când la acest sistem de axe adăugăm timpul 
ca variabilă, cele trei axe nu se mai regăsesc în sistemul 
tridimensional clasic x, y, z. 

Pentru a reprezenta grafic mai ușor aceste explicaţii voi 
arăta mișcarea doar pe axa 0-x, deoarece e mai simplu de 
urmărit. 

— Atunci când vorbim despre continuumul spațio-temporal, 
într-adevăr ai senzaţia că lucrurile sunt oarecum plate, fiind 
vorba despre un „continuum”, a continuat Cezar să-mi explice. 
Aici nu mai e vorba de volum; e ca o fâșie lată de hârtie, iar 
reprezentările în astrofizică arată de asemenea acest 
continuum ca fiind de fapt bidimensional, ca o „plasă”. Însă 
aceasta este doar pentru ușurința noastră de a înţelege 
lucrurile, pentru că de fapt ele nu se prezintă în acest fel, ci 
este doar o notație sau o convenţie din fizică. Ideea este că 
dacă nu poţi cuprinde acest concept și nu îl poţi „digera” 
intuitiv în mintea ta, atunci te întorci la ceea ce tu știi că ai cu 
siguranță, adică la ceva ce este mai ușor de înţeles și care 
aparţine trecutului. 

Distorsiunea continuumului cauzată de un corp cu masă mare 


(de exemplu o planetă) 


— Foarte bine, am spus eu, atunci ei se vor întoarce la 3D, 
adică la planul fizic. 

— Nicidecum, mi-a replicat Cezar. Pentru noi, 3D 
reprezintă în mod clar trei dimensiuni spaţiale; noi trecem de la 
3D la 4D considerând variabila „timp” în mod unitar cu 
„spaţiul”, adică 3D + 1D. Pe de altă parte, adepţii teoriei 
„Pământului plat” spun că și ei fac la fel, numai că dacă 
analizăm ideea lor cu Pământul plat, „ca o foaie”, 3D nu 
reprezintă de fapt trei dimensiuni spaţiale, ci doar două, la care 
ei adaugă timpul, adică 2D + 1D. Impresia lor este că tot trei 
dimensiuni există, dar de fapt ei se referă doar la două 
dimensiuni spaţiale, pentru că a treia, adică înălţimea, este 
neglijabilă prin raport la celelalte două. Este un regres 
semnificativ. 

— De aceea ai spus că nu putem aplica aici situaţii din 
planurile superioare. Totuși, chiar dacă ideea de „Pământ plat” 
reprezintă mai degrabă o realitate 2D sau ceva situat între 2D 
și 3D, cei care o exprimă și cred în ea cu atâta convingere 
trăiesc totuși în realitatea fizică 3D. Asta nu se poate nega. 

— Fără îndoială, însă tu aici tinzi să împărți lucrurile în 
albe și negre. In realitate există, ca peste tot, zone de 
tranzienţă. In cazul celor care tranzitează către continuumul 
spaţio-temporal din 4D, adică cei despre care se poate spune 
într-un fel că ascensionează, procesul nu este încă definitiv și îl 
putem asocia, mental, cu un fel de 3,5D. Asta, desigur, eo 
explicaţie simplistă în acest moment, dar măcar ea are meritul 
de a fi intuitivă și oferă totuși o bază de înţelegere incipientă a 
ceea ce înseamnă cu adevărat diferenţa între 3D și 4D. 
Numerele „intermediare” despre care ţi-am vorbit și care nu 
sunt naturale - adică între 2D și 3D sau între 3D și 4D - doar 
exprimă o condiţie, un nivel de conștiință la care unii oameni 
pot să ajungă la un moment dat. Pe de altă parte, în cazul celor 
cu „Pământul plat” putem vorbi despre un fel de 2,5D; laeei, 
tranzienţa este spre inferior și bineînţeles că faptul în sine e 
cumva dramatic, deoarece decăderea unora, mai ales din punct 
de vedere moral și psiho-mental, este foarte mare, așa după 
cum lesne se poate observa dintr-o analiză sumară a situaţiei 
globale. 


Segregarea populaţiei 


Ascultându-l pe Cezar, aproape că alunecam în „reflecţii 
filosofice”, căci nu îmi venea să cred realitatea timpurilor pe 
care le trăim: cum era posibil ca atitudini atât de diferite, 
precum răul atroce și binele sublim, să coexiste una lângă alta, 
în același plan? Am ridicat această problemă în discuţia mea cu 
Cezar. 

— În planul fizic este posibil. Totuși, în ultimii ani ne aflăm 
într-o perioadă de tranziţie către planul superior eteric, 4D și, 
chiar dacă în continuare astfel de acţiuni și atitudini pot să 
existe aici, în lumea fizică, consecinţele sunt și ele pe măsură, 
căci apar mai repede și sunt mai ferme. In prezent, mulţi 
oameni sunt capabili de acte reprobabile, grosiere și chiar 
lipsite de logică, ca urmare a scăderii frecvenţei personale de 
vibraţie. Este ca un fel de „tasare” a conștiinței individuale, 
pentru că ea nu rezistă la ascensiunea energiei, la amplificarea 
frecvenţei generale de vibraţie pe care o preia planeta noastră. 
De aceea, adepţii acestei teorii bizare în planul fizic, care spun 
că Pământul ar fi de fapt plat, doresc în mod subconștient să se 
despartă de frecvențele înalte, tocmai pentru a-și păstra o 
frecvenţă de vibraţie care le convine și cu care sunt obișnuiți. 
Astfel apare segregarea populaţiei (în volumul 3, Misterul din 
Egipt - Primul tunel, 2007, pag. 248 este redat un pasaj în care 
Cezar face un comentariu asemănător, în legătură cu legea 
afinitătții și cu segregarea valorilor în societate: „(...) mare parte 
din destinul imediat următor al omenirii este determinat de 
lipsa de unitate a oamenilor și de o incredibilă opacitate a lor în 
perceptia a ceea ce este bun, pozitiv, autentic și valoros. „De 
multe ori, această atitudine generează într-o prostie fără 
margini”, mi-a explicat el atunci. Cei care sunt în eroare, 
dogmatici și aberantţi în părerile pe care le au, luând în 
derâdere multe aspecte de bun simt sau care au o latură 
profund spirituală ce ar putea transforma multe lucruri în bine, 
aceia nici măcar nu admit dialogul, într-un fel, ei își imaginează 
că sunt singurii, că ei sunt unicii, că doar ei pot să facă ceva. In 
realitate, nu pot face nimic din punct de vedere practic, dar cu 
toate acestea au pretenţia că sunt singurii deținători ai 
adevărului. Contrariat de această situatie ingrată, l-am întrebat 
pe Cezar: 

„— Bine, dar atunci de ce nu se unesc toate fortele pentru a 
modifica balanta din râu spre bine?” 


— Nu uita că în niciun caz nu se poate uni răul cu bunul. 
Așa a fost dintotdeauna. Cel care este râu va fugi de ceea ce 
este bun și din această cauză nu se poate realiza unirea de care 
spuneai. Poţi să realizezi doar unirea dintre bun și bun, 
deoarece oamenii care sunt orientaţi benefic «vorbesc aceeași 
limbă». Unirea nu poate fi realizată cu adevărat decăt între 
acele persoane care au afinități, care sunt apropiate ca nivel 
mental, emoțional și spiritual. Nu se poate, de exemplu, să ai un 
prieten foarte rău dacă tu ești bun, pentru că acea prietenie nu 
poate să reziste. Acolo unde nu există afinități, este imposibil să 
se înfiripe unitate, frăție ori simpatie”. - n. ed.). Este o 
„contracţie” a conștiinței, o separare; de aceea este o decădere, 
pentru că ei au evoluat până acum pe niște „orbite” ale 
existenţei, care erau instabile și nu s-au putut menţine la acel 
nivel. 

Așa că ei revin acolo unde se simt „în siguranţă”, la nivelul 
care permite conștiinței lor individuale să se manifeste, iar 
acest nivel este foarte grosier. 

Am reflectat puţin înainte de a formula propriile mele 
observaţii. 

— Într-adevăr, oamenii se grupează pe afinități. Vedem și 
organizaţii bune, altruiste și active în mod superior, dar și multe 
care sunt rele și chiar distructive. Oamenii se „distribuie” astfel 
în funcţie de tendinţele pe care le manifestă fiecare dintre ei. 
Ceea ce mă miră foarte mult este cum reușesc toţi aceștia să 
fiinţeze împreună în același spaţiu. E clar că planul fizic este 
ofertant din această perspectivă, dar în același timp el 
reprezintă și un mare „risc” pentru evoluţie. 

— Dar poate fi, de asemenea, și o mare șansă pentru 
aceasta, dacă faci ceea ce trebuie și îţi înţelegi corect 
experienţele pe care le ai, a spus Cezar. E adevărat însă cu 
„conglomeratele” care respectă același tip de vibraţie: oamenii 
se adună în funcţie de afinități, pentru că aceasta este o lege 
naturală și în același timp universală. Să-i considerăm, de 
exemplu, pe cei care au ajuns cumva la nivelul 4D sau aproape 
de acesta, pentru că există astfel de persoane care au o 
înțelegere destul de vastă și corectă asupra lumii. Ei atrag în 
jurul lor pe cei care nutresc aceleași aspirații, iar aceștia la 
rândul lor se elevează gradat, ascultând și chiar practicând 
anumite metode și tehnici spirituale care le sunt arătate, până 
când ei înșiși vor ajunge la nivelul 4D. Ceilalţi, care au 


„coborât”, au ajuns la nivelul fanatismului, ce reprezintă foarte 
bine „zona medievală”, cu reprezentările lor specifice: 
concepţiile religioase și concepţiile asupra lumii și existenţei ei. 
Hilar este faptul că ei ne consideră pe noi ca fiind „cei 
pierduţi”, pentru că „nu vedem adevărul”. Dar acest „adevăr” 
este adevărul lor, adică o relicvă medievală, încastrată în 
neputința de a înţelege corect lucrurile. Este, de asemenea, și o 
problemă de bun simţ interior. 

— E genul de reacție întâlnită la cei care nu pot nici măcar 
să asculte explicaţii deoarece diferenţa de frecvenţă este mare, 
am spus eu. Orice ai spune, orice ai arăta sau demonstra, este 
respins de facto și a priori. Da, este uimitor până unde poate 
merge prostia omenească. 

— Nu doar prostia, m-a completat Cezar, ci și ignoranţa, 
căci de multe ori ele se completează reciproc. De exemplu, în 
cazul celor care aderă la astfel de idei și mentalități ce 
corespund mai degrabă Evului Mediu, poţi să observi faptul că 
ei nu cunosc principiile de bază ale fizicii cuantice, care ne 
conduc la înțelegerea modului în care „se transmite” energia la 
acel nivel. In schimb, ei invocă uneori acele principii și le aduc 
în discuţie de pe o poziţie sigură și autoritară, însă frecvenţa de 
vibraţie a conștiinței lor nu le permite să înțeleagă realităţile 
cuantice. În continuare ei își imaginează electronii ca pe niște 
bile de materie, în continuare ei își manifestă scepticismul 
referitor la câmpuri și la realitatea lor inductivă. Cu alte 
cuvinte, ei vor să „rezolve” lumea cuantică prin intermediul 
cunoștințelor și noţiunilor din planul fizic, dar asta este ca și 
cum ai vrea să bagi aţa în ac cu ajutorul unei chei franceze. 
Lipsa cunoașterii a ceea ce înseamnă energie îi forțează astfel 
să se întoarcă la mecanicism, la principiile mecanicii clasice 
newtoniene, vechi de aproximativ patru sute de ani (Adepții 
teoriei „Pământului plat” neagă aproape oricare din realitățile 
fizice actuale, inclusiv teoria relativității. „Argumentele“ lor 
sunt de obicei un monument de ignoranță și chiar de lipsă de 
bun simt. De exemplu, în cazul teoriei relativităţii, care a fost 
menționată aici, ei nici măcar nu au studiat această bijuterie a 
fizicii contemporane, justificând că nu au de ce să facă asta, din 
moment ce sunt convinşi că acea teorie este falsă etc. - n. ed.). 

Am remarcat gânditor: 

— Asta ar putea fi periculos în viitor. Dacă tot mai mulţi vor 
căuta această „siguranţă” a gândirii, asta ar putea duce la un 


fel de schismă socială. Nu neapărat conflict între ţări, ci mai 
degrabă segregare socială, așa după cum ai spus. 

— Da, ar putea. Să sperăm însă că nu va fi așa, mi-a 
răspuns Cezar cu un zâmbet trist pe faţă. 


Fanatism și ignoranţa 


Am tăcut amândoi un timp, apoi am spus: 

— Din raport am remarcat lipsa lor de rațiune, de 
cunoaștere științifică, dar mai ales fanatismul lor. Se pare că 
orice discuţie e sortită eșecului tocmai datorită fanatismului pe 
care îl manifestă și totdeauna întâlnit ia cei cu o slabă pregătire 
intelectuală și de cultură generală. Ei sunt în stare să găsească 
„explicaţii pentru orice dovadă sau răspuns care le contrazice 
teoria, dar acestea sunt de multe ori hilare sau pur și simplu 
fanteziste. Practic, nu se poate discuta nimic, pentru că ei 
consideră încă de la început că toate ideile și argumentele 
referitoare la Pământ, altele decât cele susținute de ei, sunt 
eronate. Pentru ei, faptul că Pământul este plat pare a fi o 
axiomă, care nu poate fi combătută și nici discutată. 

Cezar era prins de subiect și mi-a răspuns vădit interesat: 

— Acum ceva timp discutam cu cineva din eșalonul nostru 
despre acest subiect, dar ne interesa mai mult factorul 
psihologic al problemei. 

Maiorul îmi spunea că adepţii ideii de „Pământ plat” merg 
până acolo încât afirmă cu nonșalanţă că ei nu cunosc mai 
nimic din științe precum astronomia, fizica sau biologia, dar cu 
toate acestea spun lumii întregi cu maximă certitudine că ideea 
Pământului rotund este complet falsă și că toată omenirea 
trebuie să-i creadă pe cuvânt. E ca și cum ai spune: „Eu nu 
cunosc limba chineză, dar cu toate acestea vă spun cu 
siguranţă că ea nu există. Între timp, totuși, un miliard și 
jumătate de oameni vorbesc chineza. Ei se folosesc de tot felul 
de „experimente” și „demonstraţii”, care pentru cei ce sunt mai 
puţin pregătiţi sau chiar slabi de înger îi pot deturna de la 
valorile bunului simţ mental. lar atunci când sunt puși în faţa 
dovezilor indubitabile, afirmă că de fapt acestea sunt falsuri. 
Nu poţi să te înţelegi cu astfel de oameni, pentru că ei sunt o 
expresie a fanatismului. Într-un fel, e dramatic să vezi un astfel 


de comportament de gândire. Ei nu cunosc, nu se 
documentează, nu citesc și nu caută să înțeleagă; singurul lucru 
pe care îl fac este să postuleze de la bun început că totul este o 
mare înșelătorie. 

— A cui înșelătorie? 

— Ei spun că aceasta e pusă la cale de toţi factorii de 
decizie și de toate instituţiile importante ale lumii, care 
„conspiră” pentru ca oamenii să știe ca pământul este rotund, a 
spus Cezar ironic. Conform cu adepţii teoriei „pământului plat”, 
NASA, ESA, institutele de cercetări, toţi par să se fi vorbit între 
ei ca să prezinte lumii dovezi false precum că Pământul este 
rotund. Nu e prea clar de ce NASA ar proceda în acest fel, dar 
adepţii teoriei „Pământului plat” știu ei mai bine și ne spun cu 
certitudine că așa este. 

Acum, privind problema la modul serios, o mare parte din 
acest fanatism provine în cazul lor din modul inter-dinamic de 
dezvoltare a științelor. Multe din rezultatele științei moderne au 
apărut din aceasta „mișcare continuă” a ei, din felul activ în 
care a evoluat, chiar dacă are multe hibe, în special din punct 
de vedere conceptual. Uite un exemplu, ca să înţelegi mai bine: 
dacă o roată cu spiţe se rotește foarte repede, tu nu mai vezi 
spițele ei, ba chiar la un moment dat apare o alterare a 
imaginii, care îți dă impresia că spițele sunt doar trei sau patru. 
Mai mult, atunci ai impresia că roata se învârtește în sens 
invers, ca și cum ar merge înapoi. Este un aspect ce tine de 
dinamică; evident că nu este real, dar apare ca și cum ar fi real. 
Prin urmare, este o iluzie, dar pentru adepţii teoriei 
„Pământului plat”, pentru mentalitatea lor, aceasta devine o 
mare problemă. Ei nu iau iluzia respectivă ca pe o recunoaștere 
a faptului că ochiul nu poate discerne corect mișcarea din 
cauza vitezei mari de rotaţie, ci spun că „această mișcare nu se 
poate observa pentru că de fapt ea nu există”. 

Cumva, eram năucit de cele ce auzeam. Am spus, pierdut: 

— Dacă ideea asta nefericită a „Pământului plat” va 
continua să facă adepţi, nu m-aș mira ca modul lor de gândire, 
care în esenţă este aberant și fanatic, să fie extins și la alte 
multe lucruri și fenomene fizice care sunt absolut normale. Din 
câte înțeleg, ei merg pe teoria generală a „conspirației 
globale”; totul este o conspirație care e menita să ne 
îndobitocească, însă doar ei știu adevărul și ni-l spun nouă. 


— Fenomenul e regretabil și chiar îngrijorător, dar e posibil 
ca în următorii ani el să crească mult în dimensiuni, a spus 
Cezar. Este într-adevăr uluitor ce aberaţii pot să spună și să 
creadă cei care aderă la această falsă concepţie. Dacă iei câţiva 
dintre ei și îi duci pe Staţia Spațială Internaţională sau cu o 
navetă cosmică pe o orbită în jurul planetei, vor zice exact ce 
spun și despre zecile de mii de fotografii care au fost făcute în 
spaţiul cosmic: că s-a făcut un „aranjament” astfel încât ei să fie 
prostiţi, că totul este de fapt un fals și că nimic din ceea ceei 
văd în legătură cu planeta noastră, care e sferică, nu este 
adevărat; sau că este doar o iluzie optică, datorată lentilelor 
aparatului de filmat sau de fotografiat. 

— Chiar și așa, cum este totuși posibil ca restul populaţiei 
să „înghită” astfel de bazaconii? am întrebat, contrariat, 
invocând indirect măsura bunului simț și a discernământului 
individual, pe care fiecare fiinţă umană din societatea prezentă 
ar trebui să-l aibă. 

— Asta e posibil datorită lipsei de educaţie și de pregătire 
individuală. Oamenii pur și simplu nu cunosc, nu studiază, nu 
au cultură generală. Lor le lipsește ghidarea, bunul simţ în 
interpretarea unor astfel de lucruri și atunci ei se află la mâna 
oricui le spune că un lucru e așa sau altfel. Aici contribuie 
foarte mult și sistemul de învățământ, care mai peste tot în 
lume tinde să devină oarecum „unidirecţional”, adică fiinţa este 
învățată doar un anumit lucru, spre care ea tinde să aibă 
aptitudini. Se neglijează aproape complet alte științe sau 
aspecte care întregesc viaţa și care ar putea să confere o 
viziune mult mai largă și mai pertinentă asupra ei. Din această 
cauză, majoritatea populaţiei umane de pe planetă este 
neajutorată și, într-un fel, ea este o „pradă” ușoară pentru 
influenţe dintre cele mai ciudate. Ce discernământ să aibă cei 
care nu au cunoștințe sau nu au auzit niciodată despre o lege 
fizică, despre materie, energie, cosmos sau multitudinea de 
fenomene care se petrec? Ei trăiesc doar în cadrul extrem de 
restrâns al micilor nevoi și satisfacţii de zi cu zi. 

— Asta înseamnă un mare declin al societăţii noastre, am 
spus eu cu tristeţe. 

— Este adevărat, însă trebuie să vedem acest declin și din 
perspectiva transformărilor ce vin. O parte din omenire 
evoluează, asta e indiscutabil. Sunt ființe care au rafinament în 
gândire, care sunt inteligente și au bun simţ, care manifestă 


aspirație către aspecte superioare și care tind să depășească 
frecvenţa specifică de vibraţie, de la 3D la 4D. Cei care nu pot 
să realizeze aceasta, automat vor cobori pe un nivel inferior, 
adică spre 2D, căci a te menţine în 3D este dificil, datorită 
forţelor puternice perturbatoare. 


Involuţia dramatică de la 3D la 2D 


În acest punct al discuţiei am vrut să-mi lămuresc mai bine 
un aspect, deoarece nu eram sigur că am înţeles bine problema 
pe care o ridicasem puţin mai înainte. Cezar mi-a explicat în 
mod clar că această reprezentare „în dimensiuni”, adică 2D, 3D, 
4D și așa mai departe, este una dintre metodele folosite pentru 
a desemna percepţia sau gradul de cuprindere la nivel de 
conștiință asupra realităţii înconjurătoare. 

— Cu alte cuvinte, să înţeleg că în sistemul 3D timpul este 
luat în calcul, dar ca o variabilă separată, am spus eu. 

— Exact. Pe de altă parte, în sistemul 4D el face parte 
integrantă din sistemul de coordonate ce reprezintă această 
realitate. Inţelegerea timpului „comasat” cu spaţiul - așa cum 
este situaţia în 4D - necesită un grad de conștiință mai elevat. 

— Și atunci cum se reprezintă timpul în 4D? am întrebat, 
puţin confuz. 

— In 4D spaţiul și timpul vor forma o realitate de sine 
stătătoare. Atunci nu mai avem tot, y+t, z+t, care reprezintă 
sistemul cu trei axe, plus mișcarea în timp, ci avem o 
permanentă colaborare între x și t, yșit,zșit; ele para se 
corela permanent, ca și cum am spune: xt, yt, zt, ca fiind unite 
permanent. Înţelegi? 

— Să nu se confunde x+t, y+t și z+t cu adunarea, căci 
avem unităţi de măsură diferite; nici xt, yt și zt, cu înmulţirea..., 
am spus eu grijuliu. 

— Evident. Sunt doar forme de redare a unor caracteristici, 
în lipsa altor notații mai bune. Dar dacă vrei, putem considera 
mai bine o-x-y-z + t în cazul 3D și o-z-y-z-t în cazul 4D. 

Apoi Cezar a căutat câteva clipe cu privirea prin cameră, 
pentru a-mi oferi un exemplu potrivit. A văzut o bilă mică de 
metal pe birou și a spus: 


— Uite această bilă. Recunoști că face parte din spaţiul 
tridimensional? Ea poate fi reprezentată cu ajutorul unui sistem 
de trei axe. 

Am încuviinţat din cap. 

— Acum privește cum adăugăm timpul, ca fiind a patra 
dimensiune, atunci când deplasăm bila dintr-un punct în altul. 
Mișc bila de aici până aici și tu vezi asta ca o mișcare liniară, ca 
un „fir”. 


viziunea 3D 
cu variabila £ separat 


——————————— 


Mișcarea unei sfere în timp (t) din punctul A în punctul B 


— Bun, am înţeles. Si cum ar fi această mișcare în 4D? 

— Atunci, în loc să vezi o sferă care se mișcă, tu vezi de 
fapt un „baston”. Acesta este de fapt planul cu patru 
dimensiuni, adică o unificare între spaţiu și timp. La cei care au 
decăzut chiar și din 3D, cum sunt adepţii ideii Pământului plat, 
timpul nici măcar nu este luat în considerare, deoarece el e 
interpretat ca fiind o simplă „cantitate” ce măsoară un 
eveniment. Pentru ei, timpul este doar o cantitate măsurabilă, 
care nu este percepută ca o energie foarte subtilă, în legătură 
cu aspectele superioare ale Creaţiei. 


viziunea 4D, în care timpul creează 
noi forme ce sunt vizibile ca un întreg 


Mișcarea sferei în timp, în cea de-a patra dimensiune (4D), 
creează un fel de tub, ca un „ baston” 


— Dacă e așa, atunci cei care adera la această teorie a 
„Pământului plat” se întorc practic la teoriile mecaniciste ale 
fizicii clasice, adică la fizica lui Newton, am tras eu concluzia 
firească. Newton a revoluţionat fizica, a explicat atracţia 
gravitaţională și multe altele, însă adepţii teoriei „Pământului 
plat” nu acceptă nici măcar existenţa gravitaţiei, deci de fapt ei 
coboară chiar mai mult în timp, la nivelul concepţiilor „plate” 
din Evul Mediu. 

Era aproape de necrezut ce auzeam, dar din nefericire 
perfect adevărat, iar nota informativă stătea mărturie pentru 
asta. 

— E totuși interesant că această dramă a umanităţii - 
pentru că totuși este o dramă să decazi în acest fel, după ce ai 
progresat destul de mult - își are necesitatea ei, a continuat 
Cezar. Altfel, segregarea fiinţelor umane nu s-ar produce. 
Pământul ar fi practic „bolnav”, deoarece nu s-ar petrece nimic 
care să-l scoată din „amorţeala” unei perpetue „mocirle”, în 
care diferite categorii de oameni sunt combinate la frecvenţe 
relativ apropiate. Cei care vor să afle și să înveţe nu ar avea 
condiţii și nici suficient impuls pentru a evolua, din cauza 
„apasărilor” de tot felul care provin de la ceilalţi. 

Ar fi ca o „sufocare” colectivă. 

Ceea ce el îmi spunea se suprapunea foarte bine peste ceea 
ce se cunoaște în prezent, referitor la ridicarea frecvenţei de 
vibraţie a planetei. Pământul se pregătește să-și activeze 
dimensiunile superioare, iar asta înseamnă în primul rând 
ascensiunea la câmpul subtil caracteristic dimensiunii eterice 
4D. Vechiul Pământ în dimensiunea 3D rămâne totuși în 
continuare, cu limitările și vicisitudinile lui. Această segregare 
a frecvenţelor de vibraţie atrage inexorabil și segregarea 
fiinţelor umane, căci unele dintre ele vor căuta pline de 
aspirație evoluţia spirituală, în timp ce altele - cele mai multe - 
vor prefera să rămână la ceea ce știau deja, adică să trăiască pe 
Pământul din planul fizic 3D. 

Acesta este un proces deja în desfășurare și se va amplifica 
din ce în ce mai mult spre anii 2020 - 2025, când de altfel vor 
avea loc anumite „pulsuri” energetice galactice, cu efecte 
profunde la nivelul conștiinței umane. 

Totuși, fiind în primul rând o problemă de alegere, care la 
rândul ei se bazează pe tendinţele interioare individuale, pentru 
foarte multe ființe umane nu va fi ușor să aleagă alt drum în 


viață, luminos și pur; ele vor prefera să rămână în sfera 
preocupărilor și senzaţiilor de joasă rezonanţă, pentru că acelea 
corespund mai bine structurii lor interioare. 

Cezar a punctat apoi foarte bine: 

— Prin această segregare severă se va produce însă un 
decalaj masiv între frecvenţe, astfel încât cei care vor să se 
„durifice”, se vor durifica și mai mult, iar ceilalţi care tind spre 
în sus vor găsi prilejul de a se distanţa cu ușurință, pentru că 
„diferenţa de nivel” între cele două categorii va crește 
semnificativ. 

— Da, din acest punct de vedere are sens... 

— Cei care vor ascensiona în 4D vor fi suficient de bine 
pregătiţi la un moment dat și vor fi destul de stabili pentru a 
cobori mai apoi și a încerca să-i ajute pe cei din 3D sau de mai 
jos. Aceasta va depinde însă de alegerea și deciziile celor de 
acolo. 

— Din cele ce spui văd două tendinţe clare: durificarea și 
chiar încrâncenarea în această durificare a unei mari părţi a 
populaţiei, pentru care adepţii teoriei „Pământului plat” sunt un 
bun exemplu; și libertatea celorlalţi oameni de a evolua și a se 
desprinde mai ușor de restul omenirii involuate. 

Cezar a înclinat capul, aprobând. Apoi, după câteva clipe, a 
spus: 

— Să sperăm că vor fi suficient de mulţi din cei care fac 
parte din a doua categorie... 

N-am mai insistat asupra acestei ultime replici a lui, pentru 
că se făcuse deja foarte târziu. În general vorbind, aveam acum 
o idee clară asupra acestui „fenomen al Pământului plat”, 
pentru a înţelege corect situaţiile cu care probabil ne vom 
confrunta în anii ce vor veni. 

Am plecat în camera mea pentru a mă odihni, căci a doua zi 
soseau cei doi membri ai echipei americane, iar aceasta implica 
unele pregătiri ce trebuiau făcute înaintea expediției. Erau 
necesare mai multe „briefing”- uri și de asemenea, acomodarea 
celor doi ofițeri americani cu Sala Proiecţiilor - s-a dovedit însă 
că ei aveau deja „temele făcute”, astfel încât discuţiile au fost 
foarte productive, expeditive și eficiente. Ca schimb de 
informaţii, ei au adus mai multe documente pentru „verificare”, 
iar discuţiile derivate de aici au fost interesante, astfel încât - 
cu aprobarea lui Cezar - am hotărât prezint în această carte, în 


sinteză, unele fragmente de interes larg din cuprinsul celor 
discutate. 


Cap. 3 - CORECȚII 
IMPORIANIE 


Cei doi ofiţeri trimiși de Pentagon erau tineri, bine pregătiţi 
profesional și agreabili. Nu toţi cei cu care am avut de-a face în 
pregătirea expedițiilor de până atunci au întrunit aceste 
calităţi, iar uneori au existat chiar animozităţi. Intenţiile sau 
gândurile ascunse sunt prezente mai mereu în astfel de situaţii, 
însă depinde mult și de persoanele implicate. Ordinele secrete 
ale Pentagonului nu lipsesc niciodată, căci într-un fel e ca și 
cum ai merge la pescuit: „Dacă prinde, atunci este bine; dacă 
nu, mai încercăm”. Este însă important cum sunt ele preluate și 
manifestate mai departe de câtre cei trimiși, căci natura 
fiinţelor umane este diferită. 

Ofițerii americani s-au dovedit a fi o prezenţă plăcută și de 
aceea conversaţia cu ei a mers foarte bine. Au fost două runde 
de convorbiri: prima s-a axat pe elemente tehnice, iar cea de-a 
doua a avut legătură cu niște informaţii pe care oficialii de la 
Pentagon le doreau de la noi, împreună cu o anumită 
documentaţie. 

Era o procedură care funcţiona pe bază de sinceritate și 
corectitudine, un fel de „barter” reciproc avantajos pentru 
fiecare dintre părţile implicate, cea română și cea americană. 
Noi foloseam tehnologia foarte avansată din complexul secret 
din Bucegi, ei ne ofereau alte tipuri de avantaje imediate pentru 
studiul artefactelor și a elementelor de acolo. Politicul era și el 
implicat, deși doar ca formă exterioară a lucrurilor. Acest 
„comerț” își avea totuși limitele lui, fiind structurat de către 
generalul Obadea pe niște principii etice și morale, care au 
rămas valabile și în prezent. 

Regula de bază era ca natura informaţiilor pe care ei le 
cereau să fie neutră, pentru a nu fi folosită în scopuri oneroase, 


în detrimentul altor state sau în scop de exploatare. Lucrurile 
au funcţionat bine din anul 2010, adică de când protocolul a 
început să fie pus în aplicare. 

S-a ajuns astfel la o stare de încredere reciprocă, ce a 
determinat o foarte bună și strânsă colaborare în această 
direcţie. Asta nu înseamnă că totul a fost numai „lapte și 
miere”, dar considerăm că faza actuală a lucrurilor reprezintă o 
dovadă a modului în care se poate conlucra în mod echilibrat și 
onest, chiar dacă „obiectul” interesului comun - complexul 
secret din Munţii Bucegi - este extrem de important și totodată 
delicat pentru întreaga omenire. 


Diluviile în istorie 


De obicei, la discuţiile de „briefing” ce aveau loc înaintea 
expedițiilor sau a altor tipuri de colaborări participam eu și 
locotenentul Nicoară, din partea română, dar de această dată a 
venit și Cezar, pentru că a fost implicat un schimb de informaţii 
la nivel înalt de securitate. Ofer aceste explicaţii la modul 
general, pentru a arăta contextul în care discuţia s-a îndreptat 
spre unele zone din trecutul îndepărtat al istoriei omenirii, pe 
marginea unor detalii solicitate de partea americană. Firește, 
nu este necesar să insist asupra lor, ci doar să menţionez că ele 
au determinat o excelentă prezentare asupra unor realităţi 
istorice, pe care Cezar a făcut-o într-un mod sintetic. 

Pe atunci nu cunoșteam nici eu acele aspecte, căci nu 
avusesem ocazia să-l întreb despre ele. Tocmai de aceea am fost 
cu atât mai interesat să ascult și să înțeleg adevărata natură a 
unor evenimente importante din trecutul omenirii, a căror 
descriere ni s-a transmis trunchiat sau doar prin prisma 
înţelegerii pe care o aveau oamenii de atunci. În realitate, așa 
după cum aveam să aflu, evenimentele istorice la care mă voi 
referi au îmbrăcat o altă formă și au avut alte conotaţii decât 
cele care au ajuns până la noi în prezent, transmise din negura 
timpurilor. 


O parte consistentă din acea discuţie, mai bine de 
jumătate, nu am permisiunea să o relatez aici. Din ceea cea 
rămas, am sintetizat anumite elemente pe care le consider 
importante, mai ales că ele se corelează cu ceea ce eu însumi 
aveam să aflu nu peste mult timp, vizionând în sinteză mare 
parte din istoria necunoscută a omenirii. 

Discuţia la care mă refer a avut loc în cea de-a doua rundă 
de convorbiri cu cei doi ofițeri americani. A fost o discuţie 
liberă, degajată și lipsită de formalităţi. Pe scurt, s-a pus 
problema unor artefacte descoperite de militarii americani în 
Afganistan și apoi într-o altă zonă din Orientul îndepărtat. Cei 
doi ofiţeri au prezentat un raport scris și mai multe fotografii, 
care înfățișau un obiect destul de straniu. Ni s-a spus că el este 
uimitor prin caracteristicile sale, care ne-au fost descrise. 
Americanii doreau anumite informaţii din trecut cu privire la 
locul în care a fost găsit artefactul și o topografie în profunzime 
a solului, ceea ce nu putea fi făcut decât accesând Domul din 
Sala Proiecţiilor sau „mașina timpului” din Camera Ocultă din 
Egipt. 

Fi doreau de asemenea informaţii despre populaţia din 
trecut, ce a trăit în acele locuri. Deoarece nu îmi este permis să 
prezint detalii despre toate acestea, mă voi limita la a spune că 
discuţia a alunecat destul de repede asupra unor momente din 
trecutul îndepărtat al omenirii, pe care Cezar le-a prezentat și 
explicat într-un mod inedit. La două dintre problemele ridicate, 
Cezar nu a putut răspunde pe loc, pentru că era necesară o 
instigare specială, dar celelalte și-au primit în mare parte 
explicaţiile. Cei doi ofițeri americani au ridicat la un moment 
dat problema potopului în zona Orientului Mijlociu, în directă 
legătură cu unele investigaţii pe care ei înșiși le-au făcut în 
acea regiune. Se dorea o clarificare a problemelor reliefului și 
populaţiei care trăise în acele timpuri acolo. Cezar a răspuns 
imediat, deoarece studiase acea secţiune temporală: 

— Dacă avem în vedere Biblia și cum este prezentat 
Potopul în textul ei, rezultă că tot Pământul a fost acoperit de 
ape. De fapt, trebuie să luăm în considerare modul în care 
locuitorii de atunci înțelegeau cum este Pământul. Pentru ei nu 


existau alte continente. Zona în care locuiau și ce era în jurul ei 
constituia „întreaga lume”. 

Unul dintre maiorii americani, cel care era mai tânăr, a 
făcut atunci o remarcă pertinentă: 

— Potopul biblic nu pare deloc să fie singurul din istoria 
umanităţii. Există și alte tradiţii și populaţii, care vorbesc 
despre câte un „potop” devastator, însă în zone diferite ale 
lumii, inclusiv pe continentul nostru. 

— Așa este. Diverse populaţii s-au confruntat cu un astfel 
de fenomen în perioade diferite ale istoriei și în zone diferite de 
pe glob. A spune însă că toată suprafața planetei a fost 
acoperită de ape la momentul potopului biblic, este o greșeală. 
Lucrurile nu s-au întâmplat așa. De-a lungul timpului au fost 
însă largi teritorii și chiar continente întregi care au căzut sub 
ape, îngropând civilizaţii. De exemplu Mu, o mare parte din 
Lemuria și mai ales Atlantida. 

Eu văzusem cu mulţi ani înainte - în imaginile holografice 
din Sala Proiecţiilor - câteva elemente despre Potop, dar 
acestea au fost totuși puţine, o foarte scurtă sinteză printre alte 
evenimente din istoria Pământului. De pildă, am văzut 
suprafeţe întinse de pământ acoperite de apă, începând cam din 
vechea Cappadocia, de la jumătatea Turciei de azi în jos, spre 
Siria și Israel, dar am văzut și învolburarea apelor care 
distrugeau totul în calea lor, ceva asemănător cu un efect de 
tsunami sau cu cel al unei viituri imense. Nu mai distingeam 
țărmul Mediteranei de uscat; totuși, stratul de apă care a 
inundat solul nu era foarte adânc. Peisajul părea dezolant, în 
sensul unei nesfârșite întinderi de apă, rareori cu câţiva arbori 
deasupra apelor, sau câte un templu izolat, care a rezistat 
forțelor diluviene. În mare parte asta se datora faptului că nu 
existau clădiri înalte, pentru că pe atunci cele mai multe 
construcții erau mici, precare, realizate din lut și pietre. 

Cu toate acestea, nu am văzut sursa Potopului sau alte 
implicaţii legate de ceasta, care nu mă îndoiam că au existat. 


Precizări despre potopul biblic 


Văzând că discuţia a alunecat spre acest subiect, momentul 
mi s-a părut potrivit pentru a lămuri câteva necunoscute în 
această privinţă, așa că am intervenit cu o întrebare: 

— La urma urmelor, ce Potop descrie Biblia? 

— Potopul din Biblie preia descrierea sumeriană asupra 
evoluţiei societăţii în ultimele mii de ani, a răspuns Cezar. Când 
cataclismul a avut loc, s-a dorit prezervarea faunei și florei din 
zona respectivă, care a fost acoperită de ape. Arca lui Noe nu a 
fost așa mare și în ea nu au fost luate toate speciile de 
vieţuitoare. Ambarcaţiunea a fost într-adevăr construită, iar 
Noe și familia lui chiar au luat la bord câteva perechi de 
animale, însă relativ puţine prin raport la ceea ce s-a scris. Arca 
lui a jucat rolul unei „dubluri” necesare jos, pe pământ. 
Adevărata acţiune de prezervare și apoi de relansare a faunei a 
provenit însă din spaţiu. 

Văzând feţele uimite ale celor doi ofițeri americani, Cezar a 
continuat: 

— La acel nivel, problema s-a pus în alt mod. A existat o 
„bibliotecă” destul de mare, plină cu containere în care se aflau 
prelevate eșantioane de ADN ale vieţuitoarelor din zona Asiei și 
a Africii. Cei care au scris Biblia nu au știut să explice aceasta 
la nivel științific, astfel încât au spus că Noe a luat pe vasul lui 
perechi din toate speciile de animale. În realitate, prelevarea 
mostrelor de ADN a fost făcută de fiinţe dintr-un alt sistem 
stelar, care pe Pământ erau considerate „zei”. 

— Au realizat practic o bancă biologică de date, am spus 
eu. Dar ce rost a mai avut episodul cu Noe? 

— Până la urmă era vorba de evoluţia umanităţii, de 
propriul ei destin, a răspuns Cezar. Ajutorul a fost dat, dar 
oamenii trebuiau să-și construiască ei înșiși viitorul. Era deci 
necesară și contribuţia lor, era parte din destinul lor. Chiar dacă 
totul era bine pus la punct și conservat în mostrele de ADN ale 
vieţuitoarelor, totuși procesul „renașterii” faunei trebuia să fie 
inițiat, ca o „dublură, și pe Pământ, de către oameni. Refacerea 
speciilor de animale a durat câteva zeci de ani după Potop. 


Desigur că omenirea a fost ajutată de acea civilizaţie 
extraterestră, dar asta a luat mult timp. 

Cei doi ofițeri americani nu păreau prea convinși. Unul 
dintre ei a întrebat: 

— Dar de ce au procedat în acest fel? Fauna și flora se 
refăceau singure după Potop. Ar fi durat mai mult, dar s-ar fi 
refăcut. 

— La un cataclism de asemenea proporţii, nu mai ai de 
unde să refaci, a răspuns Cezar. Totul e distrus. Flora ar mai 
avea ceva șanse, dar nu și fauna. 

— Pare a fi totuși o nebuloasă aici, a insistat maiorul cel 
tânăr. 

— Într-adevăr, perioada aceea a fost foarte încordată, a 
recunoscut Cezar. Sunt aproximativ 5.000 de ani de atunci. Au 
existat multe interese divergente chiar între „zei”. Ceea ce s-a 
întâmplat, a fost însă o necesitate a evoluţiei pe Pământ. Era 
necesară o diversitate cât mai mare a faunei, pentru că în felul 
acesta evoluţia era impulsionată. Cu cât diversitatea e mai 
mare, cu atât sufletele încarnate evoluează mai repede. 

— Și ce garanţie este pentru așa ceva? a întrebat celălalt 
maior. 

— Niciuna. Dar șansele sunt mari ca evoluţia să aibă acest 
ritm. Dacă nu ar exista diversitate, ar fi necesar un foarte mare 
efort din partea unei singure specii pentru a evolua suficient de 
mult, astfel încât să poată urca la nivelul speciei superioare sau 
chiar regnului superior. Însă diversitatea, prin numeroasele 
experiențe pe care le propagă, permite o „învăţare” în mod 
accelerat, adică o evoluţie accelerată. Cel mai ușor pentru 
fiinţele care evoluează repede este ca ele să aibă pași mici de 
evoluţie, dar care sunt „acceleraţi”. Se evită astfel schimbările 
bruște, care tensionează structura și pot face ca anumite 
evenimente să devină impredictibile. 

— Bine, dar asta înseamnă că era neapărat nevoie de un 
Potop, ca evoluţia să fie stimulată? am întrebat eu cu mirare. 

— Întotdeauna lucrurile sunt corelate în Univers. Ceea ce 
crezi că servește unui scop la un moment dat, este de asemenea 
o rezolvare și pentru alte necesităţi. Ceva poate să pară a fi rău 


sau teribil într-un anumit timp și spaţiu, dar atunci când 
analizezi dintr-o perspectivă mai amplă se dovedește a fi 
necesar, conducând chiar la o stare superioară. Cataclismul 
care a aplicat Potopul - mai ales atunci când el cuprinde o arie 
mai largă, cum ar fi Potopul biblic, adică mare parte din 
Orientul Mijlociu și din sud-estul Europei - a însemnat fără 
îndoială o epurare masivă a zonei de practici și tendinţe 
neadecvate unei dezvoltări corecte a ființei umane, dar el a 
însemnat totodată și posibilitatea unei renașteri, în sensul unui 
salt semnificativ pe scara evoluţiei. 


Două ramuri principale 
De evoluţie ale umanităţii 


În cameră s-a lăsat tăcerea. Fiecare ne gândeam cum e 
posibil ca un Potop, care înseamnă fără îndoială multă suferință 
și pierderi masive de vieţi omenești, să fie totuși o trambulină 
pentru evoluția umană. Cezar a tăcut și el, lăsându-ne să 
„macerăm” ideea așa cum trebuie. În cele din urmă mi-am luat 
inima în dinţi și am spus că poate niște explicaţii suplimentare 
ar fi totuși necesare. 

— Ideea este că atunci când vorbim despre un salt evolutiv, 
trebuie să luăm în considerare o modificare a structurii ADN- 
ului, a răspuns Cezar cu bunăvoință. Aceasta se poate petrece 
nu doar prin inginerie genetică, ci și ca urmare a unor 
modificări de mediu, conjuncturale. Ce credeţi că au însemnat 
marile migrații ale popoarelor, atunci când au avut loc? Chiar și 
cele mai stabile seminţii, în cele din urmă migrează. Este un 
„impuls” al vieţii, care determină evoluţia. O schimbare de 
mediu pentru o populaţie înseamnă totdeauna mai mult decât 
niște necesităţi imediate ale traiului, reflectate în viaţa de zi cu 
zi; ea înseamnă, de asemenea, o schimbare profundă la nivel de 
ADN. 


— Locul, relieful, zona... toate acestea influenţează ADN- 
ul? a întrebat cu nedisimulată mirare celălalt ofițer american. 
Asta ar răspunde parțial chiar și întrebărilor noastre. 

— Fără îndoială. Hrana, clima și zona influenţează în timp 
ADN-ul fiinţei care se modulează după informaţia lui de bază. 
Totul se schimbă atunci, chiar și limba vorbită, cel puţin ca 
accent sau ca structură morfologică, dacă nu complet. 
Migraţiile de comunităţi, grupuri sau chiar populaţii întregi au 
dus în timp la combinarea raselor și la diversificarea ADN-ului 
uman. Este ca o „altoire”, o transformare lentă de ADN. 

— “Totuși, pe Pământ erau și populaţii mai evoluate, chiar 
dintre oameni, a comentat ofițerul. În afara „zeilor”, cu 
tehnologia lor, au existat și comunităţi sau chiar civilizaţii 
umane care s-au dezvoltat uimitor. Avem artefacte și dovezi, pe 
care le-am descoperit. 

Cezar l-a aprobat cu o mișcare scurtă din cap. În istoria 
umanităţii putem vorbi, grosso modo, despre două categorii 
mari de ființe umane, care s-au dezvoltat în mod diferit: una 
dintre ele a ajuns la un grad înalt de evoluţie, cealaltă a fost 
oarecum lăsată în voia naturii, astfel încât a progresat mult mai 
greu. Așa ne putem explica de ce unele zone ale Pământului s- 
au dezvoltat și au evoluat foarte mult, în timp ce altele erau 
locuite de oameni care trăiau în peșteri, fiind organizaţi în 
triburi. Vedem asta chiar și astăzi, la nivelul liniilor monarhice, 
ori la unele spiţe genealogice, ori chiar în tradiţia culturală a 
unor popoare. De exemplu, castele la hinduși; ele reprezintă o 
„clasificare” dură a ceea ce a fost și a dominat în vremuri de 
demult viaţa pe această planetă. Apoi problema purității, a 
neamestecului prin combinare a ADN-ului între rasele „pure” și 
cele „impure”. Este, ca să mă exprim așa, un fel de luptă pentru 
păstrarea superiorității celor care vin „de sus”, adică a celor 
care au în arborele lor genealogic o structură specială a ADN- 
ului. Problema e complexă, dar în sinteză putem spune că 
civilizația umană actuală este o reflexie a celei de a doua 
categorii de fiinţe umane, a celei care a evoluat foarte greu. 


Migraţie prin sasuri interdimensionale 


Nu știam nimic despre aceste aspecte, dar speram să aflu 
mai multe în cele două întâlniri viitoare cu cei din Apellos. 
Totuși, am întrebat: 

— De ce s-a ajuns la această situaţie? 

— Nu a fost doar o singură cauză, dar mai recent, în 
ultimele câteva ani, aceasta a luat forma unei „blocade” din 
partea anumitor civilizaţii extraterestre, care doreau să 
exploateze această categorie de ființe umane în folos propriu. 
Cu alte cuvinte, nu erau interesate de evoluţia umanităţii. Asta 
a dat naștere la multe divergențe între „zei”, așa după cum am 
spus, căci unii doreau să lase liberă capacitatea extraordinară a 
fiinţei umane de evolua. 

— Iar alţii doreau să-i exploateze? am întrebat uluit. Păi ce 
nevoie avea o civilizaţie extraterestră avansată să folosească 
niște fiinţe înapoiate? 

— Uite că totuși aveau. Planeta e străină pentru ei, are 
resurse, iar unele dintre acestea trebuiau exploatate. În plus, 
unii dintre „zei” ţineau să fie slujiți și mai ales să controleze 
totul. Doreau să păstreze umanitatea foarte aproape de un nivel 
animalic, adică să nu-i permită să evolueze, pentru a se folosi 
de ea. Mai apoi, au avansat în planurile lor, căci au planificat 
preluarea controlului total al planetei, folosind pentru aceasta 
ca intermediar chiar o „elită” a fiinţelor umane, care a fost 
cumva hibridizată cu ADN-ul acelor fiinţe extraterestre. 

Trimiterile indirecte ale lui Cezar erau evidente pentru noi 
toţi. 

— Se pare, totuși, că planurile lor nu au mers chiar cum au 
dorit, am zis eu. Am înțeles că migrarea popoarelor a avut ca 
urmare tocmai o astfel de modificare în timp, lentă dar sigură, a 
ADN-ului, pentru că altfel controlul ar fi fost total. 

— Da, pentru că astfel de „zei” orientaţi negativ au totuși 
un mandat limitat; ei nu pot să facă absolut ce vor. Există un fel 
de „control galactic” impus de unele civilizaţii foarte avansate, 
căruia i se supun. Chiar și așa, Pentru că au experienţa 
răbdării, „zeii” orientaţi negativ au reușit să facă mult rău, mai 
ales prin intermediul oamenilor desemnaţi de ei. 


Maiorul tânăr a intervenit, dorind să readucă discuţia spre 
informaţiile pe care cei doi le doreau în mod special: 

— În legătură cu artefactul descoperit de noi... datele pe 
care le avem ne conduc spre huni. Dar ceva nu se leagă, pentru 
că ei par să fi venit din altă parte. 

— Chiar așa este, a răspuns Cezar. Hunii au fost un popor 
migrator dar ei nu au venit numai din stepele mongole, așa 
după cum se presupune ci din trei direcţii distincte. Ei au 
apărut din zona arctică, pe direcţia ţărilor nordice; din zona 
Siberiei; și din est, din zona Mongoliei. Totuși, hunii nu au venit 
efectiv din aceste regiuni fizice, ci au „intrat” în zonele 
respective prin zonele secrete de „trecere”, care încă mai 
permiteau o legătură între planul fizic și cel eteric. De acolo au 
început să se răspândească spre Europa, dând senzatia că vin 
dinspre stepele Mongoliei. 

Am văzut cum cei doi ofițeri americani s-au privit cu 
subînțeles, semn că informaţia se corobora cu ceea ce ei știau și 
descoperiseră. Cezar a continuat nestânjenit: 

— Au venit din unele zone ale planului eteric apropiate de 
Shamballa. Așa se explică de ce hunii au împânzit brusc o 
regiune întinsă, teritorii vaste: nu pentru că le-ar fi cucerit, ci 
pentru că au sosit din mai multe zone, părând doar că le-ar fi 
cucerit. E adevărat, au fost și lupte, dar imperiul lor, atâta cât a 
fost, s-a datorat mai curând rapidităţii cu care au împânzit 
zona; desigur că la aceasta au contribuit mult și calităţile lor de 
războinici. Nu au fost mulţi, dar celelalte popoare au simţit 
energia specifică a dreptăţii, pe care hunii o manifestau, iar o 
parte s-au coalizat cu ei împotriva Imperiului Roman. 

— Da, au luptat cu trupele romane, deci nu au fost puţini, a 
spus unul dintre ofiţeri. 

Cezar l-a aprobat din cap, dar apoi a explicat: 

— Aici trebuie să clarificâm cine sunt hunii, de fapt. 
Numele de „hun” vine de la han, care înseamnă „conducător”. 
Frau un trib de „conducători” - adică de fiinţe speciale, cu 
evidente calităţi, atât fizice cât și intelectuale. Într-adevăr, 
aceștia erau puţini, dar restul - adică marea masă a tribului - 
era alcătuit din oameni obișnuiți, destul de primitivi, de cele 


mai multe ori făcând parte din triburile deja cucerite, care au 
îngroșat rândurile armate ale hunilor în năvala lor spre Europa. 
Doar conducătorii erau huni, pentru că făceau parte dintr-o 
rasă specială de ființe umane. Asta explică și faptul că ei au 
venit, la începuturi, din planul eteric, prin  sasuri 
interdimensionale. 

Cei doi maiori s-au foit puţin pe scaune și în cele din urmă 
cel mai tânăr a îndrăznit și a întrebat: 

— Am putea ști cu precizie pe unde au trecut din planul 
eteric în planul fizic? 

„Eterna problemă...”, mi-am zis eu în gând. Dar, pe de altă 
parte îi înțelegeam, căci cererea lor era oarecum legitimă: se 
aflau în posesia unui artefact foarte valoros, găsit în acele zone 
și doreau să cunoască mai mult de atât, să afle și să exploreze. 

Cezar a zâmbit discret și a negat în mod elegant: 

— Chiar dacă aș cunoaște cu precizie acele locuri, tot nu aș 
divulga poziţia lor. Știţi bine cum stau lucrurile în astfel de 
cazuri... sunt teritorii ale altor state, nu avem jurisdicție acolo și 
nu ne dorim suspiciuni. 

— Am putea să acţionăm punctual și eficient, fără să 
destabilizăm nimic, a insistat celălalt maior. 

Îl cunoșteam bine pe Cezar și știam că de la acest punct 
încolo nu exista nicio cale de a fi convins în vreun fel. După 
puţin timp ne-am ridicat cu toţii, ora fiind destul de înaintată, 
pentru a merge să ne odihnim. Mai erau cinci zile până la 
plecarea în expediţie, dar cu toate acestea programul era 
încărcat: cei doi ofițeri americani trebuiau să parcurgă anumite 
etape prestabilite de antrenament în legătură cu complexul 
secret din Munţii Bucegi, eu eram cel care trebuia să mă ocup 
de antrenamentul lor practic și teoretic, iar Cezar trebuia să 
plece la București pentru unele discuţii importante. Ca să am 
șansa celor două întâlniri cu cei din Apellos, trebuia să deleg 
sarcinile mele locotenentului Nicoară, care a acceptat asta cu 
multă bunăvoință. 


Interpolarea realităţilor fizică și eterică: 
uimitorul caz al serviciilor secrete 
germano-americane 


Dimineaţă m-am trezit devreme și am hotărât să rezerv 
acea zi odihnei și relaxării, ca o necesară pregătire, căci ziua 
următoare era fixată pentru prima vizionare cu cei din Apellos. 
Mi-am pus ordine în idei și m-am pregătit psihic și mental 
pentru expediția ce urma. Cu toate acestea, spre ora prânzului 
„ceva” nu-mi dădea pace, căci nu puteam uita ceea ce îmi 
spusese bărbatul din Apellos despre așa-numitele „case 
conspirative”. Am venit birou și am început să cercetez, 
sperând să găsesc unele informaţii în baza noastră de date, în 
legătură cu o posibilă operaţiune secretă între SUA și 
Germania, desfășurată în ultimii ani. Nu am avut succes, astfel 
încât am fost nevoit să apelez la unele relaţii pe care le aveam 
în BND. Știam deja că Serviciul Secret german nu a fost 
niciodată prea generos cu schimbul de informaţii, dar mă 
bazam colaborarea care există uneori între Agenţii, pentru a 
obţine unele date de interes reciproc. 

Relaţiile și-au spus cuvântul și în cursul aceleiași zile am 
primit pe un canal securizat o copie a raportului preliminar 
pentru acel eveniment. Mi-am dat seama imediat că era doar un 
rezumat de două pagini al raportului complet, din care lipseau 
multe detalii. Operaţiunea avusese loc în anul 2005 și fusese 
imediat clasificată la categoria cea mai înaltă. Eu doream să 
citesc tot raportul, dar sursa mea din BND mi-a spus că nu are 
acces la acel nivel. I-am mulţumit și m-am hotărât să-mi încerc 
șansa la americani, căci în conformitate cu datele raportului 
rezumativ, precum și cu ceea ce văzusem pe ecranul holografic, 
ambele ţări fuseseră implicate în acea acţiune. 

L-am căutat pe Cezar - care era în sala de antrenament - și 
i-am expus pe scurt problema. El auzise tangenţial de o divizie 
secretă a Armatei SUA, care se ocupa doar de studiul 
distorsiunilor spaţio-temporale și a sasurilor pe teritoriul SUA și 
pe cel al Antarcticii. Știa aceasta din unele discuţii cu maiorul 


Samuel Cross, care la rândul lui s-a „intersectat” cu unele 
informaţii de această natură, cu mai mulţi ani în urmă. 

— Divizia era condusă de un colonel, un anume Finnegan, 
mi-a spus Cezar. Cross s-a întâlnit de câteva ori cu el, dar nu 
mi-a dat alte amănunte. Nu știu dacă acel colonel se mai află la 
conducerea diviziei. O să verific. 

Spre seară, Cezar m-a căutat, dându-mi vești bune. Mi-a 
spus că a vorbit cu maiorul Cross, care i-a confirmat că 
Finnegan este în continuare șeful acelei secţii secrete; de-a 
lungul timpului, aceasta devenise foarte importantă. Cross știa 
despre incidentul din 2005, cu germanii, astfel încât fost ușor 
să-l întrebe despre asta, mai ales că avea nivelul de securitate 
necesar. Deoarece între partea română și cea americană exista 
deja un acord de colaborare bazat pe schimburi reciproce de 
informaţii sensibile, legate de fenomene neobișnuite, colonelul 
a acceptat în cele din urmă să dezvăluie detaliile operaţiunii, 
chiar dacă divizia lui nu fusese menţionată în acordul din 2007. 
A contat însă mult relaţia de prietenie pe care o avea cu 
maiorul Cross și faptul că știa despre complexul din Bucegi. De 
mirare, însă, este că Finnegan nu a cerut nimic „la schimb”. Am 
observat astfel cu surprindere că uneori Serviciile Secrete pot 
avea chiar și ele o „faţă umană”. 

Am primit dosarul cu câteva zeci de pagini în aceeași seară, 
pe care l-am citit imediat cu mare interes. În el se făcea o 
analiză coroborată a raportului BND cu cel al FBI. Într-adevăr, 
pot spune că a fost una dintre cele mai neobișnuite operaţiuni, 
care a bulversat suficient de mult ambele părți, încât să 
determine mai apoi înființarea acelei divizii speciale sub 
conducerea lui Finnegan. 

Lucrurile s-au „potrivit” de așa natură, încât atât germanii, 
cât și americanii să fie cumva „pe aceeași lungime de undă”, 
fără să știe însă unii de alţii. Cumva, lucrurile au mers în 
paralel, atât în orașul din landul Bavariei, cât și în Detroit. În 
Germania, trupele speciale au fost alertate doar atunci când 
simpla curiozitate și rutina s-au transformat în nedumerire și 
suspiciuni reale. 


În acel oraș din Germania exista o casă foarte veche, 
construită în urmă cu aproape 300 de ani. Fusese consolidată 
de mai multe ori, dar și-a păstrat oarecum aspectul medieval 
târziu. Problema era că ea se afla într-o zonă de demolare, în 
care se plănuia amenajarea unui mare parc. Clădirile din jur, și 
ele destul de vechi, începuseră deja să fie demolate, însă acea 
casă era foarte bine apărată juridic prin actele de proprietate. 
Pe lângă aceasta, ea avea și un statut de protejare istorică. 
Discuţiile, propunerile și, la un moment dat, chiar procesul 
juridic trenau de mai mulţi ani, însă nimeni nu văzuse până 
atunci proprietarul, despre care avocaţii afirmau că se afla 
mereu în străinătate, fiind un om de afaceri important, care nu 
dorea să vândă sau să renunţe la acea clădire veche. În acte, ea 
apărea într-adevăr ca moștenire pe numele său, cu toate 
celelalte hârtii ale „descendenţei”. Problema părea că nu are 
rezolvare. La un moment dat, Primăria orașului sesizat Politia, 
pentru a face unele cercetări discrete, pentru că în ciuda 
sistemelor, oficialii statului nu au putut să ia legătura cu 
proprietarul casei pentru a purta discuţii și negocieri directe. 
Acestea se făceau, din ordinul proprietarului, doar prin 
intermediul firmei de avocatură. 

De la un timp, însă, lucrurile au început să devină nefirești. 
Profitând de camerele de luat vederi montate deja pentru 
amenajarea viitorului parc s-a început ţinerea sub observaţie 
discretă a acelei case. Rapoartele indicau faptul că în primele 4 
luni din anul 2005, ea nu a fost locuită. Apoi, la sfârșitul lunii 
aprilie a fost înregistrată prima persoană - posibil proprietarul 
- care a intrat în interior și a ieșit abia după patru zile. În nota 
rezumativă pe care o primisem de la colegul meu din BND, în 
raportul Poliţiei se specifica faptul că, la intrare, bărbatul nu 
avea niciun bagaj, ci purta doar un trenci lejer peste haine. În 
mod evident, în casă nu existau provizii, deoarece casa a rămas 
nelocuită timp de mai multe luni; cu toate acestea, bărbatul nu 
a ieșit afară decât peste patru zile. 

Politia a devenit bănuitoare și a informat BND-ul, 
considerând că situaţia prezenta un anumit risc de terorism sau 
de alte acţiuni periculoase. Observarea casei a fost reluată, de 


data asta cu o tehnică superioară și cu personal dedicat acelei 
operaţiuni, operaţiunea fiind preluată de Servicii. Casa a rămas 
din nou pustie. Abia peste două luni, o altă persoană, un bărbat 
înalt, brunet, având un mic rucsac, a fost văzut intrând în ea. 

Echipa a monitorizat cu atenţie casa în următoarele șapte 
zile, fără să vadă lumini aprinse, mișcare sau alte persoane 
intrând sau ieșind. Intrigi de acea situaţie neobișnuită, șeful 
echipei a luat decizia să se pătrundă cu forţa în interior. Au fost 
chemate ajutoare; cu cei postați afară, pentru observare, echipa 
germană număra zece membri. 

De cealaltă parte a oceanului, situaţia a fost puţin diferită. 
Dacă germanii au pornit de la observarea unui imobil, FBl-ul a 
urmărit o persoană „suspectă”. Era un bărbat înalt, brunet, cu 
pielea nefiresc de albă, care nu figura în evidenţele populaţiei și 
nici în cele ale vizelor de intrare pe teritoriul SUA dar fusese 
implicat într-un anumit accident. El fusese observat sporadic 
din 2003 până în 2005, în diverse orașe de pe coasta de esta 
Americii, dar de fiecare dată i s-a pierdut urma. Cazul întrunea 
datele de alertă, astfel încât s-a dispus arestarea acelei 
persoane, atunci când ea a fost brusc semnalată în Detroit, în 
iunie 2005. 

Totuși, echipa FBI a dorit să urmărească îndeaproape 
subiectul, pentru a vedea dacă acesta are „complici”. Au fost 
mobilizate forțe suplimentare pentru urmărire, astfel încât 
personajul să nu mai „dispară”, așa cum s-a întâmplat de 
fiecare dată până atunci. Bărbatul a fost urmărit până la o casa 
dintr-un cartier situat aproape de marginea orașului, în care el 
a intrat singur. Atunci a sosit o echipă de intervenţie specială a 
FBI, formată din șapte membri, care s-au plasat strategic în 
jurul imobilului. 

De aici înainte, lucrurile s-au precipitat și chiar au devenit 
confuze. Citind dosarul și raportul principal al americanilor, am 
avut viziunea globală a ceea ce s-a întâmplat acolo, dar nici una 
dintre părţile implicate, cea germană și cea americană, nu știa 
de cealaltă. Atunci când șase membri din echipa germană au 
intrat în casa veche din centrul orașului bavarez, ei nu au găsit 


pe nimeni acolo. Camerele erau destul de mari, măsurând cam 
trei metri înălțime, dar mobilate modest. 

Patru dintre cei șase agenţi au ajuns în mijlocul casei, pe 
un hol care i-a condus într-o cameră mai mare decât celelalte, 
dispusă perpendicular pe direcţia din care ei au intrat. Pe 
peretele opus au văzut o ușă obișnuită, situată exact în centrul 
acestuia. Singurul aspect ciudat era că de o parte și de alta a 
acelei uși, în perete erau încrustate pietre mari, ca cele de râu 
sau ca cele de la baza unei case. Agenţii germani erau 
încordaţi, deoarece auzeau mai multe voci de partea cealaltă a 
ușii, care se adresau în limba engleză și pe un ton de comandă. 

Raportul american menţionează „partea fierbinte” a 
operaţiunii în felul următor: „Echipa germană a spart violent 
ușa de lemn dintre cele două camere, fiind pregătită de ripostă 
cu armele automate. Echipa noastră, mai precis trei din cei 
patru agenţi care am intrat în casă (sergenţii 41, 42, 43) 
aveam de asemenea armele ațintite spre ușă, deoarece am auzit 
voci dând comenzi în limba germană. Ei erau patru agenti, iar 
noi, trei. La început urlam unii la alții pentru a lăsa jos armele, 
dar în tensiunea și agitația respectivă nu se mai putea întelege 
nimic. Apoi am tăcut brusc, deoarece toți am rămas stupefiati”. 

Agenţii operativi germani și americani se uitau uluiţi unii la 
alţii, după ce s-au găsit reciproc într-o cameră mare, dar 
complet goală. Redau aici un fragment din rezumatul raportului 
german, conform cu ceea ce a declarat comandantul echipei: 
„Am privit năucit în camera din spatele meu, pe unul dintre 
geamuri: era seară și afară ploua destul de tare, iar hainele și 
echipamentul nostru era ud. Am întors apoi capul spre geamul 
din camera goală, în care se aflau agenţii americani și am văzut 
că era ziua la amiază, cu Soarele strălucind pe cerul albastru. 
Niciunul dintre noi nu putea să mai articuleze vreun cuvânt. 
Stiam că imaginile erau transmise în timp real, dar toată lumea 
a tăcut în acele momente. Surpriza a fost colosală”. 

În raport era menţionat că atunci când agenţii se aflau în 
dreptul ușii sparte, adică atunci când interacţionau cu sasul 
spaţial, imaginea era cuprinsă de paraziți, dar totuși se putea 


distinge ce se petrecea înjur. După ce zona sasului era depășită, 
imaginea revenea la normal. 

Evident, acea casă adăpostea de fapt o distorsiune, adică 
un sas spaţial, iar ușa dintre cele două camere era chiar 
„pelicula” de discontinuitate a acelui sas. Atunci când au spart 
ușa, agenţii germani au pătruns instantaneu în „partea 
cealaltă”, întâlnindu-se cu echipa americană, care deja intrase 
în camera respectivă, dar prin ușa opusă. Pentru americani, 
acea ușă se afla în Detroit; pentru germani, ușa cu sasul spaţial 
- pe care au spart-o - se afla în orașul din Bavaria centrală. 

Chiar dacă rezumatul raportului german se întindea doar 
pe două pagini, el surprindea totuși aspecte importante. Mi-a 
plăcut în special atitudinea șefului echipei germane, care se 
pare că a dat dovadă de o mare stăpânire de sine și s-a orientat 
cel mai repede în noua situaţie. El a redat foarte bine, în raport, 
starea pe care a avut-o atunci când a pătruns prin ușa sparta în 
camera goală: „Am simțit furnicături atunci când am trecut prin 
sas”. 'Tot el a dat dovadă de spirit de observaţie și de prezenţă 
de spirit, făcând anumite observaţii despre armamentul din 
dotare, după ce au trecut prin sas: „Armele se electrizau și 
făceau scântei atunci când erau atinse cu mâna”. 

Dintre cei patru agenţi germani care au intrat în cameră, 
unul - chiar comandantul echipei - a manifestat curiozitate față 
de acel fenomen de discontinuitate a realităţii, fără a se pierde 
cu firea; dintre americani, doi agenţi au dat dovadă de prezenţă 
de spirit și de interes faţă de situaţia creată, iar unul dintre ei - 
se menţionează în raport - chiar a transmis comandamentului, 
prin microfonul atașat costumului de luptă și protecţie: „Ar 
trebui să vedeti asta!”. 

Ceilalţi agenţi au luat parte la câteva ședințe de terapie 
psihologică în perioada ce a urmat, pentru a atenua șocul 
emoţional și mental pe care l-au avut datorită lipsei de 
înțelegere a ceea ce s-a petrecut acolo. La unii oameni 
structura minţii este așa de rigidă, încât ea nu poate suporta 
schimbări bruște ale realităţii, fără a da naștere la efecte 
secundare neplăcute. 


În dosarul american al incidentului, aproape jumătate din 
volumul lui se referea la analiza operaţiunii, la concluzii și 
propuneri. Au fost demarate imediat cercetări și în arhive s-a 
descoperit că, de fapt, acea casă din Detroit a fost construită în 
urmă cu mai mult de 200 de ani, peste un loc în care se știa că 
există un astfel de sas spaţial, „care te aruncă nu se știe unde, 
pentru că nimeni nu se mai întoarce de acolo”. 

Despre cel sau cei care au construit casa peste distorsiunea 
spaţială, nu există însă nicio referinţă. Într-adevăr, oamenii erau 
„aruncaţi” undeva, pe un deal din Bavaria, fiind complet 
dezorientaţi sau chiar pierzându-și de tot minţile. Pentru cei 
care totuși reușeau să treacă de acel șoc, probabil că era foarte 
dificil să mai revină în America de atunci, și astfel s-a creat 
legenda. 

O iniţiativă bună din partea americanilor a fost că, după 
acel incident în 2005, ei au înființat divizia secretă de cercetare 
a unor astfel de fenomene, al cărei șef până în ziua de azi este 
colonelul Finnegan. Se pare că a condus cu mână de fier acest 
departament și a reușit să-l impună în fața superiorilor de la 
Pentagon prin rezultatele - unele remarcabile, după cum ne-a 
destăinuit maiorul Cross - pe care le-a obţinut. El a fost cel care 
a prezentat, de pildă, o clasificare a sasurilor spaţiale, bazată 
pe munca și activitatea diviziei în toţi acești ani de la înființarea 
ei. 

Sintetizând radical materialul lui Finnegan, se poate spune 
că sasurile spaţiale pot fi împărțite în trei mari categorii: 

- Sasuri fixe - acestea sunt foarte rare și destul de puţin 
cunoscute această categorie intră, de pildă, distorsiunea din 
Germania); 

- Sasuri multidirectionale - trecând prin astfel de 
distorsiuni spaţiale se poate ajunge în locuri diferite, aceasta 
depinzând de caracteristicile individuale, de momentul de timp 
ales pentru trecere, de starea vremii sau de alte elemente; 

- Sasuri dinamice - numite și „găuri de vierme 
pământene”; acestea sunt distorsiuni spaţio-temporale în 
continuă mișcare, în sensul că apar și dispar foarte repede, 


schimbându-și poziția, mărimea și chiar caracteristicile 
energetice subtile. 

Maiorul Cross ne-a spus că divizia lui Finnegan și-a 
dobândit o notorietate și mai mare în urmă cu un an, atunci 
când a reușit să implementeze un program special - după o 
lungă colaborare cu mai multe genii în IT - care permite să se 
„prevadă” într-un anume fel locul și momentul în care sasurile 
din categoria a treia se vor deschide. 

Studiul lui Finnegan se bazează pe o serie întreagă de 
evocări ale unor întâmplări misterioase care s-au petrecut de-a 
lungul timpului, începând chiar din Evul Mediu târziu și până în 
perioada contemporană. Una dintre specificaţii, indicată cu 
referinţa incertă a unui anticar obscur din Paris, prezintă cazul 
marelui fizician Isaac Newton, care se pare că a trăit el însuși 
experienţa trecerii printr-un sas spaţial, ce se afla la marginea 
unei păduri. Newton a fost proiectat aproximativ 30 de 
kilometri mai departe de acel loc; el a revenit acolo, dar sasul 
dispăruse, fiind deci vorba despre o „gaură de vierme 
pământeană”. 

Divizia condusă de Finnegan oferă apoi harta distribuţiei 
sasurilor descoperite, clasificate în conformitate cu împărțirea 
de mai sus. Multe dintre ele se găsesc în Islanda și Irlanda de 
Nord; apoi, în Canada; în zona de trecere spre Alaska și, de 
asemenea, pe o parte însemnată din suprafaţa Alaska-i, chiar 
printre gheţuri și în peninsula Kamceatka. 

Am terminat de citit dosarul târziu în noapte, dar eram 
mulțumit ca am reușit sa mă documentez și am înţeles cum 
funcţionează „casele conspirative “. Noţiunile nu erau noi 
pentru mine, deoarece experimentasem deja astfel de „treceri” 
până în acel moment. De altfel, ele erau ceva obișnuit în cadrul 
complexului secret din Bucegi și a tunelurilor sale. Dar 
impactul unei astfel de situaţii pentru fiinţele umane care nu 
sunt obișnuite cu acest gen de situaţii este de multe ori 
bulversant. 

Citind cele două rapoarte, am constatat că se poate vorbi 
de două categorii principale de persoane: cele care sunt 
deschise către astfel de experienţe, iar nivelul de conștiință le 


permite să se adapteze repede la ele; cele care nu suportă 
„saltul de vibraţie” sau modificarea paradigmei de gândire. 
Pentru ele, „pragul” este prea sus. Mi-am adus aminte atunci 
despre fenomenul segregării populaţiei, pe care Cezar l-a scos 
în evidenţă cu puţin timp înainte, care se va accentua dramatic 
în anii ce vor urma. A fost un motiv în plus pentru a înţelege și 
mai bine faptul că transformarea radicală a omenirii nu poate 
veni decât în urma elevării nivelului de conștiință individual. 


Cap. 4 - ORIGINEA OMULUI 
PE PĂMÂNT: DIN COSMOS 
SPRE NIVELUL CUANTIC 


Eram bucuros că reușisem să aranjez totul, astfel încât să 
fiu prezent la cele două întâlniri cu cei din Apellos. 
Locotenentul Nicoară s-a ocupat de instruirea și antrenamentul 
celor doi ofițeri americani, iar eu am avut timpul necesar să mă 
pregătesc așa cum trebuie pentru vizionarea de a doua zi și, de 
asemenea, să rezolv alte sarcini stringente în cadrul Bazei. 
Totul a decurs foarte bine, căci ofiţerii de la Pentagon s-au 
dovedit a fi cooperanţi, iar integrarea lor a decurs perfect. 

În ceea ce mă privește, lucrurile s-au derulat repede, iar în 
ziua urcătoare am fost punctual la întâlnire. Deși ora ce mi-a 
fost indicată era destul de matinală, totul s-a derulat așa cum 
trebuie, ajungând la timp în hangarul folosit de cei din Apellos 
pentru activităţile de la suprafaţă. 


Mentia 


Bărbatul din Apellos m-a primit cu multă amabilitate și 
chiar prietenie,  conducându-mă în camera cu ecranul 
holografic. În faţa acestuia erau deja aranjate cele două fotolii 
confortabile. Venisem cu casca specială, pentru a beneficia 
astfel de maximul de informaţii. 

— Cineva din lumea noastră dorește să-ţi transmită câteva 
lucruri importante, mi-a spus el zâmbind. 

L-am privit mirat și totodată întrebător, însă bărbatul din 
Apellos mi-a indicat ecranul holografic care era proiectat în faţa 
mea, mare, profund și de culoare albastru-petrol. Imediat în 
cadrul lui a apărut imaginea unei femei foarte frumoase, care 
se uita la mine cu atenţie, aproape scrutător. Avea cam 1,72 
metri înălțime și era brunetă, cu părul tăiat drept în spate, 
coborând puţin mai jos de umeri. Purta un costum dintr-o 
singură piesă, dintr-un material asemănător cu pielea, lucios și 
de culoare albă, pe care se reliefau discret modele foarte 
frumoase. Ochii ei erau migdalaţi și lungi, iar privirea părea 
plină de o văpaie ascunsă. Pielea albă, caracteristică celor din 
Apellos, contrasta puternic cu negrul părului și cu ochii de 
culoare închisă. Corpul ei, armonios și suplu, dădea impresia că 
este foarte bine antrenat, având totodată un magnetism aparte. 
Era prima dată când vedeam de aproape o femeie din civilizaţia 
Apellos și efectul pe care l-a produs asupra mea era cel al unei 
admiraţii sincere, aproape chiar o fascinaţie pentru carisma 
deosebită pe care o manifesta într-un mod natural și pentru 
energia pe care o radia cu dezinvoltură. 

Mi s-a adresat în limba română, pe care o stăpânea foarte 
bine; același accent ușor, dar „dulce”, pe care l-am remarcat și 
la bărbatul care îmi era ghid în hangarul de la suprafaţă. 
Auzeam sunetul venind din direcţia dispozitivului 
dreptunghiular ce ieșise din podea, dar nu-mi dădeam seama 
cum se realiza aceasta. Nu vedeam difuzoare sau altceva 
asemănător în cameră. 

Femeia mi-a spus că numele ei este Mentia și că face parte 
din corpul de oameni de știință ai civilizaţiei din Apellos. 


Domeniul ei de activitate era cel care în lumea noastră 
corespunde termenului de „medicină”, deși după câte mi-a 
explicat, la ei această noţiune este mult îmbogăţită și nuanţată. 
Mai bine spus, Mentia se ocupa de sănătatea locuitorilor din 
Apellos, fiind un fel de „ministru” în acest sens. Ei consideră 
sănătatea ca fiind inseparabilă de spiritualitate. Una fără 
cealaltă nu se poate, pentru că ele alcătuiesc un tot unitar, 
nedespărţit. 

— A fi sănătos este o necesitate a omului, mi-a spus ea. Dar 
nu poţi să sănătos la trup fără să ai, de asemenea, un suflet 
sănătos. Boala corpului înseamnă boala sufletului și invers. 
Medicina voastră s-a dezvoltat doar pe o direcţie orizontală, 
care nu prea este de folos. Ea nu prevede în mod eficient și nici 
nu oferă tratamente cu adevărat puternice pentru vindecare. 

Chiar dacă știam prea bine că ceea ce îmi spunea era 
adevărat, totuși nu înțelegeam rostul acelei „întâlniri”. Parcă 
citindu-mi gândurile, ea mi-a răspuns imediat: 

— Ceea ce vreau să-ţi transmit este legat de condiţia fizică 
a oamenilor și de starea lor spirituală, care se degradează tot 
mai mult. Din punctul nostru de vedere este chiar îngrijorător, 
pentru că analizele și observaţiile noastre arată chiar o 
degradare a ADN-ului „de bază” la mulţi oameni de la suprafaţa 
planetei, ceea ce este foarte periculos. Asta se datorează în 
primul rând neglijării sănătăţii. La rândul ei, sănătatea se leagă 
de o înțelegere mult mai adâncă a naturii umane și a alcătuirii 
corpului. Partea fizică trebuie neapărat corelată cu partea 
subtilă a fiinţei. Asta înseamnă că ceea ce este material, adică 
trupul, trebuie corelat cu ceea ce este spiritual, adică cu 
energia subtilă și conștiința. Semenii tâi nu doar separă trupul 
de energie și de conștiință, dar mulţi dintre ei chiar ignoră cu 
desăvârșire partea spirituală. Aceasta este o „reţetă” sigură 
pentru decădere, suferinţă și involuţie. Speranţa mea este că 
vei putea împărtăși acest lucru cât mai multor oameni. 

Mentia vorbea cu multă pasiune, forţă și patos, atrăgându- 
mi atenţia că situaţia sănătăţii oamenilor la nivel mondial a 
devenit alarmantă. Soluţia, îmi spunea ea, nu constă în 
asociaţiile și organismele naţionale și internaţionale de 


sănătate, care sunt doar forme administrative ce manifestă 
interese politice, personale, ori de grup; aceste corporaţii nu 
îmbunătăţesc situaţia, ci în cel mai bun caz o perpetuează la 
același nivel. Am observat supărarea ei, pe care o traduceam de 
asemenea și ca o sinceră îngrijorare, expresie a compasiunii 
pentru fiinţele umane. 

— Nu pot fi făcute multe în această direcţie, este o 
caracatiță îngrozitoare la acest nivel... al medicamentelor, 
spitalelor, al medicinei în general..., am spus eu cu o anumită 
tristeţe. Schimbarea trebuie să vină de la un nivel profund. 

— Desigur, în primul rând de la schimbarea viziunii și a 
mentalităţii mi-a răspuns ea repede. Asta va duce la noi 
descoperiri, de astă dată cu adevărat valoroase, de substanţă, 
care integrează corpul uman în structura  holografică 
universală. 

— Problema este că nu se dorește asta, am spus cu 
amărăciune. 

Discutasem cu Cezar pe marginea acestei teme în urmă cu 
vreo doi ani și cunoșteam destul de bine subiectul. Am avut 
chiar acces și la anumite dosare sensibile în acest domeniu. Din 
nefericire, mereu și mereu ne lovim ca de un colos, care pare să 
strivească totul și să nu lase să răsară nici o floare. Metaforele 
mele au fost înţelese imediat de Mentia, care nu era deloc 
străină de subiect. 

— Cunoaștem această situaţie gravă de la suprafaţă. La voi, 
o serie de factori nocivi determină combinaţii dezastruoase. 
Guvernele sunt avide după bani, putere și influență politică; 
pentru a le obţine, au permis folosirea în alimentaţie și în 
tratamente a unor produse foarte dăunătoare. Multe dintre legi 
sunt insidioase, iar nodul intereselor financiare și de putere 
este imens. Totuși, vă spunem în mod hotărât că schimbarea 
vine tot de la populaţie, dar nu prin revolte, ci printr-o 
schimbare de mentalitate. Oamenii trebuie să înţeleagă faptul 
că trebuie să producă o transformare în concepţiile lor și apoi 
să fie fermi pentru a menţine acele idei superioare, care implică 
într-un anume fel ascensiunea fiinţei. 

S-a oprit câteva clipe, apoi mi-a spus cu multă hotărâre: 


— Transmite asta mai departe, pentru că orice sămânță își 
are rodul ei mai târziu. Am zâmbit în sinea mea, văzând cum 
Mentia preluase stilul exprimării ocazionale prin metafore. Dar, 
în definitiv, avea perfectă dreptate, pentru ea o lume superioară 
este în primul rând o lume a oamenilor perfect sănătoși, plini de 
energie radiantă și de vitalitate. 

Ar fi greu să ne închipuim o societate bolnavă și suferindă, 
care totodată este avansată din punct de vedere tehnologic și 
spiritual. Sănătatea și evoluţia omului sunt două aspecte care 
corelează și merg mână în mână, precum sunt verigile unui 
lanţ, adică nedespărțite. Un om bolnav sau aflat în suferinţă, ori 
tracasat de tot felul probleme fizice sau psihomentale, nu poate 
să se concentreze, nu este eficient, dar mai ales el nu este 
fericit. Ce evoluție poate să derive de aici? 

Stiam prea bine toate acestea și chiar le-am exprimat 
atunci, dar Mentia mi-a transmis că cei din Apellos au găsit 
soluţii și sunt dispuși să ne ajute dacă există deschidere și 
dorinţă în acest sens. Mi-a spus că, la un moment dat, relaţiile 
dintre Apellos și populaţia României vor trebui să devină 
publice, dar chiar și până atunci ei sunt dispuși să ajute în mod 
indirect. 

— Oamenii trebuie să înțeleagă faptul că sănătatea depinde 
de anumiţi factori care nu pot fi ignoraţi și nici excluși. În 
primul rând este evoluţia lor la toate nivelurile; asta înseamnă 
rafinarea și apoi transformarea ADN-ului lor, dar într-un sens 
benefic, pe multe frecvenţe de vibraţie. 

— Şi cum își vor da seama de asta? am întrebat curios. 

— Sunt trei factori principali. În primul rând, simţurile vor 
deveni mai sensibile, mai dezvoltate, iar oamenii își vor folosi 
mai mult și mai eficient creierul. Unii dintre ei vor căpăta puteri 
paranormale, pentru că structura ADN-ului lor s-a rafinat 
suficient de mult pe anumite frecvenţe; ea va avea afinități cu 
unele realităţi materiale sau subtile din Univers și asta va 
conduce la capacitatea de a influenţa materia sau anumite 
câmpuri energetice subtile la dorință. Asta se îmbină cu al 
doilea factor esenţial de care trebuie să se ţină seama, care 
este echilibrul psihomental al fiinţei. Al treilea factor este 


corpul fizic. El „resimte” problemele care există la cele două 
niveluri superioare și le „traduce” prin diverse boli. După cum 
se vede, nu putem „rupe“ unul dintre aceste domenii de 
celelalte două. 

— Este ceea ce faceţi voi în Apellos? 

— La noi, spiritualitatea, psihologia și medicina alcătuiesc 
un corp comun. Ele nu sunt tratate separat, așa cum faceţi voi. 
Dar noi considerăm că este timpul pentru o revigorare a 
acestor idei, care de altfel nu au fost deloc străine vechilor 
locuitori de pe teritoriul ţării voastre. Dacii aplicau această 
„Medicină holistică”, iar de la ei, grecii au preluat anumite 
noţiuni, suficient cât să îi propulseze pe o treaptă superioară a 
evoluţiei. 

M-am gândit că, dacă asta s-a petrecut cu grecii din 
antichitate atunci ce nivel trebuie să fi avut vechii daci în 
această privinţă?... Într-o străfulgerare, mi-am dat seama de 
adevărul celor spuse de Mentia, căci locuitorii din 'Tomassis, 
descendenţi direcţi ai vechilor daci, chiar aplicau acea medicină 
unitară. Acum îmi explicam mai bine motivul pentru care am 
remarcat la ei armonia, starea de bine, echilibrul și, în general 
vorbind, sănătatea perfectă pe care o radiau mereu. 

Practic vorbind, Mentia mi-a transmis că transformarea 
spirituală a ființei umane, care se referă la ridicarea frecvenţei 
de vibraţie a conștiinței, este în directă legătură cu sănătatea 
trupului și că una fără cealaltă nu se poate. Femeia din Apellos 
mi-a surprins din nou gândurile telepatic și mi-a răspuns 
imediat: 

— Într-adevăr, un corp perfect sănătos are toate șansele să 
evolueze, căci atunci el este capabil să parcurgă etapele 
necesare evoluţiei lui spirituale. Strămoșii voștri au știut și au 
acceptat asta, aplicând principiile despre care îţi spuneam. 
Această informaţie este „imprimată” în ADN-ul vostru, iar voi 
trebuie doar să o reactivaţi. Sunt multe alte populaţii pe 
planetă care au aceleași caracteristici, în special cele cu 
rădăcini vechi pe teritoriul lor. 

Am ridicat atunci o problemă care mi s-a părut logică și 
care tinde să fie destul de extinsă în zilele noastre: 


— Dacă sănătatea și spiritualitatea ființei merg mână în 
mână, atunci cum se pune problema în cazul ateilor sau chiar al 
gnosticilor? Ei sunt de asemenea sănătoși și pot trâi destul de 
mult, fără să sufere neapărat pentru că nu evoluează spiritual. 
Au propriul lor sistem de interpretare a lumii și a vieţii, care se 
pare că nu le afectează corpul. 

Mentia mi-a răspuns imediat, cu un zâmbet fermecător pe 
faţa ei fină: 

— Ateul doar „trăiește”; asta este ca o simplă participare 
mecanică la un proces mult mai complex, angrenat de multe 
forțe și energii. El participă la viaţă într-un mod oarecum sec, 
pe care totuși îl consideră a fi plin. Asta nu înseamnă „sănătate” 
și nici „armonie”, deoarece lipsește „seva” vieţii. Un ateu este 
precum un copac uscat, care, deși continuă să existe mulţi ani. 
După ce a murit, are totuși trunchiul uscat și fără cea mai mică 
urmă de sevă, care să îi dea viaţă. Totuși, într-un fel el 
„trăiește”, pentru că este încă „în picioare”. 

— Atunci care este deosebirea între el și o ființă 
spiritualizată? 

— O fiinţă sănătoasă spiritual și fizic „există”, nu doar 
„trăiește”, a răspuns Mentia. Percepi diferența? Ea este 
conștientă mai mult sau mai puţin de ceea ce reprezintă cu 
adevărat, pe când ateul rămâne blocat într-un sistem individual 
de gândire, izolat și aparent autosuficient. În realitate, el se 
consumă fără măcar să realizeze acest lucru. Asta se întâmplă 
pentru că nu se conectează la adevărata lui sursă de existenţă, 
gândire și simţire. În cele din urmă, o astfel de atitudine 
epuizează energia individuală, seacă celulele de vitalitate și 
exclude adevărata bucurie de a trăi. 

M-am gândit că, totuși, o atitudine superioară nu poate 
veni din neant. 

Aveam o idee, așa că am întrebat: 

— Probabil sunt necesare anumite modificări interioare 
pentru ca ființa să aibă acces la o condiţie superioară de 
gândire și existență? 

— Acestea au loc la nivelul ADN-ului, mi-a răspuns Mentia. 
Ceea ce trăiește civilizaţia voastră acum este o perioadă foarte 


specială pentru omenire. Astfel de etape și salturi evolutive în 
istoria omenirii au mai avut loc și reprezintă piloni esenţiali în 
înțelegerea și dezvoltarea civilizaţiei umane. Dar, dacă la acele 
momente omenirea a fost susținută pentru a realiza acele 
salturi semnificative în frecvențele de vibraţie la nivelul ADN- 
ului, de data aceasta ființele umane trebuie să demonstreze că 
ele chiar doresc aceasta. Se cere astfel un plus de 
conștientizare a ceea ce sunteți și reprezentați pe Pământ. 

Am fost foarte atras de posibilitatea de a cunoaște mai 
multe despre acele momente esenţiale în evoluţia omenirii și 
am rugat-o pe Mentia să-mi vorbească despre ele, însă ea mi-a 
răspuns că acela era chiar motivul principal pentru care 
fusesem invitat acolo și că imediat voi începe să urmăresc pe 
ecranul holografic elementele principale despre originea și 
istoria fiinţei umane, în punctele ei principale. 

Apoi, după ce m-a asigurat că ne vom reîntâlni într-un 
viitor apropiat Mentia m-a salutat atât pe mine cât și pe 
bărbatul din Apellos printr-o înclinare scurtă a capului, după 
care a dispărut de pe ecranul holografic lăsându-mă într-o stare 
foarte plăcută și confortabilă. Eram impresionat de prezenţa ei 
agreabilă, de tonul vocii ei, de „focul” ce răzbătea din privirea 
și fiinţa ei. Nu mă așteptasem la acel „intermezzo”, dar el s-a 
dovedit foarte binevenit, pregătindu-mă pentru vizionarea 
foarte specială care a urmat. 

După închiderea imaginii pe ecranul holografic, bărbatul 
din Apellos mi-a spus că vor fi multe ore de vizionare și discuţii 
și tocmai de aceea mi-a sugerat să mă concentrez cât mai bine. 
Puțin emoţionat, mi-am pregătit casca interdimensională și m- 
am așezat mai bine în fotoliul comod, nerăbdător să aflu 
misterele istoriei civilizaţiei noastre, care nu au fost revelate 
până acum. 


O configuraţie stelară specială 


M-am felicitat în gând pentru faptul că deja aveam o 
anumită experienţă cu modul de prezentare holografică și de 


interpretare a imaginilor pe care le vedeam, precum și a felului 
în care trebuia să „interacţionez” cu ecranul prin intermediul 
căștii mele. Mi s-a explicat că iniţierea imaginilor akashice 
poate fi făcută foarte ușor, însă pentru a obţine aceasta am fost 
rugat să mă „racordez” mental cât mai bine și mai repede la 
fluxul de imagini care apărea pe ecran. În felul acesta puteam 
să am control deplin și personal asupra emisiei fluxului vizual, 
care urma să se moduleze după caracteristicile mele 
psihomentale. 

M-am așezat confortabil în fotoliu și mi-am pus casca. 
Bărbatul din Apellos s-a așezat și el în dreapta mea și s-a uitat 
întrebător la mine, pentru a vedea dacă sunt pregătit pentru a 
începe. Am dat afirmativ din cap atunci, fără nicio comandă 
vizibilă, primele holograme au început să apară în fața mea, cu 
o claritate și naturaleţe extraordinare. Începeam atunci ceea ce 
pentru mine avea să fie cea mai bulversantă, completă și 
corelată epopee a omenirii și a devenirii ei, chiar de la primele 
sale momente până aproape de zilele noastre. Voi încerca sa 
redau cât mai fidel ceea ce am văzut în cele două zile de vizite, 
dar volumul informaţiilor fiind prea mare și ramificaţiile 
explicative fiind prea multe, voi face mai întâi o prezentare 
generală a subiectului, iar mai apoi o sinteză a lui. În aceasta 
voi include și alte informaţii adiacente, pentru a permite o 
asimilare mentală cât mai bună a elementelor prezentate. Am 
deprins această metodă chiar în timp ce vizionam și mi-am dat 
seama că este cea mai potrivită pentru a-mi întipări informaţiile 
în memorie, cel puţin într-o anumită măsură. În plus, pentru că 
bogăţia informaţiei a fost imensă, nu de puţine ori m-am oprit 
pentru a-mi nota unele aspecte sau a schiță repede ceea ce mi 
se părea important. 

Prima întâlnire a durat nouă ore, iar cea de a doua optore. 
Ambele au marcat o profundă transformare în ființa mea, prin 
incredibila acuratețe a prezentării, a sintezei și a imaginilor 
uluitoare pe care am putut să le văd. A fost un „curs de istorie 
adevărată a omenirii”, o cunoaștere care distruge orice mit și 
orice prejudecată, tocmai prin realismul și adevărul clar pe care 
îl prezintă. 


Chiar cunoscând unele dintre acele aspecte, pe care acum 
am voie să le prezint, am fost răpit de perfecțiunea modului în 
care mi-a fost arătat totul. Pe drept cuvânt, am considerat 
acesta ca fiind un „regal al adevărului istoric”, așa cum elnu a 
fost cunoscut decât, cel mult, în mod parţial, fiind în schimb 
adeseori denaturat și manipulat. 

Ca o pregătire necesară, bărbatul din Apellos mi-a 
dezvăluit faptul că evoluţia și dezvoltarea fiinţei umane s-a 
datorat, printre altele, unui cumul de influenţe provenite de la 
mai multe stele, configurații planetare sisteme solare. Fiecare 
stea, planetă, satelit sau alt corp ceresc, cum ar fi cometele, 
acţionează mai mult sau mai puţin pentru dezvoltarea 
sistemelor biologice, fenomen care se petrece permanent. 

Chiar dacă încă nu suntem perfect conștienți de aceasta, 
evoluţia primatelor pe Pământ a fost presărată atât de influenţe 
naturale, cât și de intervenţii așa-zis artificiale. Mai întâi, pe 
ecranul holografic am văzut cerul înstelat, dar pe un fond 
azuriu, stelele fiind ca niște cerculeţe ce aveau o nălucire mai 
slabă. Nu era negrul spaţiului cosmic, ci vedeam un cer destul 
de luminos, de culoare albastră, foarte plăcută. Unele dintre 
acele stele erau cumva evidenţiate, având în dreptul lor un fel 
de  „fișier” de formă dreptunghiulară, dar cu marginile 
superioară și inferioară rotunjite, întocmai precum directoarele 
cu fișiere de care ne servim atunci când lucrăm la un computer 
personal. În partea din stânga-sus a fiecărui fișier apăreau 
mereu trei cerculeţe cu anumite însemne. Am remarcat că 
primul simbol, cel din stânga, era la toate stelele același, fiind 
asemănător cu litera E. 

Simbolul stelar E 


În partea din dreapta a acelor fișiere apăreau două linii 
verticale „dinamice”- pline de simboluri, care se schimbau și 
aveau intensităţi luminoase diferite. 


: imagini ! 


Fişiere informative atașate fiecărei stele de aliniere cosmice 
stelare. Simboluri și prezentări 


Apoi a apărut sistemul nostru solar, cu planetele sale la 
intersecţia mai multor „relaţii” sau legături dintre stele, pe care 
le-am asemănat cu niște „raze stelare” de forţă. 

Aranjare stelară ce concentrează în mijloc, unde se află 
Pământul, o influentă gravitaţională slabă, dar constantă. 


Imaginea s-a mărit și dintre planetele Sistemului Solar s-a 
evidenţiat Pământul. Am observat că el era cumva „rotit” faţă 
de imaginea ce este unanim cunoscută și nu avea aceeași 
înclinaţie a axei ca cea din prezent. 

De pilda, am văzut că pe atunci zona ce astăzi corespunde 
Egiptului era aproape de Ecuator. Apoi imaginea s-a apropiat de 


planetă și simbolul fundamental E s-a individualizat în trei 
locuri, care „semnalizau” trei zone diferite: una în Egiptul de 
azi, mai precis în Peninsula Sinai, alta în Arabia, iar cea de-a 
treia undeva, pe suprafaţa actuală a Poloniei. Simbolurile 
străluceau cu intensităţi diferite: cel din Sinai era cel mai 
puternic, apoi urma cel din Arabia, iar cel din Polonia era cel 
mai blurat și mai puţin vizibil. 

Pământul cu axa înclinată. Cele trei zone principale de 
manifestare a simbolului E 


Am tras concluzia că, probabil, aceasta indica o anumită 
cronologie a evenimentelor, dar putea fi de asemenea și o 
indicație despre importanţa acelor zone într-un anumit context. 


Prima modificare importanta 
La nivelul ADN-ului 


Imaginea a devenit mai detaliată, focalizându-se în jurul 
unor dealuri, într-o vale. Zona individualizată se afla în partea 
de jos a peninsulei Sinai. Spre deosebire de deșertul care există 
astăzi, pe atunci regiunea era acoperită de o vegetaţie bogată. 

Imaginile au arătat apoi, în acea vale, o primată mare, o 
maimuţă mai evoluată, bipedă. Am remarcat că trăsăturile 
faciale și cele ale craniului erau diferite faţă de cele ale unei 
maimuțe obișnuite. Acea ființă bipedă primitivă făcea parte 
dintr-un grup nu prea mare de indivizi, care se deplasa din loc 
în loc. Din câte am putut să-mi dau seama, ea părea să fie 
conducătorul grupului, deoarece direcţiona celelalte fiinţe spre 
anumite locuri în care își căutau hrana. 

Tot ceea ce mi se arăta în imagini era însoţit de un semn 
specific, care apărea în dreptul unei ființe, a unui obiect sau a 
unei zone. Deși nu cunoșteam semnificaţia acelor semne, de 
cele mai multe ori ea era sugestivă, în sensul că indica direcţia 
asupra căreia trebuia să îmi îndrept în mod special atenţia. De 
pildă, în imaginea din hologramă semnul indica pe conducătorul 
acelui grup de ființe, pulsând și având culoarea roșie. Mai 
târziu aveam să înțeleg că atunci când „semnalizarea” avea 
astfel de caracteristici, fiinţa sau lucrul indicat erau foarte 
importante în contextul situaţiei care era prezentată. În alte 
cazuri, semnul putea să fie static și să fie altfel colorat. 

Dorind să văd mai departe, zoom-ul s-a mărit spre regiunea 
cuștii toracice a acelei primate, „intrând” în ţesut, apoi în celule 
și în cele din urmă în structura ADN-ului ei. În timpul acestui 
proces de pătrundere m-am simţit ghidat ușor de câtre bărbatul 
din Apellos. Pe ecran, imaginile erau însoţite de „razele stelare” 
care se intersectau și indicau influenţele stelelor din primele 
imagini, ce făceau parte din acea aliniere stelară specifică. Ele 
erau ca niște „fire” de lumină albă, care sugerau un anumit tip 


de acţiune cosmică. De fapt, acele „raze” au făcut parte din 
imagini și până atunci, dar eu nu le-am înţeles rostul și de 
aceea nu le-am acordat prea mare importanţă. Totuși, am 
observat că pe măsură ce imaginea pătrundea tot mai adânc la 
nivel microscopic în structura anatomică a acelei primate, 
„razele” deveneau și ele din ce în ce mai puternice, până când 
la un moment dat - atunci când s-a ajuns la un anumit etaj al 
structurii ADN-ului spiralat - razele stelare s-au concentrat într- 
un singur loc din ADN-ul primatei. 

Acel punct corespundea unui anumit moment de timp și 
unui anumit loc în spaţiu, în care s-a aflat acea primată, 
moment și loc în care s-a implementat o anumită influenţă 
cosmică, pe care eu o vedeam sub forma unui simbol specific ce 
apărea la începutul fiecărui fișier. Am înţeles atunci că el 
reprezenta o anumită influenţă foarte fină, dar fundamentală 
pentru modificarea ce urma. 

Chiar dacă pentru unii este dificil să accepte că stelele pot 
avea o astfel de influenţă asupra dezvoltării fiinţelor umane, 
urmărind evoluţia umanităţii pe ecranul holografic mi-am dat 
seama că stelele și configuraţiile pe care le formează 
acţionează permanent în acest sens. 

În anumite situaţii este posibil să treacă chiar sute de mii 
de ani până când mișcarea lor lentă determină o structură 
specială, un aranjament stelar specific, care poate să 
influențeze decisiv structura ADN-ului unor specii de fiinţe. 
Acele structuri sau configurații stelare pot să rămână active mii 
sau chiar zeci de mii de ani, timp în care modificările asupra 
ADN-ului acelor fiinţe devin complete. 

O astfel de perioadă esenţială mi s-a arătat pe ecranul 
holografic, eveniment care a determinat o transformare 
importantă în ADN-ul unei primate mari de pe Pământ, cu 
foarte mult timp în urmă. Am văzut cum influenţa stelelor a 
acţionat într-un punct precis din structura ADN-ului acelei 
primate, evidențiind ceea ce părea a fi un atom cu legăturile 
sale. Am recunoscut cu ușurință atomul de carbon și am văzut 
cum „razele stelare au „schimbat” una dintre legăturile pe care 
acesta le făcea cu restul structurii ADN-ului. 

În cadrul macromoleculei de ADN, carbonul „își utilizează” 
cei patru electroni de valență pentru a forma legături 
covalente. În macromolecula de ADN el susţine legăturile între 
atomul de oxigen și cel de azot, dar geometria aranjării 
orbitalilor electronici în atomul de carbon poate modifica tipul 
de legătură viitoare cu atomii de oxigen și de azot la nivelul 
celor patru componente de bază ale ADN-ului uman (Acestea 
sunt cele patru tipuri diferite de molecule organice sau baze 
azotate în structura ADN-ului: Adenina (A), Citozina (C), 
Guanina (G) și Timina (1) - n. ed.). Până atunci legăturile create 
de atomul de carbon aveau anumite tipare de manifestare, însă 
prin noua „implementare” cosmică s-a produs o „ramificare” a 
acestor tipare, adică o mărire a probabilității ca atomul de 
carbon să creeze mai multe tipuri de legături. 


Prin urmare, multiplicarea posibilităţilor cuantice care 
creau legături covalente a determinat modificări în diferenţele 
de polaritate locală în ADN. Astfel, probabilitatea ca alte 
legături noi să se creeze a crescut foarte mult. 

Diversificarea legăturilor posibile la atomul de carbon în 
macromolecula de ADN 


Am văzut cu claritate cum razele stelare au venit și au 
„multiplicat” posibilitatea ca electronii să se miște pe mai multe 
traiectorii, mărind practic norul electronic al carbonului. 
Electronii au devenit mai liberi în acea zonă, creând noi 
legături și deschizând astfel calea către o nouă dezvoltare a 
ADN-ului acelei primate. 


Simbolurile E-I și E-U 


Eram bucuros că descifrasem semnificaţia simbolului stelar 
major, dar imediat ce am avut acest gând, a apărut un nou 
simbol, luminos, foarte apropiat ca reprezentare de cel stelar 
(E), doar că segmentul de dreaptă din mijloc prezenta o 


„protuberantă”, care de asemenea reprezenta un simbol 
fundamental. Apariţia acestui nou simbol a fost însoţită și de 
reprezentarea lui sonoră, pe care am auzit-o cu claritate ca 
fiind asemănător cu rostirea vocală a lui E-l. Apoi, pe ecran a 
apărut un alt simbol stelar, iar în cazul lui am auzit 
reprezentarea sonoră a lui E-U. Simbolul E-l apărea ca o 
sonoritate ceva mai ascuţită, pe când simbolul E-U se traducea 
printr-un sunet mai blând, mai calm, mai permisiv. 

Nuantțarea simbolului E sub forma E-l și E-U, ce reprezentau 
familii de frecvente distincte 


De fapt, aceste simboluri, pe care eu le redau aici ca E-I, E- 
U... sunt din punct de vedere grafic apropiate de forma literei E 
așa cum o cunoaștem noi, dar în realitate ele formează și 
reprezintă simboluri pentru a desemna anumite frecvenţe 
cosmice sub forma de aranjamente și poziţii stelare, care în 
evidenţă o anumită influenţă a unui grup de stele din galaxie. 
Mai târziu însă, am regăsit această caracteristică și la poziţiile 
planetare sau ale altor corpuri cerești importante. 

Am remarcat în mod special simbolul fundamental cu cele 
trei linii orizontale, pe care l-am asociat literei E; în realitate, el 
se aseamănă mai mult cu litera grecească csi (£), având linia 
din mijloc ceva mai scurtă decât celelalte două. Nu este deloc 
întâmplător că îl regăsim, de asemenea, în unele tradiţii 
spirituale foarte vechi, cum ar fi cea shivaistă din India, ca fiind 
cele trei linii trasate pe frunte (cu alb sau cu roșu) de adepţii 
acestui sistem, deși acolo el este deja universalizat și nu mai 
reprezintă doar o situaţie „locală” la nivel galactic. 


Interesant mi s-a părut modul în care mi s-a arătat 
importanţa foarte mare a acelor simboluri cosmice esenţiale. Pe 
ecran am văzut atunci o „actualizare” a acelui moment de 
început, care a implicat o zonă corespondentă dintr-un sector 
mare din galaxia noastră. Acolo am văzut reprezentat un fel de 
„aliniament” galactic al mai multor stele, având planeta noastră 
în mijloc. Cumva am înţeles că în acele timpuri s-a produs un 
fenomen galactic local, care pentru o perioadă de timp a creat 
senzaţia vizuală că Pământul se afla în mijlocul acelor mișcări 
stelare. Cu alte cuvinte, punctul de referință al mecanicii 
cerești pentru acea perioadă de timp și în acea zonă a galaxiei a 
fost Pământul. 

Desigur, în reprezentările grafice, acestea sunt corelaţii „pe 
hârtie”, dar la fel ca în astronomie și astrologie, ele reprezintă 
sincronicităţi cosmice foarte importante și semnificative, 
datorită impactului energetic subtil care se creează pentru un 
anumit interval de timp, ce nu poate fi ignorat. 


Semnificaţii oculte în simbolul stelar E-I 


Practic vorbind, atunci mi s-a arătat pe ecran schema unei 
alinieri stelare foarte speciale - formată din șase stele, legate 
două câte două prin linii - care până atunci credeam că 
reprezintă doar anumite influenţe gravitaționale asupra 
Pământului; între timp, mi-am dat seama că acea configuraţie 
stelară reprezenta, de asemenea, corelaţia dintre anumite 
caracteristici stelare. Era un sistem semnificativ, format din 
6+1 obiecte cosmice, adică șase stele și planeta noastră în 
mijlocul acelei configurații cerești speciale. Importanţa acelui 
„moment” sau mai bine zis perioade, care a durat aproximativ 
10.000 de ani, a constat în faptul că Pământul a reprezentat 
atunci un veritabil centru de forță. A fost o conjunctură cosmică 
ce are loc la intervale foarte mari de timp, care - așa după cum 
am înţeles telepatic - a fost observată, înțeleasă și valorificată 
cu înţelepciune de anumite civilizaţii extraterestre foarte 
avansate. 

Prin acel moment cosmic, ce reprezenta o configuraţie 
stelară specifică, s-a arătat că pe Pământ erau întrunite 


condiţiile necesare pentru a se putea naște o civilizaţie 
înfloritoare, pornind de la ADN-ul primatelor mari ce existau în 
acea perioadă la suprafaţa planetei. 

O astfel de conjunctură foarte favorabilă oferea de 
asemenea civilizaţiilor extraterestre avansate posibilitatea de a 
calcula necesarul de evenimente naturale sau artificiale care 
puteau grăbi dezvoltarea acelor primate. Mai multe astfel de 
civilizaţii extraterestre foarte avansate și-au asumat pe deplin 
conștient  „formarea” și dezvoltarea lor, ca o misiune 
„parentală”. Într-un anumit fel, putem spune că ele au devenit 
părinţii spirituali ai Pământului și ai omenirii. 

Revenind la imaginile holografice ce îmi erau prezentate pe 
ecran, mi s-a arătat că cele două reprezentări grafice simbolice 
(E-U și E-I) puteau lua diferite nuanţe, metamorfozându-se în 
mai multe moduri, cum ar fiun E U mai lung sau mai scurt, pe 
o tonalitate mai înaltă sau mai joasă și așa mai departe. 

Totuși, eram intrigat de semicercul din simbolul stelar E-I 
sau E-E-J, pentru că nu îi înţelegeam sensul. Știind că 


tehnologia care îmi fusese pusă la dispoziție acolo permitea 
accesul la informaţie într-un mod uluitor, mi-am focalizat 
atenţia și interesul câtre acest aspect, căci experienţa pe care o 
trăiam acolo reprezenta de asemenea un proces de învăţare și 
ajustare personală la parametrii unei tehnologii mult superioare 
celei de la suprafaţa planetei noastre. 

Imediat ce m-am focalizat asupra semnificației semicercului 
din structura simbolurilor E-l și E-U, pe ecranul holografic am 
văzut cum acesta se „desprinde“ din grafica celor două 
simboluri și se izolează de ansamblu. În dreptul fiecărui 
semicerc au apărut imediat mai multe tipuri de alinieri: stele, 
vortexuri (a căror semnificaţie am înţeles-o mai târziu ca fiind o 
structură de tip Yin sau Yang) și chiar atomi, pe care îi vedeam 
având un nucleu strălucitor, înconjurat de un fel de „nor” sau 
„ceaţă” de electroni, tot sub formă de turbion. Mai apoi mi s-a 
arătat că unii electroni care sunt caracterizați de o anumită 
energie de legătură în atomi, ce par că sunt separați în planul 
fizic, de fapt sunt cuplaţi în planul subtil eteric - care este 
superior placului fizic - chiar dacă ei aparţin de elemente 
chimice diferite (de pildă, un electron din atomul de carbon și 
un electron din atomul de oxigen). Această cuplare din 
dimensiunea subtilă eterică era simbolizată tocmai de 
Semicercul din reprezentarea grafică a lui E-I, sau uneori din 
cea a lui E-U. 

Cuplarea lor semnifică faptul că ei provin din aceeași 
familie de frecvenţe de vibraţie subtilă eterică. În cortexul meu 
informaţia a fost sintetizată telepatic ca o înţelegere profundă, 
pe care atunci am  recepţionat-o printr-o expresie 
incomprehensibilă: „aceeași familie talionică”. 

Știam, în mare, ce sunt tahionii, așa cum îi definesc oamenii 
de știință, dar știam de asemenea că ei sunt niște particule 
„ipotetice”, deoarece nu depind de timp și nu aparţin lumii 
fizice manifestate. Înţelegeam acum, de fapt, că lucrurile nu 
sunt deloc așa. Mi s-a arătat, de asemenea, cum doi astfel de 
electroni, în călătoria lor printr-un nor de alţi electroni, la un 
moment dat se „găseau” și se „cuplau” între ei, în virtutea 
asocierii lor prin rezonanţa. Atunci mi-am dat seama că cei doi 
electroni, chiar dacă nu sunt în același atom, sunt totuși 
„legaţi” subtil eteric. Această realitate m-a impresionat și m-a 


dus imediat cu gândul la unul dintre cele mai stranii fenomene 
din fizica cuantică, numit entanglement (Fenomenul de 
entanglement este un fenomen specific mecanicii cuantice, în 
care particulele din microcosmos care se află separate la mari 
distante unele de altele realizează un schimb instantaneu și 
misterios de informaţii. Aceasta conduce la modificarea 
reciprocă a stărilor lor cuantice. Cu toate acestea, în ultimii ani 
anumite studii au arătat că fenomenul de entanglement (tradus 
prin „inseparabilitate cuantică) pare să se manifeste nu doar în 
cazul obiectelor neanimate, ci și în cel al organismelor vii, cum 
ar fi, de exemplu, bacteriile - n. ed.), însă despre el voi vorbi 
într-un alt volum, pentru că el a stat la baza modului de 
cunoaștere a unor aspecte fascinante din cosmos. 

tipuri diferite de atomi 


Corelarea simbolurilor E-I și E-U la nivel stelar, de turbion, de 
formă caracteristică și la nivel atomic 


semicerc 


Atomi în planul fizic și „cuplarea“ lor în planul superior eteric, 
simbolizată de semicerc 


crearea de molecule noi prin legături covalente 


Modificarea unui alt „lanţ” ADN 


În continuare - ca și cum inteligenţa din „spatele” 
ecranului sau căștii mele speciale ar fi știut că am înţeles 
aspectele prezentate - pe ecran au început să apară imagini ce 
înfățișau legarea atomului de carbon cu alţi atomi creând 
practic un alt lanţ ADN în primatele de pe Pământ, datorită 
influențelor stelare despre care am spus. 

Deși forma noului ADN era de asemenea dublu elicoidală, 
având aceeași componentă atomică și moleculară, totuși îl 
vedeam ca fiind mai complex decât ADN-ul iniţial al primatei. 
Acest lucru se datora faptului că atomii de oxigen sau de azot 
care se legau pentru a crea apoi ADN-ul aveau o mai bună 
calitate subtilă. 

Aproape imediat, pe ecran mi s-a arătat atât 
macromolecula ADN fizică, cât și legăturile subtile care existau 
între atomii din ADN. Vedeam ca și cum peste imaginea 
atomilor se așeza un nor luminos ce reprezenta încărcătura 
eterică a părţii fizice a ADN-ului. 

În subtil, macromolecula arăta ca un „burete” răsucit, iar 
în unele locuri vedeam anumite aglomerări luminoase. Ea nu 
era doar ca o simplă scară torsionată, ci mai degrabă arăta 
precum un „tub”, iar în unele zone ale sale se vedeau puncte 
luminoase, ce semnificau nucleele anumitor atomi componenți 
ai ADN-ului, mai exact, aceia la nivelul cărora se produceau 
modificări. 

Fiind curios, mi-am îndreptat atenţia asupra unuia dintre 
punctele ce mi se părea că strălucește foarte frumos și atunci 
imaginea a devenit imediat mare. Au început apoi să apară mai 
multe fișiere, conţinând o mulţime de informaţii sub forma unor 
semne și simboluri care nu aveau atunci înţeles pentru mine. 
Mi-am dat seama, totuși, ce profunzime a informaţiei exista în 
acele fișiere, care prezentau realitatea până la niveluri foarte 
adânci. 

— În acest fel poţi să afli tot ceea ce dorești despre istoria 
fiecărui atom sau electron de aici, ori despre orice altă 


particulă componentă: cum a părut, cum s-a dezvoltat, prin ce 
transformări a trecut și așa mai departe, poţi merge cu 
informaţia extrem de adânc, mi-a explicat bărbatul din Apellos. 

M-am întors la forma ADN-ului modificat, care îmi era bine- 
cunoscută. Privind cu atenţie, puteam să văd în interiorul lui 
forma dublei elice, răsucită, aparent aceeași cu cea de 
dinaintea influenţei stelare. Totuși, în ansamblu noua 
macromoleculă de ADN apărea ca fiind mai dinamică, cumva 
mai vie. 

Am observat că dinamicitatea ei provenea în special de la 
anumite „pâlcuri” de energie subtilă eterică, ca niște nori mici 
strălucitori ce înconjurau ADN-ul în exterior și confereau acea 
senzaţie de dinamicitate. Ele se mișcau, interacţionând din 
când în când cu electronii din straturile superioare și 
producând felurite efecte luminoase fizice în ADN. 

Acele „pâlcuri” de energie eterică se reprezentau sub 
forma unor simboluri complexe, însă la începutul fiecărui 
simbol se regăsea E-I, a cărui influenta a creat posibilitatea ca 
legăturile din ADN să fie mai dinamice, mai fine și mai 
sensibile. Am înţeles în acest fel că mărirea „sensibilităţii 
cuantice” la nivelul macromoleculei de ADN a permis ca 
ulterior mediul de pe planetă să modeleze mult mai puternic 
genele primatelor și să grăbească în mod semnificativ evoluţia 
lor. 


Interacțiunea „mental - tehnologie” 
reluarea vizionării 


Mi-am spus atunci că toate acele legături dintre planul fizic 
și cel eteric, care începeau să devină destul de complicate, 
puteau fi corelate cu un fenomen observabil sau măsurabil, dar 
imediat am remarcat că imaginea de pe ecranul holografic a 
început să se blureze. 

Bărbatul din Apellos mi-a spus atunci că aceasta se datora 
intervenţiei mele la nivel mental, cu care acel dispozitiv 
interacţiona. Principiul ce trebuia respectat era ca eu să înţeleg 
corect ceea ce mi se arăta și să pun întrebări coerente. Pentru a 


avea o bună reprezentare a faptelor și evenimentelor, bărbatul 
m-a sfătuit să privesc totul fără implicare, deoarece inferenţele 
personale afectau redarea corectă a înregistrărilor akashice 
(Autorul se referă aici la „înregistrările universale”, care conțin 
orice fapt, gând sau fenomen care a avut vreodată loc în 
Univers. Fundalul acestor înregistrări este Akasha, care în 
limba sanscrită înseamnă „spaţiu“, „cer” sau „eter“. Elemente 
despre această notiune au fost prezentate în volumul 2, 12 zile 
- O iniţiere secretă în tărâmul tainic al zeilor, 2005 - n. ed.). 

— Bine, dar de ce se întâmplă asta? am întrebat nedumerit. 

— La acest stadiu al tehnologiei, interacţiunea dintre om și 
dispozitiv se face la nivel cuantic, mi-a explicat el. Orice 
gândești „interacţionează” cu sistemele aparatului. Dacă nu 
există o coerenţă între atenţia ta și subiectul ales spre 
vizionare, atunci imaginile sunt întrerupte. Gândurile și 
emoţiile tale ajută doar la lansarea „temei”, la început, iar pe 
parcurs poţi să ajustezi câteva imagini, focalizându-ţi privirea la 
ceva din ceea ce ţi se arată, dacă te interesează în mod 
deosebit; ar fi ca o direcţie particulară a subiectului. Dar dacă 
mintea ta „alunecă” în tot felul de divagaţii, atunci tu întrerupi 
legătura creată între sinapsele tale și cumulul de unde 
electromagnetice emis de dispozitiv, iar atunci el nu îţi va mai 
„răspunde”. 

Eram uluit de acea tehnologie, dar m-am abținut să mai fac 
vreun comentariu, știind că aceasta era realitatea fenomenelor 
cuantice din cadrul experimentelor fizicii contemporane. După 
ce am încetat procesul deducţiei și m-am simţit pregătit să nu 
mai intervin cu propriile mele gânduri, am reluat vizionarea, 
care de fapt în mare parte era o trăire vie a ceea ce vedeam în 
imagini. 

Am observat că o mare importanţă avea înţelegerea mea 
despre ceea ce vedeam, deoarece procesul meu cognitiv 
determina mai apoi pe ecranul holografic dezvoltarea 
explicaţiilor în imagini. 

Dacă înţelegerea mea nu era clară sau lipsea chiar cu 
desăvârșire, atunci derularea imaginilor și a informaţiilor se 
oprea. Experienţa pe care începeam să o am cu acel dispozitiv 
de înaltă tehnologie mi-a arătat că, în general vorbind, el nu 


scotea în evidență ceva dacă nu „întrebai” sau dacă nu erai 
conștient de acel aspect. 

La reluare, am refăcut ideile și cererea iniţială în ceea ce 
privește originea umanităţii și am realizat că întreruperea mi-a 
adus de fapt o cunoaștere suplimentară a ceea ce s-a petrecut 
atunci, în acel cadru de istorie galactică. Prin misterioasa 
interacţiune telepatică dintre mine și cască mi-am dat seama 
că, după înţelegerea și asumarea acelei misiuni la nivel cosmic 
- ce a constat în crearea unei noi specii de ființe umanoide pe 
planeta noastră acele civilizaţii extraterestre avansate trebuiau 
să „schimbe” legăturile genetice vechi care existau în molecula 
de ADN a primatelor de pe suprafaţa Pământului, pentru a se 
produce o grăbire a evoluţiei, precum și o anumită orientare 
mult îmbunătăţită a ei. 

Astfel de intervenţii se fac însă în deplin acord cu legile 
cosmice universale și cu cele naturale, deoarece totul este 
integrat unitar pe multiple niveluri și dimensiuni ale 
Universului, nu doar la nivelul fizic. De pildă, am întrebat cum 
anume s-a produs acea „schimbare” pentru a iniţia procesul 
creării unei noi fiinţe, mult superioară, mai apropiată de natura 
umanoidă. Văzusem deja cum a avut loc „pregătirea” ADN-ului 
primatelor, prin dinamizarea și trezirea lui din „amorţire”, 
datorită influenţei energetice a configurației stelare specifice, 
reprezentată de simbolul E-l. 

Acum voiam să știu efectiv în ce anume a constat procesul 
de formare a fiinţei umanoide ca rasă nouă, distinctă, adică a 
omului, și care au fost detaliile acelui proces. Voi explica 
aceasta mai jos, dar ca sinteză generală am înţeles că o astfel 
de modificare fundamentală în structura intimă a unei fiinţe, în 
chiar „codul” ei de viaţă, nu se poate face în mod grosolan „cu 
bisturiul și foarfecele”, cum poate își imaginează unii oameni. 


Decizia luată la nivel galactic și 
intervenţia benefică extraterestră 


Într-adevăr, cum provoci acea „splitare” necesară, astfel 
încât să începi montarea însușirilor unei ființe „de bază”, de la 


care se pornește întregul proces pentru a obţine o ființă mult 
superioară? Aceasta nu se face doar prin intervenţii de 
manipulare genetică. 

Chiar dacă acest lucru ar fi realizat, să zicem, într-o 
proporție mare, adică un număr suficient de ființe, rămâne 
aspectul aleatoriu al dezvoltării lor, deoarece indivizii sunt 
diferiți prin însăși natura lor. Nu poţi să știi ori să dictezi doar 
printr-o intervenţie „chirurgicală” - oricât de sofisticată sau 
avansată tehnologic ar fi ea - felul în care Natura va prelua 
acea modificare și o va dezvolta în acele ființe. Cu alte cuvinte, 
nu poţi să „fabrici” pur și simplu fiinţe umanoide prin 
intervenţii genetice nesfârșite, în speranţa că ele vor ajunge să 
devină „autonome” și să aibă o bună și stabilă structură a 
macromoleculei de ADN, pentru a asigura succesul unei noi 
specii de fiinţe inteligente. 

În plus faţă de astfel de intervenţii - care fără îndoială sunt 
necesare în anumite momente - cursul natural al vieţii trebuie 
lăsat să se desfășoare după regulile sale ciclice, deoarece nu 
este vorba doar despre anumite operaţii la nivelul corpului fizic, 
ci sunt implicate totodată dimensiuni mult mai subtile, cum ar fi 
corpurile subtile și sufletul fiinţei. Nu a fost deci vorba despre o 
simplă clonare sau determinare robotică pentru noua fiinţă, ci 
s-a luat în vedere integralitatea ei la toate nivelurile de 
existenţă. 

Pentru aceasta, cea mai bună metodă la acel nivel de 
evoluţie al primatelor de pe Pământ s-a considerat a fi ajutorul 
subtil oferit de unele fiinţe extraterestre avansate, pentru a 
cizela corpul acelor primate ajunse deja la un anumit grad de 
dezvoltare. Așa după cum am văzut, pentru o anumită perioadă 
de timp a existat o legătură foarte interesantă de tip 
entanglement între unele ființe extraterestre avansate și 
primatele mari dezvoltate. 

Acest lucru ar fi fost însă imposibil dacă nu ar fi existat 
acea intervenţie iniţială la nivelul ADN-ului primatelor de pe 
Pământ, care să implice „modificarea” anumitor elemente în 
cadrul macromoleculei de ADN, astfel încât să se genereze un 
nou lanţ molecular de ADN superior. 

După cum am arâtat, aceasta s-a realizat prin focalizarea 
energiei specifice E-l într-un anumit punct din ADN-ul unei 


primate, la un anumit moment precis de timp și spaţiu, pentru a 
se realiza astfel modificările necesare în modul în care se creau 
legăturile în atomul de carbon respectiv. De aici a apărut 
posibilitatea ca legăturile atomului de carbon cu alți atomi și 
„construirea” unui nou lanţ de ADN superior să fie posibilă sub 
influența permanentă a energiei specifice configurației stelare 
respective. Mai apoi, „modificarea” mai profundă a implicat 
combinarea în etape a ADN-ului primatelor de pe Pământ cu 
gene ale fiinţelor extraterestre care și-au asumat rolul de 
părinţi ai omenirii. În acest fel s-a iniţiat procesul formării unei 
noi specii umanoide (Originea extraterestră a ADN-ului uman 
este deja certificată de mai mulţi cercetători, dar ea nu este 
încă recunoscută la nivel oficial de știința contemporană. Unii 
experți în studiul genomului uman din Kazahstan au afirmat, 
după 13 ani de studii intense, că ADN-ul uman a fost conceput 
și determinat în evoluţia sa de o civilizație extraterestră 
avansată, care a „plantat“ în el un program foarte complex, 
format din două versiuni: una care cuprinde un cod gigantic 
structurat și una care cuprinde un cod simplu de bază. La 
finalul studiului, oamenii de ştiinţă au concluzionat: „Mai 
devreme sau mai târziu (...) va trebui să acceptăm faptul că 
toată viața de pe Pământ poartă semnătura codului genetic al 
verilor noștri extratereștri şi că, de fapt, evoluţia (pe planeta 
noastră) nu este ceea ce noi credem că este”. - n. ed.). 


Tehnica de datare temporala 


Atunci când am ajuns din nou la modificarea ADN-ului și 
dezvoltarea lui E în E-I și E-U, am dorit să cunosc perioada de 
timp când a avut loc acel fenomen extraordinar. Am observat 
atunci că spaţiile dintre simbolurile verticale din fișiere nu erau 
regulate, ci între semne erau distanţe diferite, în acel moment 
am avut înţelegerea telepatică a faptului că acele distanţe 
semnificau valori temporale. Ele aveau diferite culori și, de 
asemenea, diferite lățimi, unele fiind mai subţiri, altele mai 
groase. 

Apoi, între cele două coloane de semne au început să apară 
un fel de „punţi” de legătură, despre care am înţeles că erau 


„notaţii” pe care le puteam corela cu frecvenţe. Mi-am 
concentrat atenţia asupra lor și atunci una dintre „notaţii” s-a 
mărit și am putut auzi chiar reprezentarea ei sonoră. Am înţeles 
atunci, prin inducția intuitivă transmisă de casca 
interdimensională, că acea frecvenţă era în corelaţie cu 
perioada de timp pe care eu doream să o aflu. După această 
înțelegere, instantaneu în minte mi-a apărut că acea perioadă a 
frecvenţei reprezenta numărul 4. 

Mi-am îndreptat apoi atenţia asupra celorlalte „notaţii” 
(adică frecvenţe) și am avut înţelegerea momentului de timp 
când a avut loc prima modificare de ADN la acea primată de pe 
Pământ. Cu alte cuvinte, când s-a produs prima implementare a 
noii informaţii, momentul când totul a început pentru rasa 
umană prin acţiunea „razelor” stelare, ce au creat prima 
modificare semnificativă într-o legătură a unui atom de carbon 
din macromolecula de ADN a acelei primate. Prin înțelegerea 
generală pe care am avut-o și continuând procesul înţelegerii 
modului de interpretare a frecvenţelor, acel moment mi s-a 
arătat a fi fost acum aproximativ 432.000 de ani, raportat la 
momentul în care eu priveam acele imagini. 

După aceea am văzut alte simboluri suprapuse, care 
indicau acea perioadă de timp chiar mai în amănunt, dar nu le- 
am mai putut decripta; era dificil să-mi menţin atenţia, probabil 
pentru că elementul de fineţe al informaţiei era prea mare. Mi- 
am dat totuși seama că acele simboluri îmi arătau exact 
momentul de timp respectiv, până la zi, oră și chiar mai precis 
de atât. Dispozitivul indica totdeauna ceea ce poate să 
perceapă cel care urmărește imaginile, în funcţie de nivelul lui 
de conștiință. 

De pildă, despre prima cifră după numărul 2, pot spune că 
era 7, chiar dacă ea oscila oarecum; ceva era neclar acolo, era 
ca și cum nu puteam „percepe” bine acea frecvenţă. Cu alte 
cuvinte, numărul de ani tindea totuși spre 433.000, pentru că 
era 432 7(_ ). După cifra 7, însă, totul avea tendinţa să se 
estompeze, pentru că informaţia era prea fină pentru gradul 
meu de percepţie și începeam să aud mai degrabă un set 
complex de sunete, din care nu puteam descifra prea mult. 


Uriașa navă cosmică 


Fram aproape șocat de exactitatea și acurateţea 
elementelor pe care acel dispozitiv putea să le prezinte. 
Aproape imediat pe ecran au început să se deruleze din nou 
imagini și simboluri. Mi s-a arătat atunci un alt moment 
temporal, pe care l-am identificat în jurul anului 421.3(__) Î.Hr, 
deci aproximativ zece mii de ani mai târziu, timp cât a durat 
alinierea stelară care a implementat în ADN-ul primatelor 
influența asupra legăturilor de carbon. Aceasta reprezenta o 
nouă fază de dezvoltare a ADN-ului uman, pentru că după 
aceea am văzut o altă primată, care avea trăsături mai 
evoluate. Imaginile nu au zăbovit totuși prea mult aici, ci s-au 
mutat la o a treia fază, care am înţeles-o ca fiind plasată în jurul 
anului 372.5(__), deși aveam dubii în ceea ce privește cifra 5, 
deoarece în conștiința mea ea permuta uneori cu cifra 6. Totuși, 
eroarea era relativ mică. 

Pe ecran a apărut imaginea unei nave extraterestre uriașe. 
Era sferică, uluitor de mare, precum un planetoid. Puteam să 
fac comparaţia, deoarece se afla aproape de Pământ. Au fost 
apoi câteva „flash”-uri rapide din diferite zone ale acelei 
colosale construcţii, apoi imaginea s-a stabilizat în zona de 
comandă centrală. Am văzut o sală mare unde erau prezente 
mai multe ființe umanoide, mai înalte decât media noastră 
actuală. Imaginea s-a oprit asupra celui care părea a fi 
comandantul navei, aflat în fața unui ecran holografic de mari 
dimensiuni. În acel moment istoric mi s-a arătat felul în care 
comandantul navei a decis să emită un semnal electromagnetic, 
care s-a compus cu influenţa gravitațională ce provenea de la o 
stea. Am observat că, dacă trasam imaginar o linie de la acea 
navă, care să treacă prin centrul Pământului, steaua se afla în 
zona diametral opusă. 

Pe ecranul holografic din sala de comandă a uriașei nave 
am văzut o încrengătură de linii și simboluri, care semănau cu 
ceea ce acum putem vedea pe hărţile astrologice, însă de o 
acuratețe uluitoare a detaliilor, reprezentând stele. Atunci am 
simţit ajutorul bărbatului din Apellos, pentru că mintea mea 


avea tendinţa să se blocheze, datorită complexităţii 
cunoștințelor cu care luam contact. 

Am primit telepatic informaţia că acel comandant al navei 
privea de fapt pe ecran posibilitatea creării unei modificări la 
nivelul ADN-ului unor primate de pe Pământ, susţinând la 
rândul lui modificarea legăturilor atomilor de carbon în cadrul 
lanțului elicoidal de ADN, despre care am vorbit mai sus. Am 
remarcat că, la reluarea temei despre originea omului pe 
Pământ, informaţia a fost mult mai detaliată decât atunci când 
mi-a fost prezentată pentru prima dată. Am interpretat aceasta 
prin prisma  deprinderii modului de acţiune mentală și 
emoţională, ce trebuie utilizat atunci când se lucrează cu 
ecranul holografic și casca inter-dimensională, dar și printr-o 
anumită înţelegere a lucrurilor, pe care o aveam deja. Colateral, 
m-am gândit că o asemenea tehnologie este de neconceput 
actualmente pentru știința modernă, dar imediat am realizat că 
imaginea începe să se blureze, datorită fluctuaţiei de 
concentrare. 

Atunci bărbatul din Apellos a intervenit din nou, corectând 
imaginea, pentru a nu fi nevoiţi să reluăm totul de la început. El 
mi-a spus, preluând telepatic gândurile mele: 

— Într-adevăr, este o diferenţă uriașă de concepţie și de 
nivel de realizare tehnologică. Lucrul în acest mod cu 
influenţele stelare, despre care oamenii voștri de știință nici 
măcar nu băânuiesc că ar putea să existe, e impresionant chiar 
și pentru noi. În orice caz, acest moment de timp prezentat pe 
ecran este fundamental; el reprezintă începutul rasei voastre, 
ca fiinţe umane superioare. 

Ușor contrariat, am întrebat: 

— Dar voi nu faceţi parte din aceeași rasă? 

— Ba da, însă la noi s-a produs o hibridizare ulterioară, iar 
apoi ne-am dezvoltat izolat în Apellos, evoluând fără alte 
intervenţii nedorite. La voi, însă, a fost mai complicat. 

Apoi bărbatul mi-a făcut un semn, invitându-mă să 
urmăresc mai departe firul istoric al acestor excepţionale 
dezvăluiri. 

Acea etapă a vieţii pe Pământ, când nava uriașă a apărut în 
vecinătatea planetei noastre, pare să fi fost foarte importantă. 
Imaginile din acea perioadă îmi arătau urmele unui conflict 


spaţial în sistemul nostru solar. Totuși, nu am putut vedea 
natura acelui conflict din cosmos, nici cine l-a determinat sau 
care a fost motivul lui, probabil pentru că nu intra în sfera 
temei asupra căreia mă concentram. 

Imaginile mi-au arătat doar câteva secvenţe din timpul 
războiului, cu lupte teribile în spaţiul cosmic. Eu eram însă 
foarte interesat de felul în care s-a individualizat fiinţa umană 
superioară pe Pământ și acesta era motivul pentru care 
imaginile apăreau în acea succesiune destul de rapidă, ca niște 
„flash-uri, punctând aspectele cele mai importante dintr-un 
eveniment secundar, cum era acel conflict spaţial, dar care 
prezenta totuși o anumită legătură cu subiectul care mă 
interesa pe mine. 


Cap. 5 - IENEKAU ȘI CUPA 
FUNDAMENTALĂ A 
OMENIRII. ÎNCEPUTURILE 


Mi s-au arătat unele imagini din perioada care a urmat 
teribilului război din spaţiu. Nu înţelegeam motivul, dar acesta 
mi s-a dezvăluit mai târziu. Imensa navă suferise mari 
stricăciuni în timpul atacurilor repetate și dure ale flotei 
inamice, necesitând reparaţii. Am văzut că pentru aceasta s-a 
decis să se extragă minereu de pe Pământ, pentru că am 
observat cum din nava sferică uriașă coborau pe Pământ multe 
alte nave mici de transport, care mai apoi reveneau la nava de 
pe orbită, aducând diverse materiale. Am primit telepatic 
înțelegerea faptului că ele transportau anumite zăcăminte, 
dintre care cele ce conţineau aur erau cel mai importante, 
deoarece acest metal intra în componenţa navei-mamă. Practic, 
era o confirmare a ceea ce este scris pe tăbliţele sumeriene 
descoperite și traduse în secolul trecut (Referința indirectă este 


la cărțile lui Zecharia Sitchin despre continutul tăbliţelor 
sumeriene, în care este descris procesul apariției rasei umane 
și evoluţia ei pe Pământ - n. ed.). Zona de convergentă în care 
navele coborau și apoi urcau din nou în spaţiu era Peninsula 
Arabiei, așa după câte mi-am dat seama din geografia zonei 
(Aici apare o diferentă fată de descrierile de pe tăblițe, în care 
se spune că exploatarea aurului și a altor metale a început în 
Africa de Sud. Cu _ toate acestea, materialele extrase în 
Peninsula Arabiei puteau fi altele decăt aurul, care probabil a 
fost extras în Africa, de alte nave - n. ed.). 


Primul contact 


Imaginea s-a focalizat pe una dintre navele extraterestre de 
mărime medie care a aterizat într-un loc cu puţină vegetaţie, 
relativ stâncos. Apoi imaginea s-a schimbat la momentul în care 
fiinţele din navă încărcau mai multe containere de formă 
paralelipipedică. Am văzut cum manipularea acelor 
paralelipipede se făcea prin levitaţie, doar cu mâna, fără să fie 
atinse. Un astfel de obiect, ce era destul de masiv, a fost scos 
afară din nava de transport, apoi tot prin levitaţie el a fost 
orientat vertical, rămânând în aer cam la un metru înălțime de 
la sol. Din el au ieșit apoi niște „tuburi de lumină”, care s-au 
înfipt în pământ. Puteam vedea prin ele cum din pământ este 
extras un fel de „lichid, depozitat mai apoi în container. Fără să 
vreau, m-am gândit că aceea era cea mai ușoară, avansată și 
eficientă formă de „minerit pe care o văzusem vreodată, însă 
imediat imaginea a dat semne de instabilitate și atunci m-am 
concentrat din nou pe ceea ce era prezentat, dorind cu 
intensitate să văd urmarea. 

Printre stâncile și vegetaţia din acea zonă, în imagine am 
putut să văd un grup de fiinţe băștinașe, un fel de primate mai 
evoluate, asemănătoare cu Homo FErectus. Acestea se uitau 
curioase, dar pline de frică, la navă și la fiinţele extraterestre 
din jurul ei, păstrând totuși o distanţă confortabilă. 

La un moment dat, una dintre fiinţele extraterestre, care 
părea că era comandantul navei de transport, a văzut acele 


primate și modul în care ele își manifestau curiozitatea și atunci 
s-a apropiat mai mult, oprindu-se pentru câteva momente și 
observându-le cu atenţie într-o stare ușor meditativă. La 
început n-am înţeles de ce mi se arătau acele imagini și am 
formulat mental întrebarea. În acel moment am început să simt 
empatic trăirea pe care o avea acea ființă extraterestră atunci 
când privea cu atenţie ființele primitive din faţa ei, care păstrau 
încă anumite trăsături ale primatelor mari. Simţțeam cum 
germenele unei idei prindea contur din ce în ce mai mult în 
mintea acelui bărbat și evalua anumite posibilităţi legate de 
acele primate. 

Simultan am avut înțelegerea faptului că ființele 
extraterestre care formau echipajul nu puteau rămâne un timp 
lung în atmosfera noastră, la suprafaţa Pământului, datorită 
anumitor caracteristici fizice ale atmosferei terestre, care nu 
erau compatibile cu constituţia lor. Imediat ce am înţeles 
aceasta, imaginea de pe ecran s-a schimbat și am văzut 
interiorul navei de pe sol, o încăpere de formă rotundă și destul 
de mare, în care se aflau cinci ființe masculine, printre care și 
comandantul navei, care le vorbea chiar despre acest aspect. 

Elaborând transmisia telepatică, am înţeles atunci că 
membrii echipajului au luat decizia să înceapă să folosească 
unele dintre acele primate, care se dovedeau a fi mai curioase 
și mai evoluate, pentru a realiza munca de minerit. Ei doreau să 
facă aceasta prin utilizarea unei tehnologii de transmisie 
mentală asupra primatelor, folosindu-le mai apoi corpul pentru 
treburile de la suprafaţa planetei. 


Primii pași în transformarea ADN-ului 


Înțelegerea mea căpăta foarte repede noi valenţe. De pildă, 
mi s-a clarificat imediat că decizia echipajului acelei nave de 
transport avea un dublu sens: pe de o parte, primatele erau 
ajutate să evolueze foarte rapid, datorită influenţei mentale a 
fiinţelor extraterestre și a tehnologiei lor, iar pe de altă parte 
echipajul beneficia la rândul lui de ajutorul muncii fizice din 


partea acelor primate mari, în condiţiile în care corpul 
extratereștrilor nu putea rezista prea mult la suprafaţa solului. 

Am întrebat atunci cărei civilizaţii extraterestre aparţineau 
acele ființe și am primit imediat răspunsul în cortex că este 
vorba despre una dintre civilizațiile siriusiene derivate, care 
provenea dintr-un sistem din constelația Centurii lui Orion. 
Imaginile s-au schimbat brusc și am văzut un sistem cu mai 
multe planete în jurul unei stele de mărime relativ mică, situată 
vecinătatea stelelor principale ale Centurii. 


Meissa 
Betelguese ă 


Alnitak 


Saiph 


Rigel 


Constelația Orion sau cea a Vânătorului, cu cele trei stele 
principale ce formează „Centura“ 


Procesul modificării ADN-ului primatelor din acea zonă de 
pe Pământ care avea să declanșeze mai apoi întregul lanţ de 
transformări pentru a se ajunge la ființa umană evoluată - a 
fost uluitor de complex, practic inimaginabil pentru concepţia 
științifică actuală. Am văzut că nivelul de acţiune și forţele 
implicate în acel plan grandios au atins o plajă imensă, de la 


nivelul cuantic la nivelul galaxiei noastre. Mai întâi a fost 
necesară o modificare de structură în ADN-ul unei primare pe 
Pământ, pentru ca astfel să fie amorsat procesul evoluţiei. 
Atunci când am dorit să aflu mai nuanţat modul în care s-a 
produs acel salt extraordinar de la primată către o formă și un 
nivel de conștiință mai evoluat, pe ecran a apărut instantaneu o 
succesiune de fișiere, de felul celor pe care le-am descris, 
însoţite de felurite simboluri. Aceste fișiere se succedau de-a 
lungul unor linii directoare. Am înţeles atunci că ele erau legate 
și în ansamblu reprezentau un „folder” sau un director - ca să 
fac o legătura cu modul de înţelegere modern. 


configurații stelare specifice 
la momente diferite de timp 

Reprezentarea schematică a unor faze de evolutie 
a ADN-ului uman 


Văzusem deja în imaginile precedente simbolurile E-I și E- 
U, ce reprezentau stele sau un număr de stele având o legătură 
între ele, pe o frecvenți specifică. Așa cum am spus, ele indicau 
„modificarea” legăturii dintr-un atom de carbon din ADN-ul 
primatei, pentru a se crea posibilităţi multiple de asociere care 
să formeze noi structuri în cadrul acelui ADN. 

De asemenea, vedeam imensa navă extraterestră atât în 
configuraţia alinierii stelare, cât și în apropierea Pământului. 
Am observat, totuși, că atunci când reveneam asupra unui 
aspect sau fenomen, solicitând din nou prezentarea lui, acesta 
îmi era dezvăluit în imagini care cuprindeau și alte detalii sau 
corelaţii, ce nu fuseseră oferite până în acel moment. Aceasta 
era important, pentru că îmi permitea să ramific mai apoi 
subiectul pe baza detaliilor noi, prin întrebări suplimentare și 
să pătrund astfel mai adânc în cunoașterea lui. 


Două simboluri importante 


De fapt, eu urmăream două direcţii principale: pe de o 
parte, să-mi clarific unele detalii pe care nu le-am înţeles prea 
bine, iar pe de altă parte să încerc să obţin mai multă 
informaţie cu privire la tema studiată. Nu puteam să fac asta 
decât dacă repetam unele imagini, uneori chiar de două-trei ori, 
pentru a înţelege mai bine sinteza respectivă sau pentru a 
decodifica, atât cât mă pricepeam, sensul imaginilor. Bărbatul 
din Apellos era o prezenţă discretă și agreabilă, încât nu am 
simţit că deranjam în vreun fel prin acele „manevre” pe care le 
făceam. În plus, comunicarea din ce în ce mai sigură și rapidă 
cu aparatul la care aveam acces devenise o plăcere și 
începusem să intuiesc din ce în ce mai bine modul de 
„conversaţie” cu tehnologia extrem de avansată, care era 
integrată în construcţia ecranului holografic și a căștii 
interdimensionale. 


simbolulE -| simbolulE - N 


Ca element inedit față de ceea ce aflasem până atunci, am 
remarcat că două dintre simboluri erau prezente peste tot: 
simbolul stelar E-I, ce apărea întotdeauna când era vorba 
despre o configuraţie stelară din galaxie; și un simbol care se 
asemăna, grafic vorbind, cu numărul 11, ce reprezenta de fapt 
o anumită acţiune la nivel cuantic, în atomii ce compuneau 
macromolecula de ADN. Din felul în care mi s-au arătat 
imaginile, am înţeles că acel simbol reprezenta capacitatea de a 
uni; cu alte cuvinte, atunci când două aspecte care erau 
diferite, se uneau, ele deveneau unul, iar acest proces era 
reprezentat de simbolul respectiv. 


Nava cosmica Neiberau 


Complexul de fișiere de pe ecran era accentuat cu imaginea 
primatei la diferite stadii de dezvoltare și cu anumite simboluri. 
În partea de sus a ecranului am văzut din nou reprezentarea 
grupului de stele din galaxie, unite într-un mod specific prin 
anumite linii și simboluri, însă de această dată am observat la 
capătul unei astfel de linii un cerc mai mic decât cercurile ce 
simbolizau celelalte stele. 

De asemenea, în dreptul lui am observat un al doilea 
simbol, pe lângă cel consacrat, la vederea căruia am simţit o 
emoție puternică. Atunci, imediat, simbolul s-a mărit pe ecran și 
s-a transformat într-o imagine clară și mare, reprezentând nava 
cosmică uriașă, de formă sferică, despre care am vorbit. 
Imediat, printr-o combinaţie de frecvenţe și de stări în mintea 
mea, am înţeles numele navei, care era NEIBERÂU. Exista 


totuși o mică variaţie, deoarece am înţeles de asemenea și 
numele de NEIBEREA. 

Mi-am dat imediat seama că se poate face lesne o corelaţie 
cu o temă intens mediatizată în zilele noastre, dar înţeleasă în 
mod eronat. Consoanele din nume erau mai puternice și de 
aceea, ca o legătură necesară, cred că numele a „alunecat” 
spre NIBIRU, ca o actualizare ce este folosită în prezent (Foarte 
probabil ca aceasta să fie marea confuzie care este de multă 
vreme vehiculată pe internet sau în alte lucrări în ceea ce 
privește „planeta” Nibiru, care în conformitate cu tăblitele 
sumeriene revine o dată la 3.600 de ani, de obicei cu efecte 
devastatoare asupra Pământului. Dacă vom considera spusele 
autorului, atunci Nibiru este chiar marea navă siriusiană 
Neiberau - n. ed.). 

Aliniere stelară din care face parte și nava siriusiană Neiberau 


De altfel, faptul că imaginile nu s-au înceţoșat și nici nu au 
dispărut de pe ecranul holografic atunci când m-am gândit la 
aceste aspecte a fost o dovadă în plus pentru mine că această 
corelaţie e corectă și că are directă legătură cu imensa navă 
extraterestră. Ceea ce m-a uluit a fost faptul că acea navă a 
ocupat diferite poziţii în galaxie care completau locul gol 
corespondent al altei stele din configuraţiile esenţiale ce mi-au 
fost arătate. Am înţeles atunci că ea se plasa într-o zonă din 
galaxie astfel încât să creeze structuri necesare pentru a 
implementa în faze succesive frecvența adecvată pentru a 


determina o anumită modificare în ADN-ul unor primate de pe 
Pământ. 

M-am întrebat atunci de ce a fost necesară o angrenare așa 
de complexă și cum a fost posibil ca acele influenţe să se 
propage așa de precis, de la un nivel gigantic la un nivel 
minuscul. Mai mult, de ce energiile cosmice generate de 
alinierea stelară specifică nu au influenţat atunci în mod 
asemănător pe oricine, de pildă toate primatele sau alte fiinţe 
care existau atunci pe Pământ, nu doar o anumită primată din 
acele timpuri? 

Ecranul a „reacţionat” imediat și a evidenţiat că existau 
doar anumite primate în care s-a implementat o modificare 
specială, în timp ce alte primate rămâneau „inerte” la aceeași 
influenţă subtilă. Am înţeles imediat ideea și chiar m-am gândit 
că aici se poate aplica foarte bine zicala veche: „nu este pentru 
cine se nimerește, ci pentru cine se potrivește”. 

Această selectivitate pare să fi fost esenţială și, de la 
înălțimea extraordinarului avans tehnologic și spiritual pe care 
îl aveau ființele extraterestre care au inițiat procesul modificării 
ADN-ului în acea primată, ea a determinat un întreg lanţ de 
transformări gradate, dar totuși destul de rapide, la nivelul 
ADN-ului altor primate. Acestea au servit la rândul lor ca 
receptacule pentru anumite informaţii de natură subtilă, ce au 
condus apoi la apariţia omului. Mi-am dat seama atunci că totul 
a fost o extraordinară programare și acţiune de inginerie 
genetică la cel mai înalt nivel, care în zilele noastre nu poate fi 
concepută nici măcar în termeni asemănători, atât dorită 
limitării conceptuale a științei moderne, cât și a tehnologiei 
insuficiente. În schema cosmică a stelelor ce erau implicate în 
acest imens plan e formare a unei fiinţe superioare, care urma 
să fie omul, a existat mereu amprenta clară a intervențiilor 
superioare extraterestre. Pe ecran văzusem că în dreptul 
fiecărei stele era indicat un simbol, despre care bărbatul din 
Apellos mi-a spus că arăta programarea și influenţa ei de către 
entităţi foarte evoluate din planurile subtile, pentru ca steaua 
respectivă să interacţioneze într-un anumit mod și la un anumit 
moment de timp cu o altă stea, indicată de linia ce le unea. 
Când am înţeles aceasta, imaginea de ecran s-a schimbat și 
atunci am văzut totul de deasupra; părea să fie un pas superior 


pentru înţelegere, o privire superioară a acelei realități. Nu mai 
vedeam stelele, ci un fel de legături sau „fuioare” între poziţiile 
pe care ele le ocupau. Era o foarte complexă reţea, subtil 
eterică, între acele zone-focar, adică între stelele aflate în 
corelaţie. Așa cum iniţial am văzut legăturile subtile dintre doi 
electroni, tot așa am remarcat și legătura subtilă eterică la 
nivelul stelelor. Atunci am înţeles de ce mi-a fost revelat acel 
adevăr profund privind legăturile cuantice între electroni. Am 
sesizat că înțelegerea fenomenului de  „entanglement” 
reprezintă doar un mic pas pentru a putea cuprinde 
complexitatea legăturilor care există între stelele din Univers, 
care sunt mult mai spectaculoase decât cele generate de forţele 
gravitaționale. 

Pe ecran am putut să văd mai apoi chiar două faze diferite 
ale evoluţiei primatei, prezentate în paralel, cu două 
configurații diferite ale stelelor ca poziţie a lor în galaxia 
noastră. În „reţeaua” pe care o formau nava Neiberau și stelele 
respective, întotdeauna la mijloc se afla obiectul celest care era 
influenţat subtil energetic. În prima etapă am văzut că acel loc 
îl ocupa chiar planeta noastră, iar într-o etapă ulterioară am 
văzut că acel loc central era ocupat de Soarele din Sistemul 
nostru Solar. 

Nava Neiberau se afla dincolo de Lună, era perfect 
rotundă și ceva mai mică decât Luna, strălucind de asemenea 
cu putere pe cer, dar se deosebea în această privinţă de Lună 
prin culoarea ei, care era albastru deschis, așa cum se vedea de 
pe Pământ. Mi-au fost prezentate diferite imagini din diferite 
unghiuri ale poziționării lui Neiberau și am admirat spectacolul 
ceresc deosebit, cu Pământul având aparent doi „sateliți” foarte 
strălucitori. 

Retea subtilă între stelele aflate într-o formă de legătură 
tip„entanglement” 


Clipa începutului mi-a fost prezentată secvențial: am văzut 
sala principală de comandă din interiorul imensei nave 
Neiberau și pe comandantul acesteia calculând cea mai bună 
configuraţie sau reţea de stele, care putea să influenţeze într-un 
mod specific ADN-ul unor primate de pe Pământ. Mi-am dat 
seama că el era interesat mai ales să determine momentul de 
timp când acea influenţă putea să aibă loc cu cea mai mare 
eficienţă. Am zâmbit, pentru că ceea ce vedeam era foarte 


asemănător cu astrologia actuală, doar că la un nivel mult mai 
avansat, ce implica o cunoaștere uimitoare. 

„Bordul” de comandă al navei era complicat și extins pe un 
arc mare de cerc. În dreptul lui stăteau mai multe fiinţe, dar 
telepatic am înţeles că la diferite niveluri ale navei existau de 
asemenea și alte centre de comandă ale ei, fiecare specializat în 
câte o direcţie de acţiune: militară, salturi spaţiale prin 
intermediul unor sasuri cosmice și așa mai departe. Totuși, sala 
de comandă pe care eu o vedeam era cea principală, în care se 
luau deciziile Cele mai importante. 

Am văzut cum pe dispozitivul principal de bord, care ar 
putea fi asemănat cu un computer modem - de fapt, un 
„display” foarte mare de cristal pe care se proiectau holografic 
informaţiile - au apărut în succesiune destul de rapidă 
posibilităţile alinierilor stelare, care erau destul de multe. 

Comandantul navei a ales atunci o anumită configuraţie și a 
decis să mute nava într-un anumit loc din spaţiul cosmic, în 
apropierea Pământului, stabilindu-se pe o anumită orbită 
staționară în jurul planetei, la fel cum era și Luna. Mai apoi, am 
văzut și am înțeles intuitiv cum fiinţele din sala principală 
comandă au acordat emisiile electromagnetice ale navei la cea 
a stelei cu care se dorea să se creeze o legătură, dând astfel 
naștere unui așa-zis fenomen de „entanglement galactic”. Mi s- 
a arătat apoi declanșarea întregii reţele de energie subtilă între 
stelele din configuraţia cosmică pe care o văzusem la început; 
apoi acţiunea intensei influenţe rezultante câtre zona din 
galaxie unde se afla Pământul; apoi, pe ecran a apărut structura 
destul de simplă a ADN-ului acelei primate de pe Pământ; în 
sfârșit, am văzut apoi atomul de carbon și modificarea cuantică 
rezultată, care era esenţială pentru reorientarea evoluţiei unui 
grup însemnat de primate mari de pe Pământ către o ființă 
superioară. 

Cronologia primelor etape de 
transformare a ADN-ului 


Așa după cum am spus, primul moment când a fost 
implementată influența cosmică pentru declanșarea planului de 
creare a ființei umane, a fost în jurul anilor 432.000 î.Hr. Mai 
exact, am putut să înţeleg că era anul 432.7 î.Hr, însă 
fineţea frecvenţelor și a perioadelor pentru ultimele două cifre, 
la acea „distanţă” în timp, a fost prea mare pentru mine ca săo 
înțeleg. Această influenţă a durat aproximativ 10.000 de ani, 
corespunzător perioadei de timp pentru acea configuraţie 
stelară. Transformarea ADN-ului primatelor a început să fie din 
ce în ce mai evidentă, iar efectele ei s-au accentuat în următorii 
50.000 de ani. 

Mai apoi a urmat acel război teribil din spaţiu și navetele 
siriusiene de transport au început să coboare pe Pământ pentru 
a extrage diferite materiale și mai ales aur, necesar la refacerea 
unor părţi avariate din nava mamă Neiberau. Aceasta se 
petrecea cam prin 372.5(6) î.Hr., în conformitate cu „conversia” 
auditivă a frecvenţelor. 

Deoarece aveau nevoie de mână de lucru care să fie 
adaptată specificului planetei, fiinţele extraterestre de pe navă 
au decis să susţină dezvoltarea primatelor și să „conlucreze” cu 
acestea pentru a putea extrage metalele de care aveau 
stringeni nevoie. 

Acest eveniment a fost redat ca fiind „coborârea lui Enki pe 
Pământ”, deoarece frecvenţa rezultantă din cumulul de 
simboluri care se aflau în corelaţie cu acea decizie rezona cu 
simbolul E-N (Autorul se referă la continutul tăblitelor 
sumeriene, care descriu „zeii” Anunnaki care au venit pe 
Pământ (Enki și Enlil), precum și originea ființei umane și 
modul în care ea a apărut. Pentru mai multe informatii în 
această directie pot fi consultate cărțile celebrului orientalist 
Zecharia Sitchin - n. ed.). Atunci, prin nu știu ce impuls 
lăuntric, am dorit să aflu mai multe despre acea ființă 
extraterestră care a fost prima ce a inițiat declanșarea 
transformărilor radicale ce aveau să ducă la crearea omenirii. 
Curând, însă, aveam să aflu că ideea care a încolţit în mintea ei 


- de a folosi primatele ca ajutor în muncile terestre și totodată 
de a le ajuta să evolueze mai repede - a fost de fapt planificată 
cu mult timp înainte, în dimensiuni mult mai înalte ale 
Manifestării. 

Eram complet fascinat de faptul că vedeam chiar momentul 
de început al omenirii. Practic, datorită ideii acelei ființe 
siriusiene de a folosi primatele existente în acea perioadă pe 
Pământ pentru realizarea anumitor munci, utilizând o 
tehnologie sofisticată, s-au pus bazele creării fiinţei umane 
superioare pe planeta noastră. Am văzut aceasta în detaliu, 
precum și fazele principale în care întregul proces a avut loc. 
De asemenea, am văzut motivațiile care au dus la crearea 
primei ființe umane și natura pe care ea a avut-o. Voi reveni mai 
târziu asupra acestor aspecte. 


TENEKAU 


Îndată ce mi-am manifestat dorința de a cunoaște mai mult 
despre acea fiinţă siriusiană, mi-a fost înfățișată imaginea ei pe 
ecran. Purta un costum de culoare albastră, mulat, cu două 
dungi de culoare mai deschisă pe margini. Simultan a apărut 
fișierul cu informaţii despre ea, pe care din nefericire nu le 
puteam înţelege, fiind redate într-o „scriere” ce nu aparținea 
planetei noastre, bazată mai ales pe semne și simboluri. 

Bărbatul din Apellos, care mă asista cu răbdare în 
investigaţiile mele, mi-a precizat: 

— Se numea Tenekau. Într-adevăr, se poate spune că dintr- 
un anumit punct de vedere el a fost „părintele omenirii”, deși 
această sintagmă nu este tocmai exactă. Planul în legătură cu 
Pământul a fost conceput cu eoni urmă la nivel cauzal de 
entităţi guvernatoare ale acestei galaxii și ale universului în 
care trăim. S-a dorit ca în această zonă să existe o anumită 
manifestare a vieţii, la un moment de timp viitor, dar într-un 
mod prestabilit de anumite conjuncturi galactice. Tenekau a 
fost ales cu mult timp înainte pentru acel rol fundamental, 
deoarece structura ADN-ului său rezona cu ceea ce se dorea să 
se obţină din ADN-ul primatelor. El s-a născut pe nava Neiberau 
și a fost îndreptat spre acel moment unic în istoria omenirii, 


acea clipă în care a privit primatele și a avut ideea de a le 
transforma și colabora cu ele, pentru a ușura munca la nivelul 
solului. El a fost încurajat constant din dimensiunea foarte 
subtilă cauzală să dezvolte planul transformării ADN-ului 
primatelor. 

Acel moment coincide cu ceea ce noi am putea numi 
„momentul 'Tenekau”, clipa în care acea ființă extraterestră 
remarcabilă a coborât pe sol din nava de transport cu care 
venise după conflictul din spaţiu și a văzut un grup de primate 
mari ascunzându-se cu teamă în tufișuri. Imaginile holografice 
mi-au înfățișat acel tablou în detaliu: am văzut atunci cum una 
dintre fiinţele din grup a avut curajul să iasă de după tufișuri și 
chiar să se apropie puţin de navă, fiind curioasă. lenekau s-a 
oprit brusc, privind-o cu atenţie; cred că aceea a fost „sclipirea 
sa de geniu”, pentru că atunci el a avut o idee deosebită ce a 
dus apoi la transformarea și evoluţia primatelor mari într-o 
ființă umanoidă superioară. Cu toate acestea și ca urmare a 
unui plan mult mai vast, procesul formării unei noi fiinţe 
umanoide pe Pământ începuse cu aproximativ 60.000 de ani 
mai devreme, la nivel cosmic, prin alinierile stelare despre care 
am vorbit. 

În timp ce priveam acele imagini extraordinare, care au 
avut un mare impact emoţional asupra mea, am înţeles că acea 
clipă ancestrală poate fi considerată chiar începutul drumului 
pentru formarea omenirii, prima sclipire a ideii de transformare 
genetică a unor ființe primitive într-o fiinţă umanoidă 
superioară. Am putut de asemenea să simt efectiv acea primă 
emoție a lui Tenekau, primul gând și prima lui intenţie ce a dus 
apoi la impresionanta munca de transformare genetică ce avea 
să urmeze. Parcursul noii ființe umanoide a fost uluitor și el 
avea să conducă în final la ceea ce noi suntem astăzi, adică 
fiinţe umane superioare, inteligente și conștiente de sine. 

Am simţit atunci și eu o vie emoție, deoarece eram martor 
virtual chiar la „prima mutare” din lanţul colosal al 
transformărilor genetice ce aveau să urmeze și tocmai de aceea 
am dorit să insist asupra acelor imagini care îmi înfățișau un 
moment excepţional prin semnificaţia lui. 

Datorită unui fel de „buclă bio-feedback” pe care o aveam 
cu ecranul holografic, acesta „a urmat” dorința mea, iar 


imaginea lui Tenekau a venit în prim-plan. L-am văzut oprindu- 
se și privind acea primată curioasă ce se afla la câteva zeci de 
metri depărtare. El a înclinat ușor capul spre stânga, într-o 
atitudine relativ meditativă și acela a fost primul sâmbure al 
ideii care a încolţit în mintea lui, prima lui intenţie de a realiza 
un contact mental cu acele fiinţe primitive. Acea idee a 
declanșat apoi un set complex de evenimente ce a dus la 
transformarea fiinţelor primitive în fiinţe superioare. 

Între timp, alţi membri ai echipajului începuseră să 
coboare din navă, aducând anumite echipamente pe sol. După 
momentul său de inspiraţie, comandantul a făcut un semn cu 
mâna spre primate și apoi s-a alăturat muncii celorlalţi. Dar 
imaginile de pe ecranul holografic mi-au arătat cum ideea lui 
fusese deja preluată, ea fiind ultimul element de legătură 
necesar pentru declanșarea vastului plan de formare a unei noi 
fiinţe umanoide la nivelul acestui sector de galaxie. 

La început, Tenekau a coordonat întregul plan doar de la 
nivel mental. Erau alese doar acele primate care dădeau 
dovadă de curiozitate și aveau un spirit mai îndrăzneţ. Mi s-a 
arătat chiar modul în care a fost dus la îndeplinire acel plan 
iniţial, după o anumită perioadă de timp: l-am văzut pe Tlenekau 
în interiorul navei, așezat într-un fel de scaun, înclinat pe spate 
înconjurat de anumite aparate sofisticate și coordonând mental 
două primate în afara navei, ce deplasau obiecte și făceau 
diferite alte munci. Una dintre ele era mai vioaie și dădea chiar 
semne de o anumită inteligenţă cealaltă primată era mai lentă 
și mai confuză. 

În imaginile pe care le vedeam, Tenekau era o fiinţă ce 
emana multă blândeţe și un profund respect pentru legile 
cosmice. Puteam să-mi dau seama din ţinuta lui și din 
trăsăturile chipului său, că experienţa vastă pe care o avea i-a 
deslușit multe taine spirituale și i-a „sculptat” destinul 
formidabil, legat de cel al omenirii viitoare. Într-un director 
separat el era înfățișat alături de cele trei semne distincte care 
îi caracterizau numele. 


simbolul simbolul simbolui 

informaţii 


Tenekau — cele trei simboluri care îl definesc (T, E ], E N) 


Simbolurile I, E, N și 
modificările cuantice în ADN 


În spiritul cererii mele, de a cunoaște mai multe despre 
această primă ființă care a aprins „scânteia” umanităţii, 
bărbatul din Apellos a continuat să-mi, explice: 

— Observă asemănarea primului simbol din stânga cu litera 
T și, de asemenea, cu forma Centurii lui Orion. 

Într-adevăr, văzusem cu ceva timp înainte la alte simboluri, 
că la redarea acestora pe „ecran” unele zone sunt mai îngroșate 
și mai luminoase, iar altele mai puţin groase și mai întunecoase, 
dând astfel indicaţii despre importanţa detaliului respectiv. În 
cazul lui Tenekau, simbolul în formă de T al Centurii lui Orion 
era accentuat în acest mod: 


Corespondenţa simbolului T Simbolul T pentru Centura lui 
cu stelele din Centura lui Orion Orion, care îl defineşte pe Tenekau 


Partea de mijloc apărea mai luminoasă, pentru a indica 
faptul că lenekau provenea din unul din sistemele planetare din 
acea zonă de mijloc a Centrii lui Orion. 

Pentru că mintea mea era cuplată la informaţiile primite 
până atunci despre modul uluitor în care s-a intervenit asupra 
ADN-ului primatelor care existau în acea zonă de pe Pământ și 
pentru că pe fundal eu vedeam activitatea acestor primate 
printre elementele tehnologice ale fiinţelor siriusiene, într-un 
mod aproape reflex am dorit să văd cum a evoluat ADN-ul lor 
pornind de la prima influenţă stelară asupra atomului de 
carbon. Aproape instantaneu imaginea s-a modificat, 
focalizându-se asupra uneia dintre primatele de la suprafaţa 
Pământului, apoi am văzut structura ADN-ului ei. 


ADN 
primată 


suprapunerea 
simbolului T 

peste asocierea 
E-lșiE-N 


influenţe de tip 
E-NsiE-l 


| 


Schema ADN-ului primatei cu influenţele energetice 
E-I, E-N şi T 


Am observat că în structura moleculară a ADN-ului existau 
mai multe legături, la care se asociau independent simbolurile 
E | și E N, dar existau de asemenea și legături unde cele două 
simboluri apăreau împreună. Simbolul 'T părea că se suprapune 
cel mai insistent peste locul în care primele două simboluri, E-I 
și E-N se asociau. 

Am văzut că T indica o influenţă semnificativă în 
combinaţiile care existau în molecula de ADN a primatei 
evoluate. Imaginile mi-au arătat - într-un mod oarecum 
asemănător cu ceea ce eu văzusem la mesele în formă de T din 
Sala Proiecţiilor, adică un zoom foarte puternic în interiorul 


moleculei de ADN - izolarea unui atom cu nucleul în mijlocul 
său, după care am observat simbolul 'T suprapunându-se peste 
atom. 


simbolul Ț orbitali 
(influenţa Centurii lui Orion) electronici 


schema unui atom 
cu nucleul și orbitele 
sale principale electronice 


atomul cu orbitele 
electronice hibridizate 


Hibridizarea orbitelor principale ale electronilor atomului de carbon 
sub influenţa desemnată de simbolul T 


Influenţa a creat o excitare a nucleului atomic, care a dat 
naștere - prin diferite legături nucleu-electroni - la o 
hibridizare specială a orbitelor electronice (Conform Wikipedia, 
în fizica cuantică procesul de hibridizare este un concept ce 
presupune contopirea orbitalilor atomici în așa numitii „orbitali 
hibrizi” (care au energii, forme etc. Diferite de cele ale 
orbitalilor atomici de la care provin), astfel încât aranjarea 
perechilor de electroni să fie adecvată pentru formarea de 
legături chimice. Legăturile chimice sunt interacțiuni ce se 
stabilesc între atomi, grupe de atomi sau ioni. Ele reprezintă 


puterea de atracţie care se manifestă între atomi, legându-i în 
molecule, ioni sau radicali - n. ed.). 

După hibridizare, orbitalii electronici copiau fidel structura 
geometrică a simbolului TI. Cu timpul, mi-am dat seama că 
există o legătură între orientarea geometrică a orbitelor 
hibridizate și forma unui simbol care apărea în hologramă. 
Întrucât aceste simboluri reprezintă realități subtile la nivel 
cosmic, rezultă că „scrierea” pe care o vedeam este galactică. 
Ea nu reprezenta doar niște semne convenţionale, adică nu e ca 
în cazul alfabetului latin sau unui alt alfabet modern, care a fost 
inventat și apoi preluat de anumite populaţii. Această „scriere” 
extraterestră implică simboluri ce reprezintă structuri cosmice, 
atomice, moleculare, o scriere ce face legătura între feluritele 
niveluri ale Creaţiei și exprimă acţiuni profunde, complexe. 


suprapunerea simbolul cu 
orbitali simbolului T indicarea 
hibridizați peste hibridizarea efectului 
orbitalilor hibridizării 


Aranjarea orbitalilor in funcţie de influenţa simbolului T 


Pornind de aici, am observat mai apoi că nucleul atomului 
intră în rezonanţă cu frecvențele desemnate de simbolul E-I, E- 
N și T. În final, mi s-a arătat atomul de oxigen din ADN, cu 
orbitalii hibridizaţi. Hibridizarea lui semăna destul de mult cu 
cea regăsită în molecula de apă (H20), doar că în locul celor 
doi atomi de hidrogen se afla atomul de carbon. În molecula de 
apă un atom de hidrogen este legat covalent, iar al doilea semi- 


covalent, aproape ionic. Ceva asemănător am văzut la legătura 
cu atomul de carbon din ADN-ul primatei. În urma diferitelor 
influenţe, atât atomul de oxigen cât și atomul de carbon au 
început să aibă o mai mare disponibilitate la legăturile 
covalente pe care le făceau cu ceilalţi atomi. Acest lucru îl 
puteam vedea, de pildă, la punţile de hidrogen dintre adenină și 
timină sau între guanină și citozină din macromolecula de ADN. 


amplificarea sensibilităţii legăturilor 
din punțile de hidrogen 


adenină 


timină 


Influențele asupra atomilor de carbon și oxigen au creat un 
cumul de factori, care au amplificat sensibilitatea legăturii de 
hidrogen în macromolecula de ADN 


În „traducere”, legăturile dintre atomul de oxigen și cel de 
hidrogen erau în rezonanţă cu frecvențele desemnate de 
simbolul T, iar cei doi atomi de carbon, cu legăturile lor, erau în 
rezonanţă cu frecvențele desemnate de simbolul E-I. Dincolo de 
atomii de carbon exista un alt atom, pe care l-am identificat mai 
târziu, studiind structura adeninei, ca fiind atomul de azot. El 
face legături cu atomul de carbon sau cu atomul de hidrogen și 
am observat că asupra acestui tip de legături acţionează 
frecvențele desemnate de simbolul unit E-N. 


În ansamblu, am văzut cum primatele din acea zonă de pe 
Pământ primeau, în decursul timpului, acele influenţe la nivelul 
ADN-ului lor, ce erau proprii ADN-ului lui lenekau. Efectele 
acestei acţiuni în timp o puteam observa chiar și în 
comportamentul lor: după ce Tenekau își retrăgea câmpul de 
influenţă și susţinere mentală prin intermediul dispozitivelor 
tehnologice, unele primate nu mai erau mirate sau speriate, 
dimpotrivă, ele manifestau chiar o anumită stăpânire de sine și 
maturitate; era un semn clar al evoluţiei dirijate. 

Practic vorbind, vedeam un act pur de inginerie genetică 
extraordinar de avansată și minuţios proiectată, iar aceasta a 
fost susținută la început de tehnologia foarte specială 
siriusiană. În imaginile prezentate am văzut pe fundal niște 
dispozitive, unele chiar mari, aduse cu navetele de transport de 
fiinţele siriusiene pe Pământ. Mai apoi, ele erau depozitate pe 
sol și asamblate de către echipajul siriusian. 

Cel mai mare obiect de acest gen era o sferă cu un 
diametru de aproximativ zece metri, având două ramificații 
enorme, ca două antene în partea superioară. 


Dispozitivul de emisie a unui câmp necesar pentru a influența 
ADN-ul primatelor, care a fost folosit de Tenekau 


În mijlocul sferei am văzut un fel de cameră de comandă, 
cu un scaun pe care noi l-am numi „ergonomic”, în care 
Tenekau se așeza, cuplându-se la aparatura foarte complexă din 
sferă. Intuitiv, am înţeles că el se folosea de acel dispozitiv 
pentru a emite un câmp adaptat perfect frecvenţelor care erau 
necesare influenţării ADN-ului primatelor, pentru a le ajuta să 
progreseze în mod accelerat. În jurul sferei se aflau alte 
dispozitive mai mici, ca niște cilindri, ce semănau cu niște 
containere. Ele se aflau pe un suport la o anumită înălțime 
deasupra solului. 

În partea lor inferioară apăreau niște raze de lumină alb- 
gălbuie spre sol, ca niște lasere, care formau niște turbioane în 
apropierea solului, în locul de extracţie a materialelor. Așa cum 
am văzut acele imagini, acea logistică extraterestră era extinsă 
pe o suprafaţă mare, care acoperea probabil mai mulţi kilometri 
pătraţi. În mijloc se afla „sfera de comandă mentală”, din care 
Tenekau coordona primatele, pentru ca acestea să știe ce să 
facă. 


cilindru - container 
Y pe suport 


sfera de comandă mentală 
din care Tenekau coordona 
activitatea primatelor 


Dispozitivul sferic de comandă mentală, înconjurat de 
containerele cilindrice cu raze 


Influența mentală a lui Ienekau implica atât munca 
realizată de primate cu acele containere, cât și transformarea 
lor gradată la nivel de ADN, prin tehnologia extraterestră. 
Treptat, primatele au început să rămână în zonele în care se 
aflau containerele de extracţie și sfera de control mental. La 
început, înfricoșate, unele plecau din acele zone, însă am văzut 
că pe măsură ce ADN-ul lor își modifica structura sub acţiunea 
câmpului modelator, ele nu mai fugeau și nu mai erau cuprinse 
de teamă. 


Simbolul hexagonal 


Implementarea frecvenţelor desemnate de către 
simbolurile E-I și E-N s-a realizat în zona Golfului Persic de azi. 
Frecvența desemnată de simbolul E-I a fost folosită în sud, apoi 
cea desemnată de simbolul E-N s-a petrecut mai sus puţin, într- 
o zonă situată mai spre dreapta. După cum am văzut, imaginile 
cu extracția efectivă a metalelor și cu ADN-ul primatelor deja 
transformat au avut loc undeva mai la nord, pe o arie mai 
extinsă, însă tot în zona Golfului Persic. 


Zonele din Golful Persic unde a avut loc implementarea 
frecventelor desemnate de simbolurile E-I și E-N 


În partea de sud, corespunzând primelor transformări ale 
ADN-ului primatelor, era o vegetaţie luxuriantă, dar puţin mai 
la nord, în aria largă de extracţie, am văzut multe stânci, 
peisajul fiind destul de arid. Eu păstram în minte ideea care mă 
preocupa de la început, aceea a originii și evoluţia ființei umane 
pe Pământ, iar ceea ce mi se prezenta pe ecran era o 
desfășurare a acestei idei, pe care nu întotdeauna reușeam să o 
înțeleg sau să ţin pasul cu ea. Uneori, prezentarea pe ecranul 
holografic era așa de complexă încât descrierea și redarea 
grafică a acelor elemente aici, în această carte, este foarte 
dificilă și ar face lectura foarte complicată. Tocmai de aceea, 
prefer să prezint elementele principale într-un mod cât mai 
sintetic, fără a intra prea mult în amănunte. De pildă, modul în 
care acțiunea navei extraterestre Neiberau - poziționată într-o 
anumită reţea de stele - a influenţat transformarea ADN-ului 
primatelor din acea vreme nu doar la nivel mental, ci și la nivel 
emoțional, este remarcabilă și totodată foarte complexă. 

Reteaua formată de nava Neiberau și celelalte stele, cu Soarele 
sistemului nostru planetar în centru 


Atunci când mi s-a prezentat acest aspect, am văzut o 
succesiune de directoare cu forma lor unduită specifică; unul 
dintre fișiere era însă mai luminos. Am îndepărtat celelalte 
directoare și l-am ales pe acela, care s-a deschis înfăţișându-mi 
imaginea reţelei stelare și a navei siriusiene Neiberau, aflată în 
apropierea Pământului. Acţiunea principală a acestei reţele 
cosmice avea atunci ca „țintă” Soarele nostru. Nu mi s-a arătat 
ce fenomene s-au petrecut în acea perioadă la nivelul acestei 
stele, probabil pentru că eu nu cerusem aceasta, dar cert este 
faptul că a urmat o perioadă în care Soarele a strălucit mai 
tare, influențând radical transformarea vieţii pe Pământ. Zona 
Golfului Persic, corespunzătoare influențelor E-l și E-N s-a 
uscat, iar triburile de primate care locuiau în acea zonă au 
început să roiască spre nord, până la o zonă care devenise 
luxuriantă ca vegetaţie, puţin mai sus de zona de extracţie a 
metalelor. 


Reprezentarea migrației primatelor din zona uscată a Golfului 
Persic spre zona cu vegetatie luxuriantă 


Zona, nu foarte extinsă, era cuprinsă între două fluvii mari 
(Este foarte posibil ca autorul să se refere la fluviile Tigru și 
Eufrat, care sunt menționate în cărțile lui Zecharia Sitchin. 
Zona despre care vorbește Radu Cinamar corespunde, probabil, 
Chiar zonei ce a fost cunoscută mai apoi ca fiind „Eden”-ul, 
leagănul apariţiei primei ființe umane evoluate - n. ed.). Când 
imaginea a ajuns în acest punct, peste detaliul geografic au 
apărut simbolurile cunoscute T, E-I și E-N. Totuși, pe lângă cele 
trei simboluri am observat prezenţa unui al patrulea care nu 
era o literă, ci avea o reprezentare grafică mai complexă, 
asemănătoare unui hexagon, împreună cu diagonalele sale. 

influență mai mică a simbolul stării de fericire și euforie pe 
frecvențelor desemnate care o trăiau anumite primate, 
de simbolul T datorită prezenței navei Neiberau 


Reprezentarea simbolului complex TEN- hexagon, care a 
implicat rafinarea emotiilor 


Simbolul general care desemna influenţa specifică în acea 
zonă era așadar alcătuit din TI, E-l și E-N, în care E-l și E-N 
luminau puternic, iar T era mai slab. După cele trei litere 


simbol urma o pauză și apoi venea al patrulea simbol, cel 
hexagonal, pe care eu îl simțeam ca desemnând o stare de 
fericire și de exaltare, ce avea ca sursă nava Neiberau. 

Simbolul TEN 


Reprezentarea unei portiuni din ADN-ul primatei care este 
influențată de T E-N hexagon, ce semnifică rafinarea emoţiilor 


Am înţeles telepatic că această stare euforizantă era 
direcţionată doar într-un loc anume, doar într-o anumită zonă, 
ce corespundea acelei suprafeţe cu vegetaţie luxuriantă, 
cuprinsă între cele două mari fluvii. 

Primatele care se retrăseseră în acea zonă, fiind atrase de 
ea ca de un magnet, beneficiau de o revărsare extraordinară de 
bucurie, ce acţiona în mod direct asupra emoţiilor lor, 
rafinându-le. Vedeam cum starea de bucurie și fericire crea o 
anumită coeziune în grupurile de primate, care continuau să 
găsească preocupări creative și în afara perioadei de influență 
ce provenea de la navă. Aceasta le permitea să simtă stări 
emoţionale mult mai rafinate faţă de alte primate. 

În acel moment mi-am pus întrebarea cum ajutau emoţiile 
la evoluţia primatelor, altfel decât oferindu-le o stare exaltată 
de conștiință, care evident că nu putea fi permanentă. Aproape 
imediat, pe ecranul holografic a apărut imaginea unei porţiuni 
de ADN a primatelor, pe care am văzut mai multe puncte 
luminând pulsatoriu, atunci când trăiau stări de fericire. Am 
înțeles telepatic că acele puncte luminoase erau porțiuni din 
ADN care rezonau cu un cumul de frecvenţe care erau 
desemnate de către simbolul complex T E-I E-N (TI E N). Acest 
„joc” de frecvenţe a început să formeze anumite modificări 
complexe noi în interiorul moleculei de ADN al primatelor, iar 
de la un moment dat acestea au reușit să se dezvolte singure pe 
plan emoţional. Faptul este remarcabil, deoarece rafinarea 
aspectelor psiho-mentale semnifică un salt important pe scara 
evoluţiei fiinţei, prin deschiderea ei față de frecvențele 
superioare din Macrocosmos. 


Cap. 0 - SPLIIAREA 
EVOLUȚIEI: RAMURILE ENL 
ȘI ENK 


Am continuat vizionarea cu mult interes, urmărind să fiu 
cât mai concentrat. Deoarece intenţia mea era foarte clară, pe 
ecran au apărut imagini complexe care reprezentau biocâmpul 
noilor primate. Modificările survenite în ADN care erau în 
legătură directă cu simbolurile 'I, E și N creau posibilitatea unei 
măriri a vitalităţii. Pe de altă parte, trăirile, emoţiile și anumite 
gânduri ale acelor primate erau influențate de noile structuri 
din ADN-ul lor, care aveau legătură directă cu simbolul 
hexagonal. Așa după cum am spus, simbolul hexagonal 
reprezenta influenţa complexă pe Care o avea nava Neiberau 
asupra ADN-ului primatelor. 

Totuși, munca susţinută pe planetă necesita o mai bună 
coordonare între membrii echipajului și primate, chiar și cu 
cele evoluate. Stricăciunile pe care le suferise uriașa navă erau 
mari, iar pentru repararea lor era nevoie de anumite metale, 
care au început să fie extrase de pe Pământ. Dificultatea consta 
în faptul că ființele extraterestre nu puteau să lucreze prea 
mult timp pe Pământ datorită diferenţelor dintre mediul de pe 
nava lor și cel al planetei noastre. 

Din sinteza prezentării am înţeles atunci că Tenekau a 
primit o sugestie de la grupul de medici de pe nava Neiberau 
pentru a crea o clonă hibridă a sa, care să fie îmbogăţită cu 
gene de la primatele mai evoluate ce realizaseră deja un salt 
evolutiv prin influența  subtil-energetică reprezentată de 
simbolul TEN-hexagon. Tenekau a fost de acord și astfel a 
început un proces complex de „modelare” a macromoleculei de 
ADN, care avea să conducă la structuri cu potenţialităţi 
extraordinare pentru viitoarea ființă clonată. 


Transferul de conștiința 


După aceea, imaginile s-au succedat destul de repede, 
arătându-mi o zonă în care se aflau un fel de corturi de 
dimensiuni mari, care erau transparente și aveau o formă ca de 
diamant. Imaginea s-a mărit și am putut să văd interiorul 
„cortului” central, unde existau mai mulţi cilindri așezați pe sol 
în poziţie orizontală. În fiecare dintre acei cilindri se afla un 
corp al unei fiinţe umanoide, care nu era nici primată, dar nici 
extraterestră. Impresia mea a fost că trupurile respective 
reprezentau mai multe clone ale unui model ce trebuia 
perfecţionat. Deoarece imaginea nu s-a schimbat după ce am 
avut acea percepţie și înţelegere interioară, am dedus că ceea 
ce intuisem, era adevărat. 

În mijlocul „cortului” am văzut un scaun special, cu multe 
instalaţii în jurul lui, pe care era așezat Tenekau, având ochii 
închiși și fiind profund absorbit. Scaunul respectiv semăna cu 
cel din Camera Ocultă din lrak, dar cu toate acestea îmi 
dădeam seama cu claritate că era vorba despre altă tehnologie. 
În plus, formele generale difereau și ele, iar scaunul era 
racordat la multe alte dispozitive complicate. 

În jurul lui se mai aflau două fiinţe extraterestre; ce 
supravegheau derularea unui fel de proces la aparatele din jur. 
Apoi mi s-a arătat o altă imagine în care partea de sus a 
primului cilindru de lângă intrarea cortului a culisat în jos și din 
el s-a ridicat o ființă umanoidă, care mi-a fost adusă în prim- 
planul vederii. Am avut imediat percepţia interioară că în acel 
corp se transferase conștiința lui 'Tenekau, în timp ce trupul său 
rămăsese inert în scaunul special din mijlocul acelui spaţiu. 

Din acel moment am văzut doar figura și trupul acelei 
ființe, în care se transferase conștiința lui Tenekau. Am 
identificat, prin „jocul” frecvenţelor și rezonanţelor pe care 
oarecum îl învățasem, că transferul conștiinței lui Tenekau în 
acea fiinţă a avut loc cam prin 371.3(__)î.Hr. 

Aceste elemente pot să pară de domeniul SEF, dar îi pot 
asigura pe cititorii bine intenţionaţi că tehnologia care stă la 
baza acestui gen de transfer, care în natura lui este atât fizic, 
cât și interdimensional, a început să fie „descifrată” chiar și pe 
Pământ în prezent. Este adevărat că siriusienii din constelația 


Centura lui Orion stăpâneau această tehnologie încă de acum o 
jumătate de milion de ani sau poate chiar mai mult, dar aceasta 
ne arată că evoluţia nu are graniţe, iar ceea ce astăzi nu este 
cunoscut oamenilor de știință contemporani, nu înseamnă că nu 
există sau nu a fost folosit până în prezent. 

Fiinţa în care Tenekau își proiectase conștiința nu arăta a fi 
perfectă, dar avea deja toate „îmbunătăţirile” la nivelul ADN- 
ului, deoarece ea era însoţită pe ecran mereu de simbolul 
integral: TEN-hexagon. Am înţeles faptul că acea ființă donată 
era de fapt o compunere a tuturor părților de ADN din primate 
care au fost inițial influențate de TEN-hexagon. Așa a rezultat 
acea ființă specială, ce era compatibilă cu Tenekau. 

Simbolul TEN-hexagon era asociat continuu cu acea fiinţă, 
la fel de înaltă ca Tenekau, adică aproximativ 2,50 metri. Totuși, 
spre deosebire de Tenekau - care nu avea deloc pilozitate, iar 
capul său era puţin alungit spre spate - acea fiinţă avea capul 
asemănător cu cel al unei ființe umane actuale cu păr lung. 
Culoarea părului m-a uimit, căci era alb-platinată, strălucind 
foarte frumos în lumină. Am înţeles intuitiv că acea ființă era 
practic o încrucișare dintre ADN-ul primatelor și ADN 
extraterestru, dar era un produs de inginerie genetică și nu 
unul rezultat prin încrucișarea corpurilor fizice. Acest aspect 
era clar, deoarece ea nu avea organe sexuale, apoi, mai târziu, 
am văzut acea ființă cum ieșise din laborator și se plimba afară, 
printre celelalte primate, având un aer ușor meditativ. 

Nu am înţeles însă de ce erau mai multe astfel de corpuri în 
ceilalţi cilindri din laboratoare. Ipoteza cea mai plauzibilă părea 
să indice mai multe „variante” ale prototipului iniţial, care 
urmau și ele să fie testate. Totuși, nu am insistat pe acest 
aspect, ci am fost curios să aflu mai multe elemente despre 
crearea și evoluţia acelei fiinţe hibride. 


Un moment decisiv 


Eram așa de uimit de ceea ce vedeam, încât mi-am pierdut 
concentrarea și atunci imaginile de pe ecran s-au blurat. Eram 
emoţionat, realizam că urmăream „live” evenimente care s-au 


petrecut acum sute de mii de ani și că eram cu adevărat 
privilegiat având ocazia să primesc aceste informaţii. 

M-am recules destul de repede și, focalizându-mă din nou 
asupra subiectului, am recreat legătura mental-emotivă cu 
dispozitivul de redare a imaginilor holografice. Am continuat să 
mă concentrez asupra lui lenekau și a clonei pe care o 
văzusem. După ce imaginile au devenit clare, am observat că 
ele prezentau o realitate decalată în timp cu câţiva ani, 
deoarece printre primate se aflau deja câteva ființe clonate. 
Acestea lucrau asiduu în mai multe zone din sudul peninsulei 
Arabiei, fiind ajutate de primate, care la rândul lor erau 
coordonate mental de diferiți membri ai echipajului de pe navă. 

Imaginile  holografice s-au schimbat, înfățișând uriașa 
cameră de comandă a navei Neiberau, cu o parte a echipajului, 
probabil pentru ca eu să cunosc sursa informaţiei. Apoi mi-a 
fost arătată în imagini o altă sală, despre care am știut imediat 
că este o sală medicală. L-am văzut pe lenekau vorbind cu trei 
fiinţe, semeni de-ai lui și, la fel, am primit telepatic informaţia 
că aceia erau medici pe marea navă Neiberau. În acea sală se 
mai aflau și alte fiinţe siriusiene cu însemnele caracteristice pe 
costumele lor, pe care nu le puteam descifra; totuși, cumva îmi 
dădeam seama că ele ocupau poziţii înalte în ierarhia 
conducerii pe navă. Ele formau grupuri restrânse în sală, 
discutând cu mult interes un anumit subiect. Am „știut” că 
acela era un subiect important legat de primatele de pe 
Pământ. La un moment dat una dintre fiinţe a ridicat mâna și în 
faţa ei, în mijlocul acelei camere a apărut o hologramă în care 
vedeam niște configurații stelare. 

La început nu am înţeles de ce mi se arătau acele imagini și 
nici ce anume reprezentau ele. La un moment dat însă, în 
imagine au apărut „razele” stelare, cu fișierele specifice, iar 
intersecţia lor s-a concentrat pe nava Neiberau. Apoi imaginea 
s-a mărit și atunci am văzut Sistemul Solar, apoi pământul, 
nava, zona din mijloc a navei și apoi o mulţime de alte fiinţe de 
pe navă, inclusiv Tenekau. În continuare nu înţelegeam sensul 
acelor imagini și tocmai de aceea m-am întors întrebător către 
bărbatul din Apellos. El m-a privit zâmbind și mi-a răspuns: 

— Ce ai văzut tu aici este foarte complex. Așa cum în 
astrologia cunoscută pe Pământ se lucrează cu planete, cu 


Luna, Soarele și alte corpuri cerești, dar mai rar cu alte stele 
fixe, în „astrologia” cunoscută de acele ființe extraterestre se 
luau în calcul mii de stele, nu doar câteva. Atunci când pe o 
astfel de navă cosmică se năștea o fiinţă, influenţa stelară era 
mult mai puternică, pentru că ea se afla într-un loc din spaţiu 
care nu era în legătură cu planeta natală a părinţilor. Un astfel 
de caz a fost cel al lui Tenekau. În imaginea din hologramă ni s- 
a arătat că în momentul nașterii sale au existat câteva 
aranjamente stelare care aveau aceeași structură de tip E și N, 
care se regăsea și în primatele de pe Pământ. Ienekau a 
crescut pe navă, a învăţat pe navă, a fost primit în corpul de 
armată de pe navă și a urcat în grad. În tot acest timp, ela avut 
în structura ADN-ului său influenţele stelare de tip E și N, 
resimţite de asemenea de primatele de pe Pământ în ultimele 
zeci de mii de ani. Atunci când Tenekau a coborât pe planeta 
noastră cu nava de transport pentru a extrage minereuri, a 
simţit ceva „interesant” la primatele care se uitau curioase la 
navă. El a rezonat cu influenţele subtile stelare E și N, care 
produseseră deja transformări în ADN-ul primatelor. 

Am văzut atunci imaginile ce arătau legătura între acele 
secțiuni de ADN transformate de influenţele stelare, care 
existau atât în primate, cât în ADN-ul lui Ilenekau. Bărbatul din 
Apellos a continuat să-mi explice: 

— Acela a fost motivul pentru care clona în care Tenekau și- 
a transferat conștiința a putut fi realizată ușor, pentru că genele 
lui erau compatibile cu cele provenite de la primate. El și-a dat 
seama de importanţa acelor aspect și a transmis un lung raport 
superiorilor săi de pe nava Neiberau. 

Am dorit să văd în detaliu acel moment și mi-am îndreptat 
privirea către ecran; imaginea s-a clarificat în câteva secunde. 
Ele prezentau o cameră destul de mare și foarte 
„tehnologizată”; totul acolo părea să fie realizat în mod 
ergonomic, de la dispunerea obiectelor, până la formele 
aparaturii tehnice, care consta mai mult în diferite tipuri de 
ecrane, așezate fie vertical, fie orizontal. 

Imaginea îl prezenta pe Tenekau stând în picioare, în faţa 
unui astfel de ecran mare, care proiecta holografic la mică 
distanta în faţa lui multe simboluri, semne și imagini. Vedeam 
totul din spatele umărului drept al lui Tenekau și am înţeles că 


acelea erau clipele în care el trimitea raportul vast către 
superiorii săi. Apoi imaginile s-au succedat rapid și am văzut 
momentul în care au venit răspunsurile. Intuitiv simțeam 
impregnarea subtil-energetică foarte specială a acelui moment. 
Acele clipe au fost cele care au definit poate cel mai mult 
destinul umanităţii, clipa când a fost luată decizia de creare a 
unei noi fiinţe. 

Bărbatul din Apellos m-a ajutat să înțeleg imaginile noi pe 
care le vedeam. El mi-a spus că raportul lui Tenekau a avut 
efectul unui fulger în rândul eșalonului superior de pe marea 
navă  Neiberau. Comandantul, împreună cu grupul de 
conducere al navei a trimis acel raport câtre consiliul de 
înţelepţi de pe planeta mamă. Răspunsul a fost halucinant 
pentru toţi. Tenekau a fost înștiințat că el nu se afla deloc 
întâmplător în acea conjunctură, în acel loc de pe Pământ și în 
acel moment. 1 s-a explicat ca toate acestea au fost plănuite cu 
mult timp înainte de la nivelul planurilor subtile superioare și 
că, prin acţiunile sale, el a creat prototipul unei fiinţe evoluate 
care va exista în viitor pe această planetă. 

Tenekau a înţeles atunci că, în realitate, totul fusese aranjat 
și prestabilit, astfel încât să se sincronizeze și să determine 
acele decizii și acţiuni pe care el le-a săvârșit. Chiar dacă la 
început intenţia lui a fost doar de a crea din primatele existente 
o ființă cu posibilităţi superioare, care să ajute la muncile de 
extracţie a minereurilor de care aveau nevoie, totul se dovedea 
acum a fi pătruns de un sens mult mai profund. Ordinul pe care 
el l-a primit a fost de a rămâne cu nava sa în preajma 
Pământului și de a susţine activităţile necesare pentru 
dezvoltarea și evoluţia primatelor ce existau atunci în acea 
zonă. 

Problemele generate de conflictul spaţial continuau să 
existe, dar Tenekau a fost „detașat” și a primit ordin direct să 
se ocupe din acel moment de susținerea evoluţiei naturale a 
primatelor mari de pe Pământ, care în timp vor deveni o 
civilizaţie înfloritoare. Acel ordin a fost dat atât lui, cât și 
tuturor eșaloanelor de conducere a navei Neiberau. După 
primirea acelui ordin, tot echipajul și toate resursele logistice 
ale uriașei nave s-au orientat spre noua misiune. Doar o mică 


secţiune a navei urma să se mai ocupe de aspectele militare și 
de securitate a navei în acea zonă a cosmosului. 


Semnificaţia splitarii lui IT 


În continuare, imaginile au arătat o cameră imensă, unde 
mai multe fiinţe extraterestre de pe navă studiau legăturile 
dintre stele și configuraţiile lor posibile pentru a implementa în 
ADN-ul primatelor anumite influenţe energetice, care să 
determine accelerarea evoluţiei lor naturale. Imaginile de pe 
ecranul holografic la care priveam s-au succedat rapid și s-au 
oprit într-un moment în care dintre toate structurile stelare 
studiate s-au ales doar două. În dreptul acelor imagini am văzut 
două simboluri. 

Din combinaţiile lui T, E și N la nivelul ADN-ului primatelor, 
am văzut că 'I, care era mai puţin intens decât E și N, a început 
să se spliteze în două alte simboluri, ce reprezentau două 
familii de frecvenţe distincte. Apoi, pe ecran mi s-a arătat cum 
cele două frecvenţe se combină, iar cele două simboluri ale lor 
se unesc, rezultând o configuraţie ale cărei intersecţii erau 
chiar punctele în care se găseau stelele din structura ce crea 
afluenţa necesară pentru evoluţia primatei. 

La nivelul ADN-ului primatelor, această splitare a lui T în 
două familii de frecvenţe distincte a însemnat implementarea 
capacităţii de a alege. Emoţiile stările pe care acele fiinţe le 
aveau, permiteau de atunci înainte ca ele sa aleagă modul lor 
de acţiune; nu mai era vorba despre instinct, ci deja se 
actualiza simtțirea și alegerea rațională. 

Influența frecventelor desemnate de simbolul T E N în ADN-ul 
primatei şi splitarea lui 1, ce reprezintă două familii de 
frecvenţe distincte 

familia de frecvențe 2 (f2) corespondentă 


Unirea celor două frecvente și punctele lor de „intersecţie 
stelară” 


Prin urmare, așa după cum am înţeles din succesiunea 
imaginilor, frecvențele desemnate de simbolul E-N au influenţat 
frecvențele desemnate de simbolul T în structura ADN-ului, iar 
ca urmare s-au produs interferenţe complexe ce au născut noi 
familii de frecvenţe. Aceste familii de frecvenţe au fost 
desemnate de două simboluri: un simbol asemănător cu litera 
K, iar al doilea simbol asemănător cu litera L. 


simbolul corespunzător 
celor două familii de frecvenţe (f1 + (2) 


Terra în centrul 
configurației stelare 


Poziționarea navei Neiberau lângă Lună, în configurația stelară 
ce corespunde frecventelor create prin interferenţă 


Așa după cum am văzut într-o succesiune de flash-uri pe 
ecranul holografic, nava Neiberau se așezase printre planetele 
Sistemului nostru Solar pentru a susține această splitare foarte 
importantă în evoluţia viitoare a ființei umane. În anumite 
situaţii, nava Neiberau - pentru a amplifica aceste interferenţe 
- se așeza lângă Lună, într-o configuraţie care păstra legătura 
cu simbolul frecvenţelor suprapuse. 


Simbolul K 


Sensul simbolului K este foarte important și, în timp, ela 
ajuns să definească gena majoritară a populaţiei de primate pe 
Pământ. În legătură cu semnificaţiile sale oculte, am primit 
atunci unele informaţii valoroase de la bărbatul din Apellos. In 
special pentru siriusieni, acest simbol care se aseamănă cu 
litera K este foarte important, pentru că el reprezintă legătura 
între cer și pământ; cu alte cuvinte, el semnifică susţinerea 
divină, dar în același timp indică și susţinerea de către alte 
entități cu un grad înalt de spiritualitate. Voi dezvolta mai 
târziu și mai în detaliu aspectul simbolisticii lui K, așa cum mi-a 
fost el arătat și explicat. 

Simbolul K reprezintă o plajă vastă de frecvenţe, care sunt 
în directă legătură cu influenţa și sprijinul divin, precum și cu 
ajutorul spiritual oferit de entităţi care se află chiar în planul 
fizic. Cu alte cuvinte, pe de o parte avem ajutorul ce provine din 
dimensiunile subtile - mai ales din planul eteric, ce este 
apropiat de planul fizic - iar pe de altă parte avem ajutorul care 
provine chiar din planul fizic. Simbolul ca atare semnifică 
investitura și susținerea divină de sus în jos (linia verticală), 
care face legătura „între cer și pământ”, adică vine din 
planurile subtile ale manifestării către în jos, până în planul 
fizic. Această investitură este susținută, după cum am spus, și 
de entităţi celeste din dimensiunile subtile (linia oblică). Linia 
laterală reprezintă posibilitatea altor investituri, susținute de 
fiinţe din planul fizic, cum ar fi influenţa și ajutorul 
„semizeilor”, care aveau și ei anumite preferinţe sau tendinţe, 
sprijinind de exemplu un rege, un popor sau o grupare de ființe 
umane într-o anumită direcţie. Toate aceste susțineri pornesc 
însă din punctul de mijloc, ce semnifică planul eteric. O 


descriere mai detaliată a acestui simbol foarte important 
voi oferi în volumul următor. 


Deosebiri între ramurile ENL și ENK 


În continuare am văzut cum cele două familii de frecvenţe 
distincte - fiind în legătură cu simbolurile K și L. - s-au combinat 
cu E-N, rezultând familiile de frecvenţe specifice E-N-L și E-N-K 
ale ADN-ului acelor fiinţe. Dintre acestea, vedeam cum fiinţele 
desemnate de simbolul ENL aveau un biocâmp mai mare și mai 
fin, pe când ființele desemnate de simbolul ENK aveau un 
biocâmp cumva mai „restrâns”. 

Ambele familii de frecvenţe existau datorită interferenţei 
create de frecvențele simbolizate de hexagon, însă frecvențele 
desemnate de câtre simbolul L erau mai susţinute datorită unor 
rezonanţe specifice. 

După realizarea acelei splitări am înţeles că dezvoltarea 
fiinţelor desemnate de simbolul ENK era rezervată mai ales 
planului fizic, în timp ce dezvoltarea ființelor desemnate de 
simbolul ENL avea să cuprindă atât planul fizic, cât și planul 
subtil eteric. Asta a făcut ca o parte dintre primate, în care 
familia de frecvenţe desemnate de simbolul L. era mai prezentă 
și se combina mai mult sub forma ENL, să se obișnuiască mai 
repede cu frecvențele desemnate de către simbolul hexagon. 
Din această cauză, ele au evoluat mult mai repede. Fiinţele ENL 
beneficiau de o dezvoltare mai rapidă și pentru faptul că ele 
trăiau mult timp în preajma bazelor extraterestre de pe sol și 
interacționau în felurite moduri cu ființele extraterestre, 
ajutându-le pe acestea sau învățând de la ele. Cele mai evoluate 
specimene aveau chiar acces în interiorul acelor baze. La 
evoluţia lor, o mare importanţă a avut hibridizarea în etape 
succesive cu ADN extraterestru. 

După un timp, când fiinţele ENL au început să procreeze, 
embrionul primea chiar de la început influenţa câmpurilor 
subtile emise de bazele extraterestre, precum și influenţa 
puternică ce se datora mutaţiilor genetice susţinute de medicii 
de pe nava Neiberau. 


Susținerea procrearii pe ramurile ENL 


Observam uluit toate aceste elemente despre originea 
noastră pe Pământ și atunci am dorit să știu cum s-a susţinut 
procrearea pe ramura ENL, care era în mod clar puternic 
hibridizată cu ADN extraterestru. 

Imaginea de pe ecran a dispărut o fracțiune de secundă, 
pentru a face imediat loc imaginii ce reprezenta nava siriusiană 
Neiberau inclusă aliniamentul stelar cunoscut, cu liniile de 
legătură dintre stele. 

Așa după cum am spus, la mijlocul vastei reţele cosmice pe 
care ele o formau se afla întotdeauna un corp ceresc, asupra 
căruia se focaliza influenţa subtilă. De pildă, pentru iniţierea 
transformărilor la nivelul ADN-ului primatelor, la început în 
mijloc a fost Pământul; mai târziu, într-o altă configuraţie 
stelară, la mijloc a fost Soarele nostru, pentru a determina o 
nouă etapă importantă în evoluţia structurii ADN a acelor fiinţe. 


Li 


Luna în centrul 
configurației stelare 


Poziţia relativă a navei Neiberau în Sistemul nostru Solar, când 
Luna se afla în centrul aranjamentului stelar 


Acum mi se arăta o altă structură, având la mijloc Luna. Mi 
se indica, de asemenea, că Luna a reprezentat elementul 
fundamental ce a determinat dezvoltarea sexelor în cazul 
primatelor ce vor deveni, în decursul evoluţiei lor, fiinte umane. 

Pe ecranul holografic mi s-a arătat mai apoi proiecția 
subtilă a navei Neiberau, ca un fel de „dublură eterică a ei”, 
pentru a remarca astfel existenţa unei mari mulţimi de fiinţe 
sau, mai bine zis, de suflete ca manifestate subtil eterică. Am 
realizat imediat, de asemenea prin inducţie telepatică, faptul că 
ele foloseau corpul subtil al navei pentru a influenţa 
dezvoltarea combinațiilor genetice ale fătului ce aparţinea 
ramurii ENL.. 

Prin aceasta, fiinţele născute pe ramura ENL erau 
susținute, atât mental cât și subtil eteric de ființe compatibile 
de pe nava Neiberau. Această susţinere ce provenea de la 
uriașa navă era focalizată spre Pământ la nivel de grupuri de 
fiinţe, de trib sau în unele cazuri chiar pe o regiune. Susținerea 
depindea doar de compatibilitatea dintre primate și ființa 
extraterestră de pe navă, precum și de capacităţile ei 
individuale. 

Cu timpul, fiinţele ENL au evoluat și chiar au început să se 
„desprindă” pe ramuri secundare din ramura principală ENL, 
formând noi „direcţii” de dezvoltare simbolizate cu: ENL - A, 
ENL - I, ENL - O, ENL - E și alte combinaţii de acest fel. 
Vedeam astfel, ca într-o creștere spectaculoasă a unui arbore, 
„despicarea” frecvenţelor principale a lui ENL - care era 
„trunchiul” - în mai multe ramuri și subramuri secundare, care 
semnificau frecvențele secundare, fiecare cu caracteristicile, 
posibilităţile și puterea ei. 

Desigur că simbolurile din ramificaţiile secundare nu erau 
cele cunoscute de noi în această epocă (A/E/1/O/Uetc.). 
Am dat aceste explicaţii doar pentru a face posibilă o înţelegere 
adecvată a ceea ce s-a petrecut atunci, dar simbolurile văzute 
de mine în imaginile holografice erau mult mai complexe și 
dinamice. Pentru a avea totuși o idee asupra susținerii lor și a 
felului în care arătau, adeseori mă opream din vizionare pentru 
a nota pe hârtie și a schița aceste elemente, asociindu-le cât 
mai bine cu literele pe care noi le cunoaștem. Fiind atent la 
modul în care se dezvoltau acele primate speciale din ramura 


ENL, am putut să observ legăturile complexe care se produceau 
între ele și fiinţele extraterestre care au început să vină de pe 
nava Neiberau, pe suprafaţa planetei noastre, având misiunea 
de a susţine procesul de evoluţie accelerat al acelor primate. 

Din succesiunea rapidă a imaginilor mi-am dat seama că în 
decursul a câteva mii de ani nava Neiberau a devenit un focar 
puternic de spiritualitate. Misiunea ei militară s-a schimbat, 
fiind orientată cu precădere spre studiu și cercetare pentru a 
crea și a susţine dezvoltarea unei noi ființe și a unei noi 
civilizaţii. Am văzut, de asemenea, că numărul celor de pe navă 
aproape s-a dublat. Așa după cum am spus, exista și o secţiune 
militară pentru a păzi spaţiul din jurul navei, dar majoritatea 
fiinţelor care populau gigantica navă erau orientate spre 
cercetarea științifică. 

Imaginile ce mi se arătau erau sublime, dar nu am putut să 
mă bucur prea mult de ele, deoarece foarte repede am observat 
cum acel fenomen de susţinere era incomplet. Primatele 
evoluate din ramura ENL, care erau susţinute prin metoda 
descrisă mai sus nu reușeau să procreeze suficient de mult și 
de repede. Chiar dacă cercetătorii de pe Neiberau susțineau 
masiv trezirea conștiinței în populaţia de primate evoluate, 
numărul lor era totuși prea mic. 

Impedimentul a fost rezolvat într-un mod care avea să 
marcheze decisiv evoluţia ulterioară a fiinţei umane. În 
imaginile pe care le urmăream pe ecranul holografic am 
remarcat un eveniment epocal care s-a petrecut în legătură cu 
Luna, ca urmare a poziționării navei Neiberau în reţea cu 
anumite stele. Evenimentul, care cel mai probabil a avut o 
natură subtil eterică, a fost sugerat în imaginile pe care le 
vedeam sub forma unei configurații stelare cu Luna foarte 
strălucitoare în centru. Prin influenţa care s-a produs asupra 
mișcării și traiectoriei Lunii, primatele evoluate au fost 
susținute în a fi mult mai active din punct de vedere sexual. 

Pe de altă parte, ramura ENK a continuat să evolueze în 
ritmul ei propriu, natural, fără ajutor sau intervenţii exterioare, 
deoarece diferenţa de frecvenţă de vibraţie era totuși prea 
mare pentru a permite o hibridizare eficientă cu un ADN 
evoluat. 


Adam 


Imaginile s-au succedat rapid, prezentând unele 
evenimente care au avut loc după câteva mii de ani de la 
iniţierea mutaţiilor pe ramura ENL. Pe un fel de hartă 
„dinamică” ce îmi era înfățișată în imaginile holografice, am 
văzut că pe Pământ coexistau în acea vreme multe alte tipuri de 
primate care ajunseseră la diferite faze de evoluţie. Dintre toate 
aceste specii de ființe umanoide, ramura ENL a fost în mod 
evident susținută de civilizațiile extraterestre care 
supravegheau procesul de dezvoltare a noii rase în devenire pe 
planeta noastră, atât prin orientarea indivizilor spre zone 
propice de dezvoltare, cât chiar și prin „însămânţare”, pentru a 
oferi din timp în timp câte un impuls dezvoltării ADN-ului lor. 

Femeile ENK procreau însă foarte mult, iar bărbaţii din 
ramura ENL încă mai erau atrași de acestea, ceea ce putea 
duce la o degradare accentuată a ramurii ENL și astfel se putea 
micșora ritmul evolutiv al fiinţei umane. 

Ca număr de indivizi, ramura ENK era dominantă, iar 
ramura ENL. - care avea putini indivizi - se retrăsese în anumite 
locuri mai ferite de pe planetă, în special în zonele de coastă și 
pe insule. Nu am înţeles foarte clar de ce ființele ENL aveau 
această preferinţă faţă de zonele de coastă, dar din ceea ce am 
văzut era foarte clar că ele se stabileau doar în astfel de 
regiuni. Practic vorbind, nu am văzut ființe ENL în interiorul 
continentelor. 

Totuși, faptul că în ADN-ul ființelor din ramura ENL 
predomina simbolul hexagonal, reprezentând o anumită familie 
de frecvenţe ce aduceau o elevare certă a lor, făcea ca fiinţele 
ENL superioare să devină adevărate emițătoare și surse 
puternice pentru alte ființe din ramuri L derivate și chiar 
pentru unele ființe din ramura ENK, contribuind la evoluţia 
tuturor. Ele reprezentau un fel de focare de biocâmp foarte 
evoluat și tocmai de aceea fiinţele cu care ele convieţuiau, chiar 
și din cele inferioare, preluau o parte mai mare sau mai mică 
din acea influență extraordinară și își îmbunătăţeau astfel în 
mod considerabil caracteristicile ADN-ului propriu. 

La fiecare astfel de modificare puteam să observ în 
proiecţiile care îmi erau prezentate pe ecran, că o altă navă 


extraterestră de dimensiuni și mai mari decât vechea navă 
Neiberau cu care am fost obișnuit, era poziționată în diferite 
zone din Sistemul nostru Solar: fie lângă Lună, fie lângă Saturn 
sau altă planetă, susţinând mutații genetice complexe, create 
de structurile stelare sau planetare și amplificate de poziţia 
navei. 

După câteva mii de ani, fiinţele influențate de cele ENL 
superioare aveau deja o structură mai apropiată de natura 
umană. Ele au început să-și piardă pilozitatea, să devină mai 
„luminoase”, să aibă o statură dreaptă și manifeste certe 
capacităţi intelectuale. Am văzut astfel de primate evoluate 
care exprimau o anumită fericire interioară, aveau o anumită 
trăire elevată, fiind mai liniștite decât celelalte și chiar 
„meditative”. 

Complexitatea genetică începea să se manifeste din ce în 
ce mai mult. Unele fiinţe se nâșteau cu păr blond, altele fără 
par deloc; unele aveau ochi albaștri, altele aveau ochi verzi și 
așa mai departe, modificările fiind aduse în embrion chiar de la 
început, după faza procreării. 

Aceasta s-a petrecut până la un moment dat, când am văzut 
că planetele din Sistemul nostru Solar erau poziţionate într-un 
mod specific, împreună cu o gigantică navă spaţială. Atunci mi 
s-a arătat cum, dintr-o derivație mai complexă a ramurii ENL s- 
a dezvoltat un embrion ce putea fi extrem de evoluat, care 
îndeplinea cerințele de modificare a ADN-ului, fiind ţinta 
transformărilor genetice extrem de sofisticate, petrecute pe 
parcursul a câtorva mii de ani. Imaginile insistau pe acel 
moment, oferind detalii chiar de la concepţia embrionului. 

Atunci s-a petrecut un eveniment foarte important, care 
mai târziu a devenit „mitologic”. Prin încrucișări repetate, un 
embrion dezvoltat natural de o fiinţă feminină din ramura ENL 
a putut să fie compatibil cu corpul subtil eteric al civilizaţiei 
siriusiene. Dacă până atunci fiinţele din diversele ramuri ENL 
erau doar „susţinute” mental și subtil eteric de o ființă 
extraterestră, acum exista posibilitatea ca acea ființă să devină 
prototipul viitorului om și un suflet extraterestru să se 
încarneze efectiv în corpul respectiv. 

De obicei, aceasta se face printr-o asumare conștientă de 
către sufletul evoluat al fiinţei extraterestre - înainte ca el să 


părăsească forma lui fizică - a actului reîncarnării într-un corp 
mai grosier. Practic, sufletul extraterestru evoluat își asumă să 
revină într-unul din corpurile fizice ale unei ființe ENL de pe 
Pământ, pentru a determina gradat modificările necesare la 
nivelul ADN-ului prin chiar nivelul ridicat de vibraţie al 
conștiinței lui. 

Odată iniţiat acest proces, sufletele ființelor extraterestre 
care s-au încarnat în unele corpuri ale fiinţelor ENL au început 
să rămână în plan astral în jurul Pământului și apoi să se 
reîncarneze aici, respectând legile naturale ale vieţii și ale 
evoluţiei. 

Echilibrul dintre cât este permis să se intervină într-o astfel 
de „modificare”, pe de o parte, și legile cosmice ce guvernează 
ordinea și evoluţia cosmică, pe de altă parte, reprezintă ceva ce 
se aseamănă cu mersul pe o frânghie la mare înălțime. Trebuie 
să ai o profundă cunoaștere a Legilor Universale și de 
asemenea să fii pe deplin umil și devotat Voinţei Divine, să îi 
înţelegi și să-i percepi direcţia de acţiune, astfel încât să nu te 
opui ei, mai ales atunci când este vorba despre un proiect la 
nivel galactic, ce implică viaţa conștientă. În caz contrar, eșecul 
este garantat și el survine în scurt timp. 

Prin urmare, trebuie să existe o anumită știință a îmbinării 
tehnologiei și legilor divine ale Creaţiei, iar aceasta este 
cunoscută ființelor care au atins un înalt grad de evoluţie 
spirituală. În opinia mea, așa după cum am putut să văd și să 
înțeleg din imaginile prezentate, acele civilizaţii extraterestre 
foarte avansate au realizat chiar un act de sacrificiu, deoarece o 
revenire într-un plan inferior și într-o formă fizică net inferioară 
prin încarnări succesive, așa cum și-au asumat unele dintre 
acele suflete, nu poate fi ceva ușor sau plăcut. Totuși, la acea 
etapă, aceasta reprezenta o modalitate spirituală rapidă de a 
ajunge la transformarea corectă și naturală a fiinţelor umanoide 
de la început într-o ființă mult mai evoluată. 

Atunci a fost prima dată când toate condiţiile au fost 
întrunite, pentru ca prima ființă umană să se nască. Dacă în 
trecut, în cazul lui Tenekau s-a produs un transfer de conștiință 
într-o clonă, în acest caz a fost vorba despre un proces natural 
evolutiv al unei noi specii. Am văzut apoi începutul procesului 
de încarnare al unei ființe extraterestre foarte evoluate, 


evidenţiat pe ecranul holografic printr-o rază luminoasă mai 
intensă, care a pătruns într-un embrion al unei femei ENL. Prin 
transformări repetate ale embrionului la nivel de ADN s-a putut 
crea un corp compatibil cu sufletele fiinţelor extraterestre 
avansate. Am înţeles că aceea a fost prima ființă umană foarte 
evoluată pe Pământ și ea aparţinea ramurii ENL. 

Desigur, „nașterea” ei nu a fost una obișnuită, cum poate 
își imaginează unii. Mi s-a arătat în detaliu modul în care 
viitoarea ființă s-a dezvoltat pas cu pas, prin intermediul unei 
tehnologii foarte avansate, care includea conexiuni cu 
dimensiunile subtile superioare. Am fost curios să văd interiorul 
unuia dintre laboratoarele extraterestre care au fost construite 
pe Pământ, de formă rotundă, unde se susținea dezvoltarea 
genetică a noilor ființe umanoide din ramura ENL. Acolo am 
văzut un fel de alveolă, ca o matcă oarecum ovală, plină cu un 
lichid semitransparent și puţin gelatinos, unde a fost pus 
embrionul extras din femeia ENL. 

Dezvoltarea embrionului a fost fascinantă. La început au 
apărut niște firișoare albe, asemănătoare cu terminaţiile 
nervoase, apoi ele se uneau, formând structuri din ce în ce mai 
complexe și compacte, probabil în baza unui cod și a unor 
structuri deja stabilite, a unor câmpuri subtil-eterice. Alveola 
era în sustentaţie, dar în jurul ei am văzut alte aparate 
complicate, care emiteau într-un anumit ritm flash-uri 
luminoase puternice, ca un fel de lasere, către alveolă. Am 
dedus că, cel mai probabil, era vorba despre un proces specific, 
necesar pentru crearea trupului fizic, în care mai apoi a coborât 
„scânteia vieţii”, sufletul acelei fiinţe siriusiene foarte evoluate. 

Am văzut chiar în detaliu procesul rapid al dezvoltării 
trupului său: acolo unde „loveau” flash-urile luminoase, în 
lichidul vâscos apărea un mic vortex, din care se prelungea un 
fir subţire alb. Mai apoi, acesta se ramifica tot mai mult și se 
unea cu alte fire. Totul era foarte dinamic și cuprindea multe 
nuanţe, a căror descriere mi-ar lua prea mult spaţiu pentru a o 
face. 

Eram foarte curios să văd care a fost, măcar cu 
aproximaţie, anul în care a avut loc acel eveniment extraordinar 
pentru omenire, un fel de „piatră de temelie” pentru ființa 
umană în particular și pentru întreaga umanitate, în general. 


Imediat ce am manifestat acel interes real, în casca specială pe 
care o purtam am auzit „jocul” unor frecvenţe, dublate de 
anumite simbolul specifice, care se succedau în partea din 
dreapta-sus a ecranului holografic atât cât am putut înţelege și 
decodifica atunci, perioada era situată aproximativ în zona 
temporală 368.000 - 367.000 î.Hr. Așadar, aceea a fost perioada 
în care a apărut prima ființă umană considerată perfectă, după 
câteva mii de ani de transformări succesive, ce au avut loc în 
ADN-ul primatelor, existau și alte corpuri fizice ale unor ființe 
ENL, dar dintre ele doar acel corp s-a „impus” cumva prin 
perfecțiunea sa. 

Mitologia ezoterică și cea creștină ni-l prezintă sub numele 
de Adam. Acea ființă chiar a existat în șirul logic al 
transformărilor evolutive care au avut loc; sigur, nu în cadrul 
metaforic al Grădinii Edenului (deși, mai târziu, aceea a fost 
într-adevăr zona din partea de nord a Golfului Persic, în Irak, în 
care a fost Adam) și nici însoţit de Eva, de șarpe sau de celebrul 
măr. Probabil acestea au fost metafore ulterioare, în directă 
legătură cu posibilitatea de procreare, căci la început Adam a 
fost androgin. Așadar, prin act divin și ca urmare a unui plan 
galactic foarte complex și vechi de eoni de timp - așa după cum 
mi s-a arătat într-un mod excepţional de clar și bine sintetizat - 
Adam (ca suflet al unei entităţi extraterestre foarte evoluate) s- 
a încarnat prin coborârea acelei raze de lumină intense de pe 
nava care se afla atunci acolo. 

Pe ecran mi s-a arătat momentul când acea primă ființă 
umană foarte evoluată s-a născut. A fost prima fiinţă superioară 
conștientă în cadrul transformărilor succesive către o nouă rasă 
de ființe inteligente, care s-a născut pe Pământ în acea 
perioadă a derulării proiectului în legătură cu crearea fiinţei 
umane. Numele ei s-a păstrat aproape nealterat în timp: Adam. 

Pot mărturisi cu sufletul deschis că nu mai văzusem 
niciodată o ființă perfectă, așa cum îmi apărea a fi Adam. 
Datorită interacțiunii speciale care exista între mine și ecranul 
holografic - prin intermediul căștii interdimensionale ce 
reflecta tehnologia avansată a celor din Apellos - puteam să 
simt cu mare claritate caracteristicile extraordinare ale primei 
fiinţe umane care a stat un timp îndelungat după aceea la baza 
formării omului așa-zis „modern”. Deși procesul a fost mult mai 


complex decât atât și nu a respectat o evoluţie liniară, totuși 
putem spune că, într-o anumită măsură, rădăcina ADN-ului 
nostru a pornit de la acea primă fiinţă extraordinară din toate 
punctele de vedere, care a fost Adam. În această privinţă, textul 
biblic este exact. 

Transmisia telepatică și intuitivă, care includea de 
asemenea simţurile mele, a devenit atunci atât de clară și 
intensă, încât la un moment dat am fost aproape copleșit de 
emoție, neputând să-mi stăpânesc un tremur involuntar al 
corpului. Mi s-a arătat și am înţeles cu claritate că sufletul care 
s-a încarnat în corpul lui Adam a fost o fiinţă siriusiană 
desăvârșită spiritual. La nivel fizic însă, ADN-ul lui Adam 
conţinea un anumit procent de ADN al primatelor de pe 
Pământ, deoarece embrionul provenise de la o femeie din 
ramura superioară ENL. Nivelul de conștiință al lui Adam era 
așa de evoluat, încât atunci când el a deschis prima dată ochii, 
am putut să văd că se afla deja într-o stare de transă adâncă, în 
care a rămas un timp îndelungat. 

În sinteză scurtă a vieţii sale am observat câteva „goluri”, 
care nu mi-au fost deslușite, în sensul că pentru anumite 
perioade de timp Adam nu s-a aflat în zona Golfului Persic, dar 
în restul timpului foarte îndelungat cât a trăit, a rămas 
aproximativ în aceeași arie. Existenţa lui a însemnat aproape o 
continuă meditaţie și introspecţie, precum și atenţia de a păstra 
acea puritate extraordinară a corpului și sufletului, necesară 
transmiterii eficiente a ADN-ului pentru modificările genetice 
ce se doreau. 

Chiar dacă pentru unii poate fi oripilant, iar pentru alţii ar 
putea însemna chiar blasfemie, totuși acesta este adevărul în 
legătură cu existenţa lui Adam. Poate că eu am fost avantajat de 
faptul că tehnologia foarte avansată nu greșește și că, în plus, 
am avut acces la sinteza elementelor din acele timpuri, într-o 
desfășurare destul de rapidă, dar mai ales exactă și interactivă. 
Tocmai de aceea m-am decis să prezint aceste aspecte despre 
originea adevărată a omenirii și despre unele momente 
importante din istoria ei reală, convins fiind de faptul că cel 
puţin o parte dintre cititori va putea să simtă intuitiv sau chiar 
să verifice prin alte mijloace ceea ce eu am dezvăluit aici. 


De pildă, înțeleg că momentele succesive ale „trezirii” lui 
Adam sunt probabil greu de acceptat, dar cu toate acestea le 
voi expune aici exact așa după cum le-am văzut în imaginile ce 
mi-au fost prezentate. Mai întâi mi s-a arătat momentul în care 
Adam a deschis pentru prima dată ochii, fiind cufundat în acel 
lichid gelatinos; apoi în flash-ul următor am văzut cum acea 
substanță gelatinoasă se scurge încet și corpul lui gol rămâne 
în alveolă; apoi mi s-a arătat momentul în care s-a ridicat din 
alveolă și a pășit în afara acesteia. După aceea am văzut diferite 
ipostaze ale lui în meditaţie sau realizând alte activităţi, dar 
totdeauna părea o fiinţă reculeasă în sine, tăcută, chiar mistică. 

Interesant de știut este că evoluţia primatelor spre forma și 
condiţia actuală a fiinţei umane nu s-a realizat doar fizic. În 
cazul primelor fiinţe donate, în care s-a produs un transfer de 
conștiință a lui lenekau, a fost vorba doar despre un vehicul. 
Aceasta a fost necesar pentru susținerea evoluţiei spirituale a 
primatelor, astfel încât sufletele lor să se poată încarna în 
„vehicule” din ce în ce mai specializate. Dacă siriusienii și 
civilizațiile avansate care au participat la acel proiect și-ar fi 
propus să realizeze doar clone, ei ar fi reușit să facă aceasta 
repede. Însă miza era susţinerea evolutivă a conștiinței acelor 
primate, pentru ca ele să poată să evolueze. Acesta este motivul 
pentru care „nașterea” lui Adam este foarte importantă, 
deoarece ea reprezintă prima încarnare naturală a unui suflet 
evoluat într-un corp provenit din „lut” - adică din „materia 
primă biologică” a planetei. Prin aceasta se înțelege că ADN-ul 
lui avea în structura de bază și ADN provenit de la primatele de 
pe Pământ, de la care s-a pornit „modelarea corpului său. 

Manifestarea încarnată a lui Adam era necesară pentru a 
permite naturii divine să se manifeste în primul rând prin 
coborâre din planurile celeste, pe verticală, apoi să se 
expansioneze pe orizontală, prin multiplicarea ADN-ului acelei 
fiinţe speciale. Expansiunea s-a realizat prin crearea multor 
implanturi în ființele feminine din ramurile ENL. Fiinţele 
născute prin această procedură puteau fi corpuri perfecţionate 
pentru a se putea încarna în ele suflete extraterestre din 
diverse civilizaţii care susțineau dezvoltarea noii specii de pe 
Pământ. Altfel spus, pornind de la ADN-ul acelei prime fiinţe 
umane foarte pure, care era de fapt androgină, s-au 


experimentat mai apoi felurite posibilități de dezvoltare 
embrionară prin inginerie genetică. 

Androgenitatea lui Adam se reflecta mai mult ca o armonie 
excepţională a corpului și minţii, ce se putea observa cu 
ușurință, și nu includea diferenţe sexuale. L-am văzut în toată 
splendoarea desăvârșirii sale: era o ființă de statură mare, 
având cam 2,5 metri înălțime, asemănându-se din acest punct 
de vedere cu fiinţele extraterestre din jurul lui. Avea o talie mai 
subţire decât cea masculină obișnuită; pielea îi era albă și părul 
lung, mătăsos de culoare argintie. Ochii erau mari și migdalaţi, 
ca niște ape adânci, jar trăsăturile sale impresionau prin 
rafinamentul și armonia lor desăvârșite. Impresia generală pe 
care o crea era aceea de bărbat, dar cu toate acestea avea 
anumite particularităţi feminine, care îl făceau foarte rafinat. 

Din sunetele specifice pe care le auzeam și pe care cortexul 
meu învățase cumva să le „traducă, am dedus destul de ușor că 
Adam a trăit o perioadă lungă de timp, pe care am apreciat-o la 
mai mult de 750 de ani (În Biblie se afirmă că Adam a trăit 930 
de ani - n. ed.). 

Datorită purității și armoniei extraordinare a corpului său 
fizic, aceasta fost posibil, coroborat cu natura ADN-ului său 
foarte evoluat. Într-un fel, asta a fost și „misiunea” lui 
principală, de a servi ca o „matrice ADN” pentru fiinţele ce 
derivau din ADN-ul său, la care se adăugau felurite alte tipuri 
de ADN, pentru a se găsi astfel gradat formula complexă, dar 
stabilă, a noii civilizaţii ce se dorea a fi creată. Din această 
perspectivă putem înţelege și textul din Biblie, care spune că 
Adam a „născut” fii și fiice. Sensul este că gena sa a fost 
implementată în mai multe fiinţe feminine, care au născut 
corpuri cu capacitatea de a fi „locuite” de sufletele unor ființe 
extraterestre evoluate, care și-au asumat acea misiune. 


Simbolul N, „marca” reproducerii 


Chiar dacă Adam a fost creat, fiind o matrice perfectă a 
noii specii, el nu putea procrea. De asemenea, nici o altă fiinţă, 
chiar născută natural din genele lui Adam, nu putea procrea la 
început. Majoritatea ființelor născute, fiind hibridizate cu ADN- 


ul lui Adam, erau androgine. În timp, prin creșterea numărului 
de ființe născute în acest fel, s-a reușit diferenţierea sexuală. 
Este foarte posibil ca tradiţia ezoterică și cea creștină, care 
vorbesc despre „Adam și Eva”, să se fi referit tocmai la acea 
etapă a evoluţiei omului, care Eva a reprezentat momentul 
splitării sexelor, în directă legătura și deloc întâmplător cu 
unele evenimente foarte speciale care au implicat Luna. Atunci 
s-a definit în noua ființă creată pe Pământ caracterul enigmatic, 
misterios și reflectant al feminităţii. 

Pornind de aici, e ușor de înţeles acum și expresia că 
femeia s-a născut din coasta bărbatului”, adică „Eva a apărut 
din coasta lui Adam, pentru că în realitate apariţia celor două 
sexe (masculin și feminin) nu a fost altceva decât o prelungire a 
bazei ADN-ului lui Adam. Nu a existat, de pildă, o ființă 
feminină „primordială”, care să fie Eva, reprezentanta sexului 
feminin. Eu nu am văzut nimic de acest gen în sinteza 
temporală a istoriei pe ecranul holografic, dar, în schimb am 
înțeles telepatic la ce se referea cuvântul „Eva”, așa după cum 
am explicat. 

Momentul special al splitării sexelor în noile ființe a fost 
redat de simbolul N, care mai curând arăta ca un fel de H, 
deoarece în redarea pe ecranul holografic eu vedeam două linii 
verticale cu un punct mai mare în mijloc. 

Semnificaţia lui era aceea a unei polarizări sexuale 
accentuate care avea legătură atât cu ființele extraterestre, cât 
și cu cele umane: pe de o parte sufletele fiinţelor extraterestre 
care și-au asumat misiunea de formare a omului superior se 
„despărțeau” de civilizaţia lor, în sensul că rămâneau asociate 
planetei Pământ pentru misiunea pe care și-au asumat-o, de a 
crea aici o civilizaţie nouă - aceasta era prima linie verticală, 
iar pe de altă parte, multe dintre fiinţele umanoide de pe 
planeta noastră, la care ADN-ul suferise deja anumite 
transformări, se separau de structura inferioara a celorlalte 
familii de primate umanoide - aceasta era a doua linie verticală. 
Punctul din mijlocul simbolului N semnifica Voința Divină, care 
a făcut posibilă acea transformare. Acel punct reprezenta de 
asemenea un moment fundamental al mecanicii cerești: 
anumite stele, în mișcarea lor relativă, s-au „aliniat” creând o 
influență masivă asupra planetei Pământ. 


punctul reprezintă manifestarea Vointei Divine 

Segmente ce definesc o polarizare sexuală 
necesară în evolutia fiintei aproape umană 


Simbolul N și semnificația lui generală 


Numărul fiinţelor umanoide care s-au născut sub aceste 
influenţe devenea tot mai mare, astfel încât tot mai multe fiinţe 
extraterestre trebuiau să se încarneze pe Pământ. Dezvoltarea 
noii civilizaţii depindea în mod evident de evoluţia conștiinței în 
noile corpuri. 

În ceea ce privește evoluţia spirituală a fiinţelor ENL, nici 
chiar ele, ca suflete, nu erau încă atât de evoluate încât să se 
poată încarna în corpurile pure ale ființelor derivate din 
structura genetică a lui Adam. Pentru a se produce amorsarea 
evoluţiei întregii civilizaţii umanoide de pe Pământ, mai multe 
suflete extraterestre, provenite din diferite alte civilizaţii din 
galaxia noastră, au început să „migreze” și să se încarneze pe 
Pământ. 

Civilizaţiile extraterestre avansate care s-au implicat în 
acest proiect cosmic au folosit acea posibilitate extraordinară, 
însă firește că aceasta s-a petrecut la o scară de timp cosmică, 


adică pe o perioadă de câteva zeci de mii de ani tereștri. În 
acest fel s-a „grăbit” în sens pozitiv evoluţia ființei umane, pe 
ramura sa ENL, tocmai prin folosirea acelei șanse la nivel 
cosmic. Totodată, acele civilizaţii extraterestre trebuiau să se 
asigure că s-a ajuns la un număr suficient de mare de indivizi 
din noua specie, care sa amorseze menţinerea ei autonomă pe 
Pământ. 


O explicaţie necesară 


Mă simt obligat să fac o precizare aici, deoarece ignoranţa 
și mai ales bigotismul unora pot bloca foarte ușor justa 
înțelegere a lucrurilor. Din cele prezentate până acum - mai 
ales în legătură cu Adam - s-ar putea înţelege că omul nu ar fi 
„O creaţie a lui Dumnezeu”, ci ar reprezenta doar un produs al 
operaţiilor științifice de manipulare genetică și clonare; că 
ființa umană și implicit Adam nu ar fi decât un fel de 
„experiment” aflat la discreţia unor civilizaţii extraterestre, 
care nu au altceva mai bun de făcut decât „să se joace de-a 
stăpânul și sclavul”. 

O astfel de interpretare ar scoate în evidenţă lipsa 
maturității spirituale în ceea ce privește înţelegerea corectă a 
modului în care ființa umană a fost creată. Cred că putem 
depăși deja ideea infantilă cum că „Dumnezeu l-a creat pe om 
„din lut”, modelându-l cu mâinile Lui. Cred că și pentru cei mai 
habotnici o astfel de „realitate” este prea patetică și lipsită de 
bun simt pentru a fi susținută ca „argument”. 

Mai întâi, prezenţa lui Dumnezeu trebuie corect înțeleasă 
și percepută la nivel intuitiv, ca fiind de fapt incognoscibilă și 
transcendentă; sau, dimpotrivă, ea poate fi înțeleasă din 
perspectiva realităţii înconjurătoare, în sensul că Dumnezeu 
este tot ceea ce vedem și experimentăm prin simţurile noastre 
și cu mintea. Dacă cele două „variante” nu ar fi valabile 
simultan, ar însemna că Dumnezeu nu ar fi omniscient și nici 
omnipotent. Dar, tocmai pentru că Dumnezeu este toate acestea 
și încă mult mai mult decât atât, El este prezent pretutindeni 
sau, altfel spus, în toţi și în toate. Prin urmare, acţiunea lui 


Dumnezeu nu trebuie să fie „manuală” pentru a crea „ceva” - 
un lucru sau o fiinţă - căci prezenţa și energia Lui pătrund totul 
și pot realiza totul. Atunci când acţionează cu un anumit scop în 
Creaţia Sa, Dumnezeu acţionează prin „uneltele” Lui adecvate, 
care sunt tot creaţiile Lui într-o ierarhie spirituală bine 
stabilită. 

Așa cum o problemă de matematică sau de fizică este 
rezolvată cu ajunul unor teoreme, legi sau reguli de calcul bine 
stabilite, care sunt instrumentele de lucru în aceste științe 
exacte, tot astfel Dumnezeu acţionează și duce la îndeplinire 
intenţiile Sale divine prin intermediul „uneltelor” sale, care de 
obicei sunt ființe și entităţi ce îndeplinesc rolul de „emisari” și 
„făptuitori” ai planurilor divine. Aceasta este o realitate care 
transpare din orice acţiune ce este observată în Creaţie, pentru 
că totul funcţionează întotdeauna perfect și fără fisură, chiar 
dacă nouă ni se pare adeseori datorită subiectivismului pe care 
îl manifestăm - că lucrurile nu merg așa după cum ar trebui și 
după cum ne dorim. 

În cazul creării fiinţei umane - ca rasă umanoidă distinctă 
pe Pământ lucrurile s-au petrecut la fel: Dumnezeu a acţionat 
prin intermediul „instrumentelor” sale cele mai potrivite pentru 
a duce la îndeplinire acest plan foarte complex, instrumente 
care în cazul de față s-au referit la câteva civilizaţii 
extraterestre foarte avansate - în principal civilizaţia siriusiană, 
mandatată prin Consiliul ei Suprem, civilizaţia arcturiană și 
civilizaţia pleiadiană - care au acţionat fiind la rândul lor 
ghidate de entităţi celeste superioare, pentru aduce la 
îndeplinire misiunea divină ce le-a fost încredinţată. 

Vorbim aici despre civilizaţii extraterestre care au ajuns la 
un înalt grad de dezvoltare spirituală și tehnologică și care 
înțeleg foarte bine legile divine ale cosmosului, atât la nivel 
fizic, cât și în planurile subtile. Toate acţiunile lor au fost 
integrate divin și s-au bucurat de sprijinul și inspiraţia marilor 
entităţi din ierarhiile superioare celeste, pentru că așa după 
cum am văzut și înţeles ulterior, crearea ființei umane în acest 
fel - și chiar formarea planetei Pământ și a Sistemului Solar cu 
eoni de timp în urmă - au avut la bază anumite intenţii și idei 
clare, profunde, cu o „mare bătaie în timp”, dar ocultate pentru 
majoritatea ființelor. Prin urmare, tot ceea ce s-a petrecut în 


legătură cu apariţia și evoluţia omului pe Pământ nu este 
nicidecum un „moft”, o „joacă” sau un „experiment” particular 
al vreunei civilizaţii extraterestre, ci a fost și este în totalitate 
Voința lui Dumnezeu, exprimată prin însăși nivelul înalt de 
conștiință al principalelor civilizaţii extraterestre care și-au 
asumat această misiune și apoi au luat parte la crearea fiinţei 
umane pe planeta noastră. 


Cap. 7 - GENOMUL 
REINVENIAI 


Fram emoţionat de cele ce aflam și de incredibila acuratețe 
a prezentării în imaginile holografice care subliniau momentele 
cruciale ale formării și dezvoltării flintei umane. Tot ceea ce în 
textele diverselor tradiţii spirituale sau în menţiunile istorice a 
fost prezentat doar aluziv sau metaforic în ceea ce privește 
originea omului, vedeam acum în realitate, într-o admirabilă și 
foarte clară sinteză. Aceasta era însă foarte condensată și dificil 
de urmărit, datorită complexităţii informaţiilor, necesitând un 
mare efort de concentrare și totodată stabilitate emoţională, 
pentru a permite coerenţa și desfășurarea inteligibilă a 
imaginilor. 

Nu este chiar așa ușor de „digerat” să vezi cu adevărat 
prima fiinţă umană, „strămoșul” din care poate ai provenit mult 
mai târziu, printr-un lanţ uluitor de complex al transformărilor, 
sintezelor și nuanţelor care au deficit în timp structura ADN- 
ului. Este un fel de legătură ancestrală, un arc în timp care ne 
sensibilizează și ne face conștienți de resursele profunde pe 
care le avem. Ceea ce vedeam acolo aducea lumina necesară 
asupra originii noastre ca ființe umane, clarificând multe 
necunoscute și semne de întrebare. 

Chiar dacă desfășurarea imaginilor era dificil de urmărit, 
totuși efortul necesar pentru aceasta era cu prisosinţă 
compensat de valoarea uluitoare a informaţiilor. 


Hibridizarea celor două ramuri 
principale ale ADN-ului uman 


Prin urmare, Adam a fost prima ființă umană conștientă, 
aparținând ramurii ENL, care a fost creată pe Pământ și care 
avea cele mai multe caracteristici ale perfecțiunii. Din imaginile 
pe care le-am văzut, după el s-au „născut” multe alte fiinţe 
aproximativ cu aceleași structuri de ADN, deci foarte evoluate, 
după aceeași schemă „reproductivă“; din aprecierile mele, 
numărul lor depășea cu puţin o mie. Apoi a existat momentul 
diferenţierii sexuale la aceste fiinţe speciale, după evenimentul 
energetic foarte special în care Luna a avut rolul cel mai 
important. Datorită alinierii stelare speciale, la acea vreme s-au 
produs niște „implementări cosmice” asupra Lunii, după care 
satelitul planetei noastre a dobândit un mare rol transformator 
asupra Pământului. 

Pe de altă parte, așa după cum am spus, „Eva” a 
reprezentat acel „element” important legat de faptul că fiinţele 
umane, după evenimentul asupra Lunii, au putut să se nască 
sexuat, adică sufletele din astral care urmau să se încarneze pe 
Pământ au putut să aleagă între cele două sexe, masculin și 
feminin. Nu mai era doar un singur tip de fiinţe, cele 
androginale, ci datorită combinațiilor genetice repetate de-a 
lungul câtorva mii de ani s-a ajuns la acel salt semnificativ, în 
care ADN-ul originar al primatelor a ajuns să fie suficient de 
mult îmbunătăţit pentru a permite încarnarea unor suflete 
destul de evoluate din planul astral. 

Așa după cum am văzut în imaginile holografice, viitoarele 
combinaţii genetice au implicat pur și simplu inginerie 
genetică, în care ADN-ul era îmbogăţit cu alte fragmente 
specifice de ADN prelevate de la alte civilizaţii extraterestre, 
care au acceptat acest gen de „hibridizare” a viitoarelor fiinţe 
umane pe Pământ. Din cele ce am văzut, apreciez că au fost mai 
mult de douăzeci de tipuri de ADN extraterestru ce au fost 
implicate în operaţiunile de inginerie genetică. 

Așa după cum am spus, ceea ce s-a realizat în cazul lui 
Adam, cu ADN siriusian, s-a realizat pas cu pas și pentru alte 
ființe după el, utilizând ADN provenit de la alte civilizaţii 


extraterestre; astfel, pe Pământ au putut să se nască fiinţe care 
la origini proveneau de pe alte planete. 

Mi se arătau atât trupurile dezvoltate în interiorul acelor 
laboratoare speciale, cât și sinteza combinațiilor de ADN, pe 
care hibridizarea o implica. Astfel, ADN-ul noii fiinţe umane 
avea o bază comună din ADN-ul primatelor de pe Pământ, o 
parte însemnată din ADN-ul siriusian, precum și alte 
„fragmente” de ADN extraterestru de la alte civilizaţii. 

Contrar a ceea ce s-ar putea crede, nu vedeam însă „fiinţe- 
zombi”, care de obicei rezultă dintr-o inginerie genetică 
inferioară sau grosieră - așa cum se petrece pe planeta noastră 
în prezent - ci acele hibridizări în ADN-ul nou creat erau foarte 
rafinate și ele dădeau naștere unor corpuri în care sufletele 
evoluate puteau și doreau să se încarneze. 


Sinteza 


Aici am oprit câteva minute vizionarea, deoarece volumul 
de informaţii și de date era prea mare. Am simţit nevoia să mă 
liniștesc puţin și, ajutat de bărbatul din Apellos, să fac o 
recapitulare generală a primelor etape de evoluţie a fiinţei 
umane, pentru ca lucrurile să îmi fie cât mai clare. Am făcut 
chiar și o schiţă, ceea ce s-a dovedit folositor mai târziu la 
sedimentarea cunoștințelor. Așadar, după apariţia lui Adam, 
populaţia nu s-a înmulţit, deoarece ființele care apăreau erau 
androginale. Puţine la număr, ele erau foarte armonioase și 
evoluate spiritual și rezultau printr-un cumul de dezvoltare 
naturală și inginerie genetică, cu ajutorul tehnologiei foarte 
avansate a civilizaţiilor extraterestre care monitorizau procesul 
devenirii umane. 

Dintre acele ființe, Adam a fost primul care a întrunit 
combinaţia cea mai potrivită în structura ADN-ului, echilibrând 
aproape la perfecţiune caracteristicile androginului. Abia mai 
apoi, când au existat suficient de multe astfel de ființe evoluate, 
care au trăit un timp destul de îndelungat, s-a ajuns la un 
anumit moment în care s-a „amorsat” procesul înmulţirii prin 
reproducere sexuală (reprezentat de simbolul N). După cum am 
spus, aceasta s-a datorat unui eveniment special în directă 
legătură cu Luna. După splitarea în cele două sexe și după ce 


acestea au început să procreeze, încetul cu încetul a apărut o 
specie de ființe umane de asemenea evoluată (fiinţe de pe 
ramura inițială ENL), al cărei ADN era în principal de origine 
extraterestră, combinat cu o parte din ADN-ul primatelor de pe 
Pământ. O altă specie de ființe umane (asociate cu simbolul 
ENK) a fost oarecum „lăsată” să se dezvolte singură, în mod 
natural, în special pentru a menţine astfel puternica rezonanţă 
cu energia specifică Pământului. 

Astfel, din una dintre combinaţiile fundamentale de 
frecvente ENL, care au contribuit la dezvoltarea ramurilor de 
tip ENL-A; ENL-I; ENL- O; ENL- E, pe care o putem numi, 
de exemplu, ENL - X, a apărut Adam. După „nașterea” lui Adam 
au început să apară subramuri și mai complexe, de tip ENL-I-L, 
ENL-I-L-A; ENL-A-A, ENL - A - 1 etc. Toate acestea nu 
reprezentau altceva decât diversificări ale frecvenţelor, pornind 
de la cea fundamentală (ENL), unele dintre ele având „inserţii” 
din ADN-ul lui Adam, iar altele din ADN-ul fiinţelor androginale 
ce au urmat după el, dar care proveneau de pe alte linii de ADN 
extraterestru, decât cea siriusiană a lui Adam. 

Pe de altă parte, fiinţele asociate cu simbolul ENK s-au 
dezvoltat în paralel, dar mai încet, deoarece ele nu aveau o 
„infuzie” la fel de mare de ADN extraterestru ca în cazul 
fiinţelor ENL, iar cele mai multe nu aveau chiar deloc. Însă, 
datorită prezenţei ființelor dezvoltate ENL, chiar și ramura 
ENK s-a dezvoltat mai repede, comparativ cu dezvoltarea lor 
care ar fi putut avea loc doar prin selecţie naturală. 

Dintre toate aceste faze ale evoluţiei fiinţei umane pe 
Pământ, cea mai importantă mi s-a părut cea a splitării sexelor, 
cu alte cuvinte cea în care fiinţele provenite din ADN-ul lui 
Adam au început să procreeze. 

Sensul acelei etape fundamentale mi-a fost apoi descifrat 
foarte repede, cu mare claritate, prin simbolul asociat cu 
modificarea produsă asupra Lunii: cercul din mijloc reprezintă 
androgenitatea originară, cea a primelor fiinţe care întrupau 
atât aspectele masculine, cât și pe cele feminine. 

Apoi, cele două ramuri din lateral reprezintă fenomenul 
splitării sexelor, ce a fost determinat în fiziologia ființei umane 
de modificarea produsă asupra Lunii, care a dus la 
diversificarea ființelor ENL. Acestea erau înalte, măsurând 
peste 2,5 metri, dar aveau un corp relativ subţire, armonios și 


rafinat. Frumuseţea lor fizică era dublată de o extraordinară 
valoare spirituală și rafinament al conștiinței. Ele aveau un 
intelect foarte ascuţit și manifestau de asemenea mari puteri 
paranormale, graţie ADN-ului lor foarte evoluat. 

Prin comparaţie cu ele, fiinţele ENK - ce proveneau din 
primatele al căror ADN era majoritar „pământesc”, iar 
secundar extraterestru - erau mai scunde decât ființele ENL, 
nu aveau aceleași înzestrări spirituale și intelectuale, dar, în 
schimb erau mai vitale, iar corpul lor era mai musculos și mai 
dotat pentru efort fizic. Totuși, în timp, chiar dacă ființele ENK 
erau mai grosiere, iar posibilităţile lor mentale nu erau la fel de 
dezvoltate ca în cazul fiinţelor ENL, ele manifestau totuși 
anumite capacităţi, deși într-o măsură mult mai mică decât în 
cazul fiinţelor ENL. 

Pentru o anumită perioadă de timp, cele două ramuri 
principale (ENL și ENK) au convieţuit și au dat naștere marilor 
civilizaţii așa-zis „mitice” din timpurile imemoriale ale planetei 
noastre, dar care în realitate au fost cât se poate de adevărate. 
Este adevărat că, în timp, unele subramuri ale ENL, datorită 
imixtiunii cu fiinţele ENK și-au mai „pierdut” din capacităţi și 
însușiri, dar chiar și așa ele reprezentau niște fiinţe 
excepţionale, gena lor rămânând încă pregnantă și puternică. 
Prin aceste imixtiuni, media înălțimii lor a scăzut semnificativ. 
Pe de altă parte, legendele „semizeilor” sunt în mare parte 
născute din evenimente adevărate și ele se referă la ființe 
umane cu gene hibride (între ENL și ENK) ce aveau puteri și 
însușiri deosebite, fiind rodul unirii unor fiinţe din ramura ENK 
cu fiinţe extraterestre evoluate sau cu ființe din dezvoltarea 
ramurii ENL.. 

Așa zișii „semizei” aveau corp de ENK, dar gena lor 
aparţinea ramurii ENL, datorită combinării lor cu ADN 
extraterestru. Prin încrucișări sexuale repetate s-au dezvoltat și 
unele ființe foarte înalte, până la 3-4 metri și, în general 
vorbind, aceea a fost perioada „uriașilor pe Pământ”, unele 
schelete ale lor fiind descoperite relativ recent în mai multe 
zone de pe planetă. 


; influenţe stelare 
E detipE |,EUetc. 
.0— PRIMATE 


5 fiinţele E N ('elita”) 
(ADN de primată cu influenţe extraterestre) 


ÎN ramura K 


ENL-A.... 3 ENK-A ENK-I ENK-U 
hibridizări cu 
ADN-ul lui Adam 


..... 


- 
„— 
-— 
- 
-— 


Pas Pata 
i  Lyv i Y Aa Pieta Zi yu u YN 
* 3] 5 Ă la y = 
ENL-A-A..ENL-A-X.. ENL-I-A...ENL-1-X... ENL-X-A... XX... “W-A... We, > semizeii < . 
L-X-A...ENL-X-X...ENL-W-A .ENL-W-X... (ADN extratarestru/ ENK-A-A..ENK-A-X... ENK-I-A..ENK-1-X... ENK-U-A...ENK-U-X... 
ENL + ADN primată) 


Ea 


Schema generală a primelor etape în evoluţia fiinţei umane 


Spre deosebire de marea masă a ființelor ENK, „semizeii” 
aveau capacităţi deosebite, putând să interacţioneze eficient cu 
tehnologia extraterestră, având acces pe navele lor și 
prezentând capacităţi fizice uluitoare. Familii din aceste fiinţe 
umane extraordinare (fie ENL pur fie ENL hibridizat cu ENK 
evoluat, adică „semizei”) au continuat să rămână ascunse pe 
Pământ chiar și până în timpuri mai apropiate de cele prezente, 
însă ele au dispărut gradat, pe măsură ce ființele ENK s-au 
înmulţit foarte mult și au populat practic toate zonele de pe 
planetă. 

Totuși, chiar și după această sinteză personală m-am simţit 
confuz și puţin obosit, astfel că la sfatul bărbatului din Apellos 
am luat o scurtă pauză, pentru a mă relaxa. Am fost servit cu o 
băutură „made în Apellos”, care avea culoarea verde deschis și 
un aspect fosforescent. Niciodată până atunci nu băusem ceva 
mai plăcut și revigorant. lar când spun revigorant mă refer la 
un efect ce apărea la câteva secunde după îngurgitarea 
lichidului. A fost uimitor, pentru că aproape imediat am simţit o 
forță foarte plăcută răspândindu-se în tot corpul, iar mintea mi- 
a devenit foarte clară și lucidă. Simţeam atunci, în entuziasmul 


meu, că aș fi fost în stare să continuu vizionarea zile în șir, fără 
să obosesc. Zâmbind, bărbatul din Apellos mi-a spus că este 
într-adevăr o băutură revitalizantă, care asigură o mare forță de 
lucru și de concentrare, obţinută prin combinarea unor plante 
speciale, ale căror valori nutritive au fost amplificate de mai 
multe ori prin anumite procese tehnologice la nivel celular. 
Deoarece mă simţeam deja întremat, l-am rugat să revenim în 
camera de vizionare, căci deja eram nerăbdător să continui 
acea uimitoare istorie a originii umanităţii pe Pământ. Bărbatul 
din Apellos a fost de acord, adăugând chiar că va solicita acum 
o nouă sinteză din partea dispozitivului de proiecţie holografică, 
pentru ca noţiunile să fie și mai clare. 


„Specializarea” genomului 


După această prezentare sintetică a principalelor ramuri în 
evoluţia omenirii, revin la perioadele de început, pentru a 
specifica anumite detalii. Așa după cum am spus, totul a 
început și s-a dezvoltat în zona de nord a Golfului Persic, 
cuprinzând în special arii din Irak și mai puţin din Iran și Arabia 
Saudită. 

Civilizaţia siriusiană în principal, care își asumase rolul de 
„părinte” al creării mai multor fiinţe în galaxia noastră - printre 
și al viitoarei ființe umane de pe Pământ - a colaborat în acest 
sens cu alte câteva civilizaţii foarte avansate, dintre care cea 
mai importantă a fost cea arcturiană. Aceștia erau consideraţi 
„medicii” galaxiei, datorită cunoștințelor lor excepţionale în 
domeniul dezvoltării spirituale a genelor, a vieţii și a evoluţiei 
ei. 

Mi s-a arătat în câteva imagini că arcturienii se ocupă în 
galaxia noastră cu starea de armonie, de bine și de sănătate 
spirituală a multor civilizaţii și mai ales a acelora care se află în 
primele etape de evoluţie. Știind care era „tema” proiectului 
genetic pe Pământ, despre care voi vorbi mai târziu, ei au 
sugerat că tulpina ADN-ului uman trebuie să reziste la un grad 
de complexitate foarte mare a combinațiilor genetice și au 
indicat frecvențele care erau necesare pentru a se obţine 
această versatilitate extraordinară a macromoleculei vieţii. 


Am văzut fugitiv, din câte mi s-a arătat, câteva dintre 
întrunirile de „proiectare” a moleculei de ADN și a fiinţei 
umane, alcătuite din membri ai civilizaţiei arcturiene, 
siriusiene, pleiadiene și ai altor două civilizaţii, al căror nume 
nu l-am înţeles. Arcturienii au indicat civilizațiile principale din 
galaxie cu care trebuia să se ia legătura, astfel încât prin 
inginerie genetică să se obţină o tulpină de ADN pământean 
care să fie foarte ușor legată de alte tulpine de ADN 
extraterestru. 

La început, ADN-ul care trebuia să caracterizeze noua ființă 
creată pe Pământ a fost conceput să aibă douăsprezece 
„ramificaţii”. Mi s-a arătat întreaga structură a macromoleculei 
inițiale, a cărei complexitate trebuia să fie foarte mare. Dar, în 
timp, unele dintre aceste ramificații sau „ramuri” ale ADN-ului 
inițial s-au „desfăcut” de trunchi și s-au individualizat, altele s- 
au „ocultat”, iar toate acestea s-au întâmplat atât datorită unor 
acţiuni specifice exterioare, cât și condiţiilor care au existat pe 
planeta noastră în diferitele ei faze de existenţă. 

Putem vorbi despre mai multe etape care s-au desfășurat 
odată cu trecerea timpului: la început a fost o specializare, 
pentru ca ADN-ul să cuprindă și să suporte cât mai multe 
frecvente; aceasta a fost gena derivată E-N din primatele 
existente pe Pământ. ADN-ul lor era în majoritate modificat de 
către influenţele stelare dirijate către Pământ. 

Am văzut de asemenea că dintre aceste primate, la un 
moment dat s-a desprins o ramură a lor, ai cărei membri au 
trăit în apa oceanelor, devenind în timp ființe amfibii și 
evoluând în acel mediu. Ele au fost ghidate mai târziu de 
anumite civilizaţii extraterestre care s-au adaptat în apa 
oceanelor noastre, pentru că acela era de asemenea mediul lor 
natural de viaţă. Am remarcat că ființele amfibii derivate din 
primatele E-N au fost îndrumate în special de una dintre 
civilizațiile pleiadiene, care trăiau sub apă. Acesta este un 
aspect puţin cunoscut în lumea contemporană. 

În ceea ce privește gena E-N de la nivelul solului, prin 
intervenţiile subtile energetice ale navei Neiberau și cele 
genetice realizate de Tenekau și echipa de cercetători, ea s-a 
dezvoltat gradat și s-a scindat în două ramuri principale: ENL și 
ENK. Acestea s-au dezvoltat și, cu timpul, prin diversificare, 
fiecare au format subramuri. După „nașterea” lui Adam ramura 


ENL a devenit o pepinieră specializată pentru „încarnarea” 
fiinţelor extraterestre care acceptaseră misiunea de a ajuta la 
fundamentarea noii rase, în timp ce ramura ENK s-a dezvoltat 
mai lent, în cea mai mare parte în mod natural, cu anumite 
„infuzii” ocazionale de ADN extraterestru, ori prin combinare 
cu fiinţe superioare din ramura ENL. 

Specializarea a continuat pe anumite subramuri ale ENL 
(derivaţiile X, Y), când de altfel a apărut și necesitatea 
„amplificării” sexualităţii, pentru a permite reproducerea 
fiinţelor născute în această formă. Totuși, această întărire sau 
fixare a ADN-ului în planul fizic a însemnat de asemenea un fel 
de „rupere” a legăturii facile cu planurile superioare subtile, 
care reprezenta legătura cu fiinţele extraterestre ce le 
susțineau prin reţeaua de aparate de pe navele care au 
monitorizat în timp procesul de dezvoltare a ADN-ului de pe 
Pământ. Prin aceasta, ADN-ul noii fiinţe s-a „durificat” puţin, iar 
natura fizică a creat necesitatea să existe o înmulţire rapidă. 

Văzând acele imagini, am fost oarecum nedumerit, 
deoarece m-am gândit că, în loc să evolueze, rasa umană putea 
să ia drumul involuţiei, datorită atenţiei ce era predominant 
orientată spre procreare, însă am fost corectat imediat de 
bărbatul din Apellos, care mi-a precizat: 

— Este impropriu să vorbim despre o „involuţie”, așa cum 
te gândești tu. Mai curând este vorba despre o „specializare”, 
care a fost necesară în vederea atingerii unui anumit scop, 
acela al diversităţii structurii ADN-ului. 

Dacă aduni de pe stradă o mie de oameni, aproape fiecare 
are altă preocupare: unul este informatician, altul este tâmplar, 
altul șofer și așa mai departe. Nu poţi să creezi o mie de 
oameni, care să fie toţi la fel... ar fi lipsit de sens. Trebuie să 
oferi posibilități multiple, deoarece acesta este chiar jocul 
creaţiei. Dacă ar fi să facem o analogie, petrolul vostru, de 
exemplu, servește în mai multe scopuri; la început el este o 
masă uniformă, apoi se „specializează”, în funcţie de direcţia 
cerută: o parte se rafinează în mai multe tipuri de combustibil 
de calităţi diferite, alta pentru anumiţi dizolvanţi, alta pentru 
anumite vopsele și coloranţi, alta câtre mase plastice și așa mai 
departe. Este deci o necesitate în planul fizic, unde energia 
cauzală inițială se „specializează” mai apoi pe mai multe 
direcții. 


Eram totuși nedumerit și de aceea am întrebat: 

— Bine, dar în cazul concret al evoluţiei ființei umane, de 
ce a fost necesară aceasta specializare? 

— Ea a fost necesară pentru ca foarte multe suflete din 
planul astral să se poată încarna aici, în planul fizic. În decursul 
a zeci și chiar sute de mii de ani, aceste „specializări” sau 
„ramuri” au devenit din ce în ce mai clare. Acum aveţi rasa 
mongoloidă, rasa neagră, rasa roșie, rasa albă, rasa galbenă și 
există chiar unele subdiviziuni care nu sunt încă înțelese bine 
de oamenii voștri de știință. De asemenea, procesul de creare a 
mai multor civilizaţii este în primul rând un proces natural, iar 
mai apoi artificial. El a fost o necesitate la nivel galactic, iar 
civilizațiile extraterestre implicate nu au susținut decăderea 
fiinţei, ci „specializarea” ei. 

— Atunci - am zis eu - de ce nu a fost vorba despre 
„specializare” chiar de la început? 

Bărbatul din Apellos și-a îndreptat privirea către ecran și 
am  Simţit cum el interacționează mental cu tehnologia 
respectivă, la nivel subtil. Imediat au apărut imagini 
holografice, care îmi arătau într-un fel de colaj sintetic prima 
fază a creării noii ființe, adică etapa E-N. Apoi au urmat 
ramurile ENL și ENK, pe care le-am putut distinge prin 
caracteristicile lor fizice. În câteva sute de mii de ani, datorită 
multiplelor combinării cu ramura ENK, ce își urma propriul ei 
drum evolutiv într-un ritm mult mai lent, ramura ENL a 
„decăzut” într-o anumită măsură. 

În prima etapă (simbolizată de ENL și ENL - X) am văzut 
implicate doar fiinţe extraterestre siriusiene. Apoi, într-un mod 
foarte inteligent și ingenios mi s-a arătat că, după un anumit 
timp de la apariţia lui Adam, s-a ajuns la un fel de echilibru 
între numărul ființelor din această ramură (ENL) și numărul 
sufletelor din planul astral, care erau capabile să se încarneze 
în acele corpuri fizice, pentru că ele deveniseră suficient de 
evoluate pentru a primi și susţine conștiința evoluată a unor 
suflete provenind din civilizaţii extraterestre avansate. 

Mai apoi mi s-a arătat necesitatea creșterii numărului de 
fiinţe încarnate în planul fizic prin „specializare”. Acela a fost 
momentul când siriusienii au propus și altor civilizaţii avansate 
să participe la acel proiect grandios și să înceapă să 
„specializeze” sau să individualizeze câte o ramură din 


trunchiul principal al ADN-ului deja format, adică să adauge 
frecvențele lor proprii în structura moleculei de ADN a fiinţei 
umane. Astfel au început să apară subramuri de tip ENL-X, 
cum ar fi ENL -X - Y... și așa mai departe. În paralel, așa după 
cum am spus, ramura ENK evolua într-un ritm natural, fără 
„infuzii masive” de ADN extraterestru. 

Aici retrospectiva s-a oprit, eu i-am mulțumit bărbatului din 
Apellos și, la invitaţia lui, am reluat firul eșalonării evoluţiei pe 
ramuri, de care eram deosebit de interesat. Nu am reușit de 
prima dată, dar am fost ajutat și atunci imaginile s-au „aliniat” 
aproximativ în perioada de timp pe care o investigasem până 
atunci. 


Direcţii diferite de evoluţie 


În timp, prin dezvoltarea ADN-ului, ramura ENL - 
reprezentând diferite  hibridizări ale primatelor cu ADN 
extraterestru într-o proporție semnificativă permitea încarnarea 
fiinţelor extraterestre, în timp ce ramura ENK a avut o evoluţie 
mai înceată, deoarece se făcea mai ales prin influența aurică a 
fiinţelor ENL și a navelor care s-au succedat pe diverse orbite 
în jurul Pământului. Cu alte cuvinte, faptul că fiinţele ENK 
trăiau în preajma unor ființe evoluate ENL permitea o anumită 
influenţă benefică din partea acestora și, în timp, chiar la nivel 
de ADN. Totuși, informaţia genetică a corpului fizic ENK nu era 
suficient de evoluată pentru a permite încarnarea unei 
conștiințe mai rafinate, așa cum era cea a sufletelor ființelor 
extraterestre care susțineau ramura ENL. 

Ramura L (ENL) dezvoltase însă capacitatea de a primi 
astfel de suflete. Aceasta mi s-a arătat sub forma unor raze de 
lumină intense și rapide, ce coborau de pe nava mare sferică, 
intrând în corpul fiinţelor feminine ENL. Înțelegerea acelui fapt 
era intuitiv telepatică, iar jocul frecvenţelor specifice îmi indica, 
după aprecierea mea, perioade scurte de timp în care evoluţia 
fiinţelor ENL a ajuns la un nivel înalt. 

Oarecum mirat și mai mult pentru a fi foarte sigur, l-am 
întrebat pe bărbatul din Apellos, care mă urmărea cu atenţie, 
de ce ramura K nu beneficia de asemenea de spiritele unor 
fiinţe extraterestre evoluate. El mi-a răspuns imediat: 


— Pentru că trupurile lor, datorită structurii specifice a 
ADN-ului, erau caracterizate de o energie mai grosieră și atunci 
acele spirite extraterestre nu se puteau încarna în ele. Tu nu 
poţi să introduci un butoi printr-o ţeavă de bucătărie, oricât de 
mult te-ai strădui. Fiece obiect sau ființă din Univers se 
potrivește doar cu unele obiecte sau ființe, care se aseamănă, 
dar nu cu toate. Legea asta a lucrat și în acel caz. 

— lar diferenţele au apărut din această cauză? am insistat 
eu. 

— Evident. Practic, ramura K a avut o evoluţie mai lentă, în 
timp ce ramura L. a evoluat rapid, datorită nivelului înalt de 
vibraţie a conștiinței spiritelor ce se încarnau în trupurile lor. 
Dacă evoluţia ramurii ENL a avut loc în câteva zeci de mii de 
ani, evoluţia ramurii ENK a avut nevoie de sute de mii de ani. 

— Bine, și atunci care este locul lui Homo Sapiens? Cum s-a 
ajuns la el? Nu pare să provină din ramura EN.L.... 

— Lanţul modificărilor genetice și al evoluţiei noilor ființe 
pe Pământ a fost complicat, așa după cum vezi, dar cu toate 
acestea există un fir director: la început, manipulând genetic 
aproximativ 20% din ADN-ul primatelor cu 80% din ADN-ul 
siriusian, au fost create mai multe generaţii succesive de ființe 
ce au devenit foarte evoluate. Dintre ele a rezultat cel pe care 
voi îl numiţi „Adam”, cea mai „finisată” variantă a ADN-ului 
posibil pe Pământ, o ființă cu adevărat excepţională, de la care 
practic s-au dezvoltat subramurile de ENL viitoare. Pornind de 
la el, într-un timp îndelungat, prin manipulări genetice s-a mărit 
procentul noilor fiinţe, deoarece siriusienii doreau totuși ca 
această planetă să aibă pe suprafaţa ei o fiinţă cu afinități 
majoritar locale, nu doar extraterestre. Fi doreau să obţină 
astfel o fiinţă care să aibă structura de bază a primatelor mari 
de pe Pământ, dar într-o formă mult evoluată. Pe de altă parte, 
fiinţele ENK - care dintr-un anumit punct de vedere erau o 
versiune mai adaptată vieţii pe această planetă, fiind mai 
apropiată de primate - au evoluat mult mai lent. Ele erau mai 
mici ca înălțime decât ființele ENL, dar aveau mușchii mai 
puternici și o structură mai vitală. Civilizaţia pe care o 
denumim acum Homo Sapiens este o încrengătură între 
majoritatea ramurii ENK și părţi rămase din ramura ENL, sau 
hibridizări între ele. În prezent, cea mai mare parte din 
civilizaţia umană este de tip ENK. Aceasta se datorează faptului 


că ființele ENL s-au retras din planul fizic. Vei putea vedea asta 
mai târziu și vei înţelege de ce a fost așa. Totuși, în ultimii ani 
structura tipologiei ENL a început să crească simţitor, datorită 
unui eveniment galactic care începe să se resimtă din ce în ce 
mai puternic pe Pământ. 

Auzind această informaţie, am devenit mai atent, însă până 
să rostesc întrebarea bărbatul din Apellos mi-a citit intenţia și 
mi-a spus: 

— Mentia îţi va explica asta mai târziu. 

Am reflectat câteva momente la această veste. Am înţeles 
că, cel puţin atunci, nu puteam să aflu mai multe, astfel încât 
mi-am propus să accentuez cunoașterea în ceea ce privește 
diferenţele subtile dintre fiinţele ENK și cele ENL. 


Detalii de nuanţă despre evoluţia 
ramurilor ENL și ENK 


Eram preocupat mai ales de nivelul foarte înalt de evoluţie 
pe care l-au avut ființele ENL în acea perioadă, despre care nici 
măcar praful amintirii nu a mai rămas. Am vrut să am o privire 
globală a transformării lor evolutive și mi-am focalizat atenţia 
pentru a vedea pe ecran o asemenea sinteză. Descoperisem că 
aceasta era o metodă foarte bună pentru a mă descurca în 
hăţișul nenumăratelor subtilităţi și variaţii care au existat în 
procesul devenirii umane, în ultimii 400.000 de ani. 

Totul era un proiect de inginerie genetică extrem de 
avansată, practic un proiect de formare a unei alte rase. La 
început sufletele extraterestre evoluate puteau să se încarneze 
în unele dintre corpurile fiinţelor ENL, care erau suficient de 
pregătite pentru aceasta. Era un impuls dat evoluţiei noii rase, 
pentru ca ea să ajungă la un stadiu ideal de dezvoltare, de la 
care procesul încarnărilor era stabilizat pentru fiinţele foarte 
evoluate. Corpurile fiinţelor ENL (ramura L) erau deja evoluate 
și nu mai aveau practic nici o caracteristică din cele specifice 
primatelor, chiar dacă ele s-au născut din acestea. 

Așa după cum am spus, ființele ENL erau înalte, foarte 
echilibrate și armonioase corporal; părul lor era lung, mătăsos, 
adeseori de culoare alb-argintie, iar ochii erau mari și 
migdalaţi. În câteva zeci de mii de ani, corpurile lor au devenit 


receptacule foarte bune pentru ființele extraterestre evoluate și 
chiar foarte evoluate ce voiau să se încarneze în acea perioadă 
pe Pământ, pentru a ajuta la procesul creării noii rase de fiinţe 
umane. Pe de altă parte, fiinţele ENK (ramura K) nu evoluaseră 
așa mult, dar, în schimb se puteau reproduce fără nicio 
problemă. Aceasta explică, într-un fel, de ce unele dintre 
fiinţele de pe Pământ beneficiau de o tehnologie extraordinară 
și erau foarte evoluate, călătorind interplanetar și interstelar, 
iar în alte zone ale planetei alte ființe umane încă ciopleau 
piatra și vânau, fiind îmbrăcate în piei de animale. Abia după 
perioada Atlantidei și după căderea ei, umanitatea a devenit 
cumva „mai uniformă”, iar ramura ENK s-a ridicat mai mult. Voi 
vorbi însă despre aceasta atunci când voi prezenta unele 
elemente legate de existenţa Atlantidei și decăderea ei. 


„Moștenirea” lui lenekau 


Un fapt interesant care mi-a atras atenţia a fost acela că, 
după proiectarea conștiinței lui Tenekau în acea ființă donată 
despre care am vorbit, care și ea a fost o versiune evoluată ce a 
precedat cu câteva mii de ani apariţia lui Adam, nu am mai 
văzut corpul fizic al lui Tenekau. În schimb, am observat că 
frecvenţa lui specifică, redată prin simbolurile arătate, se 
regăsea în multe alte ființe care au urmat până la apariţia lui 
Adam. 

Mi-am manifestat mirarea în acest sens și atunci bărbatul 
din Apellos mi-a spus că, după încheierea misiunii lui pe 
Pământ - de transformare a ADN-ului primatelor și de 
coordonare a acestui proces extrem de complex lenekau 
evoluase ca ființă în planul eteric, fără să mai fie necesar 
pentru el să aibă un corp fizic. Astfel, în ADN-ul lui Adam și al 
fiinţelor de după el, puteam să văd simbolurile T și E N, dar și 
simbolul hexagonal. 

Așadar, ceva din gena lui lenekau se transmisese mai 
departe, ceea ce însemna că el a lăsat o „moștenire genetică”, 
dar nu prin acuplare fizică, ci aurică, iar influenţa lui 
spiritualizată a determinat în primate, de-a lungul timpului, o 
anumită deschidere și evoluţie. Mai apoi, civilizaţia siriusiană 
derivată din Constelaţia Orion - din care făcea parte și lenekau 


- a depus multe eforturi pentru ca acel imbold subtil să se 
permaneniizeze. 

Mi s-a arătat că, după ce lenekau a iniţiat „epopeea fiinţei 
umane” și după ce ela trecut la un nivel existenţial superior în 
planul eteric, trei alte fiinţe extraterestre au fost desemnate 
succesiv de înţelepţii siriusieni originari din sistemul Sirius A, 
să continue proiectul transformării accelerate a fiinţei umane 
pe Pământ. Din imaginile pe care le-am văzut, aceste ființe au 
acoperit o perioadă de aproximativ 12.000 - 13.000 de ani după 
Tenekau, căci structura lor le permitea să aibă o viaţă extrem 
de lungă. După aceea, ADN-ul specific ENL s-a dovedit a fi 
suficient de puternic pentru a se ramifica și combina fără 
pericolul de a-și pierde informaţia de bază iniţială. 

Primul care a preluat sarcina continuării proiectului a fost 
Karaan, un bărbat siriusian ce provenea, ca și lenekau, din 
constelația Centurii lui Orion. Din câte mi-am dat seama, el 
făcea parte din eșalonul înalt de conducere militară al 
civilizaţiei sale și avea legături strânse cu două dintre 
civilizațiile pleiadiene, cu care a colaborat intens în acele 
timpuri pe Pământ. 

După el, înţelepţii civilizaţiei siriusiene originară din 
sistemul Sirius A au decis ca proiectul să fie condus chiar de un 
reprezentant al acestei civilizaţii, care a fost Nasamar. Acesta 
era un bărbat foarte blând, înțelept, specializat în cercetarea 
științifică, dar nu făcea parte din eșalonul militar. Pentru el am 
simţit o vie simpatie și atracţie spontană, datorită modului 
exemplar în care a știut să îmbine continuarea studiilor și 
aplicării ingineriei genetice în cazul ADN-ului uman, cu 
aspectele de organizare și proiectare pe termen lung a 
activităţilor. 

Din nefericire, Nasamar a condus proiectul un timp destul 
de scurt, deoarece o situaţie tensionată într-un anumit sector al 
galaxiei, destul de apropiat de Pământ - care a implicat, se 
pare, un mare conflict armat - a necesitat înlocuirea lui cu un 
alt conducător, al cărui nume a fost Jama-al. Așa după cum am 
văzut în imaginile prezentate, acesta avea un grad foarte înalt 
în ierarhia militară, fiind recunoscut și respectat pentru 
talentele sale de strateg și pentru cunoștințele sale diplomatice. 
Era un bărbat dur, ce provenea dintr-o civilizaţie derivată din 


cea a siriusienilor, dar nu am putut să-mi dau seama care a fost 
sistemul lui stelar de origine și nici din ce constelație a venit. 

Jama-al s-a dovedit totodată o ființă foarte practică, 
deoarece din imagini mi-am dat seama că el își îndeplinea 
corect misiunea ce i-a fost încredințată pe nava din apropierea 
Pământului, de a conduce mai departe proiectul de 
transformare a ADN-ului uman, dar în paralel folosea anumite 
resurse ale planetei pentru a construi un număr mare de nave 
de război de mărime mică și medie. 

Imaginile mi-au arătat modul în care el a creat mici centre 
urbane în toată zona de nord și de est a Africii; acestea erau 
precum niște mici orașe în formă de semicerc, în care se 
efectuau operaţii de prelevare a ADN-ului uman de la fiinţele 
aparținând ramurilor ENL, precum și de inginerie genetică 
asupra acelor eșantioane. 

Un aspect interesant pe care l-am remarcat a fost că cei 
trei conducători ai proiectului, care au urmat după Tenekau, nu 
știau de ce Consiliul Siriusian al înțelepţilor dorea ca evoluţia 
omului pe Pământ să fie grăbită. Totuși, deoarece se cunoștea 
faptul că siriusienii nu greșeau și că ei se aflau permanent în 
legătură cu entităţile celeste guvernatoare ale galaxiei noastre, 
cei trei mari conducători au acceptat misiunea de a duce mai 
departe opera începută de Tenekau, realizând că este un plan 
foarte important la nivel cosmic. Ei au acceptat misiunea ce le-a 
fost dată în primul rând ca pe o misiune spirituală. 

Așa după cum am spus, Jama-al nu s-a ocupat doar de 
continuarea proiectului de devenire a fiinţei umane, ci și de 
punerea la punct a unei foarte eficiente industrii de construcţie 
a navelor de luptă. A extras din solul planetei noastre multe 
tipuri de minereuri, punând accentul pe aur și titan, dar mai 
ales pe cristalele de cuarţ, care erau mai apoi prelucrate și 
integrate în construcţia acelor nave. 

Jama-al era și comandantul navei cosmice care se afla 
atunci pe o orbita din apropierea Pământului. El era și un 
conducător militar de cel mai înalt ordin, ceva ce în zilele 
noastre ar putea fi asociat cu un amiral sau cu mareșalul unei 
armate. Din sinteza oferită în imagini, am văzut la un moment 
dat reprezentată o schemă simplă ce înfățișa Soarele nostru, 
steaua Sirius A și direcţia spre care plecau navele construite. 
Aceasta era orientată cam la 30* spre dreapta faţă de linia ce 


unea cele două stele, după care treceau probabil printr-un sas 
spaţio-temporal, deoarece direcţia lor se înclina brusc cu 
aproximativ 16* spre Sirius A, iar apoi din nou la 90* către ţinta 
finală. În funcţie de distanţele astronomice folosite ca etalon în 
acele reprezentări, am apreciat zona conflictului ca fiind la 
aproximativ 6.000 de ani-lumină distantă fată de Pământ. 


Complexitatea ADN-ului uman 


„Jocul” genelor și al încrucișării lor, al combinării diferitelor 
tipuri de ADN și al manipulărilor genetice în limitele permise de 
Legile Naturii a fost un proces relativ îndelungat și foarte 
complex. Așa după cum am putut să văd, stabilizarea unei 
modificări la nivelul ADN-ului s-a făcut în timp îndelungat, prin 
repetare. Pe Pământ, unele dintre gene nu au mai fost 
sustenabile, fiind respinse, și atunci ele au fost „repartizate” pe 
alte planete care puteau să le susţină. Alte gene și-au continuat 
dezvoltarea în mod natural, iar altele s-au combinat în felurite 
moduri. 

De-a lungul a peste 300.000 de ani, procesul activ și atent 
al evoluţiei genelor noii ființe umane a făcut ca ADN-ul ei să 
devină foarte complex. Din cele ce mi-au fost prezentate am 
înțeles că, cu cât un ADN este mai simplu structural și mai 
„uniform”, cu atât el este supus mai repede degenerării, pentru 
că îi lipsește energia vitală necesară combinațiilor complexe. 

Totuși, evoluţia care a condus la actuala complexitate a 
ADN-ului ființei umane nu a fost un proces liniar, ci mai curând 
unul discontinuu. Diferenţele genetice de la o zonă la alta a 
Pământului erau foarte mari. Am văzut, de pildă, zone din 
Africa de astăzi în care trăiau oameni primitivi, cioplind vârfuri 
de sulițe, dar și populaţii cu o tehnologie uluitoare, cu nave în 
levitaţie și cu clădiri de un rafinament deosebit, care trăiau pe o 
porţiune mare de uscat din Oceanul Pacific, în emisfera sudică. 
Existau însă și zone de „tranziţie”, în care oamenii ajunseseră la 
o anumită bunăstare și dezvoltare a nivelului de trai. 

Cu toate acestea, în baza unui tratat de neintervenţie ce a 
fost stabilit în urmă cu mai bine de 300.000 de ani, aceste zone 
diferite de pe Pământ nu susțineau schimburi comerciale sau de 
altă natură, deoarece ele constituiau câmpurile de 


„experiment” pentru fiecare civilizaţie extraterestră în parte, 
care s-au arătat interesate de proiectul noii rase umane. Se 
pare că deciziile de independenţă teritorială și acţiune 
unilaterală în respectivele teritorii erau foarte strict respectate, 
căci nimeni nu avea voie să intervină în „grădina” celuilalt. 
Această lipsă de legătură între populaţiile din zone diferite de 
pe Pământ a fost dusă chiar până la un fel de izolare a lor, 
datorită necesităţii ca ele să se dezvolte și să evolueze 
„specializat”, pe direcţia influenţei genetice experimentată de 
către respectiva civilizație extraterestră, căreia îi fusese 
repartizat acel teritoriu sau zonă a planetei. 

Așa după cum am spus, nu trebuie să se înţeleagă însă de 
aici că denumirea de „experiment” avea vreo legătură cu 
sclavia sau asuprirea populaţiei. Nu am văzut nimic de acest 
gen. Termenii de „experiment”, „laborator” sau „pepinieră” îi 
folosesc aici pentru a desemna o realitate care a fost și pe care 
am văzut-o secvențial în imagini, despre felul în care a apărut și 
a evoluat rasa umană. 

Este adevărat însă, că în decursul timpului unele dintre 
civilizațiile extraterestre au dezvoltat o natură războinică și au 
încercat într-o formă sau alta să asuprească populaţiile de pe 
Pământ sau măcar o parte dintre ele. Din cele ce am putut să 
văd, doar unele rase influențate de câtre rasa reptilienilor 
malefici au manifestat un astfel de comportament și încă patru 
civilizaţii inferioare, care erau acoliţi de-ai lor, dar chiar și acele 
manifestări s-au petrecut pe teritorii relativ înguste și cu 
populaţii reduse numeric; de pildă, în Africa și într-o zonă din 
Oceania actuală, unde pe atunci exista o suprafaţă de continent 
mai mare, nedivizată în așa multe insule. 

Chiar și în interiorul aceleiași ramuri genetice (ENL sau 
ENK) au existat de-a lungul timpului variaţii în decursul 
procesului evolutiv. Evoluţia nu a fost liniară, ci a înregistrat în 
momente diferite de timp suișuri și coborâșuri, în funcţie de 
contextul geografic și climatic, de contribuţia civilizaţiilor 
extraterestre, ori chiar de alegerile pe care le-au făcut membrii 
acestor ramuri de evoluţie a ADN-ului uman. 


Saltul evolutiv al fiinţelor ENL 


Civilizaţiile ENL s-au succedat destul de repede, rareori 
fiind câte una care depășea 15.000 de ani. Din câte am văzut, 
cele care au durat cel mai mult au fost civilizația Mu 
(aproximativ 40.000 de ani) și civilizaţia Hiperboreană 
(aproximativ 35.000 de ani), perioade în care s-a produs un 
important salt spiritual pentru ființele ENK, prin încrucișările 
care au fost făcute. Destul de mult s-a dezvoltat și civilizaţia 
Atlantidei (aproximativ 25.000 de ani), ea succedând un șir 
întreg de alte civilizaţii ale ființelor ENL, care au precedat-o. 

În cele din urmă, orice genă își „epuizează” timpul de 
manifestare activă într-un plan, căci ea are tendinţa naturală de 
a evolua, dar nu pe orizontală ca până atunci, nu prin extindere 
și variaţie, ci mai ales pe verticală, adică ea înregistrează un 
salt calitativ important, de trecere într-o dimensiune superioară 
a Creaţiei. În general vorbind, aceasta se întâmplă atunci când 
gena respectivă a ajuns la un nivel ridicat de maturitate și 
complexitate, care îi permite să asimileze frecvențele 
energetice înalte dintr-o dimensiune superioară planului fizic, 
cum ar fi, de exemplu, cea a planului eteric. 

Din punctul de vedere al omenirii, acesta a fost cazul 
fiinţelor ENL, care datorită ușurinţei cu care puteau să-și 
combine ADN-ul cu alte tipuri de ADN, s-au rafinat suficient de 
mult în decursul timpului, astfel încât să ajungă foarte aproape 
de pragul „retragerii” din planul fizic, pentru a rămâne doar în 
planul eteric. 

Nu vorbim aici despre o „extincţie” a speciei sau ADN-ului 
respectiv, deoarece resursele sale erau mari, datorită 
complexităţii și posibilităţilor sale uimitoare care au fost 
dezvoltate de-a lungul timpului. Vorbim însă despre o rafinare 
deosebită la nivel de genom, astfel încât frecvenţa generală de 
vibraţie a majorităţii fiinţelor ENL rezona mai mult cu frecvenţa 
generală de vibraţie a planului eteric, ceea ce a făcut ca aceste 
ființe umane să dispară gradat din planul fizic, alegând să 
rămână în planul subtil eteric. De fapt, fiinţele extraterestre 
foarte evoluate care s-au încarnat în corpuri fizice ENL au 
început să rămână în planul eteric și chiar mai sus de acestea, 
în timp ce majoritatea ființelor ENK au rămas în planul fizic, pe 
planeta noastră. A fost ca o „separare”, care a despărțit cele 
două planuri apropiate (planul fizic și planul eteric), însă 


dramatismul evenimentelor a atins cotele maxime după căderea 
Atlantidei. 

Firește, retragerea ramurii ENL - al cărei semn a fost dat 
de retragerea Shambalei în planul eteric acum aproximativ 
27.500 de ani - nu s-a produs brusc, ci gradat, pe o perioadă 
relativ lungă, de mii de ani. De asemenea, ea nu a însemnat 
faptul că pe Pământ au dispărut toate ființele ENL, deoarece 
mici familii de astfel de fiinţe, care nu ajunseseră totuși la 
nivelul corespunzător pentru a trece în planul eteric, au 
continuat să rămână în planul fizic, fiind practic „intermediari” 
ai transmiterii unor învățături oculte, înalte, către fiinţele ENK, 
ce formau deja majoritatea umanităţii. Dintre aceste ființe am 
observat că erau în special faraonii, marii preoţi sau înţelepţii 
în jurul cărora se constituiau mici grupuri de ființe ENK, puţin 
mai evoluate decât celelalte, formând astfel „scoli” sau chiar 
curente de renaștere spirituală. 

Mă interesa acea „zonă obscură” de transformare a fiinţei 
umane, deoarece mi s-a părut deosebit de complexă și 
interesantă pentru destinul omenirii, pe care indirect îl 
împărtășim și noi acum. Mi s-a arătat că scufundarea Atlantidei 
a însemnat punctul final al ieșirii de pe scena evoluţiei în planul 
fizic a genei ENL și a multiplelor sale derivații, deoarece se 
ajunsese la sfârșitul perioadei ei de existenţă. În aproximativ 
350.000 de ani, ramura ENL epuizase cam toate variantele sau 
subramurile care erau posibile. După scufundarea Atlantidei, ce 
mai rămăsese din ramura L (fiinţele ENL) a roit în diferite 
direcţii pe Pământ, unele grupuri devenind mai evoluate decât 
altele. Acestea au creat anumite baze, fiind în legătură cu 
fiinţele extraterestre evoluate din grupul iniţial. 

Comunicarea nu mai era însă directă, deoarece frecvenţa 
planului fizic al Pământului scăzuse foarte mult și nu mai exista 
„compatibilitate” între ea și frecvențele planului eteric. Ca 
urmare, ființele ENL care se retrăseseră deja în planul eteric nu 
mai trăiau efectiv la suprafața Pământului, ci ele „coborau” din 
când în când din planul eteric în cel fizic, pentru a menţine 
astfel legătura cu puţinele ființe ENL ce încă se mai aflau la 
nivelul planului fizic. Așa după cum am spus, orice genă are 
anumite „resurse” care, atunci când se consumă, fac acea genă 
să „îmbătrânească” sau, dimpotrivă, să fie cumva „refăcută”, 
reîmprospătată, revitalizată, dar mereu în sensul evoluţiei. 


Aceasta este valabil mai ales la nivelul planului fizic. Într-un 
anumit fel, retragerea unei gene de pe scena evoluţiei se 
petrece, analogic vorbind, cam la fel cu retragerea unei 
bancnote de pe piaţa financiară; în locul ei rămân bancnotele 
mai „tinere”, mai noi, care nu sunt așa de mult uzate. 

Sinteza foarte inteligentă ce îmi era prezentată în imaginile 
de pe ecranul holografic lămurea chiar anumite aspecte de 
nuanţă a evoluţiei fiinţei umane și a ramurilor sale, cum ar fi 
trecerile de la o etapă la alta a transformării ADN-ului, 
influenţe de naturi diferite, ori chiar treceri la o altă condiţie de 
existenţă, așa cum a fost în cazul ramurii ENL. 


Supremaţia ramurii ENK 


Problema cu resorbţia ramurii ENL de pe scena evoluţiei 
terestre a fost că tot ceea ce acele fiinţe realizaseră de-a lungul 
timpului, trebuia să fie preluat, în sinteză, de către ramura 
ENK, care la rândul ei era diversificată în mai multe direcţii 
secundare. În acest „transfer de zestre” a cunoașterii era 
inclusă de asemenea și cunoașterea spirituală, care la fiinţele 
ENL ajunsese la un înalt grad de rafinament. Tocmai de aceea, 
unele ființe ENL care au rămas, în continuare, în planul fizic, 
precum și o parte dintre fiinţele ENK mai evoluate, au fost 
susținute prin „consiliere” directă de câtre fiinţele extraterestre 
ce făceau parte din anumite civilizaţii avansate, implicate în 
procesul creării și evoluţiei fiinţei umane. Era important ca 
măcar o parte a acelei cunoașteri și experienţe inestimabile - 
cumulată de fiinţele ENL în contextul vieţuirii în cadrul multor 
civilizaţii care au apărut și apoi s-au stins - să fie salvată pentru 
generaţiile viitoare. Pentru un timp, „asistența” fiinţelor 
extraterestre s-a realizat în mod direct, în sensul că ele se aflau 
chiar fizic printre oameni, explicând, detaliind și arătând ceea 
ce era necesar să fie înțeles și memorat. Totuși, acele învățături 
nu erau date oricui, ci fie puţinelor fiinţe ENL care mai 
rămăseseră pe Pământ, fie ființelor ENK mai evoluate, în cele 
mai multe cazuri, acestea erau sau deveneau lideri, 
transmițând mai apoi maselor doar o mică parte din 
cunoașterea pe care ei o căpătau în mod direct de la fiinţele 
extraterestre cu care ţineau legătura. Motivația era evidentă: 


majoritatea fiinţelor ENK nu aveau un nivel suficient de ridicat 
de conștiință pentru a înţelege corect acele învățături. Astfel, o 
dată cu trecerea timpului s-au diferențiat câteva categorii 
sociale elitiste: marii conducători (cum ar fi faraonii, regii sau 
împărații); preoţii (care aveau un rol inițiator important, 
transmițând cunoașterea „științelor secrete” mai departe, adică 
celor care erau pregătiţi); și eremiţii, profeţii sau sfinţii (care 
erau o categorie specială, apreciată în mod deosebit chiar și de 
către ființele extraterestre avansate). De altfel, în acea 
perioadă, adică aproximativ 25.000 î.Hr, ramura ENK a avut 
prima „tresărire” cu adevărat importantă în planul evoluţiei, 
preluând astfel o anumită parte din „moștenirea” fiinţelor ENL. 

La fel s-a petrecut și în cazul cataclismului care a dus la 
scufundarea Atlantidei. O parte dintre înţelepţii atlanţi știau ce 
avea să urmeze, adică știau că marele continent va fi scufundat, 
astfel încât ei au vrut ca vestigiile, cunoștințele și mare parte 
din cultura și științele lor să rămână pentru posteritate. Aceea a 
fost în primul rând o decizie de asumare din partea lor, un act 
de voinţă pe deplin altruist, pentru beneficiul rasei umane din 
viitor. Pentru a realiza aceasta, ei au vrut să se extindă spre 
zona Americii Centrale, în special spre Mexic și Guatemala de 
azi, apoi spre Egipt, în nordul Africii; de asemenea, spre partea 
de nord a Europei, în zona Islandei și chiar mai spre estul 
continentului. „Seminţele” cunoașterii lor trebuiau să fie 
răspândite în mai multe locuri pe Pământ, pentru a fi siguri că 
zestrea nu va fi pierdută pentru totdeauna. 

Pentru o anumită perioadă de timp, în astfel de centre ale 
spiritualităţii au locuit împreună toate cele trei tipuri principale 
de fiinţe: fiinţe ENL, fiinţe ENK mai evoluate și anumite fiinţe 
extraterestre. Mai apoi însă, ele s-au separat și fiecare rasă și-a 
urmat propriul drum al evoluţiei. 

În fiecare loc de pe Pământ unde s-a început construirea 
unor astfel de centre, scoli oculte de științe ezoterice și sisteme 
de gândire înalt filozofică se punea accentul pe prezervarea 
cunoașterii străvechi a fiinţelor ENL și dezvoltarea ei în 
continuare. Simultan cu aceste iniţiative au început să fie 
construite marile „relee galactice”, care sunt piramidele, 
luându-se hotărârea ca ele să susţină totodată o anumită linie 
de dezvoltare spirituală, în plus față de rolul lor consacrat, 
acela de „comunicatori galactici”. Astfel, atunci când Atlantida 


s-a scufundat, deja existau mai multe astfel de centre spirituale 
puternice pe planetă, cu fiinţe evoluate spiritual, dar de 
asemenea exista și un număr foarte mare de fiinţe ENK mai 
puţin evoluate. 

Voi prezenta mai pe larg și în ordine cronologică unele 
dintre principalele momente ale evoluției omenirii, așa cum mi- 
au fost ele înfățișate în imaginile holografice, punctând asupra 
caracteristicilor lor principale, dar și asupra erorilor de 
interpretare care s-au transmis până în ziua de azi sau chiar a 
ocultării intenţionate a unor evenimente importante, veritabile 
„pietre de marcaj” pe parcursul istoriei umanităţii. 


Cap. 8 - SHAMBALLA 


Așa-zisul „tărâm mitic al Shambalei” este de fapt o realitate 
evidentă și destul de aproape de noi, pe care o neagă doar cei 
care nu au avut acces la adevărul despre ea, ori care nu au 
afinități de natură spirituală pentru a înţelege acest subiect 
important. Într-un anumit fel, se poate afirma că Shamballa a 
existat chiar și pe Pământ, cel puţin până la marea sa 
„resorbţie” de la suprafaţă, acum aproximativ 27.500 de ani. 
Despre acest tărâm sacru din „centrul Pământului” am 
prezentat câteva elemente în volumul precedent al seriei, unde 
am descris magnificele construcţii pe care le-am văzut de la 
departare. 


O precizare necesară 


Probabil mulţi oameni își pun întrebarea: „Bine, dar dacă 
Shamballa este o realitate, atunci unde se află ea de fapt? 
Există un loc anume pentru acest tărâm? Este el cu adevărat în 
centrul Pământului?” 

Mai întâi trebuie să înțelegem că acestea sunt întrebări 
specifice pentru ceva care există în planul fizic tridimensional, 


caracterizat de anumite legi ale spaţiului și timpului, însă ele nu 
au sens atunci când se referă la o realitate din planul eteric, 
care este caracterizată de patru dimensiuni (trei spaţiale și una 
temporală). Teoretic vorbind, pentru a avea acces din planul 
fizic la ceva din planul eteric, nu există un spaţiu anume. Acel 
ceva din planul eteric - în cazul nostru, tărâmul Shambalei - 
poate fi accesat de oriunde din planul fizic, însă pentru aceasta 
este necesară o ridicare a frecvenţei de vibraţie în conștiința 
acelei fiinţe. 

Shamballa poate fi regăsită în „centrul Pământului” pentru 
că în acea zonă spiritualitatea este susţinută mult mai mult și 
ea nu apare doar în câteva centre sau locuri izolate, ca la 
suprafaţa planetei. Totuși, ar fi o greșeală să se înțeleagă faptul 
că  Shamballa ar exista efectiv, concret, „în mijlocul 
Pământului”, pentru că atunci ar putea să apară întrebarea: 
Dacă ea se află în centrul planetei, atunci cum este posibil să se 
reflecte la suprafaţa acesteia, în lumea în care trăim noi? 

Prin urmare, lucrurile trebuiesc înțelese în mod corect: 
lumea Shambalei reprezintă o frecvenţă de manifestare a 
conștiinței și energiei care este foarte elevată și are legătură cu 
Pământul, cu existenţa vieţii aici, însă nu se poate spune că ea 
se află deasupra sau sub suprafaţa planetei, pentru că aceasta 
ar fi doar o abordare limitată a situaţiei. Manifestându-se în 
plan eteric, nu este obligatoriu ca ea să fie înăuntrul sau în 
afara a ceva din planul fizic. Oamenii care nu au o cunoaștere 
ezoterică adecvată nu pot înțelege aceste realități de natură 
subtilă și ei vor tinde să aplice legile fizicii clasice pe care le 
cunosc pentru a rezolva sau investiga realităţi din planurile 
subtile superioare. Așa ceva nu este însă posibil. Singura cale 
ce rezolvă astfel de „mistere” este ridicarea frecventei de 
vibraţie individuală, adică evoluţia spirituală a fiinţei și implicit, 
translatarea pe un nivel superior de conștiință. 

Totuși, au existat timpuri când tărâmul Shambalei era 
accesibil relativ ușor, chiar de la suprafaţa planetei. Se putea 
trece lesne din planul fizic în planul eteric, iar unele dintre cele 
mai cunoscute astfel de „treceri” se găseau în zonele montane. 
In urmă cu mai multe zeci de mii de ani, aceasta era ceva 
comun: ființele ENL aveau acces rapid în Shamballa, graţie 
nivelului lor elevat de conștiință și chiar unele dintre fiinţele 
ENK puteau să ajungă în acest tărâm, deoarece pe atunci 


existau destul de multe puncte de confluență între planul fizic și 
cel eteric la suprafaţa solului sau pe ape. 


Formarea Shambalei 


O sinteză în imagini a istoriei Shambalei pe ecranul 
holografic mi-a arătat că ea a început să se formeze precum ia 
naștere o confrerie spirituală. Așa după cum am văzut în 
imaginile de pe ecranul holografic, rudimente ale formării ei au 
apărut în perioada 100.000 î.Hr. - 120.000 I.Hr, însă fără o 
orientare clară. Era vorba de existenţa unor teritorii în care 
locuiau doar ființe ENL cu un înalt grad de realizare spirituală. 
Imi dădeam seama că în acele zone nu puteau locui decât ființe 
foarte evoluate spiritual, căci ele trăiau ușor atât în planul fizic, 
cât și în cel eteric, adică atât în planul 3D cât și în cel 4D. 
Datorită lor, acele tărâmuri eterice erau „îngemănate” cu planul 
fizic, iar fiinţele ENL puteau trece oricând dintr-un plan în altul, 
ceea ce era permis și altor tipuri de fiinţe evoluate, cum ar fi 
cele extraterestre benefice, dar nu și fiinţelor ENK. Nivelul de 
evoluţie pentru cea mai mare parte a fiinţelor ENK era primitiv 
și ele preferau venerarea „zeilor”, care în marea lor majoritate 
erau de fapt semeni de-ai lor, aparţinând ramurii dezvoltate 
ENL. 

Din câte mi-am dat seama, Shamballa s-a format printr-un 
gen de „selecţie spirituală” între fiinţele care puteau trece în 
acele zone îngemănate cu dimensiuni eterice - caracterizate de 
frecvente înalte de vibraţie - și ființele care nu aveau acces 
acolo, pentru că nu aveau nivelul de conștiință suficient de 
dezvoltat. Cu alte cuvinte, unii oameni puteau pătrunde și 
rămâne în acele „zone” eterice, iar alţii, nu. 

Mult timp în aceste zone au „coexistat” planul fizic și cel 
eteric, pentru că frecvențele generale ale celor două planuri 
erau destul de apropiate. Pe de altă parte, legătura dintre 
planul fizic și cel eteric era posibilă și datorită existenţei unor 
hibridizări multiple între ramurile ENL și ENK, pe diferite 
trepte de spiritualitate, care au dat naștere așa zișilor 
„semizei”. Acele ființe umane reușeau cu succes să facă 
trecerea dintr-un plan în altul și astfel puteau să transmită în și 
din zona planului eteric informaţii câtre fiinţele ENK. 


Frecvenţele eterice mai elevate au constituit germenii de 
formare a ceea ce mai târziu avea să devină „tărâmul 
Shambalei”. În acele zone s-a dezvoltat o latură spirituală sacră 
a Pământului, pentru că fiinţele ENL. ce locuiau acolo aveau un 
înalt grad de înţelegere a spiritualităţii în aspectele ei profunde. 
După câteva zeci de mii de ani, datorită călătoriilor subtile 
repetate s-au creat anumite legături puternice de natură subtilă 
între diversele teritorii locuite de către ființele ENL, acelea 
fiind zone eterice elevate ca frecvenţă de vibraţie. Acestea și-au 
amplificat legăturile subtile cu zonele din interiorul Pământului 
prin intermediul acelor „poduri de legătură subtil energetică” 
despre care am vorbit deja. 

Astfel s-au realizat conexiuni cu toate zonele de rafinament 
spiritual de la suprafaţa Pământului și din interiorul lui. În 
acest fel, Shamballa a luat naștere tocmai prin decizia unanimă 
a fiinţelor ENL care locuiau în astfel de tărâmuri elevate, de a- 
și păstra o identitate separată de teritoriile locuite de fiinţele 
ENK. 

Aparent, Shamballa este cunoscută acum ca fiind un mare 
oraș, dar în realitate ea reprezintă un cumul de zone din planul 
eteric, ce sunt caracterizate de o înaltă spiritualitate. Așa după 
cum am spus, iniţial ea s-a format din mai multe „zone” din 
planul fizic, în care se putea dezvolta și planul eteric. Atunci 
când condiţiile de la suprafaţa planetei - atât de natură fizică, 
cât și spirituală - s-au înrăutățit, unirea acelor zone eterice într- 
o îngemănare armonioasă a dus la „retragerea” Shambalei în 
planul eteric, care de fapt a însemnat diminuarea dramatică a 
legăturilor cu planul fizic, așa după cum voi arăta în continuare. 


Misiunea spirituală a Shambalei 


Primele intenţii ale Shambalei pentru sedimentarea unei 
misiuni spirituale planetare au apărut abia după Marele Război 
al Tarsilor, deci după 50.000 Î.Hr, mai ales că acel teribil 
conflict - pe care la fel de bine aș putea să-l denumesc 
„Războiul pentru cucerirea Shambalei” - a avut drept cauză 
principală chiar acel tărâm sacru. Desigur că pe atunci încă nu 
exista un nume pentru a-l desemna, cum ar fi „Shamballa” sau 
altă versiune; eu, cel puţin, nu l-am remarcat în sinteza 


imaginilor. Fiinţele ENL înțelepte ce trăiau pe acele teritorii și 
aveau o „dublură” în dimensiunea eterică superioară au înţeles 
că viaţa pe planeta noastră avea nevoie de susţinere, deoarece 
forțele conflictuale începeau să fie foarte puternice. Locuitorii 
Shambalei au început să acţioneze în acest sens și, chiar dacă 
luptele din planul fizic în următoarele mii de ani nu au încetat, 
totuși ele nu au mai fost la fel de intense și distructive. 

Mai apoi, din cele ce am văzut, perioada de timp cuprinsă 
între 30.000 î.Hr. Şi 26.000 î.Hr. A fost marcată de lungi și 
dureroase războaie, dar spre deosebire de teribila confruntare 
dintre civilizațiile extraterestre de pe Pământ, de acum 
aproximativ 100.000 de ani, războaiele din perioada menţionată 
au fost purtate numai între fiinţele umane, în special între 
fiinţele hibridizate care au provenit prin unirea fiinţelor ENL și 
ENK, dar și acelora provenind doar din ramura ENK. Acestea 
erau totuși sprijinite de anumite civilizaţii extraterestre, mai 
ales după „împărţirea regiunilor de influență” la Marele 
Consiliu Planetar din 27.000 î.Hr. Participarea ființelor ENL la 
acele războaie a fost destul de slabă, ele fiind din ce în ce mai 
puţine ca număr. Conflictele au fost sângeroase și au avut loc în 
special în zona Europei de astăzi, dar nu am insistat asupra 
acestui aspect, ci doar am „baleiat” prin acele timpuri. 
Atmosfera era tensionată, simțeam încleștarea, situaţia de 
război, vedeam imagini fugitive și chiar sunete specifice de 
luptă, de arme. 

Ca urmare a acelei situaţii tensionate și declinului evident 
al spiritualităţii la nivelul întregii planete - datorate înmulţirii 
agresive a populaţiei de fiinţe ENK și a diminuării gradate a 
numărului de ființe ENL - la Marele Consiliu Planetar din jurul 
anilor 27.000 î.Hr. S-a decis ca zonele în care exista Shamballa 
să fie delimitate și separate de restul zonelor și frecvenţelor de 
pe planetă, astfel încât în Shamballa să fie concentrate cele mai 
multe învățături spirituale și cunoașterea de pe Pământ. 

„Retragerea” Shambalei a avut loc în două etape. La 
început - după hotărârea luată în cadrul Marelui Consiliu 
Planetar - a fost mai mult o „delimitare” de restul populaţiei, 
care era în majoritate ENK, astfel încât accesul să fie și mai 
restricționat pe tărâmul ei. Mai apoi, în etapa finală, Shamballa 
s-a „resorbit” total în planul subtil eteric. Aceasta s-a petrecut, 
din câte mi-am dat seama, aproximativ în 25.500 î.Hr. 


Odată cu acea resorbţie în plan subtil - care a fost urmarea 
deciziei luată de Marele Consiliu Planetar - s-a format 
Shamballa ca Centru Spiritual de susţinere și evoluție a 
umanității pe Pământ. Până atunci Shamballa nu exista separat, 
ci doar putem spune că existau „zone de manifestare profund 
spirituală în planul eteric”, care se intersectau cu planul fizic al 
Pământului. Cea mai mare parte a ființelor ce populează acum 
Shamballa sunt de fapt fiinţe din fostele civilizaţii avansate, 
aparținând în marea lor majoritate ramurii ENL. Datorită 
faptului ca acele ființe erau în mod autentic orientate spiritual, 
ele au fost recunoscute ca atare de restul populațiilor de pe 
planetă și, prin urmare, Shamballa a devenit Protectorul și 
Susţinătorul spiritual al Pământului. 


Locuitorii Shambalei 


Chiar dacă reprezenta un pol de referinţă al spiritualităţii și 
al sprijinului pe care îl putea oferi omenirii, Shamballa nu mai 
era așa ușor accesată de ființele umane, nici chiar de către 
fiinţele hibridizate ENL și ENK ceea ce se corela cu diminuarea 
frecvenţei de vibraţie a conștiinței umane la nivel global. În 
general vorbind, Shamballa se revelează numai atunci când o 
zonă de pe Pământ sau o ființă devine suficient de 
spiritualizată; astfel încât să rezoneze cu frecvenţa înaltă de 
vibraţie a acestui tărâm sacru. 

Ieșirea Shambalei din planul fizic - unde ajutorul pe care îl 
dădea ar fi putut fi mult mai eficient - avea să fie urmată deo 
altă „lovitură decisivă”, prin care s-a frânt și ultimul pilon al 
spiritualităţii și nivelului tehnologic avansat de la suprafaţa 
planetei; aici mă refer la distrugerea Atlantidei. Scufundarea 
Atlantidei a însemnat totodată și „scufundarea” planetei 
noastre într-o adâncă beznă spirituală, care avea să se 
perpetueze mii de ani de atunci înainte. 

Totuși, gradat și totodată impulsionate și sprijinite de 
Shamballa, pe pământ au început să apară noi centre ale 
spiritualităţii, care s-au dezvoltat în diferite regiuni de pe glob. 
Problema era că diferenţa dintre frecvenţa planului fizic al 
planetei noastre și frecvenţa planului eteric devenise mult prea 
mare pentru a mai permite cu ușurință - așa cum era situaţia 


cu mult timp înainte - „schimburile de experienţă” dintre cele 
două planuri. Așa după cum am spus, o ființă umană din planul 
fizic poate să aibă acces în tărâmul Shambalei doar atunci când 
atinge sau măcar se apropie de nivelul frecvenţei lui de 
vibraţie. 

Cât despre locuitorii Shambalei, ei sunt practic o 
„prelungire” a genei ENL, dar printre aceste ființe există și 
unele care își continuă evoluţia pe ramura hibridizată ENL și 
ENK, precum și acele ființe ENK ce au evoluat suficient de mult 
din punct de vedere spiritual. Am văzut de asemenea că 
tărâmul Shambalei este deschis ființelor extraterestre care au 
ajuns la un grad înalt de evoluţie spirituală; de altfel, 
colaborarea cu acestea este strâns legată de destinul viitor al 
omenirii. 


Sinteza 


Ca de obicei - și pentru că doream mai ales să aprofundez 
subiectul am realizat în acest punct o sinteză pe ecranul 
holografic, care m-a ajutat să-mi sedimentez mai bine 
informaţia. Știam, de asemenea, că de multe ori era chiar 
posibil să primesc câteva detalii în plus. Imaginile de pe ecran 
s-au reconfigurat și s-au focalizat asupra deciziei de a forma un 
centru spiritual al planetei. Decizia a fost luată după anii 
50.000 I.Hr. De către fiinţele ENL hiperboreene, care au decis 
să susțină în continuare gena ENK, deoarece civilizația umană - 
fiind formată în majoritate din această categorie de fiinţe - avea 
și încă are nevoie de mare ajutor. 

In preajma anilor 30.000 î.Hr. Hiperboreenii au luat 
legătura cu alte zone-focar eterice de pe Pământ, locuite de 
fiinţe ENL și au remarcat că planul eteric începe să nu mai aibă 
„aderenţă” la planul fizic. Atunci ei au propus ca „zonele” de 
plan eteric din vecinătatea Pământului, ce erau profund 
spiritualizate, să se unească, pentru a forma un tărâm puternic, 
un Centru Spiritual de susţinere a umanităţii, format cu 
precădere din ființe ENL, în planul eteric, unirea zonelor 
eterice diferite - care se „intersectau” cu planul fizic la 
suprafaţa planetei - s-a făcut destul de ușor prin manifestarea 
unei voințe comune a acelor ființe ENL. Acest lucru a fost 


posibil deoarece tot ceea ce exista în acele „zone” din planul 
eteric, fiind „construit” pe aceleași reguli spirituale, s-a atras și 
s-a unit în conformitate cu legea afinităţii universale. A rezultat 
astfel o unitate eterică ce era comună tuturor zonelor eterice 
de pe Pământ care manifestau o înaltă spiritualitate. Astfel s-a 
constituit Centrul Spiritual al planetei, care a luat fiinţă prin 
unirea „zonelor” respective. Iniţial, noul tărâm a fost numit 
Anagon, aceasta petrecându-se cam prin 25.500 î.Hr., după 
retragerea totală în planul eteric. Ulterior, probabil prin 
influența diferitelor culturi aparţinând civilizaţiilor care au 
urmat, precum și datorită amprentei timpului, acest Centru a 
ajuns să fie cunoscut sub numele de Shamballa. Așa-zisul 
„tărâm mitic al Shambalei” este de fapt o realitate evidentă și 
destul de aproape de noi, pe care o neagă doar cei care nu au 
avut acces la adevărul despre ea, ori care nu au afinități de 
natură spirituală pentru a înţelege acest subiect important. 
Într-un anumit fel, se poate afirma că Shamballa a existat chiar 
și pe Pământ, cel puţin până la marea sa „resorbţie” de la 
suprafață, acum aproximativ 27.500 de ani. Despre acest tărâm 
sacru din „centrul Pământului” am prezentat câteva elemente 
în volumul precedent al seriei, unde am descris maghnificele 
construcții pe care le-am văzut de la depărtare. 


O precizare necesară 


Probabil mulţi oameni își pun întrebarea: „Bine, dar dacă 
Shamballa este o realitate, atunci unde se află ea de fapt? 
Există un loc anume pentru acest tărâm? Este el cu adevărat în 
centrul Pământului?” 

Mai întâi trebuie să înțelegem că acestea sunt întrebări 
specifice pentru ceva care există în planul fizic tridimensional, 
caracterizat de anumite legi ale spaţiului și timpului, însă ele nu 
au sens atunci când se referă la o realitate din planul eteric, 
care este caracterizată de patru dimensiuni (trei spaţiale și una 
temporală). Teoretic vorbind, pentru a avea acces din planul 
fizic la ceva din planul eteric, nu există un spaţiu anume. Acel 
ceva din planul eteric - în cazul nostru, tărâmul Shambalei - 
poate fi accesat de oriunde din planul fizic, însă pentru aceasta 


este necesară o ridicare a frecvenţei de vibraţie în conștiința 
acelei fiinţe. 

Shamballa poate fi regăsită în „centrul Pământului” pentru 
că în acea zonă spiritualitatea este susţinută mult mai mult și 
ea nu apare doar în câteva centre sau locuri izolate, ca la 
suprafaţa planetei. Totuși, ar fi o greșeală să se înțeleagă faptul 
că  Shamballa ar exista efectiv, concret, „în mijlocul 
Pământului”, pentru că atunci ar putea să apară întrebarea: 
Dacă ea se află în centrul planetei, atunci cum este posibil să se 
reflecte la suprafaţa acesteia, în lumea în care trăim noi? 

Prin urmare, lucrurile trebuiesc înțelese în mod corect: 
lumea Shambalei reprezintă o frecvenţă de manifestare a 
conștiinței și energiei care este foarte elevată și are legătură cu 
Pământul, cu existenţa vieţii aici, însă nu se poate spune că ea 
se află deasupra sau sub suprafaţa planetei, pentru că aceasta 
ar fi doar o abordare limitată a situaţiei. Manifestându-se în 
plan eteric, nu este obligatoriu ca ea să fie înăuntrul sau în 
afara a ceva din planul fizic. Oamenii care nu au o cunoaștere 
ezoterică adecvată nu pot înțelege aceste realități de natură 
subtilă și ei vor tinde să aplice legile fizicii clasice pe care le 
cunosc pentru a rezolva sau investiga realităţi din planurile 
subtile superioare. Așa ceva nu este însă posibil. Singura cale 
ce rezolvă astfel de „mistere” este ridicarea frecventei de 
vibraţie individuală, adică evoluţia spirituală a fiinţei și implicit, 
translatarea pe un nivel superior de conștiință. 

Totuși, au existat timpuri când tărâmul Shambalei era 
accesibil relativ ușor, chiar de la suprafaţa planetei. Se putea 
trece lesne din planul fizic în planul eteric, iar unele dintre cele 
mai cunoscute astfel de „ireceri” se găseau în zonele montane. 
In urmă cu mai multe zeci de mii de ani, aceasta era ceva 
comun: ființele ENL aveau acces rapid în Shamballa, graţie 
nivelului lor elevat de conștiință și chiar unele dintre fiinţele 
ENK puteau să ajungă în acest tărâm, deoarece pe atunci 
existau destul de multe puncte de confluență între planul fizic și 
cel eteric la suprafaţa solului sau pe ape. 


Formarea Shambalei 


O sinteză în imagini a istoriei Shambalei pe ecranul 
holografic mi-a arătat că ea a început să se formeze precum ia 
naștere o confrerie spirituală. Așa după cum am văzut în 
imaginile de pe ecranul holografic, rudimente ale formării ei au 
apărut în perioada 100.000 î.Hr. - 120.000 Î.Hr, însă fără o 
orientare clară. Era vorba de existenţa unor teritorii în care 
locuiau doar fiinţe ENL cu un înalt grad de realizare spirituală. 
Îmi dădeam seama că în acele zone nu puteau locui decât fiinţe 
foarte evoluate spiritual, căci ele trăiau ușor atât în planul fizic, 
cât și în cel eteric, adică atât în planul 3D cât și în cel 4D. 
Datorită lor, acele tărâmuri eterice erau „îngemănate” cu planul 
fizic, iar fiinţele ENL puteau trece oricând dintr-un plan în altul, 
ceea ce era permis și altor tipuri de fiinţe evoluate, cum ar fi 
cele extraterestre benefice, dar nu și fiinţelor ENK. Nivelul de 
evoluţie pentru cea mai mare parte a fiinţelor ENK era primitiv 
și ele preferau venerarea „zeilor”, care în marea lor majoritate 
erau de fapt semeni de-ai lor, aparţinând ramurii dezvoltate 
ENL. 

Din câte mi-am dat seama, Shamballa s-a format printr-un 
gen de „selecţie spirituală” între ființele care puteau trece în 
acele zone îngemănate cu dimensiuni eterice - caracterizate de 
frecvente înalte de vibraţie - și ființele care nu aveau acces 
acolo, pentru că nu aveau nivelul de conștiință suficient de 
dezvoltat. Cu alte cuvinte, unii oameni puteau pătrunde și 
rămâne în acele „zone” eterice, iar alţii, nu. 

Mult timp în aceste zone au „coexistat” planul fizic și cel 
eteric, pentru că frecvențele generale ale celor două planuri 
erau destul de apropiate. Pe de altă parte, legătura dintre 
planul fizic și cel eteric era posibilă și datorită existenţei unor 
hibridizări multiple între ramurile ENL și ENK, pe diferite 
trepte de spiritualitate, care au dat naștere așa zișilor 
„semizei”. Acele fiinţe umane reușeau cu succes să facă 
trecerea dintr-un plan în altul și astfel puteau să transmită în și 
din zona planului eteric informaţii către ființele ENK. 

Frecvenţele eterice mai elevate au constituit germenii de 
formare a ceea ce mai târziu avea să devină „tărâmul 
Shambalei”. In acele zone s-a dezvoltat o latură spirituală sacră 
a Pământului, pentru că fiinţele ENL. ce locuiau acolo aveau un 
înalt grad de înţelegere a spiritualităţii în aspectele ei profunde. 
După câteva zeci de mii de ani, datorită călătoriilor subtile 


repetate s-au creat anumite legături puternice de natură subtilă 
între diversele teritorii locuite de către ființele ENL, acelea 
fiind zone eterice elevate ca frecvenţă de vibraţie. Acestea și-au 
amplificat legăturile subtile cu zonele din interiorul Pământului 
prin intermediul acelor „poduri de legătură subtil energetică” 
despre care am vorbit deja. 

Astfel s-au realizat conexiuni cu toate zonele de rafinament 
spiritual de la suprafaţa Pământului și din interiorul lui. În 
acest fel, Shamballa a luat naștere tocmai prin decizia unanimă 
a fiinţelor ENL care locuiau în astfel de tărâmuri elevate, de a- 
și păstra o identitate separată de teritoriile locuite de fiinţele 
ENK. 

Aparent, Shamballa este cunoscută acum ca fiind un mare 
oraș, dar în realitate ea reprezintă un cumul de zone din planul 
eteric, ce sunt caracterizate de o înaltă spiritualitate. Așa după 
cum am spus, iniţial ea s-a format din mai multe „zone” din 
planul fizic, în care se putea dezvolta și planul eteric. Atunci 
când condiţiile de la suprafaţa planetei - atât de natură fizică, 
cât și spirituală - s-au înrăutățit, unirea acelor zone eterice într- 
o îngemănare armonioasă a dus la „retragerea” Shambalei în 
planul eteric, care de fapt a însemnat diminuarea dramatică a 
legăturilor cu planul fizic, așa după cum voi arăta în continuare. 


Misiunea spirituală a Shambalei 


Primele intenţii ale Shambalei pentru sedimentarea unei 
misiuni spirituale planetare au apărut abia după Marele Război 
al Tarsilor, deci după 50.000 Î.Hr, mai ales că acel teribil 
conflict - pe care la fel de bine aș putea să-l denumesc 
„Războiul pentru cucerirea Shambalei” - a avut drept cauză 
principală chiar acel tărâm sacru. Desigur că pe atunci încă nu 
exista un nume pentru a-l desemna, cum ar fi „Shamballa” sau 
altă versiune; eu, cel puţin, nu l-am remarcat în sinteza 
imaginilor. Fiinţele ENL înțelepte ce trăiau pe acele teritorii și 
aveau o „dublură” în dimensiunea eterică superioară au înţeles 
că viaţa pe planeta noastră avea nevoie de susţinere, deoarece 
forțele conflictuale începeau să fie foarte puternice. Locuitorii 
Shambalei au început să acţioneze în acest sens și, chiar dacă 


luptele din planul fizic în următoarele mii de ani nu au încetat, 
totuși ele nu au mai fost la fel de intense și distructive. 

Mai apoi, din cele ce am văzut, perioada de timp cuprinsă 
între 30.000 î.Hr. Şi 26.000 î.Hr. A fost marcată de lungi și 
dureroase războaie, dar spre deosebire de teribila confruntare 
dintre civilizațiile extraterestre de pe Pământ, de acum 
aproximativ 100.000 de ani, războaiele din perioada menţionată 
au fost purtate numai între fiinţele umane, în special între 
fiinţele hibridizate care au provenit prin unirea fiinţelor ENL și 
ENK, dar și acelora provenind doar din ramura ENK. Acestea 
erau totuși sprijinite de anumite civilizaţii extraterestre, mai 
ales după „împărţirea regiunilor de influență” la Marele 
Consiliu Planetar din 27.000 î.Hr. Participarea ființelor ENL la 
acele războaie a fost destul de slabă, ele fiind din ce în ce mai 
puţine ca număr. Conflictele au fost sângeroase și au avut loc în 
special în zona Europei de astăzi, dar nu am insistat asupra 
acestui aspect, ci doar am „baleiat” prin acele timpuri. 
Atmosfera era tensionată, simțeam încleștarea, situaţia de 
război, vedeam imagini fugitive și chiar sunete specifice de 
luptă, de arme. 

Ca urmare a acelei situaţii tensionate și declinului evident 
al spiritualităţii la nivelul întregii planete - datorate înmulţirii 
agresive a populaţiei de fiinţe ENK și a diminuării gradate a 
numărului de ființe ENL - la Marele Consiliu Planetar din jurul 
anilor 27.000 î.Hr. S-a decis ca zonele în care exista Shamballa 
să fie delimitate și separate de restul zonelor și frecvenţelor de 
pe planetă, astfel încât în Shamballa să fie concentrate cele mai 
multe învățături spirituale și cunoașterea de pe Pământ. 

„Retragerea” Shambalei a avut loc în două etape. La 
început - după hotărârea luată în cadrul Marelui Consiliu 
Planetar - a fost mai mult o „delimitare” de restul populaţiei, 
care era în majoritate ENK, astfel încât accesul să fie și mai 
restricționat pe tărâmul ei. Mai apoi, în etapa finală, Shamballa 
s-a „resorbit” total în planul subtil eteric. Aceasta s-a petrecut, 
din câte mi-am dat seama, aproximativ în 25.500 î.Hr. 

Odată cu acea resorbţie în plan subtil - care a fost urmarea 
deciziei luată de Marele Consiliu Planetar - s-a format 
Shamballa ca Centru Spiritual de susţinere și evoluție a 
umanității pe Pământ. Până atunci Shamballa nu exista separat, 
ci doar putem spune că existau „zone de manifestare profund 


spirituală în planul eteric”, care se intersectau cu planul fizic al 
Pământului. Cea mai mare parte a ființelor ce populează acum 
Shamballa sunt de fapt fiinţe din fostele civilizaţii avansate, 
aparținând în marea lor majoritate ramurii ENL. Datorită 
faptului ca acele ființe erau în mod autentic orientate spiritual, 
ele au fost recunoscute ca atare de restul populațiilor de pe 
planetă și, prin urmare, Shamballa a devenit Protectorul și 
Susţinătorul spiritual al Pământului. 


Locuitorii Shambalei 


Chiar dacă reprezenta un pol de referinţă al spiritualităţii și 
al sprijinului pe care îl putea oferi omenirii, Shamballa nu mai 
era așa ușor accesată de ființele umane, nici chiar de către 
fiinţele hibridizate ENL și ENK ceea ce se corela cu diminuarea 
frecvenţei de vibraţie a conștiinței umane la nivel global. În 
general vorbind, Shamballa se revelează numai atunci când o 
zonă de pe Pământ sau o ființă devine suficient de 
spiritualizată; astfel încât să rezoneze cu frecvenţa înaltă de 
vibraţie a acestui tărâm sacru. 

Ieșirea Shambalei din planul fizic - unde ajutorul pe care îl 
dădea ar fi putut fi mult mai eficient - avea să fie urmată deo 
altă „lovitură decisivă”, prin care s-a frânt și ultimul pilon al 
spiritualităţii și nivelului tehnologic avansat de la suprafaţa 
planetei; aici mă refer la distrugerea Atlantidei. Scufundarea 
Atlantidei a însemnat totodată și „scufundarea” planetei 
noastre într-o adâncă beznă spirituală, care avea să se 
perpetueze mii de ani de atunci înainte. 

Totuși, gradat și totodată impulsionate și sprijinite de 
Shamballa, pe pământ au început să apară noi centre ale 
spiritualităţii, care s-au dezvoltat în diferite regiuni de pe glob. 
Problema era că diferenţa dintre frecvenţa planului fizic al 
planetei noastre și frecvenţa planului eteric devenise mult prea 
mare pentru a mai permite cu ușurință - așa cum era situaţia 
cu mult timp înainte - „schimburile de experienţă” dintre cele 
două planuri. Așa după cum am spus, o ființă umană din planul 
fizic poate să aibă acces în tărâmul Shambalei doar atunci când 
atinge sau măcar se apropie de nivelul frecvenţei lui de 
vibraţie. 


Cât despre locuitorii Shambalei, ei sunt practic o 
„prelungire” a genei ENL, dar printre aceste ființe există și 
unele care își continuă evoluţia pe ramura hibridizată ENL și 
ENK, precum și acele ființe ENK ce au evoluat suficient de mult 
din punct de vedere spiritual. Am văzut de asemenea că 
tărâmul Shambalei este deschis ființelor extraterestre care au 
ajuns la un grad înalt de evoluţie spirituală; de altfel, 
colaborarea cu acestea este strâns legată de destinul viitor al 
omenirii. 


Sinteza 


Ca de obicei - și pentru că doream mai ales să aprofundez 
subiectul am realizat în acest punct o sinteză pe ecranul 
holografic, care m-a ajutat să-mi sedimentez mai bine 
informaţia. Ştiam, de asemenea, că de multe ori era chiar 
posibil să primesc câteva detalii în plus. Imaginile de pe ecran 
s-au reconfigurat și s-au focalizat asupra deciziei de a forma un 
centru spiritual al planetei. Decizia a fost luată după anii 
50.000 I.Hr. De către fiinţele ENL hiperboreene, care au decis 
să susţină în continuare gena ENK, deoarece civilizația umană - 
fiind formată în majoritate din această categorie de fiinţe - avea 
și încă are nevoie de mare ajutor. 

În preajma anilor 30.000 î.Hr. Hiperboreenii au luat 
legătura cu alte zone-focar eterice de pe Pământ, locuite de 
fiinţe ENL și au remarcat că planul eteric începe să nu mai aibă 
„aderenţă” la planul fizic. Atunci ei au propus ca „zonele” de 
plan eteric din vecinătatea Pământului, ce erau profund 
spiritualizate, să se unească, pentru a forma un tărâm puternic, 
un Centru Spiritual de susţinere a umanităţii, format cu 
precădere din ființe ENL, în planul eteric, unirea zonelor 
eterice diferite - care se „intersectau” cu planul fizic la 
suprafaţa planetei - s-a făcut destul de ușor prin manifestarea 
unei voințe comune a acelor ființe ENL. Acest lucru a fost 
posibil deoarece tot ceea ce exista în acele „zone” din planul 
eteric, fiind „construit” pe aceleași reguli spirituale, s-a atras și 
s-a unit în conformitate cu legea afinităţii universale. A rezultat 
astfel o unitate eterică ce era comună tuturor zonelor eterice 
de pe Pământ care manifestau o înaltă spiritualitate. Astfel s-a 


constituit Centrul Spiritual al planetei, care a luat fiinţă prin 
unirea „zonelor” respective. Iniţial, noul tărâm a fost numit 
Anagon, aceasta petrecându-se cam prin 25.500 î.Hr, după 
retragerea totală în planul eteric. Ulterior, probabil prin 
influența diferitelor culturi aparţinând civilizaţiilor care au 
urmat, precum și datorită amprentei timpului, acest Centru a 
ajuns să fie cunoscut sub numele de Shamballa. Așa-zisul 
„tărâm mitic al Shambalei” este de fapt o realitate evidentă și 
destul de aproape de noi, pe care o neagă doar cei care nu au 
avut acces la adevărul despre ea, ori care nu au afinități de 
natură spirituală pentru a înţelege acest subiect important. 
Intr-un anumit fel, se poate afirma că Shamballa a existat chiar 
și pe Pământ, cel puţin până la marea sa „resorbţie” de la 
suprafață, acum aproximativ 27.500 de ani. Despre acest tărâm 
sacru din „centrul Pământului” am prezentat câteva elemente 
în volumul precedent al seriei, unde am descris maghnificele 
construcţii pe care le-am văzut de la depărtare. 


O precizare necesară 


Probabil mulţi oameni își pun întrebarea: „Bine, dar dacă 
Shamballa este o realitate, atunci unde se află ea de fapt? 
Există un loc anume pentru acest tărâm? Este el cu adevărat în 
centrul Pământului?” 

Mai întâi trebuie să înțelegem că acestea sunt întrebări 
specifice pentru ceva care există în planul fizic tridimensional, 
caracterizat de anumite legi ale spaţiului și timpului, însă ele nu 
au sens atunci când se referă la o realitate din planul eteric, 
care este caracterizată de patru dimensiuni (trei spaţiale și una 
temporală). Teoretic vorbind, pentru a avea acces din planul 
fizic la ceva din planul eteric, nu există un spaţiu anume. Acel 
ceva din planul eteric - în cazul nostru, tărâmul Shambalei - 
poate fi accesat de oriunde din planul fizic, însă pentru aceasta 
este necesară o ridicare a frecvenţei de vibraţie în conștiința 
acelei fiinţe. 

Shamballa poate fi regăsită în „centrul Pământului” pentru 
că în acea zonă spiritualitatea este susţinută mult mai mult și 
ea nu apare doar în câteva centre sau locuri izolate, ca la 
suprafaţa planetei. Totuși, ar fi o greșeală să se înțeleagă faptul 


că  Shamballa ar exista efectiv, concret, „în mijlocul 
Pământului”, pentru că atunci ar putea să apară întrebarea: 
Dacă ea se află în centrul planetei, atunci cum este posibil să se 
reflecte la suprafaţa acesteia, în lumea în care trăim noi? 

Prin urmare, lucrurile trebuiesc înțelese în mod corect: 
lumea Shambalei reprezintă o frecvenţă de manifestare a 
conștiinței și energiei care este foarte elevată și are legătură cu 
Pământul, cu existenţa vieţii aici, însă nu se poate spune că ea 
se află deasupra sau sub suprafaţa planetei, pentru că aceasta 
ar fi doar o abordare limitată a situaţiei. Manifestându-se în 
plan eteric, nu este obligatoriu ca ea să fie înăuntrul sau în 
afara a ceva din planul fizic. Oamenii care nu au o cunoaștere 
ezoterică adecvată nu pot înțelege aceste realități de natură 
subtilă și ei vor tinde să aplice legile fizicii clasice pe care le 
cunosc pentru a rezolva sau investiga realităţi din planurile 
subtile superioare. Așa ceva nu este însă posibil. Singura cale 
ce rezolvă astfel de „mistere” este ridicarea frecventei de 
vibraţie individuală, adică evoluţia spirituală a fiinţei și implicit, 
translatarea pe un nivel superior de conștiință. 

Totuși, au existat timpuri când tărâmul Shambalei era 
accesibil relativ ușor, chiar de la suprafaţa planetei. Se putea 
trece lesne din planul fizic în planul eteric, iar unele dintre cele 
mai cunoscute astfel de „treceri” se găseau în zonele montane. 
In urmă cu mai multe zeci de mii de ani, aceasta era ceva 
comun: ființele ENL aveau acces rapid în Shamballa, graţie 
nivelului lor elevat de conștiință și chiar unele dintre fiinţele 
ENK puteau să ajungă în acest tărâm, deoarece pe atunci 
existau destul de multe puncte de confluență între planul fizic și 
cel eteric la suprafaţa solului sau pe ape. 


Formarea Shambalei 


O sinteză în imagini a istoriei Shambalei pe ecranul 
holografic mi-a arătat că ea a început să se formeze precum ia 
naștere o confrerie spirituală. Așa după cum am văzut în 
imaginile de pe ecranul holografic, rudimente ale formării ei au 
apărut în perioada 100.000 î.Hr. - 120.000 Î.Hr, însă fără o 
orientare clară. Era vorba de existenţa unor teritorii în care 
locuiau doar fiinţe ENL cu un înalt grad de realizare spirituală. 


Îmi dădeam seama că în acele zone nu puteau locui decât fiinţe 
foarte evoluate spiritual, căci ele trăiau ușor atât în planul fizic, 
cât și în cel eteric, adică atât în planul 3D cât și în cel 4D. 
Datorită lor, acele tărâmuri eterice erau „îngemănate” cu planul 
fizic, iar fiinţele ENL puteau trece oricând dintr-un plan în altul, 
ceea ce era permis și altor tipuri de fiinţe evoluate, cum ar fi 
cele extraterestre benefice, dar nu și fiinţelor ENK. Nivelul de 
evoluţie pentru cea mai mare parte a fiinţelor ENK era primitiv 
și ele preferau venerarea „zeilor”, care în marea lor majoritate 
erau de fapt semeni de-ai lor, aparţinând ramurii dezvoltate 
ENL. 

Din câte mi-am dat seama, Shamballa s-a format printr-un 
gen de „selecţie spirituală” între ființele care puteau trece în 
acele zone îngemănate cu dimensiuni eterice - caracterizate de 
frecvente înalte de vibraţie - și ființele care nu aveau acces 
acolo, pentru că nu aveau nivelul de conștiință suficient de 
dezvoltat. Cu alte cuvinte, unii oameni puteau pătrunde și 
rămâne în acele „zone” eterice, iar alţii, nu. 

Mult timp în aceste zone au „coexistat” planul fizic și cel 
eteric, pentru că frecvențele generale ale celor două planuri 
erau destul de apropiate. Pe de altă parte, legătura dintre 
planul fizic și cel eteric era posibilă și datorită existenţei unor 
hibridizări multiple între ramurile ENL și ENK, pe diferite 
trepte de spiritualitate, care au dat naștere așa zișilor „semi- 
zei”. Acele fiinţe umane reușeau cu succes să facă trecerea 
dintr-un plan în altul și astfel puteau să transmită în și din zona 
planului eteric informaţii către ființele ENK. 

Frecvenţele eterice mai elevate au constituit germenii de 
formare a ceea ce mai târziu avea să devină „tărâmul 
Shambalei”. În acele zone s-a dezvoltat o latură spirituală sacră 
a Pământului, pentru că fiinţele ENL. ce locuiau acolo aveau un 
înalt grad de înţelegere a spiritualităţii în aspectele ei profunde. 
După câteva zeci de mii de ani, datorită călătoriilor subtile 
repetate s-au creat anumite legături puternice de natură subtilă 
între diversele teritorii locuite de către ființele ENL, acelea 
fiind zone eterice elevate ca frecvenţă de vibraţie. Acestea și-au 
amplificat legăturile subtile cu zonele din interiorul Pământului 
prin intermediul acelor „poduri de legătură subtil energetică” 
despre care am vorbit deja. 


Astfel s-au realizat conexiuni cu toate zonele de rafinament 
spiritual de la suprafaţa Pământului și din interiorul lui. În 
acest fel, Shamballa a luat naștere tocmai prin decizia unanimă 
a fiinţelor ENL care locuiau în astfel de tărâmuri elevate, de a- 
și păstra o identitate separată de teritoriile locuite de fiinţele 
ENK. 

Aparent, Shamballa este cunoscută acum ca fiind un mare 
oraș, dar în realitate ea reprezintă un cumul de zone din planul 
eteric, ce sunt caracterizate de o înaltă spiritualitate. Așa după 
cum am spus, iniţial ea s-a format din mai multe „zone” din 
planul fizic, în care se putea dezvolta și planul eteric. Atunci 
când condiţiile de la suprafaţa planetei - atât de natură fizică, 
cât și spirituală - s-au înrăutățit, unirea acelor zone eterice într- 
o îngemănare armonioasă a dus la „retragerea” Shambalei în 
planul eteric, care de fapt a însemnat diminuarea dramatică a 
legăturilor cu planul fizic, așa după cum voi arăta în continuare. 


Misiunea spirituală a Shambalei 


Primele intenţii ale Shambalei pentru sedimentarea unei 
misiuni spirituale planetare au apărut abia după Marele Război 
al Tarsilor, deci după 50.000 Î.Hr, mai ales că acel teribil 
conflict - pe care la fel de bine aș putea să-l denumesc 
„Războiul pentru cucerirea Shambalei” - a avut drept cauză 
principală chiar acel tărâm sacru. Desigur că pe atunci încă nu 
exista un nume pentru a-l desemna, cum ar fi „Shamballa” sau 
altă versiune; eu, cel puţin, nu l-am remarcat în sinteza 
imaginilor. Fiinţele ENL înțelepte ce trăiau pe acele teritorii și 
aveau o „dublură” în dimensiunea eterică superioară au înţeles 
că viaţa pe planeta noastră avea nevoie de susţinere, deoarece 
forțele conflictuale începeau să fie foarte puternice. Locuitorii 
Shambalei au început să acţioneze în acest sens și, chiar dacă 
luptele din planul fizic în următoarele mii de ani nu au încetat, 
totuși ele nu au mai fost la fel de intense și distructive. 

Mai apoi, din cele ce am văzut, perioada de timp cuprinsă 
între 30.000 î.Hr. Și 26.000 î.Hr. A fost marcată de lungi și 
dureroase războaie, dar spre deosebire de teribila confruntare 
dintre civilizațiile extraterestre de pe Pământ, de acum 
aproximativ 100.000 de ani, războaiele din perioada menţionată 


au fost purtate numai între fiinţele umane, în special între 
fiinţele hibridizate care au provenit prin unirea fiinţelor ENL și 
ENK, dar și acelora provenind doar din ramura ENK. Acestea 
erau totuși sprijinite de anumite civilizaţii extraterestre, mai 
ales după „împărţirea regiunilor de influență” la Marele 
Consiliu Planetar din 27.000 î.Hr. Participarea ființelor ENL la 
acele războaie a fost destul de slabă, ele fiind din ce în ce mai 
puţine ca număr. Conflictele au fost sângeroase și au avut loc în 
special în zona Europei de astăzi, dar nu am insistat asupra 
acestui aspect, ci doar am „baleiat” prin acele timpuri. 
Atmosfera era tensionată, simțeam încleștarea, situaţia de 
război, vedeam imagini fugitive și chiar sunete specifice de 
luptă, de arme. 

Ca urmare a acelei situaţii tensionate și declinului evident 
al spiritualităţii la nivelul întregii planete - datorate înmulţirii 
agresive a populaţiei de fiinţe ENK și a diminuării gradate a 
numărului de ființe ENL - la Marele Consiliu Planetar din jurul 
anilor 27.000 î.Hr. S-a decis ca zonele în care exista Shamballa 
să fie delimitate și separate de restul zonelor și frecvenţelor de 
pe planetă, astfel încât în Shamballa să fie concentrate cele mai 
multe învățături spirituale și cunoașterea de pe Pământ. 

„Retragerea” Shambalei a avut loc în două etape. La 
început - după hotărârea luată în cadrul Marelui Consiliu 
Planetar - a fost mai mult o „delimitare” de restul populaţiei, 
care era în majoritate ENK, astfel încât accesul să fie și mai 
restricționat pe tărâmul ei. Mai apoi, în etapa finală, Shamballa 
s-a „resorbit” total în planul subtil eteric. Aceasta s-a petrecut, 
din câte mi-am dat seama, aproximativ în 25.500 î.Hr. 

Odată cu acea resorbţie în plan subtil - care a fost urmarea 
deciziei luată de Marele Consiliu Planetar - s-a format 
Shamballa ca Centru Spiritual de susţinere și evolutie a 
umanității pe Pământ. Până atunci Shamballa nu exista separat, 
ci doar putem spune că existau „zone de manifestare profund 
spirituală în planul eteric”, care se intersectau cu planul fizic al 
Pământului. Cea mai mare parte a ființelor ce populează acum 
Shamballa sunt de fapt fiinţe din fostele civilizaţii avansate, 
aparținând în marea lor majoritate ramurii ENL. Datorită 
faptului ca acele ființe erau în mod autentic orientate spiritual, 
ele au fost recunoscute ca atare de restul populațiilor de pe 


planetă și, prin urmare, Shamballa a devenit Protectorul și 
Susţinătorul spiritual al Pământului. 


Locuitorii Shambalei 


Chiar dacă reprezenta un pol de referinţă al spiritualităţii și 
al sprijinului pe care îl putea oferi omenirii, Shamballa nu mai 
era așa ușor accesată de fiinţele umane, nici chiar de către 
fiinţele hibridizate ENL și ENK ceea ce se corela cu diminuarea 
frecvenţei de vibraţie a conștiinței umane la nivel global. În 
general vorbind, Shamballa se revelează numai atunci când o 
zonă de pe Pământ sau o ființă devine suficient de 
spiritualizată; astfel încât să rezoneze cu frecvenţa înaltă de 
vibraţie a acestui tărâm sacru. 

Ieșirea Shambalei din planul fizic - unde ajutorul pe care îl 
dădea ar fi putut fi mult mai eficient - avea să fie urmată deo 
altă „lovitură decisivă”, prin care s-a frânt și ultimul pilon al 
spiritualităţii și nivelului tehnologic avansat de la suprafaţa 
planetei; aici mă refer la distrugerea Atlantidei. Scufundarea 
Atlantidei a însemnat totodată și „scufundarea” planetei 
noastre într-o adâncă beznă spirituală, care avea să se 
perpetueze mii de ani de atunci înainte. 

Totuși, gradat și totodată impulsionate și sprijinite de 
Shamballa, pe pământ au început să apară noi centre ale 
spiritualităţii, care s-au dezvoltat în diferite regiuni de pe glob. 
Problema era că diferenţa dintre frecvenţa planului fizic al 
planetei noastre și frecvenţa planului eteric devenise mult prea 
mare pentru a mai permite cu ușurință - așa cum era situaţia 
cu mult timp înainte - „schimburile de experienţă” dintre cele 
două planuri. Așa după cum am spus, o ființă umană din planul 
fizic poate să aibă acces în tărâmul Shambalei doar atunci când 
atinge sau măcar se apropie de nivelul frecvenţei lui de 
vibraţie. 

Cât despre locuitorii Shambalei, ei sunt practic o 
„prelungire” a genei ENL, dar printre aceste ființe există și 
unele care își continuă evoluţia pe ramura hibridizată ENL și 
ENK, precum și acele ființe ENK ce au evoluat suficient de mult 
din punct de vedere spiritual. Am văzut de asemenea că 
tărâmul Shambalei este deschis ființelor extraterestre care au 


ajuns la un grad înalt de evoluţie spirituală; de altfel, 
colaborarea cu acestea este strâns legată de destinul viitor al 
omenirii. 


Sinteza 


Ca de obicei - și pentru că doream mai ales să aprofundez 
subiectul am realizat în acest punct o sinteză pe ecranul 
holografic, care m-a ajutat să-mi sedimentez mai bine 
informaţia. Ştiam, de asemenea, că de multe ori era chiar 
posibil să primesc câteva detalii în plus. Imaginile de pe ecran 
s-au reconfigurat și s-au focalizat asupra deciziei de a forma un 
centru spiritual al planetei. Decizia a fost luată după anii 
50.000 I.Hr. De către fiinţele ENL hiperboreene, care au decis 
să susțină în continuare gena ENK, deoarece civilizația umană - 
fiind formată în majoritate din această categorie de fiinţe - avea 
și încă are nevoie de mare ajutor. 

În preajma anilor 30.000 î.Hr. Hiperboreenii au luat 
legătura cu alte zone-focar eterice de pe Pământ, locuite de 
fiinţe ENL și au remarcat că planul eteric începe să nu mai aibă 
„aderenţă” la planul fizic. Atunci ei au propus ca „zonele” de 
plan eteric din vecinătatea Pământului, ce erau profund 
spiritualizate, să se unească, pentru a forma un tărâm puternic, 
un Centru Spiritual de susţinere a umanităţii, format cu 
precădere din ființe ENL, în planul eteric, unirea zonelor 
eterice diferite - care se „intersectau” cu planul fizic la 
suprafaţa planetei - s-a făcut destul de ușor prin manifestarea 
unei voințe comune a acelor ființe ENL. Acest lucru a fost 
posibil deoarece tot ceea ce exista în acele „zone” din planul 
eteric, fiind „construit” pe aceleași reguli spirituale, s-a atras și 
s-a unit în conformitate cu legea afinităţii universale. A rezultat 
astfel o unitate eterică ce era comună tuturor zonelor eterice 
de pe Pământ care manifestau o înaltă spiritualitate. Astfel s-a 
constituit Centrul Spiritual al planetei, care a luat fiinţă prin 
unirea „zonelor” respective. Iniţial, noul tărâm a fost numit 
Anagon, aceasta petrecându-se cam prin 25.500 î.Hr, după 
retragerea totală în planul eteric. Ulterior, probabil prin 
influenţa diferitelor culturi aparţinând civilizaţiilor care au 


urmat, precum și datorită amprentei timpului, acest Centru a 
ajuns să fie cunoscut sub numele de Shamballa. 


Cap. 9 - MARELE RĂZBOI 
TARS 


Perioada de acum aproximativ 100.000 de ani a fost foarte 
„neagră” pentru omenire, deoarece a implicat un conflict 
devastator între multe dintre civilizațiile extraterestre care 
existau atunci pe Pământ. Aș spune chiar că aceea a fost cea 
mai teribilă confruntare pe care am văzut-o, în legătură cu 
Pământul, dar ea a fost în întregime de sorginte extraterestră. 
Toate părţile beligerante erau extraterestre și își disputau 
teritorii sau puterea de influenţă. A fost o perioadă foarte grea, 
o perioadă de „ruptură”, pentru că multe civilizaţii s-au 
despărțit atunci de Alianţa Galactică la care aderaseră. 


Influenţa dramatică a 
Reptilienilor malefici 


Datorită tehnologiilor foarte avansate și a naturii 
armamentului folosit, viaţa la suprafaţa planetei a avut foarte 
mult de suferit, iar în unele zone, care acum sunt sub ape, a 
fost complet eradicată. Am văzut imagini teribile cu acest 
conflict, care s-a desfășurat atât în atmosfera terestră, cât și în 
afara ei, în spaţiul cosmic. Am fost atunci frapat de faptul că 
intensitatea luptelor era așa de mare, încât o parte 
semnificativă din „cerul planetei”, așa cum se vedea de la sol, 
era aproape roșu. 

Confruntările au fost de o duritate nemaiîntâlnită. 
Exploziile uriașe lăsau reziduuri enorme pe suprafaţa 
Pământului. Am văzut și modul în care, mai apoi, au „extras” 
acele reziduuri, printr-un fel de „fărâmițare” a lor și apoi 
absorbţie în nave gigantice, ca niște containere. În mintea mea, 


în acele momente le-am numit „nave gunoier”, dar probabil 
erau nave uriașe de transport. În mod ciudat, acel teribil 
conflict nu a fost unul atomic; am văzut doar câteva detonări ce 
aminteau de exploziile nucleare, însă ele au fost de mai mică 
intensitate decât alte deflagraţii ce au avut loc tot atunci. 

Principala sursă a neînțelegerilor a avut o natură complexă. 
Ea a implicat o rasă de fiinţe malefice din galaxia noastră, cu 
trăsături reptiliene. 

În economia universului, reptilienii par să aibă un destin 
special, căci ei apar în puncte-cheie ale evoluţiei unor rase sau 
civilizaţii, chiar dacă acţiunile lor nu sunt conștiente în acest 
sens, ci îndreptate doar într-un scop egoist, de control și 
asuprire. 

Din prezentarea pe care am văzut-o, fiinţele reptiliene 
trăiesc mult și, pentru a se dezvolta, ele caută să găsească un 
„teren” propice din care să se „hrănească”, adică reptilienii 
malefici caută să cucerească planete și civilizaţii pe care să le 
exploateze și să le folosească pentru a-și împlini scopurile lor, 
dar astfel încât să nu fie nevoiţi să se preocupe prea mult de 
ele. Fiind destul de avansați tehnologic, ei urmăresc să se 
infiltreze în acele regiuni și sisteme stelare ale galaxiei în care 
deja există civilizaţii avansate, însă nu la fel de mult ca cea a 
lor. Civilizaţii primitive sau abia ajunse în zorii progresului 
tehnologic nu îi interesează, căci ei ţintesc spre cele care au 
deja un anumit potenţial, pentru a le cuceri relativ ușor, dar să 
aibă totuși ce folosi după aceea de la ele, corespunzător 
nivelului lor de dezvoltare. 

Din acest punct de vedere, se poate spune că reptilienii 
sunt „pragmatici”: dacă civilizaţia respectivă ar fi primitivă sau 
la un nivel prea slab de dezvoltare, asta ar implica un efort 
consistent din partea lor pentru a o „păstori”, ori ei nu doresc 
să muncească prea mult. Pe de altă parte, dacă ei ar cuceri 
prea mult și prea repede, asta ar depăși posibilităţile lor de 
„acoperire” și de control. Tocmai de aceea, reptilienii malefici 
dau dovadă de o răbdare uimitoare, fiind specializaţi în acţiuni 
subversive de infiltrare. Ei corup și cuceresc o civilizaţie 
avansată nu neapărat prin distrugere samavolnică, jefuire și 
apoi părăsire a planetei respective, ci mai ales prin subminarea 
ei, prin intrigă și prin corupere. 


Cu alte cuvinte, în cele mai multe cazuri ei nu sunt 
„prădători” brutali, ci lucrează la niveluri mai rafinate, prin 
hibridizare și prin introducerea unor gene cu frecvente de 
vibraţie joasă. Ei știu că, dacă ajung să corupă suficient de mult 
ADN-ul unei rase, în cele din urmă aceasta va păstra „urma” lor 
specifică și atunci vor avea mereu un punct de sprijin și de 
acţiune în acea civilizaţie. Cu cât această „urmă” specifică 
imprimată în ADN-ul unei rase este mai mare, cu atât mai bine 
pentru reptilieni, căci atunci ei o vor putea influența mai ușor în 
decizii și acţiuni. 


Corupere prin hibridizare 


Prin urmare, planurile lor sunt mai puţin violente, imediate 
sau cu lupte cosmice de mare anvergură, cât mai ales de lungă 
durată, prin infiltrarea ADN-ului unor rase cu propriul lor ADN. 
În timp, ei știu că această acţiune va corupe rasa respectivă, 
măcar într-o anumită măsură, iar slăbiciunea respectivă ei o vor 
putea folosi mai apoi în interes propriu. 

În felul acesta, reptilienii malefici ajung să corupă chiar și 
civilizaţii avansate într-un mod indirect. Așa după cum am spus, 
ei urmăresc întotdeauna să se orienteze către acele civilizaţii 
nu foarte dezvoltate, dar care fac totuși parte din alianţe 
cosmice sau au „intrări” la unele civilizaţii dezvoltate. Aplicând 
modalitatea hibridizării, ei infiltrează pur și simplu germenele 
răului în acea civilizaţie sau alianță de civilizaţii dezvoltate, 
plasându-și „hibrizii” în posturi importante și creând astfel 
breșe în siguranţa și buna înţelegere din acea alianţă. Este un 
mod foarte subversiv, dar eficient, de răspândire a influenţei lor 
malefice în galaxie. Acesta a fost de altfel și modul în care ei au 
acţionat în cazul Pământului. 

Folosind infiltrarea prin intermediul unora dintre 
civilizațiile membre ale Alianţei Galactice și chiar a unei 
civilizaţii care descindea din siriusienii originali, dar care se 
stabilise în alt sistem stelar decât cel al stelei Sirius A, ei au 
transmis elemente din propriul ADN în rândul populaţiei 
umane. 

Ceea ce m-a surprins oarecum, a fost că infiltrarea nu a fost 
una „în masă”, ci a urmat mai degrabă o cale subtilă. Am văzut 


că, prin anumite acţiuni de hibridizare, genele lor au „corupt” 
la început ADN-ul unui număr mic de ființe umane, dar acea 
corupere s-a răspândit mai apoi la un număr mare de ființe, 
luând forma unor modalităţi negative de gândire și de acţiune. 

Ele s-au manifestat mai ales prin credinţe greșit orientate, 
care prin repetare din generaţie în generaţie au ajuns să creeze 
lacune și conexiuni pervertite în interiorul ADN-ului uman. 

Această modalitate subtilă de pervertire a fost folosită mai 
apoi și de către oameni, pentru a-și atinge anumite scopuri 
oneroase. Ea poate fi întâlnită și în zilele noastre sub diferite 
forme, un exemplu fiind comunismul. Sistemul ca atare a 
inoculat un mod de gândire, un concept și un mod de 
comportament psiho-mental, care în timp a determinat o 
rezonanţă specifică în ADN-ul uman. Așa se explică faptul că, 
chiar și după treizeci de ani de la căderea comunismului în ţara 
noastră, încă există idei, tendinţe și acţiuni tipic comuniste, 
care reprezintă de fapt manifestarea acelei rezonanţe negative, 
adânc  infiltrată în ADN-ul populaţiei. Energia subtilă 
preponderentă, susţinută timp de decenii, a materializat acea 
schimbare nefastă la nivelul macromoleculei de ADN. 

Așadar, în vechime reptilienii au „sădit” la început câteva 
seminţe rele, care mai apoi au proliferat și s-au dezvoltat în 
timp, până la nivelul la care influenţa lor în ADN-ul uman nu a 
mai putut fi negată și nici anihilată. E drept însă că această 
corupere nu „ocupă” un procent mare din macromolecula de 
ADN, ci după câte am văzut ea reprezintă doar aproximativ 2-3 
% sau chiar mai puţin, dar chiar și așa unele tendinţe, obiceiuri 
și acţiuni, mai ales în societatea contemporană, ne arată ce 
efecte negative pot să apară ca urmare a rezonanţelor induse 
de această civilizaţie foarte periculoasă. 


Ruperea și refacerea alianţei 
extraterestre 


Coruperea și infiltrarea reptilienilor chiar și în rândul unor 
civilizaţii relativ avansate din Alianţă au dus destul de repede la 
manifestarea unor pretenţii asupra anumitor teritorii atât de pe 


Pământ, cât și din Sistemul nostru Solar, pe care ele doreau să 
le aibă sub control. 

Am văzut și am înţeles, într-o inteligentă combinare de 
imagini, că unele dintre fiinţele elevate din acele civilizaţii au 
început să manifeste anumite intenţii și tendinţe, altele decât 
cele ce respectă armonia universală, orientându-se spre 
obiective și țeluri cu precădere individuale și de putere. Cu alte 
cuvinte, ele au început să decadă din punct de vedere spiritual, 
deoarece drumul tentaţiei este foarte sinuos și înșelător, iar 
reptilienii malefici cunosc foarte bine tertipurile prin care să 
influențeze în acest sens ființe și chiar civilizaţii întregi. 
Problema a fost că acele ființe extraterestre, reprezentând 
unele civilizaţii din Alianţă, au început să delimiteze în mod 
forţat unele teritorii de influenţă, pe care le-au luat sub 
ocupaţie. În urma declanșării conflictului, Alianţa s-a rupt o 
perioadă de timp și s-a divizat în alte câteva „alianţe” mai mici, 
după afinități și interese. 

Aceea a fost o perioadă foarte tulbure și plină de încercări 
pentru omenire. Din câte am văzut, au fost necesari peste 
douăzeci de mii de ani pentru ca lucrurile să reintre în normal 
și să se restabilească un anumit echilibru, atât în ecosistemul 
planetei, cât și în existența umanităţii de atunci. 

Totodată, Alianța de la început a fost refăcută într-o 
anumită măsură. Imaginile îmi arătau condensări de flote sau 
felurite instantanee de la întruniri diplomatice între 
reprezentanţii civilizaţiilor, care variau ca număr de membri. A 
fost singura modalitate prin care mi-am putut da seama ce s-a 
petrecut de fapt imediat după conflict. 


Rolul siriusienilor originali 


Apoi, în urmă cu aproximativ 70.000 de ani, siriusienii din 
sistemul Sirius A au decis să întărească acea Alianţă, din care 
făceau și ei parte. Ei nu au intervenit armat în marele conflict 
din Alianţă, deși practic vorbind ei erau cei care o patronau. 
Siriusienii au jucat atunci doar rolul de mediatori. 

Fiind oarecum nedumerit în legătură cu aceasta, am 
întrebat cum de nu au intervenit în acel conflict, pentru a-l 


curma sau măcar pentru a-l diminua. Bărbatul din Apellos mi-a 
explicat că, la amploarea pe care a avut-o, acel război dintre 
civilizațiile extraterestre a implicat nu doar Pământul, ci a avut 
ca element de dispută și o delimitare a zonelor de interes în 
galaxie pentru diferite forte și grupări din cadrul ei. Situaţia a 
fost tensionată pe mai multe planete și tocmai de aceea 
siriusienii au căutat să protejeze cât mai mult cu putinţă 
sectorul galactic din care făceam și noi parte. Probabil că, dacă 
ar fi intervenit efectiv în conflict, aceasta ar fi amplificat 
ostilitățile și la un moment dat situaţia ar fi putut deveni 
incontrolabilă. Pe de altă parte, ei doresc să lase liber cursul 
evenimentelor și al alegerilor individuale, în conformitate cu 
legile și principiile cosmice, intervenind doar acolo unde 
nesâbuinţa unor civilizaţii ar putea aduce mari distrugeri sau 
perturbații ireparabile în mersul natural al lucrurilor și al 
planurilor divin integrate. 

Siriusienii nu au dorit niciodată escaladarea conflictelor, 
chiar dacă le-ar fi putut câștiga cu destul de mare ușurință, 
datorită avansului tehnologic extraordinar pe care îl au. Ei 
preferă alternativa păcii și a evoluţiei, ceea ce este în 
conformitate cu legile armoniei universale și caută să respecte 
cât mai mult cu putinţă liberul arbitru al civilizaţiilor cu care 
intră în contact; doar în condiţiile în care sunt atacați și sunt 
nevoiţi să se apere, așa cum am văzut în cazul marilor 
confruntări cu reptilienii, ei își folosesc capacităţile de luptă 
foarte avansate. În teribilul război spaţial extraterestru de 
acum aproximativ 100.000 de ani, ei s-au limitat doar la a 
susține calea diplomatică, mediind anumite relaţii între 
civilizațiile extraterestre aflate în conflict. 

Așa după cum am spus, sâmburele răului a constat în 
influenţa nefastă a reptilienilor malefici. După încheierea 
conflictului, siriusienii au dorit o întărire a Alianţei Galactice 
din care făceau parte. Hotărârea lor a fost determinată de 
nevoia de a preîntâmpina pe viitor și pe cât posibil coruperea 
prin cucerire, de către reptilieni, a altor civilizaţii din cadrul 
grupării de civilizaţii extraterestre. Aceasta se petrecuse deja 
într-o anumită măsură, iar influență negativă a reptilienilor se 
resimţise în destul de multe zone pe Pământ. 


Întărirea Alianţei  Galactice implica o mai strânsă 
colaborare și întrajutorare între acele civilizaţii care o formau. 
Era o alianţă eminamente benefică, așa cum mi s-a transmis că 
mai existau și altele în galaxie, în alte sectoare ale ei. Alianţa 
benefică, formată din siriusieni, pleiadieni, arcturieni și alte 
câteva zeci de civilizaţii, avea însă o contrapondere, în sensul 
că reptilienii formau și ei o alianță cu mai multe civilizaţii 
orientate spre acţiuni de cucerire, exploatare și control al unor 
planete sau chiar sisteme stelare. 

Tocmai de aceea, siriusienii doreau amplificarea colaborării 
între civilizațiile din cadrul alianţei lor, pentru a reuni astfel mai 
multe frecvenţe de vibraţie diferite împotriva forţei reptilienilor 
și a alianţei malefice și foarte subversive, pe care aceștia o 
formaseră. Prin urmare, era important să se împiedice ca una 
dintre civilizațiile mai puţin dezvoltate ale Alianţei Galactice să 
fie atrasă sau cucerită de reptilieni, ceea ce ar fi avut 
repercusiuni atât în rândul Alianţei Galactice, cât și în cel al 
„laboratorului” genetic de pe Pământ. 


Civilizaţiile extraterestre „observator” 


Totuși, mi s-a arătat că există și civilizaţii neutre, care nu 
doresc să facă parte din vreo alianță cosmică. Acestea sunt 
denumite „observatori”, adică ele sunt interesate doar să 
observe cursul evenimentelor și al proceselor ce au loc de-a 
lungul unei perioade de timp pe o planetă sau într-o anumită 
zonă din galaxie. 

După ce își declară statutul de neutralitate, ele sunt lăsate 
să asiste la teatrul operaţiunilor, în baza unei legi cosmice a 
evoluţiei. În general vorbind, acestea sunt civilizaţii foarte 
evoluate, care folosesc astfel de situaţii create la nivel galactic 
doar într-un sens oarecum „filosofic”, ca un element ce poate să 
contribuie la experienţa lor. De pildă, în acea vreme mi s-au 
arătat două nave uriașe ale unor astfel de civilizaţii-martor, care 
asistau evenimentele de la distanta, într-un fel de „tăcere 
suverană”. Datorită felului în care erau imaginile, puţin 
translucide și oarecum blurate, am înţeles că „observatorii” 
asistau totul din planul eteric, probabil pentru a nu tulbura 


spaţiul fizic din jurul Pământului. Ei nu au în vedere doar 
evenimentele efective și imediate, cum ar fi conflictele, ci 
pentru o perioadă de timp urmăresc cu interes și evoluţia vieţii 
pe Pământ, modul de dezvoltare al ADN-ului fiinţei umane și 
implicaţiile ce decurg de aici. 


Civilizaţia tars 


Revenind la perioada de după teribila încleștare dintre 
civilizațiile Alianţei, în perioada de timp cuprinsă între anii 
90.000 Î.Hr. Și 72.000 î. Hr. Am văzut multe bătălii și tensiuni la 
suprafața planetei, care atunci au implicat și ființe umane. 
Acele conflicte au culminat cu un teribil și uriaș război pe 
teritoriul Europei de azi, cam prin 50.000 î.Hr. Războiul a 
reprezentat un moment decisiv pentru planeta noastră și pentru 
fiinţele de la suprafaţa ei, deoarece a implicat o anumită 
„rupere” între planurile de existenţă, în special între planul fizic 
și planul subtil eteric. 

În acea perioadă, pe Pământ exista o civilizaţie avansată a 
unor ființe umane numite tars, dar auzeam și mici diferenţe în 
jocul frecvenţelor acestui cuvânt, pe care le înțelegeam ca 
tarsei sau tarasei. Totuși, am considerat că „tars” este baza, așa 
că pe locuitorii de atunci, din acea regiune a lumii, îi putem 
numi ca fiind tarsii din vechime, cei la care mă voi referi în 
continuare. 

Configuraţia uscatului în emisfera nordică, așa după cum 
am văzut eu în imaginile holografice ce mi se arătau, era puţin 
diferită de ceea ce știm astăzi, în sensul că Suedia, Norvegia, 
Finlanda erau unite cu Europa, căci în locul suprafeţei întinse 
care în zilele noastre este acoperită de mare, nu existau decât 
lacuri și câteva râuri mari. Civilizaţia tars avansa chiar mai la 
sud, spre Polonia, Ucraina, România și chiar puţin spre est, 
prinzând o parte din ţările baltice de astăzi. Cu alte cuvinte, 
teritoriul pe care ea se răspândise era foarte întins. 

În marea lor majoritate, tarsii erau fiinţe umane ENK, 
având însă un corp mult mai zvelt, mai vital și mai armonios 
decât cel al omului contemporan. La începuturile civilizaţiei lor, 
cu multe mii de ani înainte, adică prin 70.000 î.Hr.,, ei erau 


fiinţe ENL, dar datorită combinațiilor repetate cu fiinţele ENK 
mai primitive, ADN-ul lor a suferit transformări majore, cu 
puternice accente ENK. Dintr-un anumit punct de vedere, 
putem spune că ei erau o civilizație de „semizei”, adică hibrizi 
provenind din combinarea fiinţelor ENL cu fiinţele ENK. 

Pe atunci, în zona respectivă - care acoperea o bună parte 
din centrul și nordul Europei - numeroasele frecvenţe ale 
planului eteric se întretăiau în multe locuri cu frecvenţa 
planului fizic, rezultând astfel foarte multe sasuri spaţio- 
temporale, prin care se putea trece cu ușurință din planul fizic 
în cel eteric și vice-versa. Colosala confruntare armată între 
populaţiile din zona menţionată - care în majoritatea lor erau 
populaţii tars - a însemnat totodată o „rupere” a planurilor de 
existență pentru Pământ, adică atunci s-a produs o separare 
mult mai severă între planul fizic și planul eteric. Până în acea 
perioadă, „conjuncţiile” sau întrepătrunderile dintre aceste 
două planuri de existenţă reprezentau ceva firesc; dacă, de 
pildă, o ființă ENL. se afla în Africa și dorea să ajungă în nordul 
Poloniei, aceasta se putea petrece în câteva clipe, prin 
traversarea unui astfel de „portal”, care în fapt era o „unire” 
sau „atingere” specifică între planul fizic și cel eteric. 


Originea conflictului 


Așa după cum mi s-a arătat, la nivelul societăţii de atunci 
cauza imensului conflict din jurul anilor 50.000 î.Hr. A constat 
în fricţiunile dintre diferitele credințe împărtășite de populaţiile 
tars. Spuneam că pe atunci „legăturile” dintre planul fizic și cel 
eteric erau numeroase, creând multe portaluri de trecere dintr- 
un plan în altul la suprafaţa planetei, dar mai ales oferind căi de 
acces spre tărâmurile sacre locuite de ființe ENL înțelepte, ce 
aveau să se constituie mai târziu în tărâmul Shambalei. Cu 
timpul, însă, unele grupări ale populaţiei tarsilor au început să 
dorească o extindere a teritoriului lor, care implica de 
asemenea mai multe „zone de trecere” între planul fizic și cel 
eteric. Astfel au apărut primele conflicte armate, care la 
început erau relativ minore. 


Totuși, prin mulţimea și insistența lor, acele lupte și 
războaie au destabilizat existenţa naturală a sasurilor dintre 
planul fizic și cel eteric. Zonele eterice ce corespundeau acelor 
frecvenţe au început să se separe tot mai mult de planul fizic și 
aceasta a dat naștere la mari nemulțumiri și neînţelegeri, 
deoarece se pierdeau multe posibilităţi, care înainte erau 
valabile datorită coexistenţei cu planul eteric: cunoaștere 
superioară, acces mult mai facil la deplasarea dintr-o zonă în 
alta, contactarea unor fiinţe superioare, stări superioare de 
existenţă și altele. Prin urmare, fiecare grup de populaţie 
implicată în conflict dorea o zonă acceptabilă pentru a-și 
continua existenţa și multe dintre ele doreau chiar teritoriile 
Shambalei. Situaţia de atunci se aseamănă din nefericire cu 
ceea ce întâlnim în zilele noastre: diferite state și etnii reclamă 
teritorii ce aparţin altor state și etnii, ceea ce iremediabil 
conduce la tensiuni și conflicte, care de multe ori degenerează 
în războaie. 

Acela a fost de fapt momentul în care s-a declanșat Marele 
Război, printr-un fel de „unire” a tuturor focarelor de luptă ce 
trenau de mulţi ani în diferite zone ale teritoriului tars. 
Diferitele facţiuni și grupuri de populaţii se luptau în diferite 
părţi ale teritoriului tars, dar treptat - prin intermediul 
portalurilor dintre planul fizic și cel eteric - ele au ajuns să se 
concentreze într-o singură zonă de convergenţă. Aceasta a 
intensificat și mai mult neînțelegerile dintre facțiunile 
populaţiei, care au început să formeze ad-hoc numeroase 
alianțe. La un moment dat lucrurile deveniseră așa de 
complicate, încât nimeni nu mai știa cu cine se luptă de fapt și 
nici cine cu cine era aliat. 


Urgia încleștării armate 


A fost un război cumplit, imens, devastator. O uriașă 
armată, condusă de facţiuni ostile Binelui, a forţat unele intrări 
în Shamballa, atacând prin mai multe zone de acces, situate - 
după aprecierea mea - în zona de sud și cea centrală ale 
Poloniei. Acolo s-au izbit însă de o puternică apărare a zonelor 
comune de trecere între planul fizic și planul eteric. Zona de 


conflict s-a răsfirat apoi pe teritorii imense, ca în mici evantaie, 
cuprinzând o parte din Ucraina și nordul României, tot 
teritoriul Poloniei, mergând până în partea de sud a Suediei, 
inclusiv. 

Teribilul conflict a implicat un număr imens de războinici, 
poate câteva milioane. A fost, practic, un adevărat măcel, mai 
ales că nu era vorba despre o luptă medievală cu săbii, arcuri și 
sulițe. 'Tars-ii erau războinici de elită, foarte puternici și cu 
arme ce împrumutau unele caracteristici și puteri specifice 
planului eteric, cu care până atunci ei aveau contact foarte des. 
Acela a fost un alt motiv pentru care s-a declanșat războiul, 
deoarece iluzia pierderii puterii poate naște monștri în gândire. 

Cu toate acestea, am văzut și alte grupuri de ființe ENK 
mai puţin dezvoltate, de asemenea foarte puternice, dar având 
arme convenţionale, cum ar fi topoare, sulițe sau arcuri. Nici 
fiinţele ENL, care erau totuși mai puţine, nu au stat deoparte de 
acea teribilă confruntare, folosind însă tehnologii mult 
superioare, cum ar fi unele nave aeriene de atac cu armament 
foarte avansat. Am văzut, de pildă, cum ele emiteau un fel de 
„jeturi” ca un mănunchi de lasere, care aproape de suprafaţa 
pământului se ramificau și produceau niște pagube imense, atât 
materiale cât și în vieţi omenești. 

Am urmărit câteva scene de luptă și pot spune că prin 
amploarea, încleștarea și energia implicată, acel conflict uman 
a fost chiar mai teribil decât războiul declanșat în jurul anilor 
100.000 Î.Hr. De civilizațiile extraterestre atât în vecinătatea 
Pământului, cât și la suprafaţa sa. Chiar dacă nivelul 
distrugerilor în cazul conflictului dintre extratereștri a fost mult 
mai mare, iar natura armelor folosite de ei a fost mult mai 
teribilă și nimicitoare, totuși Marele Război Tars s-a impus 
printr-o implicare inimaginabilă a părţilor combatante și o 
ferocitate ieșită din comun. A fost, practic, ca o nebunie 
generalizată. 


Dupa razboi 


Conflictul a fost atât de violent, încât a zguduit profund 
moralul tuturor părţilor implicate. A fost așa de dureros și de 


șocant, încât după încetarea lui, unii apărători ai păcii din 
rândul ființelor ENL au decis că el trebuie „gravat” în memoria 
omenirii, pentru a evita ca așa ceva să se mai întâmple de 
atunci înainte. Imaginile mi-au arătat apoi, în „modul 
translucid” și ușor blurat - specific pentru realitatea planului 
subtil eteric - prezenta în zona conflictului a unor coloane 
gigantice, ca niște emițătoare de avertizare. Erau niște 
construcţii ameţitoare prin grandoarea lor, care după cum mi s- 
a arătat, conţineau în interior un fel de „emițătoare de unde 
telepatice”, al căror scop era acela de a preîntâmpina pe viitor 
orice astfel de conflict devastator, prin emisia unor frecvenţe 
specifice care se activau în cazul unei astfel de ameninţări. 

Cei care au supraviețuit, au rămas în acele zone și gradat 
au pus bazele unei noi civilizaţii, care a fost măreaţa și 
puternica civilizaţie hiperboreană. La acele secvenţe bărbatul 
din Apellos a intervenit și, operând niște comenzi pe ecranul 
holografic, a schimbat cursul imaginilor, aducând în prim plan o 
regiune muntoasă și niște locuitori înalţi și foarte puternici ce 
trăiau acolo, la câteva mii de ani după Marele Război. Din 
structura frecvenţelor am descifrat imediat că ei se numeau 
tharos, probabil o reminiscență sau o alterare a termenului din 
vechime, „tars”. 'Telepatic am înţeles că semnificaţia acelei 
denumiri era „dârz”. 

Imaginile au arătat apoi un loc în apropierea unei grote, pe 
care acei tharos îl păzeau cu mare devotament și, subtil, am 
înțeles că era vorba despre una din zonele de trecere din planul 
fizic către tărâmul Shambalei. Eram însă mirat de intervenţia 
bărbatului din Apellos, dar am înţeles repede motivul: el a dorit 
să-mi arate că acea intrare se afla pe teritoriul României. 
Firește, ea nu este singura de aici, așa cum și pe teritoriul altor 
țări există astfel de pătrunderi în tărâmul Shambalei, dar 
reprezintă una dintre rarele „intersecţii” stabile, permanente, 
dintre planul fizic și cel eteric, care nu a fost afectată de Marele 
Război Tars. 

La început, imaginea mi-a fost prezentată ca o vedere de la 
mare înălțime, de unde puteam să văd chiar curbura munţilor 
Carpaţi. Apoi au apărut anumite indicatoare specifice și 
simboluri în cadrul ei, spre dreapta, indicând locul intrării în 
Shamballa. Atunci mi-am dat seama că intrarea respectivă se 


află undeva pe muntele care azi este cunoscut sub numele de 
Ceahlău. 

Marele Război Tars din anii 50.000 Î.Hr. A destabilizat 
multe zone de trecere către planul eteric, ceea ce a condus mai 
apoi la separarea planului eteric de cel fizic. A fost o rearanjare 
a dimensiunilor, o recalibrare a lor și aici mă refer în special la 
planul fizic și cel eteric. Datorită naturii și intensității emoţiilor 
vehiculate de combatanți în acea perioadă, energiile implicate 
au fost uriașe, astfel încât a fost afectat chiar și planul astral 
din jurul Pământului. Incredibila violenţă, precum și ferocitatea 
care l-au caracterizat, cu efectele negative în planul existenţial 
al planetei, au făcut ca acea încleștare armată să rămână 
gravată în memoria eterică a Pământului ca un important punct 
de referință pentru omenire, un eveniment de tristă amintire, 
un fel de memento crucial, un exemplu trist ce nu mai trebuie 
repetat vreodată. 

Ca urmare a războiului foarte sângeros ce a avut loc 
atunci, numeroase ființe hibridizate ce au provenit din fiinţele 
ENL și ENK nu au mai putut susţine legătura dintre planul fizic 
și planul eteric și s-au separat. Mai apoi mi s-a arătat în câteva 
imagini sintetice că, după încheierea războiului, puţinele fiinţe 
care au mai rămas - în special cele superioare din ramura ENL 
și cele din ramura ENK superioară, adică unii dintre „semizeii” 
ce reprezentau hibridizări cu fiinţe ENL - au dezvoltat mai apoi 
o spiritualitate elevată în acea zonă, care a devenit astfel locul 
de naștere a marii civilizaţii hiperboreene. 


Cap. 10 - HIPERBOREEA 


Întocmai ca și în cazul Shambalei, istoricii și arheologii 
încadrează Hiperboreea în rândul civilizaţiilor așa-zis „mitice”, 
pentru că nu există aproape nicio dovadă materială clară 
despre existenta ei. În realitate, civilizaţia hiperboreană a 
reprezentat o realitate foarte vie a timpurilor îndepărtate, așa 


după cum am putut să văd în excepţionalele imagini ce mi-au 
fost prezentate pe ecranul holografic al celor din Apellos. 


Etimologie și localizare 


Numele „Hiperboreea” este de sorginte recentă, având 
doar câteva mii de ani vechime și provine din greaca veche. De 
fapt, rădăcinile Hiperboreii sunt foarte vechi, căci ele se întind 
cam până prin 70.000 î.Hr. Populaţia ce locuia pe acel teritoriu 
reprezenta vechii tarsi, care au fost strămoșii hiperboreenilor. 
Semnificaţia cuvântului „Hiperboreea” o cunoaște aproape 
oricine: ținutul de la nord, cei care locuiau în partea de nord a 
lumii antice. 

Această idee s-a transmis corect, pentru că ţinutul în care 
s-a dezvoltat extraordinara civilizaţie a hiperboreenilor înainta 
destul de mult înspre nord. După ce am urmărit desfășurarea 
evenimentelor, așa cum mi-au fost arătate, am făcut o scurtă 
cercetare pe internet pentru a vedea eventuale diferenţe între 
ceea ce se vehiculează și ceea ce a fost în realitate. 

Cu excepţia unor mici erori care ţin de localizare, celelalte 
elemente, puţine de altfel, exprimă adevărul, chiar dacă în linii 
destul de generale. Cred că lipsa informaţiilor se datorează mai 
ales faptului că vechimea acestei civilizaţii este foarte mare, iar 
cunoștințele despre ea pur și simplu s-au pierdut de-a lungul 
timpului. 

Texte și povestiri ale anticilor pomenesc, de pildă, despre 
teritoriul Hiperboreii ca fiind la nord de Dunăre sau învecinat 
cu Marea Neagră, ceea ce nu este întru-totul adevărat. Din cele 
ce eu am văzut, Hiperborea cuprindea un teritoriu întins, ca o 
fâșie oarecum „verticală” de pământ, de la Transilvania de 
astăzi, în sus spre ceea ce cunoaștem a fi vestul Ucrainei din 
prezent, prinzând de asemenea și o mică parte din vestul ţărilor 
baltice. O parte însemnată a teritoriului era pe suprafaţa 
actuală a Poloniei, urcând până în sudul Suediei. Nu am văzut, 
însă, ca teritoriul hiperborean să fi înaintat până la Marea 
Neagră. Chiar și așa, Hiperboreea ocupa un teritoriu vast. 


Coagularea civilizaţiei hiperboreene după 
marele razboi tars 


Tarsii au reprezentat prima linie spirituală, care mai târziu 
avea să definească Hiperboreea. Civilizaţia lor a existat și a 
prosperat cam între 70.000 Î.Hr. Și 50.000 î.Hr. Din cele ce am 
văzut și înţeles, pe atunci existau multe direcţii spirituale și 
credinţe, dar niciuna dintre ele nu predomina. Așa după cum 
am spus, la sfârșitul acelei perioade a avut loc un teribil război, 
care practic a distrus civilizaţia tarsă și a făcut loc dezvoltării 
unei noi civilizaţii, care a fost civilizația hiperboreană. Abia 
după acel mare război teritoriul Hiperboreii s-a conturat mai 
bine, iar civilizația hiperboreană s-a unificat într-un crez 
spiritual comun. 

Așadar, în istoria Hiperboreii au existat două mari 
perioade: înainte de Marele Război Tars și după încheierea lui, 
care a însemnat totodată și o modificare importantă la nivel 
subtil pentru planeta noastră. Înainte de război, adică în 
perioada 70.000 î.Hr. - 50.000 Î.Hr. A dominat perioada tarsilor, 
în care puteam vedea un amalgam de rase derivate mai ales din 
ramura ENL și doar puţine din ramura ENK. 

După teribila confruntare, teritoriul respectiv - pe care mai 
târziu avea să se „sedimenteze” Hiperboreea - a rămas aproape 
nelocuit pentru o perioadă destul de mare de timp. Mai apoi, 
așa după cum am văzut într-o derulare destul de rapidă a 
imaginilor, populaţia din acea zonă a început să crească și să se 
individualizeze, în sensul că ea a devenit o civilizație de sine 
stătătoare, un fel de „administraţie” în care ființele ENL care 
erau lideri, datorită nivelului spiritual înalt pe care îl aveau, au 
reușit să unească toate tendinţele populaţiei într-o civilizaţie 
puternică și o orientare spirituală comună, mai ales pentru că 
în trecutul îndepărtat al omenirii conducerea era eminamente 
spirituală. Pe atunci nu exista un alt tip de conducere, căci 
liderul administrativ al unui teritoriu mai întins era în același 
timp și sacerdot, iar acest fapt dădea o forţa extraordinară 
populaţiei și o orienta în mod pozitiv. 

Am văzut de asemenea că, după 50.000 î.Hr. pe teritoriul 
Hiperboreii s-a dezvoltat o „pepinieră” de ADN-uri, care a 


condus la popularea acelei zone cu o vastă paletă de rase, chiar 
mai diversificată decât până atunci. Spre deosebire de perioada 
mai veche cu 20.000 de ani, noua populaţie hiperboreană era 
unită și coerentă în aspirații și gândire, cam la fel cum - într-o 
analogie aproximativă - ţările creștine ale Europei din perioada 
Evului Mediu se aflau sub autoritatea spirituală a Papei. 

O parte din vechii tarsi, care la început erau ființe ENL, dar 
și combinaţii de ENL și ENK sub forma de „semizei”, în urma 
numeroaselor combinaţii cu fiinţele ENK au devenit majoritari 
ENK, fiind cunoscuţi ca buni meșteșugari, în special de arme de 
luptă. 

Tocmai de aceea ei apărau zona de sud a Hiperboreii, 
trăind în special pe teritoriul Transilvaniei de azi și mai spre 
nord, câtre Ucraina. Această genă a fost lăsată „moștenire” de 
către ramura ENK și transmisă mai departe. Ea s-a înmulţit 
foarte rapid, mult mai repede decât gena ENL după 
sedimentarea ADN-ului așa-zis „hiperborean”. Pe de altă parte, 
ramura de ființe ENL - al cărei ADN era ușor de modificat - a 
continuat să se rafineze; „extensiile” sale au condus la 
numeroase variaţii ale ADN-ului și, implicit, a tipurilor de fiinţe 
ENL. 


Pepiniera de gene 


Mai apoi, însă, s-a petrecut ceva foarte interesant. După 
aprecierea mea, urmărind sinteza imaginilor, în urmă cu 
aproximativ 27.000 de ani, gena ENL evoluase așa de mult, 
încât ajunsese cam la același nivel cu cea a civilizaţiilor 
extraterestre avansate. Atunci când s-a ajuns la acel echilibru, 
s-a creat o înțelegere între oameni (ramura ENL) și anumite 
civilizaţii extraterestre, pentru ca unele suflete elevate din 
acestea să se reîncarneze în trupurile ființelor ENL. Din câte 
mi-am dat seama, aceea a fost o înţelegere de coexistenţă, de 
colaborare și de susţinere reciprocă. 

În general vorbind, fiecare mare civilizaţie care a existat pe 
Pământ s-a localizat într-o zonă precisă a planetei, fără să se 
amestece cu alte civilizaţii. De exemplu, civilizaţia Mu, 
civilizația din Lemuria, o civilizaţie de ființe ENL având o 


puternică influenţă siriusiană, care a existat pe marea insulă 
numită, mai târziu, Atlantida, apoi civilizaţia atlantă, care a 
urmat celei siriusiene pe aceeași insulă - ca să numesc doar 
câteva din civilizațiile mari din trecutul foarte îndepărtat. 

Toate acestea au fost reprezentate în cea mai mare parte 
de fiinţe din ramura ENL, dar în stadii diferite de dezvoltare a 
genomului lor și nu s-au amestecat cu alte civilizaţii. Însă în 
cazul civilizaţiei hiperboreene, în perioada ei de final, datorită 
evoluţiei ființelor ENL și a înţelegerii care a avut loc cu mai 
multe civilizaţii extraterestre, s-a creat posibilitatea hibridizării 
ADN-ului ființelor umane ENL, în sensul că sufletele unor ființe 
extraterestre evoluate se încarnau în corpuri de ființe ENL. 
Până atunci, în corpurile ENL se încarnau doar sufletele unor 
fiinţe ENL, însă o dată cu atingerea unui nivel suficient de 
rafinat al structurii ADN-ului lor, corpurile fizice ale unor 
ramuri secundare ENL au devenit capabile să susţină frecvenţa 
de vibraţie înaltă a conștiinței unor fiinţe extraterestre 
avansate. Este însă adevărat că ființele ENL cu aceste 
caracteristici erau destul de puţine, comparativ cu populaţia 
hiperboreană majoritară, ce era formată din fiinţe ENK situate 
pe o treaptă superioară de evoluţie. 

Așadar, se poate spune că în Hiperboreea acelor timpuri a 
existat un fel de „pepinieră de gene”, care a condus la o 
„flexibilitate” și mai mare a ADN-ului uman. Gena ENL evoluată 
permitea încarnarea unor suflete extraterestre avansate, care 
mai apoi se combinau având corp uman, deoarece altfel unirea 
ADN-ului lor nu ar fi fost posibilă. De exemplu, un suflet 
siriusian se încarna într-o ființă masculină ENL, iar un suflet 
pleiadian se încarna într-o ființă feminină ENL, ambii în cadrul 
civilizaţiei hiperboreene. Copilul lor era de asemenea o fiinţă 
ENL., dar avea în ADN-ul ei informaţii esenţiale atât din ADN-ul 
original al fiinţei siriusiene, cât și din cel al fiinţei pleiadiene. 

Pe acest principiu s-au realizat majoritatea hibridizărilor: 
baza pe care se construiau aceste hibridizări rămânea gena 
ENL, însă complexitatea „înfășurărilor” altor gene extraterestre 
pe această bază a fost uluitoare. De asemenea, existau 
numeroase hibridizări și între ființele umane ENL care erau 
deja evoluate și alte ființe ENL, în care se încarnaseră suflete 
extraterestre. 


Retragerea ramurii ENL 


Așadar, în acea perioadă vechiul teritoriu ars, care 
devenise practic teritoriul numit Hiperboreea, era locuit de 
multe tipuri de populaţii. Ele au rezistat datorită ușurinţei cu 
care multe suflete de pe alte planete se încarnau pe Pământ și 
aveau corpuri fizice de ființe ENL, pentru că acestea puteau sa 
susțină conștiințele extraterestre evoluate. Am putut vedea în 
acel vast teritoriu aproape toate tipologiile de populaţii: albi, 
negri, metiși, galbeni, mongoloizi și chiar și alte tipuri, care 
derivau din acestea, dar erau totuși deosebite prin anumite 
trăsături: culoarea pielii, culoarea ochilor, a părului, 
particularităţi ale feţei ori ale trupului, uneori destul de diferite 
față de ceea ce noi cunoaștem în ziua de azi. Era un 
conglomerat de rase chiar mai viu decât cel care poate fi 
întâlnit în timpurile noastre, în marile metropole din Occident, 
atât prin diversitate, cât și prin numărul de indivizi, proporția 
lor fiind totuși echilibrată. 

Cred că aceea a fost ultima perioadă de relativă armonie pe 
Pământ, înainte de retragerea genei ENL, care își epuizase 
resursele. Retragerea ramurii ENL a fost destul de lentă la 
început. Ea a început prin 27.000 î.Hr. Şi a făcut ca fiinţele ENL 
să nu mai fie răspândite pe toată suprafaţa planetei, ci gradat 
să rămână doar în anumite zone ale ei. 

Retragerea ființelor ENL din planul fizic s-a accelerat însă 
foarte mult după căderea Atlantidei. Aș putea chiar spune că 
ultimul „act” ENL a fost Atlantida, căci după scufundarea «ei, 
Pământul a rămas populat aproape numai cu ființe din ramura 
ENK, eventual și câteva ființe ENL hibridizate cu ființe ENK, și 
doar la nivel de lideri sau mari conducători se puteau regăsi 
fiinţe ENL, cum ar fi faraonii Egiptului Antic sau marii regi din 
Orientul Mijlociu. Până la căderea Atlantidei, fiinţele ENL din 
Hiperboreea - știind că venise timpul pentru retragerea lor din 
lanțul evoluţiei, ce atinsese un maxim pe acea direcţie - au 
dorit să deschidă și să rafineze mai mult ramura ENK, ce avea 
un ADN mai „rigid”, pentru a impulsiona astfel evoluţia 
omenirii. Acea perioadă a însemnat pentru multe ființe ENK o 


evoluţie surprinzătoare, o purificare deosebită, tocmai datorită 
hibridizării cu fiinţe foarte evoluate, care au lăsat astfel 
„imprimat” în ADN-ul lor seminţele unor rezonanţe complexe. 

Ramura ENL împlinea astfel un „ciclu evolutiv complex” pe 
Pământ și urma să se retragă, mai bine zis să rămână într-un 
plan subtil superior celui fizic, în parte și datorită unor condiţii 
climatice deosebite, care se manifestau din ce în ce mai mult în 
zona de nord a planetei. Într-adevăr, începând cam cu 25.000 
î.Hr. Temperaturile la suprafața planetei au început să scadă, 
ceea ce a determinat ca fiinţele ENL - care aveau deja o mare 
rezonanţă cu planul eteric - să rămână din ce în ce mai mult în 
acest plan subtil și să aibă legături tot mai reduse cu planul 
fizic. 

Aceasta a determinat necesitatea unor „zone de trecere” 
sau portaluri spre planul eteric, pentru ca legătura cu fiinţele 
rămase în planul fizic să nu fie întreruptă. Preferate erau zonele 
de munte sau întinderile de ape, dar astfel de „treceri” dintre 
un plan și altul puteau fi întâlnite și în păduri sau chiar pe 
câmpii. La început aceste zone erau ușor de găsit, pentru că 
împânzeau mare parte din suprafaţa planetei, mai ales în 
emisfera de nord. 

Așa cum am spus, în trecutul îndepărtat al planetei, 
dimensiunea fizică și cea eterică se „îngemănau” oarecum, în 
sensul că ele aveau destul de multe puncte de convergenţă sau 
portaluri, prin care fiinţele puteau trece cu ușurință din planul 
fizic în cel eteric și invers. Începând cu 25.000 î.Hr. Mi s-a 
arătat însă că numărul acestor „zone de tranziţie” s-a micșorat 
semnificativ și, în plus, unele dintre ele se aflau pe teritorii în 
care se stabiliseră fiinţele ENK. Deși știau de existenţa unor 
astfel de portaluri pe teritoriul lor, totuși oamenii ENK nu 
puteau trece „dincolo”, deoarece frecvenţa lor proprie de 
vibraţie nu permitea aceasta, adică era prea joasă pentru a 
suporta trecerea într-o dimensiune superioară celei fizice. 


Sfârșitul unei mari civilizaţii 


Civilizaţia hiperboreană, în starea ei activă, a continuat 
cam până prin 14.000 î.Hr, după care s-a stins. 'Iotuși, 


rudimente ale acesteia au continuat să existe în anumite zone 
ale fostei Hiperboreea, chiar și mai spre nord, dar din câte am 
văzut, ele formau comunităţi foarte mici. Restul populaţiei a 
migrat destul de repede mai ales spre Atlantida și, de 
asemenea, spre sud, către Transilvania, unde s-a stabilit în 
munţi. De acolo, după câteva milenii o parte din populaţie a 
coborât spre sudul continentului, dând naștere în timp unor alte 
mari civilizaţii, mai apropiate de zilele noastre; o altă parte a 
migrat însă spre est, către Asia, în etape distincte, punând de 
asemenea bazele unor civilizaţii măreţe. Așa cum am 
menţionat, cataclismul care a dus la scufundarea Atlantidei a 
perturbat foarte mult starea planetei, atât la nivel fizic, cât și 
subtil. Multe sasuri de legătură între planul fizic și cel eteric au 
fost întrerupte, altele au fost complet suprimate și, în general 
vorbind, mi s-a arătat că cele două planuri s-au separat destul 
de mult, datorită perturbatei masive în structurile fizice și 
subtile ale planetei. Acea separare dintre fizic și eteric a fost 
chiar mai accentuată decât separarea care s-a produs în urma 
Marelui Război ars. Ea a devenit tot mai evidentă și a 
determinat de asemenea o cădere dramatică în frecvenţa de 
vibraţie a planului fizic al planetei, care astfel s-a durificat și 
mai mult. 

Portalurile energetice interdimensionale au devenit odată 
cu trecerea timpului o raritate, iar comunicarea cu fiinţele 
superioare din planul eteric al Pământului și cu cele din 
Shamballa era tot mai dificilă. Această stare de lucruri s-a 
complicat chiar mai mult începând din 5.000 î.Hr, când în 
evoluţia omenirii au început să intervină forte întunecate, care 
au profitat de imensa breșă apărută în reţeaua energetică a 
Pământului. Anumite civilizaţii extraterestre, care erau deja 
„contaminate” de atingerea reptilienilor malefici, au început să 
țeasă o plasă foarte complicată de intrigi și planuri de control 
total al planetei. Ele s-au bazat mai ales pe scăderea 
semnificativă a frecvenţei de vibraţie a planului fizic, precum și 
pe nivelul slab de conștiință al umanităţii, compusă aproape în 
totalitate din ființe ENK. 


Roirea și disiparea hiperboreenilor 


Toate acestea mi se indicau într-un mod simplu, cu legături 
inteligente ce combinau imagini edificatoare cu simboluri sau 
semne de legătură între diferiţi factori, ființe sau obiecte din 
cele prezentate pe ecran, astfel încât înţelegerea să fie cât mai 
facilă. Nu încetam să mă minunez de extraordinara inteligenţă 
care sintetiza aproape instantaneu toate informaţiile pe care le 
solicitam, prezentându-mi-le într-o formă adecvată înțelegerii 
mele și sugerând de asemenea subtilităţi ale acestora, ori alte 
ramuri de investigare. În general vorbind, datorită timpului 
limitat pe care îl aveam la dispoziție și a imensităţii 
informaţionale pe care ar fi trebuit să o studiez gradat, ceea ce 
mi se arăta într-o primă fază erau aspecte generale, de 
ansamblu, asupra subiectului solicitat, fără a se intra în detalii. 
Interesant este însă faptul că, având acces la acele informaţii, 
rareori simțeam dorinţa de a afla apoi mai multe despre una 
sau alta dintre direcţii. Deși puteam merge până la amănunt cu 
orice aspect l-aș fi dorit și care se încadra în sfera mea de 
înţelegere și interes, totuși eu nu am manifestat decât foarte 
rar aceasta, preferam, în schimb, sintezele. 

O explicaţie poate fi cea de natură practică, deoarece 
căutam să „înmagazinez” cât mai multă informaţie din ceea ce 
se putea, chiar la nivel general, rezervându-mi posibilitatea în 
viitor de a pătrunde eventual mai adânc în unele detalii de 
interes. Oricum ar fi, sinteza imaginilor era admirabil realizată 
în timp real, chiar cu mult mai multe informaţii decât puteam 
eu înţelege, cel puţin la nivelul simbolisticii. În paralel eram 
ajutat și de transmisiile telepatice pe care cortexul meu le 
traducea acceptabil, îmbogăţind astfel cunoașterea generală 
despre subiectul solicitat. 

Imaginile apăreau cursiv și se legau inteligent cu anumite 
reprezentări grafice sau chiar „curenţi” de culori, care îmi 
indicau fie direcţia unui anumit fenomen sau tendinţă, fie 
natura ce le caracteriza. De pildă, atunci când mi s-a indicat 
migraţia spre sudul și sud-estul Europei, aceasta mi-a apărut 
reprezentată de imagini în trei planuri diferite, dar cu toate 
acestea suprapuse. Vedeam, de exemplu, grupuri de oameni și 
chiar animale domestice, în special oi, mergând prin diferite 


forme de relief; în paralel, pe fundal, vedeam un fel de hartă a 
uscatului, ce arăta continentul și o parte din Mediterană, iar 
peste ele, dublând deplasarea oamenilor, se suprapunea un 
„curent” galben, ca o pată de culoare dinamică ce se unduia în 
funcţie de traiectoria deplasării în timp pe uscat. 

La un moment dat ea s-a despărțit în mai multe direcţii de 
grosime mai mică, aproape ca un evantai, iar una dintre ele s-a 
îndreptat mai spre est, oprindu-se aproape de ţărmul 
Mediteranei, pe teritoriul Turciei de azi. Mi s-a arătat apoi, într- 
o succesiune rapidă, edificarea unei mari așezări în acea zonă 
de către urmașii hiperboreenilor, sub forma unei cetăţi care în 
timp a devenit un oraș mare, foarte bine dezvoltat și chiar dotat 
cu o anumită tehnologie. Am văzut, de exemplu, că în timpul 
nopţii cetatea era luminată, dar nu am identificat sursele 
luminii, care aparent erau mai multe. În orice caz, ele nu 
proveneau de la foc. În hologramă, în jurul acelei zone și în 
legătură cu ea au apărut mai multe simboluri, unele dintre ele 
în mișcare, având culori diferite. Instantanee ale vieţii acelui 
oraș, fiinţe, clădiri sau interioare se evidenţiau uneori brusc, 
apoi se retrăgeau, făcând loc altor aspecte. 

Am înţeles, desigur, că acel loc desemna ceva important, 
dar nu am știut despre ce oraș sau cetate era vorba, până când 
m-am obișnuit cu frecvenţa zonei respective și atunci, telepatic, 
am înțeles imediat că era vorba despre Troia. Această 
înțelegere mentală a venit „la pachet” cu un alt set de 
informaţii, care se corela cu imaginile holografice. Am înţeles, 
astfel, legătura subtilă cu cetatea Troia, în corelaţie directă cu 
influența malefică a unor civilizaţii extraterestre și cu modul în 
care membrii acestora, pe Pământ, și-au atras acoliți chiar din 
rândul ființelor ENK. Se dorea distrugerea oricărei „raze de 
lumină”, iar Troia însemna în acele timpuri ultimul bastion de 
rezistenţă. Voi reveni asupra acestui subiect mai târziu. 


Cap. 11 - CONSILIUL 
PLANEIAR DIN 
TEOTIHUACAN 


După mai bine de 300.000 de ani de la începutul 
proiectului de creare a unei noi ființe umane inteligente pe 
Pământ - prin combinarea ADN-ului extraterestru cu ADN-ul 
primatelor mari ce existau la acea vreme - ADN-ul ramurii ENK 
a devenit complex, graţie multiplelor combinaţii ce au avut loc 
de-a lungul timpului fie cu ADN-ul provenit de la alte civilizaţii 
extraterestre, fie cu ființe umane ENL. 


Evoluţia remarcabilă a ramurii ENK 


Aceasta s-a realizat prin înţelegere reciprocă între 
reprezentanţii civilizaţiilor extraterestre, care au fost interesaţi 
de hibridizarea noii rase de ființe ce se răspândise pe tot 
globul. Dar, în timp ce fiinţele ENL au fost „cultivate” cu grijă, 
iar evoluţia lor a fost asistată de civilizațiile extraterestre 
benefice, fiinţele ENK au fost lăsate oarecum să se dezvolte 
singure. Acest plan a fost în prealabil stabilit, astfel încât să se 
obțină o diversitate chiar în sânul aceleiași rase. Experimentul 
a demonstrat că, deși ramura ENK s-a dezvoltat mult mai încet, 
fiind lăsată în voia legilor naturale, tocmai prin aceasta ea a 
dobândit o deosebită forţă vitală, fiind legată mult de „pământ” 
și de Natură. Iotuși, o parte dintre aceste ființe au fost 
hibridizate cu ADN extraterestru, creând astfel o și mai mare 
complexitate a însușirilor și capacităţilor lor, dar în cea mai 
mare parte ramura ENK a fost lăsată să evolueze singură. 
Așadar, ierarhia calitativă a fiinţelor care existau la acea vreme 
pe planeta noastră avea la bază grupul mic de fiinţe E-N cu 
ADN în majoritate siriusian. Acestea au reprezentat cumva 
„elita”, în sensul că structura lor genetică era așa de evoluată, 
încât la acea vreme nu se puteau combina decât cu un număr 


foarte mic de alte fiinţe extraterestre, de asemenea foarte 
evoluate. Din grupul de ființe E N au provenit mai apoi, prin 
„specializare”, fiinţele rafinate ENL și fiinţele ENK. Acestea din 
urmă au evoluat în ritmul lor natural, deoarece la începuturi 
diferența de frecvenţă vibratorie între ENL și ENK era prea 
mare pentru a permite combinaţii naturale și eficiente între 
indivizii acestor două ramuri. 

Cu toate acestea, unele combinaţii între ramura L și 
ramura K au fost posibile și au avut loc în decursul timpului, 
așa după cum am spus. ADN-ul rezultat a fost o ramură 
secundară a fiinţelor ENK, cu o conștiință mai rafinată, dublată 
de o bună înrădăcinare vitală pe planetă: erau fiinţe puternice, 
capabile de eforturi deosebite, dar în același timp având un 
nivel de conștiință mai evoluat decât majoritatea populaţiei de 
fiinţe ENK, care se combinau doar între ele. Acele ființe ENK 
mai elevate și mai puternice erau așa numiții „semizei” 
menţionaţi în literatura din antichitate. 

La marile întruniri dintre reprezentanţii civilizaţiilor 
extraterestre care vizitau atunci Pământul s-a stabilit totuși ca 
acea ramură mai elevată, care derivase din ramura K, să nu fie 
susținută în continuare. Nu am înţeles prea bine de ce s-a luat o 
astfel de hotărâre, deoarece atunci am devenit foarte interesat 
de acele Consilii ale fiinţelor extraterestre. Totuși, o ipoteză 
valabilă ar fi - așa după cum am mai spus - că reprezentanţii 
civilizaţiilor extraterestre au dorit ca ramura ENK să fie mai 
apropiată de specificul Pământului, fără ca în ADN-ul ei specific 
să existe o influenţă extraterestră prea mare, așa cum se putea 
observa, de pildă, în cazul ființelor ENL. 


Teotihuacan - modelul 
Civilizației siriusiene 


Prima recunoaștere la nivel înalt a evoluţiei ființelor ENK a 
avut loc acum aproximativ 28.000 de ani. Atunci, „semizeii” au 
fost admiși în forul superior decizional al planetei, format din 
membri ai civilizaţiilor extraterestre avansate care se aflau pe 
Pământ, precum și din reprezentanţi ai ramurii ENL. Mi s-au 


arătat fragmente în sinteză de la Marele Consiliu Planetar care 
s-a întrunit în acea perioadă, în locul pe care noi îl numim acum 
Teotihuacan, în Mexic. 

Orașul Teotihuacan a fost construit chiar de câtre 
siriusienii originali, cunoscuţi ca Lorzii Galaxiei din sistemul 
Sirius A și consideraţi adevărații părinţi ai omenirii. Ei 
reprezintă civilizaţia principală care și-a asumat rolul de 
supraveghere și ghidare a îndelungatului proces de formare a 
noii rase de ființe umanoide, care a devenit omenirea de astăzi. 
Construcţia orașului a fost făcută înainte de întrunirea 
Consiliului Planetar, în perioada în care siriusienii, împreună cu 
pleiadienii, au stabilit o anumită linie de conduită pentru acea 
parte a lumii situată pe continentul Americii de azi. 

Teotihuacan este o replică fidelă a unui oraș siriusian, dar 
la edificarea lui au participat și alte civilizaţii extraterestre din 
cadrul Alianţei, în special pleiadienii. Ceea ce s-a descoperit în 
zilele noastre, cu piramidele principale și drumul larg (Autorul 
se referă, fără îndoială, la cele două piramide mari din incinta 
orașului: Piramida Soarelui și Piramida Lunii, precum și la 
drumul principal, Calea Mortilor. Despre acest oraș antic, 
denumit și „orașul zeilor” sau „locul unde se nasc zeii”, nimeni 
nu știe nimic, nici măcar aztecii care l-au locuit mai bine de un 
mileniu. Nu se știe cine l-a construit, de ce, și, mai ales, când 
anume a fost construit - n. ed.) care este expus vizitatorilor, 
reprezintă doar o parte din imensul oraș care a fost construit 
acum aproximativ 30.000 de ani. Acesta era gigantic, cu multe 
ramificații, ceea ce îl făcea să semene cu o adevărată 
metropolă. Mi s-a arătat chiar proiectul iniţial, ca o schemă 
tridimensională holografică, iar după aceea am văzut orașul 
deja construit și populat mai ales de siriusieni și pleiadieni. 
Pentru un timp destul de îndelungat, orașul a fost casa 
reprezentanţilor lor - și într-o măsură mai mică pentru alte 
civilizaţii extraterestre. 

Orașul a fost conceput și realizat ca un oraș cu simetrie 
circulară, de la care porneau mai multe ramificații dispuse de 
asemenea circular. La acestea, după cum am putut să văd, se 
ajungea prin intermediul unor dispozitive de teleportare. Baza 
de concepţie și de construcţie a orașului a fost cea siriusiană, 
însă conceperea lui a respectat afinităţile energiilor cosmice, în 


directă și precisă corespondenţă cu stelele și sistemele 
planetare ale multor civilizaţii extraterestre din Alianţă. 
Siriusienii au dorit să facă aceasta tocmai pentru ca Alianţa să 
devină mai unită și mai motivată pentru a acţiona la unison, în 
vederea dezvoltării rasei umane pe Pământ. 

În proiectarea orașului - pe care am văzut-o într-o 
combinaţie de imagini holografice atât în plan tridimensional, 
cât și în plan eteric, prin intermediul căștii ce mi-a fost oferită - 
s-a luat în considerare o anumită structură stelară complicată, 
care urma să „prezideze” și să susţină din punct de vedere 
energetic longevitatea așezării și radiaţia ei subtilă. Mi s-a 
arătat chiar cum ființele extraterestre care proiectau orașul 
„derulau” viitorul acelei structuri stelare specifice în viitor, 
căutând configurații noi și stabilind în acest fel o perioadă de 
existență cât mai lungă a orașului. Voi reveni asupra acestui 
aspect atunci când voi descrie modul în care au fost concepute 
și ridicate piramidele din Egipt. 

În cazul unor astfel de planuri megalitice, fiinţele 
extraterestre avansate știu foarte bine că formele și 
dimensiunile construcțiilor ce urmează să facă parte din viitorul 
oraș sunt în directă legătură și rezonanţă cu mișcarea anumitor 
stele, care se află deja într-un aranjament precis. Accentul este 
pus, în mod firesc, pe durabilitatea acelor construcţii. De 
exemplu, ei caută poziționări, aranjamente sau configurații 
specifice și importante de stele, care durează timp îndelungat și 
atunci sunt siguri că pe acea perioadă construcţia respectivă va 
fi susținută de energia subtilă specifică emisă de acea 
configuraţie stelară. Aspectul rămâne valabil doar dacă și 
celelalte elemente rezonante sunt respectate, cum ar fi 
structura clădirilor și a piramidelor, dimensiunile lor și alte 
caracteristici ale materialelor, care toate trebuie să fie în 
consonanţă până la detaliu cu acea configuraţie stelară sau cu 
altele ce prezintă afinități cu ea. De pildă, am văzut că 
siriusienii au fost atenţi chiar și la ce dală de piatră puneau 
într-o anumită intersecţie, care trebuia să fie de un anumit tip 
de rocă, diferită de celelalte pietre, tăiată la un unghi precis, 
pentru a rezona în conformitate cu un anumit detaliu al 
structurii stelare complexe ce era luată în considerare. 


Am fost uimit de anumite caracteristici ale acestui oraș 
antic, pentru că nu le întâlnisem până atunci în altă parte. 
Prima pe care o menţionez este senzaţia de măreție, de 
gigantic, pe care o răspândea. Apoi a fost comuniunea cu 
Natura; vegetaţia făcea practic parte integrantă din construcţia 
orașului, „convieţuind” cu el. Cu toate acestea, nu am văzut nici 
măcar un fir de iarbă care să depășească marginile impuse de 
spaţiul dalelor de piatră, foarte bine șlefuite și îmbinate între 
ele. Frunzele, lianele, arbuștii, totul venea exact până la 
marginile zonelor de piatră, niciodată dincolo de ele, ca și cum 
vegetaţia ar fi „știut” cum să respecte perfect acele delimitări. 
Mai apoi m-am gândit că, probabil, a fost vorba despre o 
tehnologie specifică, prin care vegetaţia era într-un anumit fel 
„oglindită” și făcută să se întoarcă înapoi, spre pădure sau 
junglă, dar nu pot fi sigur de aceasta. 

Curăţenia în oraș era incredibilă și nici măcar nu îmi 
puteam da seama cum era posibil așa ceva. Nu vedeam praf, 
nici noroi, nici urme sau alte resturi. Când priveam, totul era 
așa de bine realizat, încât aveam senzaţia că mă uit la o schemă 
pe computer. Și totuși, vedeam ființe extraterestre umblând 
prin acel oraș și realizând diverse acţiuni. Am văzut de 
asemenea și vehicule aeriene și chiar nave de mărimi mici și 
medii, aterizând sau decolând din piaţa centrală și, de 
asemenea, dintr-o regiune situată la o oarecare depărtare de 
aceasta, care acum nu este luată în considerare. 


Directivele consiliului 
Planetar din 26.000 î.Hr. 


Din multe puncte de vedere, acea întâlnire „multicoloră” a 
civilizaţiilor extraterestre care au „păstorit” ADN-ul în formare 
al fiinţei umane a fost un punct de cotitură pentru evoluţia 
umanităţii pe Pământ. Atunci s-au delimitat teritorii, s-au 
stabilit acorduri și înţelegeri, s-au impus anumite coduri de 
comportament interrasial și s-au luat decizii cruciale în ceea ce 
privește viitorul fiinţei umane și a vieţii pe planeta noastră. Acel 
Consiliu m-a impresionat în mod deosebit prin mărimea, 


complexitatea și valoarea deciziilor luate în cadrul lui, cu 
privire la destinul umanităţii. 

În general vorbind, astfel de aspecte sunt puţin cunoscute, 
iar dacă totuși sunt revelate oamenilor, aceștia au tendinţa să le 
ia în derizoriu. Asta se petrece mai ales pentru că omul comun 
nu are acces la informaţii directe de acest gen și, de asemenea, 
pentru că el tinde să gândească în conformitate cu normele, 
legile și ideile ce sunt vehiculate în prezent. Dintre acestea, 
cele mai năstrușnice și de multe ori repetate sunt ideile că „s-ar 
putea să fim singuri în Univers”, că „știința a cam rezolvat tot 
ce era de rezolvat până în prezent” și că „civilizaţia 
contemporană este cea mai dezvoltată care a existat până acum 
pe planetă”. Totuși, pentru cei care sunt inteligenţi și au bun 
simt, astfel de afirmaţii sunt doar rodul neștiinţei și al 
manifestării unei viziuni foarte arogante. 

În ceea ce mă privește, am credinţa că măcar unii dintre 
cei care sunt cu adevărat pregătiţi, pot să înţeleagă intuitiv 
ceea ce eu prezint aici. Chiar dacă relatările mele sunt o 
serioasă piatră de încercare pentru concepţiile actuale, aceste 
informaţii lămuresc o serie întreagă de elemente confuze, 
neclare sau eronate cu privire la istoria umanităţii și la originea 
ei. La urma urmelor, tot ceea ce eu fac, este să prezint cât mai 
fidel ceea ce am văzut și discutat personal în legătură cu acest 
subiect, care este foarte vast și complex. Rămâne însă la 
latitudinea cititorului să hotărască dacă poate sau nu să admită 
informaţia ce îi este astfel pusă la dispoziţie. 

Revin la aspectele legate de deciziile principale luate la 
acel Mare Consiliu Planetar și la sublinierea unor nuanţe ale 
lor. Admiterea ființelor ENK în rândul forului de coor-clonare 
planetară și recunoașterea nivelului de evoluţie pe care ele l-au 
atins, avea de asemenea legătură cu faptul că reprezentanţii de 
seamă ai Marelui Consiliu manifestau un interes chiar mai 
profund decât simpla populare a unei planete cu o nouă rasă de 
fiinţe. 

Într-adevăr, planul iniţial a fost crearea unei noi fiinţe 
umanoide inteligente și complex dezvoltată în Univers. După 
mai bine de 300.000 de ani, acest plan prinsese deja contur și 
chiar evoluase în mod neașteptat de rapid, dacă ne gândim la 
mersul natural al lucrurilor și dacă îl considerăm la scară 


cosmică. Tocmai de aceea, Marele Consiliu Planetar de la 
Teotihuacan, din 26.000 î.Hr., semnifica practic începutul 
„retragerii” raselor superioare extraterestre din implicarea în 
viaţa noii umanități. 

Scopul principal al proiectului iniţial fusese crearea unei 
fiinţe umane superioare și popularea planetei cu această ființă 
nou creată. Întrucât ramura ENK dovedise o surprinzătoare 
capacitate de fertilitate și de adaptare la diferitele tipuri de 
influențe exterioare, precum și la nivelul ADN-ului, ea 
dobândise cumva dreptul de a prelua planeta și de a evolua 
liber aici. 

Prin contrast, ramura ENL - deși mai evoluată atât din 
punct de vedere spiritual, cât și prin alte caracteristici decât 
ramura ENK - era totuși mai fragilă din punctul de vedere al 
structurii genetice și al vitalităţii, astfel încât ea nu ar fi putut 
susține o dezvoltare continuă și energică a noii rase de fiinţe. 
De altfel, așa după cum am spus, ființele ENL începuseră deja 
să se retragă din planul fizic, iar existenţa lor a fost gradat 
înlocuită de mituri și legende. Cu toate acestea, ramura L. și-a 
adus o contribuţie importantă la rafinarea unei părţi din ramura 
K. 

Prin urmare, siriusienii și celelalte civilizaţii extraterestre 
principale care s-au implicat în proiectul de creare a noii ființe 
pe Pământ au considerat că gena ENK este suficient de 
puternică pentru a duce mai departe proiectul, care acum își 
urma un drum natural. Supravegherea suverană a acestor 
civilizaţii extraterestre continua să existe, în special pentru a 
opri tentativele de autodistrugere a civilizaţiei prin războaie 
devastatoare la nivel planetar sau prin utilizarea unor 
tehnologii teribile și foarte avansate, atât de către oameni, cât 
și de câtre alte civilizaţii extraterestre care manifestau un 
anumit interes pentru viaţa de pe această planetă. Totuși, acel 
grup restrâns de civilizaţii extraterestre foarte avansate au 
făcut acest lucru cu o înaltă cunoaștere spirituală, fără a 
interveni acolo unde cursul destinului trebuia să ia o anumită 
formă pentru omenire. 


„Specializarea” ADN-lui uman 


După ce s-a produs „segmentarea” ADN-ului uman, în 
sensul că anumite civilizaţii extraterestre au început să creeze 
mai multe „pepiniere” ale acestuia în diverse zone ale 
Pământului, ADN-ul fiinţei umane s-a „desfăcut” pe diverse 
direcţii particulare, pierzând cumva „puterea totului”. Cu alte 
cuvinte, fiinţele ENK de pe aceste ramuri secundare - care erau 
ENK - A, ENK-I, ENK - U... etc. - nu mai aveau aceleași forte și 
puteri ca fiinţele ENL, deoarece ADN-ul lor s-a „specializat” în 
timp pe câte o direcţie specifică, indusă și dezvoltată în 
particular de către o civilizaţie extraterestră. 

Fiecare dintre civilizațiile extraterestre care au participat 
la programul de „pepinieră” al civilizaţiei umane pe Pământ a 
contribuit în anumite proporţii cu ADN-ul ei la complexitatea 
ADN-ului uman, „păstorind” astfel o anumită populaţie de pe 
glob, care i-a fost repartizată la Marele Consiliu Planetar de la 
Teotihuacan, căci acolo s-a făcut repartizarea pe „zone de 
influenţă” a fiecărei civilizaţii extraterestre care era implicată 
în proiect. 

Practic, reprezentanţii lor au preluat sub o atentă 
supraveghere evoluția și dezvoltarea fiinţelor umane ce populau 
atunci Pământul - în marea lor majoritate aparţinând ramurii 
ENK - în limita teritoriilor pe care acestea le ocupau. Tocmai de 
aceea putem observa influenţe și caracteristici foarte diferite la 
rasele și chiar populaţiile din anumite zone ale planetei. Din 
considerente politice, am fost însă sfătuit să nu prezint în carte 
detalii în această direcție. 


Semizeii 


Una dintre deciziile importante care au fost luate în cadrul 
Marelui Consiliu Planetar de la Teotihuacan a fost ca ramura 
ENK să fie lăsată să înceapă să se autoguverneze; cu alte 
cuvinte, fiinţele ENK să aibă teritoriile lor și chiar să contribuie 
la discuţiile și deciziile la nivel planetar care aveau loc la 
anumite intervale de timp, drept pentru care au fost invitate să 


fie reprezentate la acel Mare Consiliu. Prin aceasta se 
recunoștea faptul că ele evoluaseră suficient de mult pentru a 
avea un grad relativ ridicat de responsabilitate și că se puteau 
integra corect în spirala progresului la nivel planetar. Cu toate 
acestea, era evident din ceea ce vedeam în imagini că fiinţele 
ENK ascultau de indicaţiile, sfaturile și directivele ce erau date 
de  înţelepţii civilizaţiilor extraterestre ce supravegheau 
întreaga planetă și pe care îi considerau a fi, pe bună dreptate, 
„părinţii” lor. 

Am remarcat că membrii ramurii elevate ENK din Consiliu 
erau fiinţe foarte armonioase, puternice, voluntare. Am fost 
atras de radiaţia lor particulară, care avea un magnetism 
deosebit și mi-am îndreptat atenţia asupra acestor aspecte, 
legate de participarea lor la Marele Consiliu al planetei. 
Imediat mi s-a arătat o succesiune de imagini reprezentative, 
iar în dreapta ecranului am văzut o desfășurare bogată de alte 
directoare. Totuși, am preferat să urmăresc sinteza imaginilor, 
deoarece studiul particular al acelor fișiere ar fi însemnat un 
timp prea îndelungat, pe care nu îl aveam la dispoziţie. 

Combinând imaginile cu transmisiile telepatic-intuitive pe 
care le primeam prin intermediul căștii interdimensionale, mi- 
am dat seama că ramura ENK evoluase remarcabil în ansamblul 
ei, caracterizându-se mai ales prin complexitatea structurii 
ADN-ului. Aceasta făcea ca posibilităţile ei de combinare cu alt 
ADN să fie uluitoare. În plus, conferea acelor ființe o radiaţie 
specială, o frumuseţe trupească și magnetică ce producea cu 
ușurință fascinaţie. De altfel, așa după cum am văzut, delegaţia 
ENK era alcătuită numai din „semizei”, atât bărbaţi cât și 
femei. Deoarece erau mai apropiaţi de modul nostru de a 
percepe lucrurile și de a se manifesta, de tendinţele și de felul 
nostru de a fi, am fost foarte atras de acele imagini, pentru că 
la un anumit nivel delegaţia ENK a produs o impresie puternică 
în rândul celorlalte ființe extraterestre. 

Cele mai reprezentative erau femeile ENK. Ele aveau un 
impact extraordinar și manifestau un gen de atracţie irezistibilă 
ce izvora, fără îndoială, din complexitatea structurii ADN-ului 
lor și mai ales dintr-un „ceva” special, comun doar fiinţei umane 
ce a fost creată pe Pământ. Dacă ar fi totuși să fac o 
comparaţie, atunci aș putea spune că radiaţia lor se asemăna 


cel mai mult cu cea a femeilor din Pleiade. Mulţi reprezentanţi 
ai altor specii și civilizaţii extraterestre le „curtau”, tocmai 
pentru fertilitatea lor extraordinara și capacitatea de a da viaţă 
la un nivel de înaltă complexitate. A existat în acest sens un fel 
de „rulaj” al multor civilizaţii extraterestre, care din timp în 
timp veneau și își „refăceau” zestrea genetică chiar cu ființele 
ENK mai deosebite. 


Diversificarea ADN-ului la fiinţele ENK 


În urmă cu mai bine de 100.000 de ani planeta era 
împărţită în mai multe teritorii, fiecare cu populaţia lui 
specifică, ce era susţinută, protejată și ajutată să evolueze de 
câtre una sau chiar mai multe civilizaţii extraterestre. Prin 
urmare, fiecare astfel de zonă de pe Pământ avea un „suflet” 
sau egregor al ei, care era egregorul specific populaţiei 
respective. 

Reprezentanţii civilizaţiei „guvernatoare” veneau din când 
în când și „rulau” ADN-ul propriu cu cel al populaţiei din acel 
teritoriu, căci bogăţia frecvenţelor de rezonanţă din structura 
macromoleculei de ADN a fiinţelor ENK era așa de mare, încât 
ea permitea cu ușurință astfel de combinaţii. De aceea, fiecare 
populaţie sau civilizaţie de pe pământ își avea „zeii” ei, care în 
acele cazuri erau fiinţele extraterestre evoluate, ce susțineau 
dezvoltarea specifică a unei ramuri a fiinţelor umane. 

Faptul era important, deoarece în acest fel unele civilizaţii 
extraterestre își puteau fortifica ADN-ul „obosit” sau degenerat, 
obţinând un nou impuls spre existenţă și evoluţie, iar altele 
„însămânţau” alte civilizaţii de pe alte planete cu mostre de 
ADN prelevate în special de la ființele ENK, pentru a ajuta 
astfel evoluţia acelor civilizaţii din cosmos. Mi s-a arătat 
structura ADN-ului fiinţelor de pe mai multe planete din 
galaxie, care avea la bază ADN-ul fiinţei umane. Practic vorbind 
și oricât de paradoxal ar părea, putem spune că într-un anumit 
fel și noi suntem „părinţii” multor civilizaţii din galaxie. 

După marele conflict spaţial extraterestru din vecinătatea 
Pământului, ramura ENK a intrat oarecum în „derivă”, 


deoarece o lungă perioadă de timp nu a mai existat o ordine 
clară a teritoriilor și influențelor extraterestre. 

Apoi Alianţa Galactică s-a refăcut, lucrurile au început să 
reintre în normal, dar abia după Marele Consiliu Planetar 
teritoriile de influenţă extraterestră asupra populațiilor ENK au 
fost din nou stabilite și reorientate după noi reguli. 

Caracteristicile de excepţie ale ADN-ului uman din acele 
timpuri au determinat Consiliul Planetar să includă prezenta 
fiinţelor ENK în lanţul decizional la nivelul planetei și să le 
ofere de asemenea libertatea de expresie și autonomie, căci 
nivelul de evoluţie la care fiinţele ENK ajunseseră, justifica 
acea hotărâre. 

Este adevărat, totuși, că aspectul spiritual sau cel de 
percepţie interioară, de rafinament al conștiinței sau a 
înțelegerii superioare nu era foarte dezvoltat la ființele ENK, 
așa cum îl puteam remarca la membrii anumitor civilizaţii 
extraterestre și la fiinţele umane din ramura ENL. Cu toate 
acestea, ființele ENK de atunci - cele care reprezentau 
„semizeii” - erau incomparabil mai evoluate, mai inteligente și 
mai pline de calități decât omul contemporan. Așa după cum 
vom vedea, involuţia s-a produs începând mai ales cu ultima 
perioadă a Atlantidei și a culminat cu scufundarea ei totală, 
când chiar și aceste ființe ENK evoluate au început să se 
retragă de la suprafața Pământului. 


Maturizarea omenirii 


O altă decizie foarte importantă care a fost luată în cadrul 
Marelui Consiliu de la Teotihuacan a fost aceea a începutului 
retragerii secvențiale a prezenţei concrete extraterestre din 
viața  pământenilor. Supravegherea era transferată astfel 
încetul cu încetul de la implicarea directă la suprafaţa 
Pământului, spre o atentă monitorizare prin mijloace 
tehnologice din planul fizic, dar și din planul eteric. Prin 
înțelepciunea lor, aceste civilizaţii extraterestre foarte avansate 
știau bine că o civilizaţie trebuie să evolueze „pe propriile ei 
picioare”, pentru a avea șansa înţelegerii corecte a menirii și 
viitorului ei în Univers. De altfel, aceasta este o lege naturală ce 


guvernează toate regnurile: copilul ajunge la o vârstă la care, 
fiind destul de matur, se desparte de părinţi pentru a-și urma 
propriul drum în viaţă. Totuși, acest lucru trebuia realizat în 
etape, pentru că procesul creării ființei umane a avut și are la 
bază o înaltă cunoaștere, răbdare și înțelepciune. Chiar și așa, a 
existat evenimentul nefericit al decăderii și scufundării 
civilizaţiei din Atlantida, pe care îl voi trata separat, dar care 
reprezintă un exemplu pentru a înţelege cât de instabile și 
delicate pot deveni lucrurile în contextul evoluţiei fiinţelor. 


Cap. 12 - AILANIIDA 


Dincolo de polemica actuală în jurul existenţei vechiului 
continent al Atlantidei, apare de asemenea problema locului în 
care el s-ar fi aflat. Indiciile sunt vagi, iar căutările dificile. 
Totuși, unele descoperiri sunt remarcabile, doar că mass-media 
internaţională, precum și comunitatea științifică nu 
reacţionează în cazul unor astfel de situaţii, sperând ca totul să 
cadă în derizoriu sau în uitare. Recunoașterea unei astfel de 
descoperiri ar da peste cap tot ceea ce se credea a fi adevărat 
despre trecutul omenirii, evoluţie, epoci de dezvoltare, 
civilizaţii antice și tehnologia din acele timpuri. 


Unele clarificari 


Majoritatea părerilor converg către plasarea Atlantidei în 
Oceanul Atlantic, ceea ce este corect. Una dintre reprezentările 
vechi, în viziunea lui Athanasie Kircher, oferă o bună idee a 
locului unde a fost Atlantida, dar este incompletă. 


(ea 


Zafula Alan tis . 


Desenul următor prezintă o localizare care se apropie mai 
mult de realitatea geografică din acele timpuri, referitoare la 
Atlantida. 


Dee PE APE ... ai N pa 9 e ode pl 


Sunt totuși câteva observaţii de făcut: așa după cum am 
văzut în imaginile de pe ecranul holografic, suprafaţa insulei 
Atlantida era relativ mare, aproape ca un continent, ocupând 
centrul Oceanului Atlantic. Partea de nord a insulei se afla însă 
ceva mai jos, cam în dreptul Philadelphiei de azi. Pe de altă 
parte, forma insulei era mai pronunţat triunghiulară, iar din 
acest punct de vedere desenul lui Kircher este mai bun. Tot în 
desenul lui Kircher sunt reprezentate corect doar două insule în 
jurul marii insule-continent, care a fost Atlantida, dar nu sunt 
menţionate și cele din dreptul Africii, una dintre ele fiind ceva 
mai mică decât actuala Sri Lanka. O reprezentare proporţională 
a ceea ce am văzut ca imagini este aceasta: 


Africa 


America de Sud 


Atlantida şi insulele sale înainte de cataclisin 

Ulterior, după prima fragmentare a Atlantidei, în jurul 
insulei centrale au apărut într-adevăr câteva șiraguri de insule, 
care puteau fi considerate ca „suburbii” ale ei. De pildă, 
Insulele Azore sunt rămășițe din insulele „de sus” care au făcut 
parte din Atlantida, ca și Insulele Capului Verde, care sunt de 


fapt zone din insula ceva mai mare ce exista în dreapta 
Atlantidei. Totuși, Insulele Canari din prezent nu au avut 
legătură cu teritoriul Atlantidei. 

Pe de altă parte, Insulele Bermude sunt în prezent 
fragmente din marea insulă din stânga Atlantidei. În jurul unora 
dintre aceste insule, pe fundul oceanului, pot fi descoperite mai 
multe vestigii. De pildă, în zona Bermudelor de azi au fost 
construite piramide uriașe, iar în Azore era un oraș dezvoltat. 

În partea de nord-est a Atlantidei, spre Europa, exista chiar 
un „evantai” de insule mici, care nu sunt redate în desenul lui 
Kircher, dar apar în al doilea desen. Dintre ele au mai rămas 
doar mici fragmente (Insulele Azore), ce amintesc de marea 
civilizaţie de acum multe mii de ani. 


Civilizaţia înfloritoare a Atlantidei 


Interesant este că, atunci când Atlantida era în perioada 
înfloririi ei creatoare, majoritatea populaţiei și a vieţii era 
concentrată pe coasta insulelor și a „continentului”. În mijlocul 
lui era foarte multă vegetaţie, care înconjura estetic marile 
piramide ridicate acolo, spaţio-portul gigantic și alte clădiri în 
formă de turnuri foarte înalte. Mare parte din activitate era 
comasată însă în zonele de coastă ale insulei, unde „forfota” - 
atât pe sol, cât și în aer - era foarte mare. 

Multe regiuni de pe marele continent erau circulare, cu 
„raze” ce duceau spre centrul insulei. Când imaginea s-a 
apropiat de acestea, am observat că „razele” erau de fapt un fel 
de tuburi cu un diametru destul de mare, probabil pentru 
facilitarea unui transport rapid. 

Atlantida era cunoscută nu doar pentru civilizaţia foarte 
avansată și cultura ei, ci și pentru faptul că ea reprezenta o 
zonă centrală de legătură între pământeni și ființe de pe alte 
planete. Acolo era un amestec complex între ființe de pe 
Pământ - aparţinând în exclusivitate ramurii ENL - și multe alte 
tipuri de fiinţe de pe alte planete din galaxia noastră. În această 
privinţă, nu existau prea multe deosebiri faţă de unele scene 


din filmele SF care au apărut pe piaţă până acum, chiar dacă 
acest lucru poate să pară incredibil multor cititori. 

Atlantida era foarte evoluată faţă de restul continentelor, 
cam la fel cum suntem noi azi faţă de un trib din Amazonia sau 
Noua Guinee. Ea nu avea legături doar cu fiinţele din alte zone 
ale Pământului, ci, așa după cum am spus, reprezenta un pol 
important de legătură și cu alte civilizaţii din univers, fiind 
parte activă la comerțul și diplomaţia cosmică din această 
regiune a galaxiei. 

În mijlocul insulei exista un spaţio-port uriaș, cu o activitate 
foarte intensă a navelor Atlante și extraterestre deopotrivă, de 
multe tipuri și mărimi. Urmărind imaginile pe ecran, am 
remarcat că ele corespund în linii mari cu alte relatări despre 
Atlantida, ce au fost prezentate de-a lungul timpului în cărţi sau 
pe internet. Pământul devenise un centru foarte important de 
„tranzit cosmic”, în sensul că activitatea extraterestră - în 
special cea diplomatică și comercială - era foarte intensă. 
Foarte multe nave, de felurite mărimi și forme veneau și plecau 


de pe planeta noastră, folosind pentru aceasta diferite 
platforme și terminale de pe marea insulă, dar cel mai mare și 
important spaţio-port era cel din mijlocul continentului atlant. 

„terminal 


În acele imagini am putut de asemenea să văd și un fel de 
„radiografie subtilă” a Pământului, în care câmpul lui magnetic 
era oarecum diferit de cel actual. Mi s-a arătat într-un mod 
foarte ingenios, că pe o zonă destul de întinsă deasupra 
Atlantidei câmpul magnetic terestru prezenta multe vortexuri, 
ceea ce făcea să pară că acolo ar exista un „al treilea pol” al 
planetei. Era un fenomen natural, datorat unui depozit masiv de 
roci metalice specifice, care există sub suprafaţa Pământului 
corespunzătoare acelei zone. Tocmai de aceea chiar și în 
perioada modernă au fost menţionate fenomenele stranii care 
se petrec în zona Bermudelor. 

Existenta acestui „al treilea pol” al câmpului magnetic 
terestru permitea intrarea și ieșirea navelor terestre și 
extraterestre din atmosfera Pământului într-un mod foarte ușor. 


Erau create astfel niște „culoare” de activitate aeriană prin 
care frecarea cu aerul era mult mai mică, iar acţiunea 
gravitaţiei era mai slabă. Pentru navele civilizaţiilor avansate 
acest aspect nu prea avea importanţă, deoarece tehnologia lor 
nu era dependentă de astfel de forte, însă pe atunci atlanțţii 
aveau multe alte legături cu civilizaţii mediu dezvoltate, ale 
căror nave depindeau de acele aspecte. Tehnologia unor astfel 
de civilizaţii nu ajunsese, de pildă, la nivelul unor sisteme de 
propulsie foarte avansate, bazate pe elemente de natură 
cuantică sau câmpuri speciale de forte și nu deţineau nici 
cunoștințele necesare pentru a genera „scuturi energetice” 
suficient de rezistente în jurul navelor lor, pentru a anula 
efectele de frecare sau pe cele inerțiale. 


Scufundarea Atlantidei. 
Ultimele momente 


Înainte de marele cataclism care a dus la dispariţia 
Atlantidei, scufundarea platoului continental începuse deja, însă 
procesul a decurs lent, pe distanţa a câteva zeci de mii de ani, 
culminând cu dispariţia totală sub ape în jurul anilor 11.500 
î.Hr. Data este împărtășită de mulţi vizionari, ezoteriști, 
clarvăzători sau ființe cu puteri deosebite și, din câte am putut 
eu să „calculez” și să „interpolez” frecvențele atunci când mi s- 
au arătat imaginile pe ecranul holografic, momentul de timp 
indicat este cel corect, poate cu o marjă de câteva zeci de ani. 
Totuși, continentul a început să se scufunde dramatic și să se 
fărâmițeze în insule cam cu 1.000 - 1.200 de ani înainte de 
cataclismul final. Ultima scufundare a fost mai rapidă și chiar 
terifiantă datorită unor cutremure devastatoare, care nu s-au 
manifestat doar în zona continentului atlant, ci și în multe alte 
zone ale planetei. Ceea ce a mai rămas relativ intact din vechiul 
continent, a fost partea lui dinspre Africa, însă restul s-a 
dispersat în insule mai mari sau mai mici. 

Unul dintre aspectele foarte interesante în legătură cu 
dispariţia Atlantidei este acela legat de distrugerea ei bruscă. 
Platon spune că aceasta s-a petrecut „într-o singură zi și o 


noapte”. În realitate, distrugerea continentului s-a petrecut în 
etape și doar faza finală a fost bruscă. Într-o primă fază, ceea ce 
înainte era o insulă imensă, ca un continent, s-a „rupt” în 
câteva „felii”, care au devenit insule. Ca urmare, Atlantida s-a 
transformat destul de repede într-o zonă insulară, pierzând 
astfel din coeziunea de la început. 


sm mi 


„Atlantida Î. 


Ca o remarcă importantă, pot spune că ceea ce a mai fost 
perceput ca fiind „brusc”, a fost fenomenul de rupere a 
legăturii dintre planul fizic și cel eteric, care până atunci era 
destul de solidă în Atlantida. La începutul distrugerii, fiinţele 
din planul eteric nu au sesizat foarte clar scufundarea unor 


părţi ale continentului fizic, însă la un moment dat, datorită 
clivajului dimensional, cei din planul eteric au constatat că nu 
mai au „susţinere”, ca și cum „pământul le fugea de sub 
picioare”, iar planul lor eteric începea să se resoarbă. 

Ei nu mai puteau să facă legătura cu planul fizic, așa cum 
erau obișnuiți până atunci. De pildă - așa cum am văzut în 
unele imagini - ei mergeau într-o anumită direcţie pentru a 
ajunge într-un oraș pe uscat, dar în loc de aceasta dădeau de 
mare, de ape, deși știau că acolo trebuia să fie altceva. 

Prin urmare, acel plan eteric rămas fără susţinere s-a 
resorbit către teritoriile uscate ale planului fizic, pentru că pe 
atunci, fiind aproape de acesta, planul eteric avea și el nevoie 
să se „sprijine” totuși pe ceva. Chiar și în prezent există astfel 
de „alinieri” între planul fizic și planul eteric; mult mai puţine 
ca în acea perioadă, dar totuși ele există. De pildă, dacă mergi 
printr-o pădure și treci printr-un sas dimensional, poţi să intri 
în planul eteric, dar asta nu înseamnă că este obligatoriu să te 
trezești brusc pe vârful unui munte sau în mijlocul unui lac, ci, 
de obicei se respectă caracteristicile spaţiului înconjurător în 
care s-a făcut trecerea. Există deosebiri de peisaj, dar ele nu 
sunt flagrante, cel puţin nu de la început. 

Așadar, Atlantida nu a pierit „într-o zi și o noapte”, așa 
după cum s-a spus. Scufundarea ei a avut un parcurs lung și s-a 
petrecut în etape, ultimele ei vestigii dispărând în ape acum 
aproximativ 13.500 de ani. Noţiunea de „brusc” ar putea 
reprezenta ruptura faţă de planul eteric sau ultima „zbatere” 
care a fost presărată de catastrofe. 

Dacă acel cataclism ar fi avut loc în mod natural - ceea ce 
ar fi trebuit să corespundă unei perioade de milioane de ani - 
scufundarea Atlantidei poate într-adevăr să pară ca fiind doar 
„într-o zi și o noapte”, adică ea a fost destul de rapidă. 

Forţele și energiile implicate atunci au fost uriașe și ele au 
destabilizat profund structura energetică a scoarţei terestre, 
provocând de asemenea mari perturbații la nivelul planului 
eteric corespondent. Scufundarea Atlantidei s-a datorat și unor 
schimbări majore ce au avut loc la nivelul scoarţei Pământului 
în acea perioadă. Am văzut imaginile holografice care înfățișau 


rearanjarea scoarţei terestre. Practic vorbind, aceasta s-a 
„rotit” atunci, ajungând la structura actuală. 

După acea masivă rearanjare a scoarţei, care a avut loc în 
jurul axului ce trecea prin polul ce exista în zona Atlantidei, 
vortex-ul magnetic foarte puternic ce caracteriza acel ax a 
scăzut în intensitate și, ca urmare, legătura cu planul eteric s-a 
diminuat ca energie și posibilităţi. Interesant este că acest 
adevăr a fost deja expus de Charles Hapgood, iar eu cunoșteam 
teoria lui, care se referă la deplasarea scoarţei terestre ca 
urmare a „derivei” polilor (The Path of the Pole, Adventures 
Unlimited Press, 1999 - n. ed.). 

Cu atât mai mult am fost uimit, dar totodată bucuros, să 
constat că ea este de fapt perfect adevărată. 


Cele două „tabere” atlanie 


Schimburile comerciale, științifice și culturale pe care 
atlanţii le aveau cu multe alte civilizaţii extraterestre au făcut 
ca civilizaţia atlantă să evolueze foarte rapid. Din câte am văzut 
pe ecranul holografic, culoarea lor aurică era galben, ceea ce 
nu e de mirare, mai ales că simbolul civilizaţiei lor era Soarele, 
adeseori reprezentat pe îmbrăcămintea lor în zona pieptului. 
Totuși, după ce au ajuns la un nivel avansat de dezvoltare 
spirituală și tehnologică, datorită unui fenomen de micșorare a 
legăturii cu planul eteric, în civilizația lor s-a petrecut o 
segregare. O parte a populaţiei a evoluat atingând o frecvenţă 
superioară a conștiinței prin menţinerea legăturii cu planul 
eteric, iar o altă parte a rămas rigidă în gândire, având credinţe 
limitate, ce erau împărtășite de unii membri și chiar de unii 
înțelepţii ai ei. 

Am înţeles acest lucru atunci când mi s-a arătat câmpul 
energetic general ca o sferă, la nivel emoţional și mental, al 
ultimei perioade a acestei civilizaţii. Am remarcat că el s-a 
scindat, astfel încât din galbenul global ce îl caracteriza ca 
nuanţă subtilă, au apărut două culori subtile distincte: una avea 
o nuanţă albastru deschis, iar cealaltă era roșu-portocaliu. Erau 
două frecvente diferite, în care cei orientaţi mai mult spre roșu- 
portocaliu aparțineau unei pături înalte a societăţii și oamenilor 
de știință, iar cei care făceau parte din câmpul subtil al culorii 
albastru deschis reprezentau pătura înţelepţilor și „categoriei 
spirituale” a societăţii atlante. 

Separarea în două categorii oarecum antagonice de 
gândire și simţire în rândul populaţiei Atlantidei a devenit în 
timp din ce în ce mai evidentă. Ca urmare, mulţi dintre cei care 
făceau parte din categoria „albastră” au plecat în alte zone ale 
lumii cu câteva sute de ani înainte de cataclismul final, dând 
naștere unor alte centre dezvoltate în zone unde legătura cu 
planul eteric s-a păstrat mai mult timp. Gradat, datorită 
retragerii părţii „albastre”, în Atlantida au început să 
predomine cei de nuanţă subtilă „portocaliu-roșiatică”, a căror 
orientare era cu precădere materialistă. 

Cei cu adevărat înţelepţi au părăsit Atlantida din două 
motive: mai întâi, separarea de atlanțţii cu o viziune materialistă 


era necesară din raţiuni de „potrivire” sau rezonanţă a 
frecvenţelor de vibraţie, iar pe de altă parte ei și-au propus să 
ajute realmente populaţia de ființe ENK să evolueze mai 
repede, să se dezvolte și să progreseze, pentru că au prevăzut 
„sfârșitul ramurii ENI”, limita resurselor ei de procreare și de 
progres. Totodată, ei știau de sfârșitul Atlantidei, care nu mai 
putea fi evitat și doreau să prezerveze imensa cunoaștere pe 
care o deţineau, trecând-o la populaţia ENK ce avea să rămână 
singura de pe Pământ. 

Datorită faptului că diferenţa de evoluţie dintre ramura 
ENL și cea mai mare parte a fiinţelor ENK era imensă, înţelepţii 
atlanţi și-au dat seama că, dacă nu vor acţiona în sensul 
educării și orientării active și eficiente a ramurii ENK, omenirea 
pur și simplu va rămâne la un nivel primitiv de dezvoltare, 
deoarece singurii ei membri vor fi ființele ENK. 


Finalul dramatic al Atlantidei 


Ultima secvenţă, ultimele secunde ale existenţei Atlantidei 
mi-au fost prezentate pe ecranul holografic și au implicat un 
mare dramatism. Ultima realizare de excepţie al acelei 
extraordinare civilizaţii, pe care am văzut-o cum s-a scufundat 
în ape, a fost imensa piramidă strălucitoare ce trona în centrul 
continentului atlant, în apropierea spaţio-portului. Era cu mult 
mai mare decât piramidele actuale din Egipt, cu laturile perfect 
netede, ca de metal translucid. Mi s-au arătat doar acele clipe, 
cele în care partea superioară a piramidei se scufunda în 
valurile imense. În vârful piramidei am văzut un „far”, care de 
fapt era un cristal uriaș de culoare rubinie, ce „pulsa” 
intermitent, precum un laser, până ce a fost dislocat și distrus 
de valurile enorme create de teribilul cataclism. 

Simultan mi se arăta de sus - cumva suprapus peste acel 
moment dramatic al apelor învolburate, în care imensa 
piramidă se scufunda - imaginea Oceanului Atlantic, care 
atunci devenise doar o vastă întindere de apa fără nicio 
suprafaţă mare de uscat. În acel fel mi s-a indicat sfârșitul 
complet al Atlantidei, care dincolo de momentul vizual foarte 
trist, a adus cu o senzaţie de mare suferinţă și de rupere în 


suflet, pe care am perceput-o acut, ca un „strigăt” deznădâăjduit 
al continentului scufundat. A fost „ultimul strigăt” al unei mari 
civilizaţii, care a aparţinut ramurii ENL. 


Marea întrunire și planul 
Pentru salvarea omenirii 


Așa cum am precizat anterior, cunoscând din timp iminenţa 
cataclismului ce avea să vină, înţelepţii care au condus 
Atlantida au vrut să prezerveze mare parte din cunoștințele 
civilizaţiei lor, dar în același timp au urmărit să susţină evoluţia 
ramurii ENK de fiinţe care rămânea după Atlantida. Ei au știut 
că ramura ce a dus la formarea civilizaţiei atlante și la culmile 
ei, adică ramura ENL, avea să decadă și chiar să dispară, astfel 
încât și-au propus să susţină evoluţia celeilalte ramuri (ENK), 
folosind pentru aceasta cunoștințele înalte pe care le 
dobândiseră până atunci. 

Imediat după imaginile cu scufundarea totală a 
continentului, mi s-a arătat o întrunire foarte mare de ființe 
umane și extraterestre, sub o cupolă imensă, într-o zonă 
muntoasă, dar nu am putut să identific locul exact pe Pământ 
unde s-a petrecut aceasta. Dintr-un anumit punct de vedere, 
acea întrunire se asemăna cu Marele Consiliu Planetar de acum 
28.000 de ani, însă adunarea de după dispariţia Atlantidei era 
mai agitată, iar proporţia de fiinţe umane în cadrul ei era mai 
mare. Chiar și așa, am putut să văd o uimitoare varietate de 
rase, atât umane cât și extraterestre. 

Am apreciat numărul fiinţelor prezente la acea întrunire ca 
fiind mai mare de 250 de suflete. Mi s-a indus telepatic 
înţelegerea faptului că acolo era o „pepinieră” de forme și rase, 
care au răspuns chemării de ajutor formulată de fiinţele 
înțelepte ENL. încă dinainte ca Atlantida să dispară complet. 
Datorită tensiunii foarte mari care fusese generată de 
cataclismul planetar ce tocmai avusese loc, am putut să observ 
că acea întrunire păstra semnele unei evidente îngrijorări la 
unii dintre participanţi, o temere nerostită care persista și chiar 
o anumită nervozitate ce se manifesta în cazul lor. 


Acolo, în cadrul acelei întruniri speciale, s-au luat decizii 
foarte importante privind evoluţia ulterioară a planetei noastre 
și a fiinţelor ENK. Tactic vorbind, atunci și acolo, s-au stabilit 
coordonatele principale ale destinului viitor al omenirii. Dintr- 
un anumit punct de vedere, acelea au fost decizii chiar mai 
concrete și efective decât cele stabilite la Marele Consiliu 
Planetar din 26.000 î.Hr., deoarece situaţia era dramatică, fiind 
în pericol chiar eșuarea proiectului iniţial de formare a fiinţei 
umane inteligente și evoluate spiritual. Umanitatea risca fie să 
dispară „în anonimat”, fie să se autodistrugă. 

Urmărind imaginile, nu m-am putut împiedica să remarc 
faptul că la acel consiliu a avut loc chiar un fel de „negociere” a 
zonelor de pe Pământ, care au fost distribuite fiecărei civilizaţii 
extraterestre, pentru a fi „refăcute”. Iniţial, am crezut că 
reprezentanţii lor erau interesaţi de resursele din subsol sau de 
suprafața zonei de influenţă pe care o primeau. Curând, însă, 
mi-am dat seama că nu acela era criteriul de „negociere”, ci 
mai curând condiţia impusă ca să existe o populaţie ENK 
numeroasă în zona repartizată. 

Participanţii la acea întâlnire solicitau asta pentru a putea 
realiza modificări genetice în structura ADN-ului populaţiei 
respective, care să urmeze caracteristicile rasei extraterestre 
ce îi veghea evoluţia. Prin urmare, era vorba despre o 
redistribuire a „zonelor de influenţă” ce fuseseră fixate în urmă 
cu aproximativ 14.000 de ani la Marele Consiliu Planetar din 
Teotihuacan, doar că acum, după scufundarea Atlantidei, 
situaţia la nivel global era mult mai critică. 


„Prâbușirea” frecvenţei 
De vibraţie a conștiinței 


Cataclismul a influenţat nu doar structura fizică a scoarţei 
planetei, ci a determinat și modificări în frecventa ei de 
vibraţie, afectând condiţia energetică a planurilor subtile 
atașate Pământului. A fost o „cădere” generală, sub toate 
aspectele, iar omenirea a făcut un pas foarte mare înapoi. 

Multe dintre rezultatele obţinute până atunci pe calea 
evoluţiei rasei umane au fost aproape anihilate de acel imens 


cataclism, care a avut repercusiuni negative la nivel global. 
Printre altele, o întreagă civilizaţie ENL - din cele ce am văzut, 
civilizaţia atlantă a fost ultima de acest gen pe Pământ - 
excepţională prin avansul ei tehnologic și spiritual, dispăruse 
sub ape, împreună cu un număr mare de ființe evoluate și cu 
realizările uluitoare ale progresului ei. Cunoașterea, experienţa 
și avansul în toate științele vremii fuseseră anihilate într-o 
perioadă relativ scurtă de timp. Resursele evolutive ale omenirii 
deveniseră brusc foarte limitate, deoarece aproape toate 
fiinţele care mai populau atunci planeta erau ființe ENK încă 
slab evoluate. 

Toate acestea le-am putut resimţi telepatic și, de asemenea, 
ca un fel de „impregnare” a unei stări specifice din acele 
timpuri, după marele cataclism. În alte condiţii, aș fi descris 
acea situaţie ca fiind oarecum disperată pentru omenire, dar 
mobilizarea imediată a înţelepţilor atlanţi care au supraviețuit 
și a unora dintre civilizațiile extraterestre avansate a diminuat 
în următoarele mii de ani din teribila prăbușire la nivel 
energetic și de conștiință ce avusese loc prin dispariţia marii 
civilizaţii a Atlantidei. 


Planul de susţinere 
Și refacere a umanitaţii 


Una dintre primele măsuri ale acelei mobilizări a fost 
reunirea de urgenta a civilizaţiilor extraterestre interesate să 
ajute la reconstrucţia lanţului de evoluţie accelerată a fiinţei 
umane. Acela a fost sensul reîmpărțţirii „zonelor de influenţă” 
extraterestră, atât în planul material al reconstrucției 
civilizaţiei umane, cât și în cel științific, al cunoașterii și al 
spiritualităţii. 

Totodată, „pepiniera” zestrei genetice a ADN-ului uman 
urma să fie îmbogăţită și îmbunătăţită prin hibridizări și 
modificări genetice ale ADN-ului fiinţelor ENK. Aceasta era 
necesar să se întâmple deoarece „moștenirea” ființelor ENL 
fusese în mare parte pierdută, atât datorită cataclismului, cât și 
retragerii lor progresive în planul eteric. Noua repartizare a 


„zonelor de influenţă” extraterestră pe Pământ urma să aducă 
un suflu proaspăt în structura ADN-ului ființelor ENK, pentru a 
le permite să înțeleagă și să refacă măcar o parte din 
cunoașterea fiinţelor ENL evoluate. 

Prin urmare, fiinţele umane dintr-o astfel de „zonă de 
influenţă” extraterestră au manifestat în timp unele 
caracteristici ale civilizaţiei cu care au fost hibridizate, 
deoarece ADN-ul lor se combinase într-o anumită măsură cu 
ADN-ul acelei civilizaţii extraterestre. Ele erau precum „fiii” 
acelei civilizaţii, care contribuia astfel la complexitatea 
structurală a ADN-ului uman. De pildă, extratereștrii doreau să 
afle câte combinaţii era capabil să suporte ADN-ul fiinţelor 
ENK, ce natură și particularităţi aveau acele combinaţii, care 
erau limitele de dezvoltare ale structurii genomului, la câte 
„extensii” putea el să reziste. Firește, reprezentanţii fiecărei 
civilizaţii extraterestre aveau o anumită marjă în care puteau să 
controleze ADN-ul fiinţelor ENK, iar aceasta implica doar 
domeniul care avea legătură cu specificul ADN-ului lor. 

Nu am înţeles însă prea bine de ce doreau civilizațiile 
extraterestre să experimenteze acest lucru, dincolo de dorinţa 
altruistă de a participa la „experimentul genetic” de formare a 
unei ființe foarte complexe. Probabil doreau să revigoreze și să 
îmbunătăţească propriul lor ADN sau planificau o „strămutare” 
a unor ființe ENK pe alte planete. Nu îmi era prea clar, dar nici 
nu am insistat asupra acestui punct. Totuși, mi-am dat seama că 
pentru multe civilizaţii avansate aceea era o ocazie unică la 
nivel galactic, care nu putea fi ignorată, deoarece potenţialul ei 
era foarte mare. Presupun că acela a fost un motiv bun pentru 
care multe civilizaţii extraterestre au răspuns chemării, în plus 
față de cele ale Alianţei, venind dintr-un sector al galaxiei care 
era mai apropiat. 


Unele consideraţii personale 


Descrierea felului în care s-au petrecut lucrurile cu 
Atlantida, în acele timpuri, nu coincide la toţi cei care au vorbit 
sau au scris despre așa ceva. Cel mai adesea, în expunerile care 
sunt făcute de diverși autori există o combinaţie de elemente 


adevărate și imaginare, în care din nefericire predomină cele 
imaginare. De asemenea, lipsa detaliilor sau a descrierii precise 
a unor aspecte importante face ca știința despre perioadele 
îndepărtate ale omenirii să rămână oarecum înceţoșată sau să 
fie prea puţin înţeleasă, mai ales că mulţi nu cunosc existența 
paralelă pe care ființele ENL erau capabile să o aibă în planul 
eteric, unde fiinţele ENK - fiind mai puţin dezvoltate - nu aveau 
acces. 

Sigur, s-ar putea argumenta că și prezentarea mea în 
legătură cu istoria adevărată a omenirii ar putea fi falsă sau că 
ea poate să fie doar un produs al imaginaţiei mele. În definitiv, 
de ce ar trebui ca cititorul să mă creadă mai mult pe mine, 
decât pe alţi autori care au expus propria lor versiune a unor 
evenimente din trecutul foarte îndepărtat al omenirii? Situaţia 
este sensibilă, deoarece dovezi clare, indubitabile, de natură 
fizică, nu pot fi aduse la cunoștința publică în prezent, chiar 
dacă acest lucru ar fi posibil acum. Așa funcţionează sistemul, 
astea sunt „cerinţele” și „obligaţiile” sale. Nu putem face tot 
ceea ce dorim, deoarece suntem integrați într-o societate încă 
puternic antagonică. Interesele mai mult sau mai puţin oculte 
privează de multe ori fiinţa umană de cunoașterea adevărată și 
multe dintre elementele care au fost descoperite nu pot fi încă 
prezentate lumii, din varii motive. Unele dintre aceste motive 
sunt justificate și au sens, având în vedere nivelul de cultură și 
de înțelegere a omenirii în prezent. Rămâne însă mereu 
întrebarea dacă acestea sunt de ajuns să împiedice revelarea 
adevărului în direcţiile ce sunt menținute la categoria top 
secret și ultra top secret. 

De exemplu, elementele legate de istoria adevărată a 
omenirii: mi s-a îngăduit să prezint doar unele dintre „bornele” 
marcante ale acesteia, nu toate pe care am reușit să le vizionez. 
Chiar și așa, rămâne problema credibilităţii faptelor și 
aspectelor prezentate, însă aceasta este deja o chestiune 
individuală, este decizia cititorului, discernământul, 
cunoașterea și intuiţia lui proprie în legătură cu aspectele pe 
care le prezint. 

Cititorul este pus în faţa unor alegeri dificile, pentru că el 
poate să invoce informaţiile ce provin de la alţi autori, care nu 
coincid cu cele scrise aici de mine. În unele cazuri, aceasta 


poate să ducă la confuzie ori chiar la un gen de respingere, 
deoarece el s-ar putea simţi „înșelat” în așteptările sale sau 
„manipulat” de natura dezvăluirilor asupra unui subiect sau a 
altuia, dezvăluiri care diferă de la un autor la altul. 

În astfel de cazuri nu se poate face nimic. Singurul element 
pe care îl pot invoca în plus ar fi că, în ceea ce mă privește, am 
văzut efectiv aceste fragmente din istoria omenirii, aproape tot 
așa cum se vizionează filme pe un ecran, însă la un nivel 
tehnologic și de sinteză incomparabil superior. 

Vizionarea a fost dublată de procese de transmisie 
telepatică și de înţelegere intuitivă, determinate de 
interacţiunea cu acea tehnologie avansată la nivelul cortexului. 
Descrierile mele pot fi luate ca atare sau nu, ceea ce rămâne la 
latitudinea fiecăruia. Totuși, cu ajutorul informaţiilor pe care le 
prezint aici pot fi făcute corelaţii și pot fi înţelese lucruri ce nu 
au fost explicate niciodată până în prezent, ceea ce reprezintă 
un punct important de plecare în analiza individuală. 


Portalurile interdimensionale 


În perioada îndepărtată a Atlantidei, mai bine zis în 
perioada civilizaţiei Hiperborei, fiinţele ENL evoluaseră așa de 
mult, încât au început să fie recunoscute de către civilizațiile 
extraterestre foarte evoluate. 

Posibilităţile planetei noastre în acele vremuri erau mai 
extinse, deoarece Pământul oferea nu doar varianta planului 
fizic, ci și pe aceea a planului eteric în care unele dintre fiinţele 
de la suprafaţa lui puteau ajunge. Pe atunci, planul fizic și cel 
eteric aveau frecvențele destul de apropiate, chiar dacă multe 
dintre zonele și punctele de confluență dintre ele dispăruseră în 
urma teribilului Război Tars. 

Chiar și în timpul Atlantidei, nu erau deosebiri foarte mari 
între cele două planuri, fizic și eteric, așa cum ele sunt în 
prezent. Cei inițiați știau cum să treacă în mod conștient dintr- 
un plan în celălalt și mai ales știau cum să facă deosebirea 
dintre acestea. Pentru fiinţele ENL, aceea era o „practicâ” 
obișnuită și foarte naturală, dar chiar și pentru unele dintre 
fiinţele ENK ce erau mai dezvoltate, trecerea în planul eteric 


prin numeroasele portaluri care existau atunci era perfect 
posibilă și ușor de fâptuit. 

Aceste interacțiuni între planul fizic și cel eteric erau foarte 
multe, iar fizicul se îmbina cu etericul într-un mod foarte 
natural. În multe locuri de pe suprafaţa Pământului, în special 
în emisfera nordică, existau astfel de „porţi” de trecere sau 
chiar teritorii întinse de manifestare a planului eteric, care este 
superior celui fizic ca frecvenţă de vibraţie. De altfel, multe 
dintre  „necunoscutele”,  „misterele” și „evenimentele 
mitologice” ale istoriei străvechi se explică tocmai prin acea 
caracteristică a vremurilor de acum câteva zeci de mii de ani, 
când dimensiunea fizică se îngemăna cu cea eterică subtilă. 

Este însă adevărat că accesul prin acele „porţi” între 
planuri era menit cu precădere fiinţelor evoluate ENL, sau a 
„semizeilor”, și mai puţin sau chiar deloc fiinţelor ENK 
primitive, care priveau cu mare frică astfel de manifestări, 
atribuindu-le dimensiuni supranaturale. Pătrunderea în planul 
eteric prin acele portaluri era valabilă doar pentru un anumit 
segment iniţiat al populaţiei. Faptul este important, deoarece a 
făcut posibilă salvarea unei părţi dintre fiinţele înțelepte din 
Atlantida, la momentul scufundării ei, precum și stabilirea 
acelor fiinţe în zone diferite ale planetei. Însă cel mai important 
aspect este că existența portalurilor interdimensionale la 
suprafața planetei, chiar dacă mai puţine decât în vremurile de 
demult, a permis menţinerea legăturilor și comunicării cu 
fiinţele extraterestre evoluate și cu planul eteric superior. 


„Razvraâtiţii” și decăderea Atlantidei 


În Atlantida, toate fiinţele umane aparţineau ramurii L 
(ENL). După un timp, și datorită anumitor influenţe subtile 
nefaste, o parte dintre acele ființe au început să „vireze” spre 
acţiuni mai puţin ortodoxe, urmărind interese personale și în 
special acapararea puterii de conducere și de control a 
tehnologiilor foarte avansate. Au început astfel să realizeze 
încrucișări stranii între specii, dar folosind pentru aceasta fiinţe 


ENK, pentru că ele erau considerate a fi subdezvoltate și, în 
concepţia lor, puteau servi pe post de „cobai” pentru acele 
hibridizări stranii. 

Greșeala principală a ființelor ENL care s-au „răzvrătit” în 
acest mod, în timpul perioadei atlante, a fost că ele au ignorat 
un fapt evident: și ele, ca și fiinţele ENK, au evoluat din aceeași 
structură iniţială de ADN. Prin urmare, ființele ENK 
reprezentau chiar fraţii lor genetici. 

Realizând acele încrucișări și experimente genetice foarte 
stranii, răzvrătiţii au rupt și au alterat de fapt anumite 
rezonanţe benefice în ADN-ul lor, deoarece acesta era în mod 
direct legat de cel al ființelor ENK, pe care le considerau 
inferioare. Așa cum mi s-a arătat, acelea au fost acţiuni rele, 
chiar malefice, care violau legile justiției universale, atât prin 
intenţie, cât și prin obiectivele pe care ei doreau să le atingă. 

Astfel, chiar dacă ramura ENL era destul de evoluată, în 
sânul ei s-a produs totuși o segregare, pentru că o parte a 
fiinţelor a evoluat foarte mult, deoarece au rămas în legătură cu 
„grupul de elită ENL', iar o altă parte a involuat, deoarece au 
persistat în acele experimente și în îndeplinirea unor planuri 
egoiste, coborând foarte mult la nivel individual. 

Datorită faptului că „răzvrătiţii” erau fiinţe ce posedau deja 
mari puteri și o cunoaștere avansată, acţiunile și intenţiile lor 
negative au avut reverberaţii foarte puternice în întreaga lume. 
Prin cumulare, s-a ajuns la un șoc teribil pentru civilizaţia 
umană, căci frecvenţa energiilor a scăzut brusc. „Jocul” deloc 
inspirat al fiinţelor ENL deviate cu fiinţele din ramura K (ENK), 
la care s-au adăugat intenţiile egoiste de a acapara puterea în 
folos personal, au dezechilibrat balanţa energiilor pe continent 
și, în final, au provocat distrugerea completă a acestuia. Astfel, 
în loc să evolueze, o parte din ramura L a creat acea problemă 
foarte acută pe planetă, care a însemnat o reală „subminare a 
propriului nivel energetic”. 


Dupa cataclism 


În faţa pericolului iminent al distrugerii Atlantidei, o parte 
dintre fiinţele ENL orientate benefic a migrat și a cerut ajutorul 
fiinţelor evoluate din „grupurile de elită” ENL din alte zone, 
precum și civilizaţiilor extraterestre foarte avansate. A fost un 
moment decisiv, și atunci, la nivel galactic și planetar s-a luat 
decizia ca acest aspect să fie reparat sau măcar diminuat în 
gravitatea sa. 

Prin urmare, fiinţele siriusiene au început să se încarneze 
în ființele ENL evoluate și benefice care mai existau pe Pământ, 
pentru a sprijini din plin acest proces de refacere și pentru a 
susține din nou leagănul civilizaţiei umane. Acest lucru era 
posibil, deoarece așa după cum am menţionat, o mare parte din 
fiinţele ENL ajunsese la un grad de evoluţie avansat, care 
permitea încarnarea unor ființe extraterestre înțelepte în 
trupuri fizice ENL.. 

După căderea Atlantidei a fost necesar ca fiinţa umană 
ENK - așa cum noi o cunoaștem ca fiind Homo Sapiens - să 
evolueze accelerat. Până atunci, și în general vorbind, fiinţele 
ENK au fost lăsate să evolueze liber, fără o direcţionare precisă. 
Ocazional, ele primeau câte un „impuls” prin felurite tipuri de 
hibridizări extraterestre, care se dovedeau a fi mai mult sau 
mai puţin fericite. Complexitatea ADN-ului fiinţelor ENK era 
mare, însă neexistând o coordonare sau o direcţionare 
calitativă, ramura K a evoluat mai greu, doar prin proprie 
experienţă. 

Atunci când distrugerea continentului atlant a devenit 
iminentă și nu se mai putea face nimic, înțelepţii și o mică parte 
a clasei nobililor învăţaţi au părăsit zona, fie îndreptându-se 
spre alte sisteme stelare cu care Atlantida avea legături 
comerciale și diplomatice strânse, fie retrăgându-se în 
Shamballa, pentru a ajuta omenirea de la acel nivel, ori 
migrând spre câteva zone ale planetei, mai ales către Egipt, 
America de Sud sau zonele de est și de nord ale Europei. În 
perioada scufundării Atlantidei, o mare parte din populaţie s-a 
retras în interiorul Pământului, mai ales datorită deciziei de a 


lăsa ramurii ENK libertatea de a evolua liber. La început, acolo 
au fost doar ființe ENL, dar mai apoi, în decursul miilor de ani 
ce au urmat, „cavitatea” interioară a planetei s-a populat și cu 
fiinţe ENK; primii care s-au retras acolo au fost „semizeii”, iar 
apoi, gradat, au venit și fiinţele ENK ce au evoluat suficient de 
mult. 

Ceea ce am remarcat și mi s-a părut interesant, a fost 
faptul că atlanţii care au rămas pe Pământ nu s-au deplasat în 
alte zone folosind mijloace de transport; ei nici nu au călătorit 
cu vase pe apă, nici nu au zburat cu aparatele lor performante. 
Ceea ce s-a petrecut în acele ultime săptămâni și zile dinaintea 
distrugerii finale, a fost de fapt o trecere prin planul eteric, pe 
uscat. De exemplu, ei au ajuns în Egipt mergând pe uscat, după 
ce au trecut mai întâi în planul eteric, iar apoi au revenit în 
planul fizic atunci când au ajuns în ceea ce se numea Khem, 
Ţara Pământului Negru din nordul Africii, adică Egiptul de mai 
târziu. 


Centre și linii iniţiatice 


Odată cu scufundarea Atlantidei, frecvenţa generală de 
vibraţie a planetei noastre a înregistrat o dramatică prăbușire; 
tocmai de aceea a fost neapărat necesară implementarea unor 
linii spirituale și a unor învățături superioare în rândul 
populațiilor de ființe ENK, ce rămăseseră majoritare pe 
suprafața Pământului, astfel încât evoluţia umanităţii să nu fie 
blocată. 

Prin urmare, fiecare civilizaţie sau grup de civilizaţii, 
împreună cu atlanțţii, și-au asumat ceva în această direcţie. 
Până atunci, multe dintre civilizațiile Alianţei care au luat parte 
la procesul de formare a rasei umane au implementat în ADN-ul 
de bază, conceput de cele mai avansate dintre ele, propriul lor 
ADN sau influenţă genetică. Ele au urmărit un anumit timp 
dezvoltarea acelor caracteristici în fiinţele umane, iar apoi - 
atunci când au considerat că și-au încheiat misiunea - s-au 


retras din zona de influenţă ce le-a fost repartizată pe Pământ, 
în special după Marele Consiliu Planetar din 26.000 î.Hr. 

După distrugerea Atlantidei însă, a fost pentru prima dată 
când civilizațiile din fruntea Alianţei Galactice, având ca for 
central Shamballa, au cerut ajutor pentru a demara colaborări 
cu alte civilizaţii din galaxie și pentru a acţiona pe Pământ în 
vederea refacerii măcar în parte a ceea ce s-a pierdut în 
cataclismul planetar și cel atlant, din punctul de vedere al 
cunoașterii, spiritualităţii, științei și tehnologiei. 

Din cele văzute pe ecranul holografic, mi-am dat seama că 
acţiunea lor a fost rapidă și eficientă. Am observat că 
implementarea liniilor spirituale și a învățăturilor în acea 
perioadă a trebuit să fie realizată în mod direct. Varianta de 
până la distrugerea Atlantidei, când regele sau înțeleptul 
transmitea poporului felurite noţiuni și iniţieri, nu mai era 
valabilă, căci după retragerea aproape completă a fiinţelor 
ENL, populaţia era formată din ființe ENK, iar acestea 
începuseră deja să se împartă în categorii diferite de gândire și 
acţiune. 

Oamenii aveau nevoie nu numai de linii regale, ci și de linii 
de înţelepciune, de căi spirituale, care să fie separate de 
regalitate. Ca urmare, după distrugerea Atlantidei acele 
învățături au trebuit să fie oferite, mai ales la început, chiar de 
către fiinţele atlante și extraterestre înțelepte care veneau 
printre oameni și îi inițiau în diferite domenii ale științei și 
spiritualității. Am văzut în acele imagini cum ele aduceau acea 
cunoaștere, la început în mijlocul unor mici grupuri, apoi în 
școlile inițiatice formate și, în cele din urmă, în sisteme mai 
complexe de predare, care implicau elemente de tehnologie 
superioară. Astfel, au fost formate unele „vârfuri” în rândul 
fiinţelor ENK, ce au propagat mai apoi din ce în ce mai mult 
acea cunoaștere în rândul populațiilor mai largi de oameni, 
dând naștere unor linealogii și sisteme de gândire superioare. 


Importanţa ramurii ENK 


Treptat, urmărind acele imagini, am început să-mi dau 
seama cu uimire că de fapt ramura K prezenta un interes major 
pentru toate acele civilizaţii extraterestre. A fost uimitor și 
chiar inexplicabil pentru mine, să constat că cea mai 
„năpăstuită” ramură de dezvoltare a ADN-ului fiinţei umane a 
putut să nască un așa mare interes din punctul de vedere al 
dezvoltării genetice. Așa după cum am spus, încă de la 
începuturi ființele ENK au fost lăsate să evolueze oarecum 
singure, prin proprie experienţă, adică în cazul lor nu s-a 
intervenit masiv, așa cum s-a petrecut în cazul ființelor ENL 
care au fost constant rafinate, îmbogăţite cu frecvente noi și 
cizelate la nivel de ADN. 

Motivul principal a stat într-un anumit fel de „rigiditate” a 
manipulării genetice a acestei ramuri. Ramura K era foarte 
mobilă în diferite tipuri de încrucișări, dar nu era prea evoluată. 
Prin contrast cu „maleabilitatea” genetică a ramurii ENL, 
ramura ENK nu avea capacitatea de a suporta frecvente înalte 
în macromolecula de ADN, ceea ce a determinat o evoluţie lentă 
în cazul ei, mai ales că nu a fost ajutată de „impulsuri” 
exterioare, în faţa uimirii mele justificate, bărbatul din Apellos 
mi-a explicat că, la baza unei astfel de decizii în legătură cu 
ființele ENK a stat un argument foarte interesant. Civilizaţiile 
extraterestre din Alianţă deveniseră foarte interesate de gena 
ENK datorită vitalităţii deosebite pe care aceasta o manifesta 
prin specificul structurii ADN-ului ramurii ei. Ramura ENK 
păstrase și chiar dezvoltase o energie vitală intrinsecă fiinţei, 
care o făcea foarte productivă, rezistentă și stabilă. Nu 
întâmplător majoritatea ființelor umane de pe suprafaţa 
Pământului erau la acea vreme ființe ENK, ceea ce este 
adevărat și în ziua de azi. Ele se integrau cel mai bine în 
biosfera Pământului și rezonau în mod eficient cu aceasta. 

La un anumit moment al evoluţiei, chiar dacă rafinamentul 
și nivelul de conștiință nu este prea mare, latura vitală contează 
enorm, deoarece ea furnizează „combustibilul” necesar 
continuității genei, fără ca ea să decadă repede. Vitalitatea este 


un „regenerator” și totodată un „condensator” de energie 
pentru fiinţa care evoluează. În cazul ramurii K, ea a oferit 
ADN-ului posibilitatea de a realiza numeroase combinaţii 
interatomice în chiar interiorul macromoleculei. Aceasta o 
făcea să devină un câmp fertil pentru posibile combinaţii cu alte 
tipuri de ADN, dar având în plus o mare energie vitală. 

Totuși, nu toate ființele ENK se aflau la un nivel primitiv pe 
linia evoluţiei. Unele dintre ele fuseseră hibridizate cu un ADN 
superior, cel mai adesea cu cel al unor fiinţe ENL, dar și cu 
fiinţe extraterestre. Chiar dacă rezultatele nu au fost de la 
început „spectaculoase”, totuși în timp modificările genetice s- 
au transmis și, cel puţin pe anumite linii de influenţă și în 
anumite zone, ființele ENK au devenit foarte puternice, 
radiante, carismatice și înzestrate chiar cu puteri paranormale. 

Așa după cum am spus, legendele și miturile - care de fapt 
ne vorbesc despre evenimente extraordinare ce s-au petrecut în 
realitate - se referă la astfel de fiinţe ca fiind „semizei”, adică 
ființe umane înzestrate cu capacităţi deosebite, mult superioare 
fiinţelor ENK obișnuite. Existau de asemenea și niveluri 
„intermediare” de dezvoltare, dar cele mai multe fiinţe ENK se 
aflau la un nivel incipient de evoluţie. 

Deoarece ființele ENK erau răspândite pe tot globul, nivelul 
lor de conștiință diferea de asemenea foarte mult. Am văzut, de 
pildă, comunităţi mici de fiinţe ENK superioare trăind foarte 
aproape de comunităţi de ființe ENK primitive, întocmai cum în 
orașele noastre întâlnim felurite categorii de fiinţe, de la 
academicieni la cerșetori, ori orașe dezvoltate lângă triburi 
primitive, trăind în aceeași arie sau zonă a Pământului. 


Reformarea civilizaţiei umane 


Așa după cum am spus, după cataclismul Atlantidei 
cunoașterea a început să fie împărtășită oamenilor în diferite 
părți ale globului. Atunci au început să apară medicina, 
cunoștințele astrologice, alchimia, precum și alte științe 
remarcabile, ce nu erau cunoscute înainte în rândul fiinţelor 


ENK. Am văzut - într-o derulare sintetică și exemplară de 
imagini - felul în care ele au fost implementate încetul cu 
încetul, pentru a permite conștiinței mai rigide a fiinţelor ENK 
să asimileze totul în mod corect și să folosească acea zestre mai 
departe în mod eficient. Multe cunoștințe au fost dăruite prin 
mituri și legende și multe evenimente celeste au fost exprimat 
prin povestiri în care se vorbea de „zei” și de „zeiţe”. 

Până atunci, cunoașterea reprezenta un tot unitar, căci, din 
câte mi-am dat seama, totul făcea parte din cunoașterea 
esenţială spirituală. Însă după dispariţia Atlantidei a fost 
necesar ca aceste domenii să se segmenteze și să se explice pe 
înțelesul ramurii ENK, pentru a fi mai aproape de specificul lor: 
unii aveau tendința să studieze, alţii să se dedice artei, iar 
putini dintre ei să abordeze științele ezoterice. Tocmai de aceea 
înțelepţii atlanţi împreună cu cei ce reprezentau o parte dintre 
civilizațiile extraterestre ale Alianţei și-au asumat, fiecare pe 
frecvenţa lor specifică de vibraţie, câte un domeniu, pentru a-l 
implementa în cunoașterea oamenilor, adică a fiinţelor ENK. 

Toţi marii „zei” ce au urmat în tradiţia antică a Egiptului 
(Thoth, Ra etc.) au reprezentat continuatori ai acestei ramuri 
spirituale de reformare a civilizaţiei umane, de susținere 
spirituală a ei. De altfel, prima civilizaţie antică ce a contat 
realmente în evoluţia fiinţelor ENK a fost civilizaţia egipteană. 
Puținele fiinţe superioare ENL care au rămas după căderea 
Atlantidei și care au cerut ajutor ființelor extraterestre 
avansate, au trebuit să menţină legătura cu acestea și au 
construit imensele piramide ce dăinuie și astăzi. Pentru că, în 
realitate, cele trei mari piramide din Egipt chiar asta sunt: 
centre de comunicare subtilă și nicidecum varianta susţinută de 
unii istorici, egiptologi și oameni de știință contemporani, care 
se referă la ele ca fiind „construcţii megalomanice” ce au servit 
unui singur scop: înmormântarea faraonului. Putini dintre ei au 
curajul să afirme că atlanţii „refugiaţi” în Egipt și în alte locuri 
de pe Pământ, cum ar fi America Centrală și de Sud, zona estică 
din Europa și chiar China, au fost ajutaţi de anumite civilizaţii 
extraterestre avansate în proiectarea și realizarea acestor 
piramide, așa după cum voi descrie mai târziu. 


La acea vreme, navele siriusiene mari, sferice, nu mai erau 
demult pe cer. Așa după cum mi s-a arătat fugitiv, prezenţa 
navelor pe cer a fost continuă până pe la 350.000 î.Hr., apoi 
ocazională până pe la 330.000 î.Hr. Şi foarte rară până într-o 
perioadă pe care am estimat-o cam la 130.000 Î.Hr. Pe atunci, 
în sudul Africii exista deja o civilizaţie dezvoltată, care 
cuprindea un număr foarte mare de ființe ENL. După aceea, în 
timpul înfloririi civilizaţiei lemuriene în Pacific, pe cer a apărut 
o altă navă siriusiană, de asemenea uriașă, dar nu am văzut 
detalii despre ea. Pe bolta cerească am văzut însă că era 
însoţită de câteva alte tipuri de nave extraterestre de mari 
proporții, totuși mai mici decât nava siriusiană. Mi s-a arătat că, 
mult mai târziu, o parte dintre navele extraterestre aveau să 
joace un rol important în istoria civilizaţiei egiptene, ajutând la 
construcţia piramidelor și a altor temple măreţe, după 
scufundarea Atlantidei. 


Cap. 13 - CONSIRUCIIA 
PIRAMIDELOR DIN EGIPI 


Controversele pe marginea vechimii piramidelor de pe 
platoul Giza, de lângă Cairo, aproape că nu își au rostul. Orice 
om cu ceva bun simt și inteligenţă, precum și cu o minimă 
cunoaștere își poate da seama că varianta „clasică” ce atribuie 
marilor piramide din Egipt o vechime de aproximativ 4.500 de 
ani, susţinută de arheologii și egiptologii contemporani, este 
hilară. La aceasta se adaugă și ideea stupidă că acele edificii 
colosale au fost construite pentru a ţine loc de mormânt pentru 
faraonul în timpul căruia au fost ridicate. 


Adevârata vârsta a 
Marilor piramide din Egipt 


Legat de aceasta, un fapt este cert: modul în care cele trei 
piramide au fost construite nu are absolut nicio legătură cu 
„viziunea academică” din prezent. Nicio persoană care are o 
anumită cultură și inteligenţă nu ar putea „înghiţi” varianta 
agreată de unii egiptologi și arheologi contemporani despre 
originea piramidelor și cu atât mai puţin despre cea a Sfinxului, 
care este complet ocultată pentru știința modernă. Există atât 
de multe semne de întrebare, aspecte nerezolvate și elemente 
misterioase în legătură cu aceste construcţii grandioase, încât 
nici nu merită să le mai menţionez aici. 

Această „dramă” a adevărului ocultat, de multe ori ridicolă 
prin modul îndârjit în care este susţinută de știința din zilele 
noastre, își are rădăcinile în incapacitatea istoricilor, 
arheologilor și a egiptologilor de a crede că istoria omenirii 
poate să fie diferită de felul în care ei au prezentat-o lumii 
întregi. De pildă, porţiuni uriașe din această istorie, cum ar fi 
existența Atlantidei și decăderea ei, au fost excluse în baza 
faptului că ele nu pot fi decât „legende”. Cu toate acestea, 
„episodul Atlantida” din istoria omenirii a fost unul dintre cele 
mai importante, deoarece dispariţia marii insule a influenţat în 
mod radical situaţia umanităţii și chiar a întregii planete. La 
aceasta s-a adăugat de asemenea retragerea în planul eteric a 
tărâmului  Shambalei acum aproximativ 27.500 de ani. 
Dispariţia acestor doi poli esenţiali ai cunoașterii și evoluţiei 
vieţii pe Pământ a influențat dramatic cursul dezvoltării 
umanităţii. 

Putem vorbi despre foarte multe contraargumente și 
elemente care demonstrează falsitatea ideilor „ortodoxe” 
despre vechimea piramidelor din Egipt și despre modul în care 
ele au fost construite, dar nu cred că este cazul să fie 
prezentate aici. Cititorul interesat poate, cu o minimă 
cercetare, să descopere singur și să se amuze apoi de naivitatea 


și superficialitatea opiniilor exprimate de o anumită „zonă” a 
oamenilor de știință. 

Interesant este că multe persoane cu anumite calităţi de 
percepţie  extrasenzorială și cu  înzestrări deosebite au 
menţionat cu totul altceva despre aceste construcții 
extraordinare, decât varianta științifică acceptată în mod tacit. 
Unele elemente care au fost descrise de acești autori corespund 
cu realitatea înregistrărilor akashice la care am avut acces, dar 
altele sunt prezentate inexact sau sunt omise. 

Există chiar un consens printre cei care admit că 
piramidele reprezintă altceva decât se afirmă în mod obișnuit; 
ideea comună se referă la faptul că ele au fost construite de o 
civilizaţie extraterestră, ceea ce nu este departe de adevăr. În 
general vorbind, există mult mai multe mistere care au fost 
observate în legătură cu marile piramide construite în diferite 
regiuni ale Pământului, decât explicaţii sau relatări despre cine 
sau cum le-au construit. De multe ori explicaţiile de această 
natură reprezintă un amestec între adevăr și închipuire, dar 
există și o categorie specială a lor, ce provine mai ales de la 
egiptologi, arheologi și oameni de știință, în care ele sunt 
complet eronate. 

Dacă ne referim la complexul arhitectonic de lângă Cairo, 
dar mai ales la Marea Piramidă, datarea corectă a construcției 
este în urmă cu aproximativ 13.500 de ani. Nu a fost prea greu 
să aflu această „vârstă” din „jocul” frecvenţelor, mai ales că 
deja aveam ceva experienţă în această direcţie; am remarcat 
totuși o „mișcare” a informaţiei, ca un fel de „agitaţie” pentru 
acea perioadă, care la început m-a derutat puţin. Vechimea 
piramidelor nu este o noutate, căci mulţi autori și clarvăzători 
au menţionat acele timpuri ca fiind perioada în care a fost 
construită Marea Piramidă. 

Așadar, pentru cei care sunt în temă, părerea egiptologilor 
și arheologilor contemporani nu are nicio legătură cu realitatea. 
De altfel, întreaga lor concepţie despre ceea ce înseamnă 
piramidele, cine le-a construit și mai ales cum au fost ele 
ridicate este complet eronată. Atât imaginile pe care le-am 
văzut, cât și calculele rezultate din frecvențele pe care le 


percepeam mi-au arătat cât se poate de clar că cele trei 
piramide de pe platoul Giza au fost construite imediat după 
scufundarea Atlantidei, deci acum aproximativ 13.500 de ani. 


Invazia rasei reptiliene 
In sistemul nostru solar 


Vechimea complexului arhitectonic de lângă Cairo nu m-a 
mirat, deoarece știam demult că el nu putea fi de dată 
„recentă”. Însă adevărata surpriză a venit atunci când imaginile 
mi-au arătat că, de fapt, construcţia piramidelor pe planeta 
noastră a început în urmă cu aproximativ 100.000 de ani. Acel 
context merită o scurtă prezentare, deoarece oferă o viziune 
mai largă și mai pertinentă asupra felului în care piramidele au 
fost ridicate pe Pământ, asupra adevăraţilor ei constructori, 
precum și asupra motivaţiei principale care a determinat 
realizarea acelor construcţii colosale. Eu am ajuns să văd și să 
înțeleg aceste aspecte deoarece m-am focalizat asupra 
construcţiei piramidelor. Ştiam deja că cele trei piramide de pe 
platoul Giza de lângă Cairo nu au fost nicidecum primele 
piramide construite pe planeta noastră, astfel încât am dorit să 
știu ce anume a determinat construcţia - cu o știință și o 
precizie de neegalat în prezent - a acestor colosale edificii. 

La început mi s-a sugerat prin imagini că, la un moment 
dat, construcţia piramidelor pe Pământ a devenit o necesitate. 
Am văzut astfel iniţierea fragmentată a unor astfel de 
construcții în diferite puncte de pe glob și legături schematice 
între acestea și spaţiul cosmic. Vedeam anumite direcții, 
simboluri și forme geometrice pe care nu le puteam înţelege. 

Apoi, într-o succesiune logică, imaginile au arătat 
constituția unei fiinţe extraterestre cu trăsături reptiliene. A 
fost o prezentare rapidă, dar complexă, din mai multe unghiuri, 
cu foarte multe date și simboluri adiacente, care aveau o mare 
dinamicitate în cadrul hologramei. Apoi conţinutul imaginilor s- 
a schimbat, arătându-mi instantanee scurte, dar precise a 


câtorva tipuri de nave cosmice, care în general aveau o formă 
alungită. Unul dintre tipuri, însă, avea forma rotundă, clasică, a 
OZN-urilor prezentate în literatura de specialitate. Apoi 
holograma s-a „divizat”, în sensul că imaginea fiinţei reptiliene 
a apărut în colţul din stânga-jos al hologramei, iar restul a fost 
umplut de imaginea unei imense flote de nave asemănătoare cu 
cele amintite mai sus, plus altele mult mai mari ca dimensiuni. 
Imaginile erau foarte dinamice, realizând zoom-uri de aproape 
și de la depărtare, în funcţie de ideile care doream să fie 
subliniate. Deplasarea flotei a fost anexată imaginii Sistemului 
nostru Solar, pe care l-am recunoscut în special după imaginea 
planetei Saturn și a petei roșii de pe Jupiter. 

Mi se arăta astfel într-un mod simplu că reptilienii se 
îndreptau cu flota lor cosmică spre Sistemul nostru Solar. 
Sentimentul și emoția resimţite la acel impact vizual a fost 
înfiorător, deoarece nu era doar o simplă vizualizare, ci se crea 
de asemenea o legătură cu starea momentului, a contextului 
respectiv. În faţa amenințării, cele mai importante și evoluate 
civilizaţii extraterestre din Alianţa Galactică - ce supravegheau 
planeta noastră pentru ca planul evoluţiei genetice a fiinţei 
umane pe Pământ să se desfășoare în bune condiţii - au hotărât 
să apere planeta noastră și proiectul la care au lucrat până 
atunci cu multă migală. Am fost uluit să observ din sinteza 
imaginilor că până și în această acţiune radicală, civilizațiile 
extraterestre avansate care aveau  responsabilitatea 
„laboratorului” de pe planeta noastră au acţionat în așa fel, 
încât ființele umane să poată evolua chiar și în acele condiţii. 
Pentru aceasta, siriusienii originali au decis introducerea pe 
Pământ a unei tehnologii avansate, care să contracareze asaltul 
reptilienilor. 


Tehnologia marilor rezonatori 


Așa după cum am perceput cu aproximaţie, acele 
evenimente pe care le-am urmărit în sinteză pe ecranul 
holografic s-au petrecut în urmă cu 100.000 - 108.000 de ani. 


În acele timpuri, fiinţele ENL erau în plină înflorire creatoare, 
astfel că accesul la tehnologia siriusiană și a civilizaţiilor 
extraterestre avansate care habitau atunci pe Pământ era mai 
facil, datorită faptului că ramura ENL avea deja un nivel rafinat 
de conștiință și de înţelegere. 

Tehnologia marilor rezonatori se referea la construcţia 
unor edificii enorme în diverse puncte de pe glob, care să fie 
precum niște „faruri” de energie subtilă elevată, ce aveau 
capacitatea să inducă gradat modificări importante la nivelul 
ADN-ului fiinţelor umane, prin rezonanţa lui cu acele energii. 
Pe moment am înţeles și am apreciat mult ideea, dar mai apoi 
m-am întrebat: „De ce siriusienii sau chiar Alianţa pe care ei o 
formau cu alte civilizaţii extraterestre avansate nu i-au 
„interzis” pe reptilieni aici, pe Pământ, sau chiar în galaxie, cu 
tot răul pe care ei îl fac?” Mă gândeam că aceasta nu ar fi fost 
prea dificil pentru ei. 

Atunci, în câteva flash-uri de imagini foarte inteligent 
grupate am realizat că, chiar dacă implicarea reptilienilor 
malefici a fost teribilă, totuși la o înţelegere globală ei și-au 
avut rolul lor în toate acele evenimente. Mi s-a arătat astfel că 
intervenţia lor a fost de fapt o necesitate, pentru că în cele din 
urmă ea a condus la o „specializare” așa de mare a ADN-ului 
fiinţei umane, așa de dură și apropiată de planul fizic, încât a 
dat posibilitatea încarnării în acest plan a unui mare număr de 
fiinţe din planul astral, care altfel nu ar fi avut nivelul necesar 
pentru a se naște în corpuri fizice mai elevate. 

Am înţeles, așadar, că planul creării unei ființe umane cu 
un ADN foarte complex avea în vedere, printre altele, crearea 
unor posibilități mai mari pentru anumite suflete din planul 
astral pentru a evolua prin încarnare, deoarece ele aveau 
nevoie să înțeleagă sensul experienţelor lor și să le fructifice în 
conformitate cu karma individuală. Aceasta nu se putea face 
decât prin încarnare în corpuri fizice cu frecvente foarte 
„specializate”, adică foarte concrete, deoarece acele suflete nu 
se puteau naște altfel, din cauza limitărilor de ordin karmic pe 
care le aveau. Ele își puteau continua astfel evoluţia numai 
dacă s-ar fi născut într-un corp foarte „concret”, care le-ar fi 


oferit posibilitatea trecerii prin anumite situaţii de criză 
existenţială, astfel încât să înțeleagă necesitatea corijării 
modului în care își duc existenţa. 

Faptul că ADN-ul uman era foarte „specializat” și „separat” 
pe multe ramuri și direcţii diferite de dezvoltare și evoluţie a 
contribuit de asemenea la nașterea unei diversităţi de suflete și 
entităţi din planul astral, ce corespundeau unei palete largi de 
frecvente de vibraţie și tocmai de aceea omenirea începea să 
apară ca un „evantai multicolor” de astfel de frecvente și 
tendinţe, care o făcea să fie denumită „pepinieră”. 

Pe de altă parte, reptilienii nu puteau controla toată 
populaţia planetei, ci doar acele fiinţe care rezonau cu ei, care 
aveau în ADN-ul lor măcar într-o anumită măsură influenţa și 
energia specific reptiliană. Unele dintre aceste influenţe erau 
mai dure, iar fiinţele respective deveneau acoliţii lor; altele 
erau mai puţin dure și atunci se ducea o luptă intensă pentru 
subcoordonarea totală a acelor ființe. De fapt, reptilienii doreau 
să suprime restul populaţiei, pentru a cuceri astfel întreaga 
planetă. Ei aveau un nivel tehnologic destul de avansat, astfel 
încât au creat o „reţea mentală de frecvente inferioare”, ca un 
fel de cușcă ce putea influenţa într-o anumită măsura chiar și 
fiinţele care nu rezonau cu ei. Acest aspect este valabil și în 
zilele noastre, cu anumite corecţii. Permiţând introducerea 
tehnologiei marilor rezonatori, adică a construcțiilor gigantice 
pe Pământ, Alianţa a dat un nou impuls și un ajutor concret 
fiinţelor umane atât pentru a evolua, cât și pentru a folosi acele 
edificii în scopuri de apărare. Marii rezonatori sunt de fapt, în 
marea lor majoritate, piramidele și ziguratele pe care le putem 
admira în zilele noastre, în zone precis aliniate de pe Pământ. 
Realizarea acestor construcţii extraordinare era totodată un 
ajutor în plus pentru viitorul spiritual al omenirii, căci după 
retragerea Shambalei și după scufundarea Atlantidei, pe 
suprafaţa planetei trebuiau să existe centre care să susţină 
măcar într-o anumită măsură lumina și spiritualitatea din 
trecut. 

Însă piramidele au fost construite și până atunci, în 
perioade mult mai vechi ale omenirii, în primul rând din 


necesitatea de a păstra legătura la distanţe foarte mari cu 
„Zeii”, adică cu civilizațiile extraterestre care au avut un rol 
determinant în evoluţia ADN-ului rasei umane pe Pământ. În 
cazul unor astfel de construcţii gigantice, acest lucru era 
posibil, deoarece în realitate piramidele sunt niște emitătoare 
telepatice foarte puternice de energie subtilă și informaţie. 

În al doilea rând, construcţia lor a devenit necesară în 
acele vremuri pentru că piramidele creează constant o rafinare 
a energiilor subtile emoționale ale fiinţelor umane. Aceasta era 
de un mare ajutor, mai ales în acel context de demult, în care 
tensiunile și războaiele atinseseră cote înalte, datorită 
influenței nefaste a  reptilienilor malefici. Prin urmare, 
egregorul fiinţelor umane și câmpul lor mental specific trebuia 
susținut și ajutat să evolueze în continuare și tocmai de aceea 
una dintre metodele principale pentru a realiza aceasta a fost 
introducerea tehnologiei și cunoașterii construcţiei extrem de 
elaborate și dificile a piramidelor, ca fiind mari rezonatori de 
energii benefice în Univers. 


Rolul complex al piramidelor 


De-a lungul zecilor de mii de ani, scopul construirii 
piramidelor nu s-a schimbat, astfel încât chiar și mult mai 
aproape de noi, adică după căderea Atlantidei, ele îndeplineau 
același rol fundamental. Mai mult, mi s-a arătat că marii preoţi 
și faraonii din acele timpuri știau că energia imensă a piramidei 
poate fi folosită pentru a facilita călătoria eterică sau astrală 
conștientă a corpului lor subtil la distanţe foarte mari în 
galaxie, la „zeii” pe care ei îi adorau. 

Astfel de edificii megalitice nu erau însă numai un 
conglomerat de pietre, oricât de complex ar fi fost ele dispuse și 
aranjate. Numele de „mari rezonatori” se justifică prin faptul că 
în interiorul lor erau proiectate anumite încăperi și culoare, în 
care erau dispuse felurite aparate de o mare complexitate, 
bazate mai ales pe tehnologia cristalelor. Mi s-au arătat în 
imagini cât se poate de elocvente interioarele unor astfel de 


încăperi, veritabile camere de comandă, situate uneori în 
partea de sus, alteori în cea de jos a piramidelor. 

Prin forma lor caracteristică, piramidele sunt niște 
amplificatori de energie subtilă extraordinar de puternici, astfel 
încât energiile subtile emise de aparatele sofisticate din 
interiorul lor și de cristale erau amplificate foarte mult și 
transmise în spaţiu către o ţintă bine definită. Pe de altă parte, 
piramidele mai aveau rolul de a susţine frecvențele benefice pe 
o arie largă din jurul lor, pentru ca fiinţele umane să nu decadă 
sub influenţa factorilor externi ostili. 

După întărirea Alianţei civilizaţiilor extraterestre benefice 
și permisiunea siriusienilor de a introduce a această tehnologie 
pe Pământ, s-a început construcţia marilor piramide. 
Civilizaţiile extraterestre care făceau parte din Alianţă și aveau 
fiecare sub observare câte un teritoriu pe planeta noastră au 
realizat un plan coerent și corelat de ridicare a acestor edificii, 
respectând influenţele subtile energetice ale Pământului, 
zonele semnificative de intersecţie a unor fluxuri magnetice ale 
sale, precum și corespondenţa cu anumite zone ale galaxiei, 
astfel încât aceste construcţii megalitice să nu fie realizate 
aleator, ci doar în anumite puncte precise pe suprafaţa planetei. 
Deși forma generală a piramidelor este aceeași, totuși ele au 
caracteristicile lor proprii, în funcţie de zona în care au fost 
construite, de natura ADN-ului fiinţelor umane din acea zonă și 
de  particularităţile civilizaţiei extraterestre considerată 
„guvernatoarea” acelui teritoriu. De pildă, mi s-a arătat că 
piramidele din Atlantida erau foarte complexe, deoarece 
înglobau cunoașterea și stilul mai multor civilizaţii 
extraterestre. Mai apoi, după scufundarea marelui continent, 
piramidele care au fost construite în diferite zone de pe glob au 
reflectat stilul doar a câte uneia dintre acele civilizaţii 
extraterestre. De exemplu, cele trei piramide de pe platoul Giza 
sunt specifice siriusienilor originali din sistemul Sirius A, chiar 
dacă în realitate ele au fost construite în planul fizic prin 
participarea unei civilizaţii siriusiene derivată din cea originală 
și localizată în Centura lui Orion. 


Piramidele din America Centrală, cele în trepte, au însă 
amprenta directă a civilizaţiilor siriusiene din Centura Orion. 
Lucrurile aici sunt totuși ceva mai complicate, datorită 
intervenţiei reptilienilor și acoliţilor lor. Aztecii au trecut prin 
faze succesive, după câte am putut să văd: o fază iniţială în care 
rezonanța lor era „sănătoasă” și pură și o a doua fază, în care 
au fost „alteraţi” de influenţa nefastă a „micilor cenușii”, o 
civilizaţie degenerativă, preluată mai demult de câtre civilizația 
reptiliană cotropitoare. Aceasta a făcut ca destinaţia reală a 
piramidelor să fie convertită spre scopuri rele. 

Pe de altă parte, templele din India, care au dimensiuni 
ceva mai reduse, dar seamănă cu piramidele - fiind însă mai 
înguste la bază și mai „ţuguiate” la vârf - au o descendență 
pleiadiană. Din câte mi-am putut da seama, numeroasele 
detalii, încrustaţii și rotunjiri din construcţia lor reprezintă ceva 
specific civilizaţiei  pleiadiene. Am recunoscut această 
caracteristică și la navele pleiadiene, pe care le-am văzut în 
proiecţiile holografice. 


Proiectarea marilor piramide 


Vizionând analiza comparativă ce îmi era oferită pe ecranul 
holografic, am dorit cu putere să văd cum anume se concepea și 
se proiecta o mare piramidă, precum și care erau soluţiile 
tehnologice excepţionale de realizare a unei astfel de 
construcţii. Evident, nu mă așteptam să văd ceva de genul 
proiectării la planșetă, cu rigla, compasul și creionul și nici 
măcar în fața unui computer, utilizând diverse programe 
specializate pentru aceasta. 

Mă pasiona însă mult procesul gândirii și conceperii 
proiectului, mai ales prin prisma tehnologiei avansate a unei 
civilizaţii extraterestre, deoarece nu îmi imaginam că un astfel 
de proiect grandios și incredibil de sofisticat, cum este 
proiectarea unei mari piramide, este ceva comun și ușor de 
realizat. O dovadă în acest sens este faptul că, la nivelul 
cunoștințelor și posibilităţilor tehnologice pe care oamenii de 


știință și inginerii din ziua de azi le au la dispoziţie, ei nu pot 
totuși proiecta și ridica o astfel de construcţie gigantică; 
dificultăţile de proiectare și mai ales de realizare concretă ce ar 
apărea de aici ar fi insurmontabile pentru ei. 

Imediat ce am manifestat acea dorință, șirul analizei 
sintetice s-a întrerupt și mi s-a arătat o hartă cu sudul 
Egiptului. Apoi imaginea s-a schimbat brusc și am văzut un 
grup de șase fiinţe, patru dintre ele extraterestre și două 
pământene, reunite într-o sală de mari dimensiuni, posibil chiar 
în interiorul unei nave. Trei dintre cele patru fiinţe 
extraterestre erau siriusiene, căci le-am recunoscut după 
statura lor înaltă - mai mult de doi metri și jumătate - culoarea 
alb-sidefată a pielii și craniul ușor prelungit spre în spate; a 
patra ființă extraterestră aparţinea unei rase necunoscute mie, 
având pielea foarte albă, părul argintiu și ochii de culoare 
violet. După cum am perceput telepatic, cele două ființe 
pământene proveneau din Atlantida. "Toţi stăteau în picioare, în 
jurul unei holograme imense de culoare albastră, ce înfățișa o 
piramidă, situată în mijlocul acelei Săli. Holograma era învelită 
de o lumină „lăptoasă”, iar muchiile piramidei străluceau 
discret în alb. 

Fiecare fiinţă din acea sală intervenea prin mișcări ale 
mâinii în hologramă, modificând sau adăugând elemente. 
Simultan vedeam foarte multe informaţii pe marginea 
hologramei, simboluri, forme și reprezentări secundare care se 
mișcau și se schimbau continuu. Totul era dinamic, activ și 
totodată plin de sens și coerenţă. Simţțeam dincolo de orice 
îndoială că ceea ce vedeam, ca sinteză a proiectării unei mari 
piramide, reprezenta o lucrare foarte adânc fundamentată în 
legile și principiile cosmice, având doar periferic de a face cu 
calculele structurii ei fizice. Așa după cum aveam să înţeleg 
curând, aceste calcule rezultau direct din structura subtilă a 
piramidei și tocmai de aceea ele erau perfecte, deoarece 
construcţia edificiului nu se rezuma doar la elementele lui 
fizice, adică la blocurile de piatră, ci în primul rând la 
elementele subtil-energetice și de integrare corectă într-o 
structură mult mai vastă, cosmică. 


Dacă le vom considera la nivel de principiu, aceste 
concluzii sunt foarte importante, căci ele ne arată baza eronată 
pe care se sprijină oamenii de știință atunci când vor să 
înțeleagă misterele piramidelor. Printre altele, este greu de 
presupus și de crezut că oameni din Neolitic - deci acum vreo 
4.500 de ani, după cum afirmă egiptologii - au proiectat, au 
trasat planurile, au coordonat și apoi au realizat construcţia 
unor astfel de edificii colosale, iar inginerii și fizicienii 
contemporani nu sunt totuși capabili să o facă în prezent nici 
măcar cu ajutorul computerelor performante și a tehnologiei 
actuale de construcţie. 

Fi nu au înţeles încă faptul că există un sens bine 
determinat al manifestării lucrurilor în Creaţie, care 
întotdeauna vine de sus în jos. Calculele, rezultatele și mărimile 
din planul fizic, ce ajută la edificarea piramidei, derivă în mod 
firesc din proiectarea ei superioară în planul subtil eteric, 
pentru că ceea ce eu vedeam sintetizat în imaginea acelei 
holograme era de fapt proiectarea piramidei ce începea din 
planul eteric. 

Așadar, nu era doar o simplă hologramă, ci, printr-o 
tehnologie pe care nu o înţeleg nici acum, ea permitea viziunea 
piramidei și proiectarea ei direct în planul eteric. 

În această fază, piramida capătă sens și „forţă interioară”, 
dar ea nu are încă legătură cu planul fizic. Toate calculele și 
rezultatele din acest plan sunt doar o consecinţă naturală a 
structurilor concepute la nivel eteric. Poate tocmai de aceea 
arhitecţii și inginerii contemporani nu au deocamdată 
cunoașterea unui proiect așa de avansat, cum este construcţia 
unei piramide de mari dimensiuni, pentru că la acest nivel de 
complexitate nu sunt suficiente doar calculele de rezistenţă și 
de structură, ci este necesară corelarea cu o bază energetică 
profundă, care să confere stabilitate și durabilitate proiectului. 
Prin urmare, mai întâi sunt necesare soluțiile de natură subtilă 
eterică, iar acestea generează mai apoi soluţia concretă din 
planul fizic. 


Diferențe majore de concepţie 


Mi-am dat seama, din imaginile ce îmi erau prezentate, că 
într-un astfel de proiect se pornește de la un fel de „astrologie 
stelară”, adică de la o anumită configuraţie stelară, având ca 
punct de referinţă locul în care urmează să fie construită 
piramida. 

La nivelul înalt de conștiință și de înțelegere a legilor 
cosmice pe care îl au civilizațiile extraterestre avansate, 
problema construirii unor edificii grandioase implică o altfel de 
abordare, care este mult mai profundă și mai complexă decât 
cea cu care suntem noi obișnuiți pe Pământ, indiferent cât de 
uimitoare ar părea aceste construcții. 

Marea problemă a unor astfel de construcţii pământene, fie 
că vorbim despre mari și sofisticate hoteluri tip zgârie-nori sau 
despre alte genuri de clădiri, este durabilitatea lor în timp, care 
este mică. O rezistență de câteva sute de ani ar fi un record 
pentru construcțiile din epoca modernă, presupunând că ele nu 
vor fi supuse unor intemperii sau fenomene distructive majore 
ale naturii. 

Și totuși, chiar și cu astfel de intemperii, care în anumite 
perioade au fost crunte, piramidele din Egipt dâinuiesc de mai 
bine de zece mii de ani, iar altele sunt chiar cu mult mai vechi, 
aproape de la începutul introducerii tehnologiei marilor 
rezonatori. Ce clădiri avem noi pe Pământ, despre care să 
putem spune că vor dăinui măcar o mie de ani? Prin însăși 
natura materialelor de construcţie care sunt folosite, acestea 
sunt sortite perisabilităţii. Chiar dacă, atunci când sunt noi, ele 
arată impunătoare și frumoase, iar tehnologiile utilizate pentru 
amenajarea interioarelor par a fi sofisticate, în realitate toate 
acestea sunt foarte firave și au o viaţă scurtă: materialele nu au 
rezistență în timp, iar 99% din tehnologie se bazează pe 
electricitate, a cărei sursă poate să dispară sau să fie 
suspendată în orice moment. 

Tehnologiile actuale, oricât de „uimitoare” ni s-ar părea, 
sunt totuși la un nivel incipient de dezvoltare, pentru că nu au 
depășit un stadiu elementar în concepţie și gândire. În marea 


lor majoritate ele depind una de cealaltă, iar asta slăbește forța 
de coeziune a ideii ce stă la baza lor. Saltul major de concepţie 
în știința contemporană nu a fost încă realizat sau, mai bine zis, 
el nu a fost încă acceptat oficial pe „masa de larg consum” a 
populaţiei. 

Este destul de ușor să ridici schelete din bare de oţel ale 
unor clădiri grandioase și să faci izolaţii cu diferite materiale. 
Dar dacă cea mai mare companie de construcţii din lume ar fi 
angajată să realizeze proiectarea și ridicarea unei mari 
piramide, de exemplu ca cea din Egipt, numai din blocuri de 
piatră, cel mai probabil ar abandona munca în doar câteva zile. 
Ar fi extraordinar să deţinem tehnologia necesară pentru a 
asambla într-un mod coerent, la milimetru sau chiar la fracțiuni 
de milimetru o astfel de construcţie, similară sau identică cu 
Marea Piramidă din Egipt, fără a mai vorbi despre munca de 
concepţie și proiectare a ei. 

Dar cum să proiecteze și să realizeze arhitecţii și inginerii 
contemporani un colos asemănător, când ei nici în prezent nu 
au putut să afle sau să înțeleagă modul de construcţie al Marii 
Piramide și nici structura ei interioară? lar piramida din Egipt 
este relativ redusă ca mărime și complexitate faţă de ceea ce, 
de pildă, era odată Marea Piramidă din Atlantida. 

Neputinţa științei arhitecturii și ingineriei construcţiilor 
contemporane vine din faptul că nu există înţelegerea 
superioară a ceea ce înseamnă forma, rezonanţa energetică și 
susținerea ei în dimensiunile subtile ale Creaţiei. O construcţie 
magnifică, așa cum este o mare piramidă, implică un cumul de 
cunoștințe interdisciplinare, iar prin aceasta nu mă refer la 
arhitectură, rezistența materialelor, instalaţii, design interior 
etc. 

Ceea ce vreau să subliniez, este că știința adevărată are o 
natură universală și implică de asemenea - pe lângă legile, 
ecuaţiile și normele care o definesc - o altfel de cunoaștere, 
cum ar fi relaţiile energetice subtile dintre corpurile cerești, 
impactul lor reciproc, semnificaţia ocultă a rezonanţelor care se 
dezvoltă în acest fel, modul în care ele pot fi folosite în timp, 
știința profundă a ciclurilor cosmice și altele, aspecte pe care 


eu le-am văzut și înţeles din fragmentele ce mi-au fost 
prezentate pe ecranul holografic. 

Mai mult, la proiectarea unei astfel de construcţii sunt 
luate în vedere atât elementele generale macrocosmice, care 
asigură stabilitatea și durabilitatea ei în timp, cât și elementele 
microcosmice, evidenţiate de rezonanţa specifică a spaţiului în 
care se realizează construcţia, rezonanţa generală a ADN-ului 
rasei de fiinţe ce vine în contact cu ea, dar și alte elemente 
specifice, cum ar fi scopul acelei construcţii. Prin urmare, 
piramida fizică este concepută în relaţie cu toate aspecte 
principale ale fiinţei și ale realităţii care o înconjoară, dar mai 
ales cu cele de natură subtilă: rezonanţa specifică a ADN-ului, 
stările  psihomentale, localizarea geografică, influenţele 
energiilor planetare și stelare, scopul atribuit acelei construcții 
și așa mai departe. 


Configuraţia stelară specifică 


Am văzut cum proiectarea piramidei de către acele fiinţe 
începea cu analiza hărții stelare a zonei din galaxie în care se 
afla Pământul. Apoi se realizau diverse legături între mai multe 
stele, pentru a găsi anumite combinaţii ce furnizau rezultate 
atât de natură spaţială (prin structura configurației respective), 
cât și de natură temporală (perioade de timp sincronizate și 
durata lor precisă). 

La fiecare mișcare sau la căutarea unei stele, în imensa 
hologramă apăreau o multitudine de informaţii anexate pe 
margini. Din cele ce vedeam, mi-am dat seama că piramidele 
sunt de mai multe feluri, având forme diferite, unghiuri diferite, 
fiind teșite sau ascuţite, cu patru sau mai multe feţe, în trepte 
sau netede și, bineînţeles, având scopuri diferite. Toate aceste 
caracteristici nu erau deloc întâmplătoare, ci corelate cu 
influenţele energetice cosmice ale unei anumite configurații 
stelare, sub „patronajul” căreia o piramidă urma să fie 
construită. 


Așa după cum am spus, piramida nu reprezintă doar o 
simplă construcţie materială, ci înglobează o serie întreagă de 
aspecte subtile corelate și fiecare dintre acestea are o anumită 
afinitate cu o anumită frecvenţă de vibraţie, cu o zonă 
geografică în particular, cu o stare psiho-mentală ce îi este 
specifică etc. 

După ce fiinţele extraterestre au ales configuraţia stelară, 
am văzut cum în zona centrală a acelei configurații începe să se 
formeze treptat un „nor” energetic, care prindea din ce în ce 
mai mult contur, pe baza fiecărui nou element de construcţie ce 
era creat sau ales de câtre acele ființe. Mai apoi am văzut cum 
în mijlocul acelui nor începeau să apară niște linii, care 
desemnau un spaţiu precis și destul de complicat. Mi-am dat 
seama repede ca acela reprezenta interiorul piramidei. 

Tehnologia care făcea posibilă realizarea acelui design - ce 
se corela foarte precis cu alte elemente, cum ar fi influxul 
energetic stelar - era uluitoare: alegerea configurației stelare 
determina apariția unei forme complicate în mijlocul ei, care 
reprezenta interiorul piramidei; structura schematică lua 
naștere pur și simplu din acordul cu rezonanţele energetice ce 
se manifestau în cadrul configurației stelare. Chiar mai uluitor 
decât aceasta a fost să observ că orice bloc de piatră, orice 
unghi folosit, orice spaţiu creat și orice dimensiune care era 
aleasă, absolut toate se aflau în directă legătură cu ceva din 
respectiva configuraţie stelară. Nimic nu era pus la întâmplare 
sau în necunoștință de cauză; absolut totul era justificat de o 
extraordinară afinitate reciprocă, manifestată între piramidă și 
grupul de stele care a fost ales la momentul de început al 
construcţiei acelei piramide și care avea o configuraţie precisă. 

Era o proiectare foarte complicată, realizată în totalitate în 
plan eteric. Așa după cum am spus, se începea de la nivelul 
structurii interioare a piramidei, care apărea gradat în centrul 
hologramei. Aceasta se suprapunea într-un anumit fel peste 
configuraţia stelară ce a fost aleasă, indicând toate zonele de 
corespondenţă prin foarte multe date și simboluri. Aproximativ 
în mijlocul ei, în punctul cel mai important de influenţă 
energetică al aranjamentului stelar, era proiectat spaţiul sau 


camera principală a piramidei. De exemplu, în cazul Marii 
Piramide din Egipt, acel spaţiu ar corespunde Camerei Regelui. 
Se trecea apoi la camerele, galeriile și culoarele secundare, 
până se completa astfel și ultima nișă. 


Proiectarea în plan eteric 
Și rezonanţele stelare specifice 


În imaginile holografice pe care le vedeam, orice element 
structural al piramidei apărea ca urmare a rezonanţei 
energetice create de configuraţia stelară specific, ce fusese 
stabilită pentru acea piramidă. De pildă, în cazul celor trei 
piramide de pe platoul Giza din Egipt, dimensiunile lor - chiar 
dacă sunt în armonie cu multe elemente și caracteristici 
specifice ale planetei noastre - sunt astfel concepute încât să 
respecte rapoartele corespunzătoare structurii geometrice a 
configurației stelare la momentul începerii construcţiei propriu- 
zise și cele corespunzătoare dimensiunilor pe care le au cele 
trei stele principale din Centura lui Orion (Această informatie 
coincide cu studiile unor cercetători contemporani, cum ar fi 
Robert Bauval, care în cartea sa „Misterul din Orion” arată fără 
dubiu că cele trei piramide de lângă Cairo sunt o replică fidelă 
a configurației stelare din Centura lui Orion. Bauval scrie: 
„Există o legătură între textele despre piramidă și piramida 
însăși, adică ceea ce textele ne spun este confirmat de 
arhitectură, iar eu am demonstrat acest fapt dincolo de orice 
îndoială.” - n. ed.). 

Chiar și acest simplu fapt ar fi suficient pentru a bloca 
orice tentativă de explicaţie „știinţifică” a cercetătorilor în ceea 
ce privește construcţia celor trei piramide, căci, cum ar fi putut 
să știe vechii egipteni care sunt diametrele celor trei stele 
principale din Centură? Acest lucru este imposibil, dacă te 
limitezi la observarea cu vederea liberă a celor trei stele, care 
aparent reprezenta singura posibilitate pe care o aveau 
egiptenii din acele vremuri (Aproximativ 2500 î.Hr., adică 


perioada avansată de egiptologi și de știința modernă pentru 
construcţia piramidelor de pe platoul Giza. Totuși, în acea 
perioadă alinierea celor trei piramide cu stelele principale din 
Centura lui Orion nu mai era valabilă, dar ea corespunde 
pentru 11.500 î.Hr. - n. ed.), după presupunerile oamenilor de 
știință. Evident, într-un astfel de caz nu se poate face nicio 
diferenţă între ele. Și totuși, cele trei piramide respectă cu 
fidelitate și în mod proporţional atât dimensiunile celor trei 
stele ale Centurii lui Orion (Cele trei stele din Centura lui Orion 
sunt: Alnitak (Zeta), Alnilam (Epsilon) si Mintaka (Delta) - n. 
ed.), cât şi poziţionarea lor relativă în cadrul Centurii (În cartea 
sa, Robert Bauval arată că cele trei piramide de pe platoul Giza 
din Egipt respectă pozitionarea stelelor din Centura lui Orion, 
dar el nu spune și faptul că acestea redau fidel, proportional 
vorbind, și diametrul celor trei stele - n. ed.). În felul acesta, 
fiecare linie și fiecare zonă a piramidei era în amănunt 
proiectată la scară, holografic și direct în planul eteric. Am 
primit atunci  telepatic informaţia că, practic vorbind, 
conceperea și proiectarea doar în planul fizic a unei mari 
piramide este imposibilă sau ar fi sortită iremediabil eșecului, 
deoarece nu ar putea rezolva și corela în mod eficient 
imensitatea datelor necesare pentru ca acea construcţie să fie 
viabilă și să reziste. 

Calculele și metodele inginerești din planul fizic nu permit 
proiectarea piramidei după metodele obișnuite, cu formulele, 
tehnicile de calcul și cunoștințele actuale, decât până la o 
anumită etapă, dincolo de care apar probleme de nerezolvat. 
Aceasta se petrece deoarece parametrii incluși în construcţia 
unei piramide sunt mult mai numeroși și adeseori necunoscuţi 
inginerilor și oamenilor de știință contemporani. Tocmai de 
aceea, chiar dacă ar dori să înceapă proiectarea și realizarea 
unei astfel de construcţii enorme, ei ar ajunge destul de repede 
la imposibilităţi de ordin tehnic și chiar conceptual, ceea ce ar 
face imposibilă construirea ei în continuare. 

De pildă, pentru mulţi dintre oamenii de știință și inginerii 
contemporani ar fi dificil de înţeles că piramidele reprezintă de 
fapt centre de comunicare foarte importante, racordate la 


energia specifică a stelelor sau imenselor nave-mamă, care au 
fost alese să formeze o anumită configuraţie, pentru a împlini 
un anumit scop, de obicei de natură galactică. 

Acest aspect este important, pentru că giganticele nave- 
mamă ale civilizaţiilor foarte avansate tehnologic au adeseori 
dimensiuni planetare, iar misiunile lor sunt uneori de foarte 
lungă durată, de la câţiva ani până la câteva zeci de mii sau 
chiar sute de mii de ani. Prin urmare, piramidele erau folosite 
exact așa cum noi folosim în prezent centrele de comunicare, 
care implică emisia și recepţia informaţiei. Pentru distanţe 
foarte mari, cum sunt cele cosmice interstelare, emiţătoarele 
trebuiau să fie și ele foarte mari și puternice; tocmai de aceea, 
piramidele erau folosite ca niște emițătoare subtil-telepatice. 


24 de ani 


Pe atunci, în zona unde azi se află cele trei mari piramide 
nu era deșert de nisip; practic, Sahara nu exista în acele 
timpuri. Dimpotrivă, în locul deșertului de astăzi am văzut o 
vegetaţie luxuriantă, cu râuri mari, ce se vărsau în Nil. 

Mi s-a transmis telepatic cu claritate, în combinaţie cu 
„jocul” frecvenţelor, că toată operaţiunea de construire a 
complexului arhitectonic de lângă Cairo - incluzând și 
pregătirea platoului - a durat cam 24 de ani tereștri. La început 
am fost puţin mirat, deoarece îmi imaginam că, dată fiind 
tehnologia avansată a siriusienilor din Orion, construcţia celor 
trei piramide putea să dureze mult mai puţin, însă aceea a fost 
fără îndoială o simplă evaluare a mea, făcută în necunoștinţă de 
cauză. În plus, nu s-a lucrat continuu, pentru că am văzut 
perioade în care situl era lipsit de prezenta extratereștrilor și a 
navelor lor. Mai apoi, urmărind uluit modul în care au fost 
construite cele trei piramide, am realizat că de fapt s-a lucrat 
într-un ritm destul de accelerat pentru cei 24 de ani și că, în 
alte condiţii, construcţia lor ar fi putut să dureze sute de ani, 
dacă nu mai mult. 


S-a început cu pregătirea adecvată a locului pentru 
construcţie, deoarece platoul era denivelat și acoperit cu 
pământ. Imaginile mi-au arătat o defrișare masivă în acea zonă 
și o nivelare a suprafeţei, pentru crearea platoului solid de 
rocă. În zona respectivă erau multe nave de tipuri diferite, care 
stăteau nemișcate în aer, la o anumită înălțime, dispuse „pe 
straturi” sau niveluri. Unele dintre ele au realizat pregătirea 
platoului, utilizând o tehnologie bazată pe un fel de „fascicule” 
care nivelau zona. Așa cum vedeam eu acea operaţiune, părea 
că aerul se ondulează sub nava care trecea peste o anumită 
zonă, iar în urma ei totul devenea cumva „aplatizat”, dar nu 
printr-o distrugere violentă, ci mai degrabă printr-un gen de 
lichefiere a rocilor și o absorbţie adecvată. 


Implicarea extraterestră 
In construcţia piramidelor 


Un aspect interesant pe care l-am remarcat urmărind acele 
imagini extraordinare a fost în legătură cu proveniența navelor 
și fiinţelor extraterestre, în acel context din trecutul foarte 
îndepărtat al omenirii, a vorbi despre apartenenţa lor 
„extraterestră” era ceva oarecum impropriu. 

Navele și ființele respective proveneau într-adevăr de pe 
alte planete, dar ele se integraseră de mii de ani pe planeta 
noastră și convieţuiau cu ființele umane. 

Prin urmare, nu veniseră pe Pământ doar pentru 
construcţia celor trei mari piramide din Egipt, ci prezenţa lor 
era veche, încă din timpurile în care Atlantida avea o mare 
putere și influență economică și spirituală asupra tuturor 
celorlalte continente și chiar cu mult înainte de aceasta. 

În Egipt, cele trei piramide au fost construite în principal 
de civilizaţii extraterestre descendente din civilizaţia siriusiană 
principală din sistemul Sirius A. Pe lângă reprezentanții 
acestora mi s-au arătat și alte nave aparţinând unor civilizaţii 
diferite, care de asemenea au contribuit la construcţia 


piramidelor sau au asistat anumite etape ale acesteia. În total, 
am văzut participarea a patru civilizaţii extraterestre diferite, la 
care s-a adăugat prezenţa importantă a unor ființe înțelepte din 
Atlantida. 

Ridicarea piramidelor a fost o muncă „de echipă”, în sensul 
că atlanţii, cu navele lor specifice, lucrau împreună cu fiinţe 
extraterestre din mai multe civilizaţii, dar s-a urmat influenţa 
majoră a civilizaţiilor siriusiene, căci așa după cum am spus, 
Marea Piramidă, precum și celelalte două piramide mai mici au 
fost construite „în stilul siriusian”. 

În sit și în jurul lui vedeam un adevărat furnicar aerian de 
nave, care era extrem de bine organizat și precis. Fiecare navă 
„Știa” exact ce avea de făcut și totul părea a fi perfect calculat 
și dirijat. Pe sol erau însă foarte puţine fiinţe atlante și 
extraterestre, iar la o depărtare destul de mare în jurul acelei 
zone de construcţie puteam vedea câţiva localnici, ființe umane 
ENK destul de primitive, care doar priveau la activitatea din sit. 
Totuși, în unele imagini care au urmat, am putut să văd o parte 
dintre acei băștinași care efectuau activităţi simple în cadrul 
sitului. 

Eram foarte curios să văd modul real în care piramidele au 
fost construite, fără să mai pendulez între ipotezele și 
presupunerile care sunt vehiculate. De la început am înţeles că 
aceea a fost opera exclusivă a navelor și tehnologiei atlante și 
extraterestre, bazată în special pe energia cristalelor. Nici 
măcar nu se punea problema ca localnicii să facă ceva în 
privinţa construirii piramidelor, ori să aibă vreo iniţiativă în 
acest sens. Distanţa până la o astfel de posibilitate era 
asemănătoare cu cea dintre Soarele nostru și steaua Sirius. Din 
cele ce am văzut, localnicii erau fiinţe ENK dintr-o ramură 
inferioară, cu un nivel primitiv de trai. O astfel de lucrare ar fi 
fost absolut imposibilă pentru ei, în orice fază de realizare a sa, 
la nivelul rudimentar de trai și de cunoaștere la care se aflau. 

Mi-am adus atunci aminte, fugitiv, de „viziunea” inginerilor, 
arheologilor și egiptologilor contemporani, care se pare că 
aveau mare încredere în posibilităţile „tehnice” ale vechilor 
egipteni, adică dalta, ciocanul și frânghia, plus scripeţii, 


buștenii și ceva piese din cupru, căci în viziunea lor acestea au 
fost uneltele principale cu care s-au construit și ridicat 
imensele și complexele piramide de pe platoul Giza. 

Eu n-am văzut nici măcar una dintre aceste „unelte” în 
imaginile ce mi-au fost prezentate, dar chiar și dacă localnicii 
ar fi avut nenumărate astfel de obiecte, ele nu ar fi slujit la 
nimic. Mă îndoiesc că acele ființe ENK ar fi putut tăia și ciopli 
măcar un singur bloc de piatră, din milioanele care alcătuiesc 
cele trei piramide, nicidecum să le transporte pe distanţe așa 
de mari și apoi să le asambleze la milimetru, într-un tot unitar 
extrem de complex. Ca să nu mai vorbesc despre ideile 
constructive, de soluţiile inginerești uluitoare, de dimensiunile 
și greutatea unor blocuri de piatră și încă multe altele. 

Este totuși adevărat că la un moment dat, în câteva 
imagini, am văzut unii băștinași chiar în incinta sitului, 
mișcându-se și realizând operaţii simple asupra unor blocuri de 
piatră din zona de depozitare, având câteva unelte și 
manipulând niște bare subţiri de metal, ori trasând semne 
colorate cu niște mănunchiuri din paie. Am primit atunci 
informaţia ca ei erau ghidaţi telepatic de unele dintre fiinţele 
înalte de pe platou, care erau îmbrăcate în alb-argintiu și pe 
care le vedeam mergând lent între diferite puncte ale 
construcției. 


Construcţia celor trei mari piramide 
De pe platoul Giza 


Dincolo de toate aceste elemente de ordin general, în 
primul rând aș pune accentul pe conceptia și proiectarea 
piramidelor. Acest aspect, ce nu a putut fi înțeles pe deplin nici 
până astăzi, este totuși atribuit unor fiinţe aproape primitive, la 
pachet cu ridicarea efectivă a coloșilor din piatră. Văzând 
complexitatea extraordinară a unor astfel de lucrări în 
imaginile holografice ce îmi erau prezentate, am fost uluit de 
lipsa de discernământ și chiar de logică - ca să nu mă exprim 


altfel - cu care cercetătorii contemporani, în frunte cu 
egiptologi de renume, susțin „varianta modernă” despre felul în 
care a fost ridicat complexul de piramide de lângă Cairo. 

Repet mereu și mereu aceste lucruri, tocmai din dorinţa de 
a atrage atenţia asupra ilogismelor care sunt perpetuate sub 
forma unor păreri „competente”, dar ceea ce este trist cu 
adevărat e faptul că populaţia consideră toate aceste „soluţii 
academice” ca fiind adevărate. Ele nu reprezintă însă decât 
manifestarea unui imens orgoliu științific și neputinţa de a 
înțelege și de a accepta ceva superior nivelului actual de 
dezvoltare a tehnologiei; la acestea se adaugă o lamentabilă 
îndoctrinare a populaţiei pentru ca ea să nu cunoască adevărul, 
căci acesta ar putea da aripi nevăzute dorinţei de progres și de 
libertate. 

În ceea ce privește construirea efectivă a celor trei 
piramide, primul lucru care mi s-a arătat a fost acela în care 
blocurile de piatră au fost tăiate; cu alte cuvinte, am văzut 
cariera de piatră ce a furnizat materialul de construcţie a celor 
trei mari piramide. În mod neașteptat pentru mine, ea nu se 
afla pe teritoriul Egiptului de azi, ci mai la sud de acesta, pe 
teritoriul a ceea ce astăzi este Libia, dar nu prea departe de 
graniţa ei. 

Imaginea s-a focalizat apoi asupra unor dispozitive 
cilindrice, care erau înfipte în sol în diferite puncte ale carierei. 
Ele erau asemănătoare cu cele pe care le-am văzut în imaginile 
din Golful Persic de acum 400.000 de ani, fiind folosite de câtre 
siriusieni pentru „forat”. Nu îmi era foarte clar ce rol 
îndeplineau ele în acea carieră de piatră, dar am văzut totuși 
corelarea dintre razele de lumină ca niște lasere, ce ieșeau din 
acei cilindri și „laserele” unei nave „lucrătoare”, care plutea 
fără zgomot deasupra muntelui. Era o navă mare, 
impresionantă prin aspectul ei oarecum neregulat, ceea ce de 
fapt mi-a creat impresia de „navă de lucru”, deoarece avea 
multe „anexe” pe laturile sale. Am văzut că ea era responsabilă 
cu secţionarea pe verticală a blocurilor de piatră din cariera, 
căci exploatarea pietrei se făcea de la partea de sus a muntelui 
în jos, pe verticală. Nava se poziţiona întotdeauna deasupra 


unui alt loc din munte, fiind ghidată de niște „lasere” proprii; 
apoi ea secţiona pe verticală piatra muntelui după cele patru 
laturi ale suprafeţei superioare, prin intermediul unor raze de 
lumină mai groase, care erau alb-strălucitoare. Se genera astfel 
forma blocului de piatră, după care marea navă trecea la 
secționarea altui bloc de piatră, într-o altă zonă a carierei. 


Pozitionarea aproximativă a carierei de piatră 


După ce blocul de piatră era astfel delimitat în munte, 
deasupra lui venea o navă de transport, care își corela 
deplasarea cu cea a unui dispozitiv de forma unei sfere, 
semănând cu o dronă automată; acesta venea prin aer în 
dreptul blocului respectiv tăiat în munte și, cu ajutorul unor 
raze „laser” pe care le emitea, secţiona blocul atât în partea 
superioară, cât și dedesubt, în partea lui inferioară, permițând 


acestuia să fie „prins” și ridicat spre nava de transport prin 
intermediul unui câmp special de forţă. Înainte de aceasta, însă, 
am văzut că drona „inscripţiona” blocul de piatră, întotdeauna 
în partea dreaptă jos. Codul respectiv nu era sculptat sau 
vopsit, ci am înțeles că zona în care el era inscripţionat era 
activată energetic în așa fel, încât compoziţia pietrei era 
modificată pe acea regiune. Ea devenea mai structurată acolo, 
ca și cum ar fi fost un cristal ordonat și luminos. „Codul” ca 
atare era un dreptunghi în care erau imprimate mai multe linii 
și pătrate, cam cum este semnătura electronică din zilele 
noastre. El se lumina atunci când spre el era îndreptată o 
anumită rază de lumină, ca un fel de „cititor” specializat. 

Navele de transport erau dreptunghiulare și fiecare dintre 
ele avea dedesubt câte două semisfere dispuse simetric, care 
cel mai probabil generau un câmp de atracţie ce susţinea 
dedesubt blocurile de piatră. Așa după cum am spus, atunci 
când o navă ajungea deasupra unui bloc de piatră tăiat din 
munte, acesta era secţionat dedesubt, iar el era apoi „prins” 
într-un câmp energetic specific, emanat de navă. Am văzut în 
mod clar felul în care se făcea aceasta, căci din cele două 
semisfere ieșea câte un fascicul de lumină alb difuz, ce 
„invelea” blocul de piatră. Aproape imediat acesta începea să 
leviteze, ridicându-se până sub navă, la mică distanţă de acele 
emisfere. Apoi nava pleca în viteză pe o „autostradă” aeriană, 
transportând blocul de piatră spre sit. 

Dacă blocurile de piatră aveau dimensiuni relativ mici, 
atunci o navă transporta două astfel de blocuri la un singur 
drum; dacă ele erau mai mari, atunci navele transportau doar 
un singur bloc. Pentru blocurile foarte mari sau cu forme 
speciale am văzut că, după ce erau tăiate brut din munte, ele 
erau transportate într-o zonă alăturată, unde erau finisate 
separat într-un mod minuţios, fiind aduse la dimensiunile 
necesare de către mai multe dispozitive mobile ce păreau 
dirijate automat. 

Deasupra carierei, la o înălțime apreciabilă în aer stătea 
absolut nemișcată o navă mult mai mare, al cărui diametru l-am 
apreciat la cel puţin 120 de metri. Am primit atunci telepatic 
cunoașterea faptului că rolul ei era cel de supervizare și de 


dirijare a lucrărilor în acea carieră. Vedeam șiruri perfecte de 
nave de transport de mici dimensiuni, care veneau spre carieră 
și plecau de acolo transportând blocurile de piatră de mărime 
medie. Precizia și dinamica acelor deplasări ale navelor și 
„dronelor” era ireproșabilă; părea că un computer gigantic 
ordonează fiecare operaţiune, atât de zbor și dirijare a navelor, 
cât și de tăiere și de ridicare a blocurilor de piatră. Tot telepatic 
am înțeles că aceasta se petrecea întotdeauna cu o profundă 
știință: în momentul în care blocurile de piatră erau tăiate, se 
știa deja cu exactitate unde va fi plasat fiecare dintre ele în 
marea construcţie a piramidei. Blocurile tăiate erau 
întotdeauna acele blocuri care așteptau să fie puse în ordinea 
ce fusese stabilită, dar după cum aveam să constat, „finisarea” 
completă o primeau la locul de construcție. 

Acolo am văzut două zone principale: cea de depozitare a 
blocurilor de piatră și cea a construcţiei efective. Blocurile erau 
luate într-o anumită ordine, niciodată la întâmplare. Aș putea 
spune că niciun bloc de piatră nu era la fel ca celelalte, ci avea 
integrarea lui specifică în construcţia piramidei. Nu am văzut, 
de exemplu, stocuri de blocuri de piatră, care să formeze un 
morman. Existau, desigur, blocuri pe sol, dar nu în grămezi, iar 
cele existente erau imediat luate și integrate în construcţia 
extrem de laborioasă a piramidei. 


Zona de depozitare a blocurilor de piatră în situl de constructie 

a piramidelor 


Colaborare dintre atlanţi și extratereștri 


2 


La sol am văzut un bărbat atlant înalt, îmbrăcat în alb și 
semănând cu un preot, care supraveghea construcţia generală. 
Nu aș putea spune cum am știut că acel bărbat înalt era atlant, 
dar cu toate acestea informaţia era precisă în mintea mea. În 
zona depozitului am văzut două fiinţe extraterestre siriusiene, 


deoarece aveau pielea de culoare alb-sidefie, capul era alungit 
spre în spate și purtau niște splendide combinezoane albastre 
cu anumite însemne aurii. 

Aceștia trei păreau să coordoneze lucrarea generală, dar 
am văzut și alte ființe în perimetrul sitului, cam zece, care 
realizau diferite sarcini. Două dintre ele erau de asemenea 
atlanţi. Atenţia mi-a fost atrasă de trei dintre acele fiinţe, care 
erau mai înalte decât celelalte - eu am apreciat că aveau mai 
mult de 2,5 metri înălțime - și purtau un fel de combinezoane 
de culoare alb-argintie, puţin translucide, care se continuau ca 
un fel de pelerină în spate. Pe platou era deci un amestec de 
rase, căci unele fiinţe aveau păr pe cap, altele nu, pielea unora 
era mai închisă, chiar spre maro, dar la majoritatea dintre ele 
avea culoarea albă. 

Preotul atlant și cele două fiinţe siriusiene care conduceau 
lucrările generale aveau în mâini câte un monitor ce semăna cu 
o tabletă de mari dimensiuni, prin care corelau diferitele acţiuni 
ce erau necesare. Absolut totul în construcţie era realizat de 
navele în levitaţie. Nu auzeam decât un fin zgomot, ca un 
zumzet sau foșnet slab, dar probabil aceasta se datora 
circulaţiei navelor prin aer, deoarece cerul era înțesat de 
prezenţa lor. 

Mi-am dat seama că acele ființe, mai ales cele înalte, 
îmbrăcate în combinezoane alb-argintii, erau permanent în 
legătură telepatică fie cu centrul general de comandă, pe care 
nu-l puteam vedea, fie cu „creierul” central care coordona 
mișcarea navelor. La preotul atlant am văzut că avea la tâmpla 
dreaptă, parcă lipit peste părul lui lung, alb, cu reflexe albastre, 
un dispozitiv ce putea fi asimilat cu un bluetooth din zilele 
noastre, dar ceva mai mare și având o formă mai alungită. 

Fiecare fiinţă și navă de acolo știa exact ce are de făcut și 
totul se derula cu o precizie și o perfecţiune extraordinare. 
Sincronizarea și corelarea tuturor operaţiunilor era cu adevărat 
impresionantă. De altfel, la magnitudinea și complexitatea unor 
astfel de construcţii, nu știu cum ar fi putut fi altfel, pentru ca 
activitatea să fie eficientă. Chiar și așa, după cum am spus, 


construcţia întregului complex arhitectonic a durat mai bine de 
două decenii. 

Un fapt important de menţionat este că nu am remarcat 
existența unor piloţi în navele mici de transport. Acestea erau 
nave destul de simple, de formă dreptunghiulară, dar fără 
echipaj, ceva asemănător dronelor din prezent. Am tras 
concluzia că totul era corelat și ghidat de la un centru general 
de comandă. 


Tehnologii avansate 


Apoi mi s-a arătat foarte de aproape felul în care blocurile 
de piatră respective „intrau” și se asamblau perfect în locul 
destinat. Procesul era în întregime tehnologizat. Pe sol am 
văzut niște dispozitive cilindrice, ca niște stâlpi de culoare 
fumuriu-închis, asemănătoare cu cele din carieră, dar mai înalte 
decât ele; cred că fiecare măsura cam cinci metri înălțime. 
Acestea aveau în vârf câte o semisferă, ceea ce le făcea să 
semene într-o anumită măsură cu niște ciuperci înalte. Din câte 
mi-am dat seama, acele dispozitive cilindrice erau dispuse pe 
un anumit traseu și în anumite puncte, cumva în perechi, 
formând un fel de „culoar”. 

Atunci când un bloc de piatră trebuia să fie mutat și 
încastrat în corpul piramidei, două ființe din cele prezente pe 
platou se plasau în dreptul unui astfel de cilindru și doar cu un 
gest al mâinii declanșau probabil o comandă internă, deoarece 
sfera din vârful cilindrului respectiv începea să vibreze 
imperceptibil, emițând totodată un sunet specific, de frecvenţă 
înaltă, dar nu supărător. Din semisferă apărea atunci o rază de 
lumină, ca un laser, care se intersecta cu raza emisă de un alt 
cilindru, iar cele două „lasere” scanau mulțimea de blocuri de 
piatră, identificând exact blocul cu codul necesar pentru a fi 
plasat în ansamblul piramidei, exact în ordinea stabilită pentru 
construcţie. 

Nu cunosc pe ce se baza acea tehnologie, dar vedeam cum 
blocurile de piatră se ridicau efectiv în aer, levitând, iar apoi ele 


treceau printre șirurile de cilindri îndreptându-se spre 
piramidă. Acolo ele erau conduse exact într-o anumită zonă a ei, 
rotindu-se în aer până când ajungeau în poziţia în care puteau fi 
integrate perfect. Am văzut de asemenea cum unele dintre 
fiinţele de la sol verificau de fiecare dată modul în care se 
efectuau aceste operaţiuni, ritmul fiind destul de susţinut. Nu 
vorbeau niciodată, însă am simţit că între ele exista mereu un 
schimb de mesaje telepatice, care corelau diferitele faze ale 
lucrării. 

S-a început cu Marea Piramidă și am remarcat că 
dezvoltarea construcţiei nu se făcea doar dintr-o singură parte, 
ci că ea era abordată simultan din mai multe regiuni ale ei. Așa 
după cum am spus, blocurile de piatră erau aduse și așezate cu 
exactitate și într-o ordine prestabilită, creând senzaţia de 
„organism viu” al construcţiei. Chiar dacă este un concept greu 
de asimilat, așa am simţit atunci când mi s-au prezentat 
imaginile, căci după cum am spus, tehnologia ecranului 
holografic al celor din Apellos îmi facilita într-o anumită măsură 
percepţia acelor timpuri nu doar vizual, ci și psihic și mental. 

Înţelegeam astfel că totul avea un sens bine definit în acea 
construcţie, că fiecare piatră are o semnificaţie și corelaţie 
directă cu o anumită influență cosmică și că nimic nu era lăsat 
la voia întâmplării. Dacă nu ar fi fost așa, cum ar fi putut acele 
magnifice construcţii să rămână „în picioare” chiar și după mai 
bine de treisprezece milenii? Urmărind felul în care s-au 
realizat piramidele, de la concepţie și până la edificarea lor 
practică, mi-am dat încă o dată seama de imensul decalaj care 
există între înţelegerea actuală a umanităţii asupra legilor ce 
guvernează viaţa și universul, și cea a vechilor civilizaţii 
avansate de pe Pământ sau a civilizaţiilor extraterestre care ne 
veghează. 

Simţeam, de pildă, un fel de „simbioză” între fiecare piesă 
ce era adăugată piramidei și ansamblul ei general. Absolut 
orice detaliu al blocurilor de piatră era în corelaţie cu un 
anumit element cosmic, ceea ce facilita continuitatea unor 
fluxuri energetice importante spre piramidă, mereu în legătură 
cu respectiva configuraţie stelară. 


Am văzut, de pildă, momentul exact când au tăiat - după o 
anumită linie precisă - o anumită latură a unui bloc de piatră, 
iar apoi imaginea s-a focalizat exact pe încastrarea acelui bloc 
de piatră, pe una dintre muchiile piramidei, pentru aceasta 
făcându-se apel la direcţia liniei tăiate în unghi, ce ţintea către 
o stea din Constelaţia Orion. Imaginea mi-a prezentat apoi, 
imediat, într-un cadran separat în colțul din dreapta - sus, 
sectorul din cosmos din care făcea parte acea stea. Același 
principiu de construcţie, care a implicat aranjamente 
geometrice complexe ale blocurilor de piatră și a unghiurilor 
dintre ele, corelate cu momente astrale și configurații cosmice 
importante, a fost respectat în amănunt pentru toate pietrele 
din ansamblul piramidal. În forma lor finală, piramidele erau 
perfect șlefuite, ca niște piese foarte valoroase de artă. 

Pentru știința contemporană, astfel de aspecte ce depășesc 
cadrul strict material nu înseamnă nimic, deoarece savanții nu 
înțeleg semnificaţia lor. De altfel, acesta este motivul principal 
pentru care nu s-a ieșit încă din „era mecanică”, ci se 
perpetuează aceleași idei oarecum primitive de propulsie și de 
obţinere a energiei. Este însă adevărat că există și o elită 
mondială foarte sus pusă, care a avut și are acces la multe 
cunoștințe și contacte extraterestre. Ea deţine tehnologii 
uluitoare, pe care le folosește în interes personal, la o scară 
chiar impresionantă. Nu voi dezvolta însă aici acest subiect. 

Toate cele trei piramide principale de pe platoul Giza, de 
lângă Cairo, au fost ridicate în același timp, dar primele lucrări 
au fost totuși cele care au vizat Marea Piramidă. Imediat după 
aceea a început construcția și pentru celelalte două piramide. A 
fost o lucrare monumentală și de mare anvergură, care, după 
cum am spus, a durat aproximativ 24 de ani. Mai la sud și puţin 
lateral față de cele trei mari construcţii au fost ridicate alte 
piramide, precum și câteva temple, e drept că mai mici, dar 
care făceau parte din același proiect general. Mi s-a arătat că 
ele respectau fidel corespondenţa cu aranjamentul stelar din 
cosmos, ce a fost ales să influenţeze subtil energetic acest 
ansamblu arhitectonic. 


Din cele ce mi s-a arâtat, am văzut faza construcţiei Marii 
Piramide în care baza și colţurile ei fuseseră deja puţin ridicate. 
În mijlocul ei, la interior, am observat o activitate mult mai 
mare; era o mișcare specială, o activitate de altă natură, pentru 
că aceea reprezenta, într-un fel, chiar „inima” piramidei, 
structura ei esenţială care urma să-i dea „viaţă” și să o facă să 
devină eficientă mai târziu. 

Dacă blocurile de piatră de la exterior erau mai simple și 
oarecum asemănătoare, la interior lucrurile stăteau altfel, 
necesitând mare atenţie și un rafinament deosebit pentru 
realizarea construcţiei extrem de complicate. Acele blocuri erau 
mult diferite de cele de la exterior, deși după ce erau asamblate 
păreau a fi la fel de simple, dreptunghiulare. În realitate, ele 
aveau forme diferite și unghiuri foarte exacte, astfel încât se 
încastrau unele în altele în mod perfect. Fiecare bloc de piatră 
de acolo era, practic, un unicat. 

Tot atunci am văzut că în unele zone din interiorul Marii 
Piramide s-a folosit un alt gen de material, diferit de piatra 
luată din acea mare carieră. 

Consistenţa acelor blocuri era diferită; unele dintre ele 
erau negre și lucioase, altele cu inserţii roșii, foarte bine 
șlefuite, fiind tăiate în multe unghiuri și forme complexe. Ca 
element inedit, am observat că sub Camera Regelui a fost 
așezată o structură cu formă rotundă, având pe circumferință 
niște „raze”, asemănătoare unei roţi dinţate. Piesa era foarte 
complexă ca mod de asamblare. Am simţit că acea formă 
misterioasă, precum o stea cu multe raze - a cărei prezenţă 
este complet necunoscută cercetătorilor contemporani - are un 
rol foarte important, dar pe care eu nu l-am înţeles. Nimeni nu 
își imaginează că între Camera Regelui și Camera Reginei, 
aflată ceva mai jos, în secţiunea Marii Piramide, ar fi altceva 
decât blocuri masive din piatră. Mi s-a arătat însă cu claritate 
că acest lucru este fals și că, atât acea zonă, cât și multe altele 
din Marea Piramidă, sunt în realitate pline de tuneluri, de mici 
cămăruţe sau chiar de camere de dimensiuni mai mari. 


Aspectul final al celor trei mari piramide 


În faza lor finală de construcţie, piramidele aveau fetele 
perfect netede la exterior, fiind complet diferite de ceea ce se 
vede în zilele noastre. Ele străluceau orbitor în lumina Soarelui, 
dar așa după cum mi-am dat seama imediat, acea strălucire era 
favorizată nu doar de șlefuirea pietrei de culoare albă ce 
îmbrăca fetele piramidelor, ci și de o substanţă specială ce era 
aplicată peste acestea. 

Măreţia celor trei piramide putea fi admirată și noaptea, 
fiind un spectacol desăvârșit, ca dintr-o altă lume. La început 
doar Marea Piramidă lumina, însă în imaginile care au urmat 
am văzut cum toate cele trei piramide răspândeau o lumină 
feerică, acompaniată de lumina mai puţin intensă emanată de 
celelalte construcţii secundare din jur, care întregeau 
ansamblul. Imaginile splendide îmi arătau întregul complex 
arhitectonic de la o anumită înălțime, cele trei piramide fiind 
întocmai precum niște veritabile „faruri cosmice”. În vârful 
fiecărei piramide am văzut câte un cristal, însă cel de pe Marea 
Piramidă era uriaș, ca un obelisc, și lumina cel mai puternic. 
Așadar, contrar supoziţiilor și „calculelor” științifice, în vârful 
Marii Piramide nu s-a aflat niciodată un obiect de altă formă, 
decât acel cristal uriaș, care îndeplinea funcţia unui releu 
cosmic formidabil, atât de primire cât și de transmisie a 
informaţiei. 

Mi s-a arătat apoi imaginea din apropierea unei feţe a Marii 
Piramide și atunci am văzut că strălucirea ei se datora mai ales 
unei pelicule puţin transparentă și cumva fosforescentă, care 
învelea întreaga piramidă. Dacă ar fi să fac o comparaţie, aș 
spune că acea substanţă semăna cu un fel de „gel” transparent, 
care lucea puternic. Nu era o luminozitate difuză, ci era vorba 
despre ceva care oglindea lumina, astfel că atunci când priveai 
piramidele, impresia generală era că ele ar fi fost făcute din 
acea substanţă. Chiar mai mult decât atât, structura ei devenea 
oarecum translucidă, lăsând parcă să se vadă ce este în interior. 
Blocurile de piatră nu se observau deloc, ci totul era perfect 
șlefuit și acoperit cu acea substanţă specială. Totuși, așa după 
cum am putut să văd în imaginile ce mi s-au prezentat, după 


câteva mii de ani substanţa respectivă și-a mai pierdut din 
calități și chiar a început să dispară din anumite zone ale 
piramidei. De pildă, cam prin 5.200 î.Hr. - 4.800 î.Hr, după câte 
am putut să apreciez, doar zona din vârful Marii Piramide mai 
păstra urme ale acelei substanţe uluitoare; totuși, cristalul încă 
se afla în vârful construcţiei. În rest, piramida devenise mată și, 
spre marea mea surprindere, ea era îngropată cam până la 
jumătate în nisip. Celelalte două piramide mai mici erau chiar și 
mai mult acoperite de nisip. Am putut vedea de asemenea că 
feţele piramidelor începeau să fie „mâncate” de trecerea 
timpului și de intemperii, deoarece se întrezăreau blocurile de 
piatră în multe locuri la exterior. Trecuseră, totuși, aproape 
6.000 de ani de la construcţia ei. 


Structuri secrete și ritualuri 
In interiorul marii piramide 


Intrigat de faptul că piramida era pe jumătate îngropată în 
nisip, am dorit să văd și alte elemente legate de acea 
bulversantă transformare. Imaginile s-au schimbat, arătându-mi 
o vedere dintr-un unghi mai mare și atunci am văzut în locul 
vegetației și apei abundente ce existau în zonă la momentul 
construcţiei acelui complex arhitectonic, deșertul de nisip care 
stăpânea pretutindeni. Schimbarea climatică trebuie să fi fost 
teribilă și destul de rapidă, dar telepatic am înţeles că în mare 
parte ea a fost determinată și de un scurt, dar destul de intens 
război între anumite facţiuni extraterestre. 

Mi s-au arătat apoi imagini „mai recente”, cu palate 
faraonice și cu temple construite în jurul complexului piramidal, 
cu o evidentă creștere și evoluţie a populaţiei egiptene care 
abunda în acea zonă. Apoi mi s-a arătat din nou Marea Piramidă 
îngropată în nisip, dar imaginea „pătrundea” cumva și în 
interiorul piramidei, prin pereţii acesteia, astfel încât puteam să 
văd simultan atât în exteriorul, cât și în interiorul ei. În spaţiul 


ei interior, prin galerii și camere ce nu au fost descoperite încă 
în structura fizică a piramidei, am văzut mai multe ființe umane 
făcând diferite munci și chiar având acces - într-un mod pe care 
nu l-am înţeles imediat - la mișcarea unor blocuri din piatră în 
interior și la pătrunderea în anumite zone ascunse ale 
piramidei. Nedumerit, am insistat asupra acestui aspect și 
atunci imaginea s-a schimbat, arătându-mi trei egipteni, care, 
după îmbrăcăminte și ţinută păreau a fi de rang înalt, cel mai 
probabil preoţi. 

Ei se aflau într-o galerie destul de mare, dar nu în Marea 
Galerie a Piramidei. Nu mi s-a arătat modul cum au ajuns acolo, 
dar am văzut cum preotul mai în vârstă s-a oprit la un moment 
dat în dreptul unui bloc de piatră. El ţinea în palma stângă un 
suport pe care se afla o mică sferă ce răspândea în jur o lumină 
galbenă, puternică. Am văzut cum preotul a rostit atunci un șir 
de sunete, cu o intonaţie specială a vocii, modulată și destul de 
puternică. Am remarcat faptul că sunetele produse erau parcă 
„înghiţite” de structură piramidei, în loc ca ele să reverbereze 
de pereţi. Din felul în care preotul emitea acele incantațţii mi-am 
dat seama că era necesar să se atingă o anumită frecvenţă, 
pentru a declanșa un anumit proces. După câteva secunde și în 
timp ce el rostea încă acele sunete, ceilalți doi preoţi mai mici 
în rang au împins ușor cu mâinile lor un bloc de piatră de la 
nivelul podelei și apoi pe cel de deasupra lui. 

Ambele pietre s-au rotit atunci cu ușurință într-un unghi de 
aproximativ 45 de grade. Cei trei preoţi au intrat apoi într-o 
încăpere destul de largă. Apoi imaginea a înfățișat o vedere 
dinamică și de ansamblu a piramidei, în care am văzut mare 
parte din structura ei, ce nu este cunoscută în prezent. Sunt 
multe alte camere și coridoare tăinuite, care nici măcar nu sunt 
bănuite de cercetători; totuși, în ultimul timp unele dintre 
acestea au putut fi identificate prin perfecţionarea unei anumite 
tehnologii, însă nu este de ajuns, pentru că datele sunt încă 
prea evazive (Probabil autorul se referă la descoperirea făcută 
în anul 2015 de către echipa Scan Pyramids, formată dintr-un 
colectiv internațional de cercetători. Echipa a identificat un 
mare spațiu gol în Marea Piramidă prin metoda radiografiei cu 


miuoni. Despre acel loc gol nu se știe însă cu sigurantă ce ar 
putea fi (o cameră, mai multe camere sau o galerie) și nici ce se 
găsește în interiorul lui. Însă chiar și această descoperire este 
pusă sub semnul îndoielii de unii egiptologi, cum ar fi dr. David 
Lightbody. - n. ed.). 

Totuși, din ceea ce mi s-a prezentat, pot spune că lucrurile 
nu apar așa cum cred oamenii de știință. De pildă, toate aceste 
camere, galerii și spaţii care sunt numeroase în piramidă, nu au 
avut ca scop principal depozitarea unor lucruri, deși în unele 
dintre ele - așa cum am văzut la acea extraordinară prezentare 
de ansamblu a structurii interne a Marii Piramide - există 
obiecte, unele dintre ele chiar uluitoare, însă alte spaţii sunt 
goale. 

Așadar, anumiţi preoţi și iniţiaţi aveau acces la unele „chei” 
de pătrundere în spaţiile secrete din Piramidă. Aceasta s-a 
petrecut și atunci când am văzut multe ființe înăuntrul 
piramidei, care în majoritate erau muncitori. Prin transmisie 
telepatică am înţeles că ceea ce făceau acei oameni acolo erau 
acţiuni de reparaţie și întreţinere a piramidei, probabil datorită 
stricăciunilor înregistrate în urma războiului. În paralel, 
puteam să văd în exterior o vastă muncă de eliberare a 
piramidei de sub povara nisipului ce o înconjura, într-adevăr, 
acelea au fost munci realizate de egiptenii băștinași, probabil la 
ordinul faraonului din acea perioadă, care știa prea bine că 
piramidele reprezentau moștenirea „zeilor” și că trebuiau 
tratate cu cel mai mare respect. 

Totuși, am simţit atunci din imagini - ca o transmitere 
subtilă - cum aceste magnifice construcţii nu mai transmiteau 
același gen de informaţie și energie ca în primele faze după 
ridicarea lor, adică atunci când aveau un efect colosal și 
profund transformator. Aceasta era ca și cum un fel de „valal 
uitării” pusese stăpânire pe minţile oamenilor, care vedeau 
piramidele doar ca niște obiecte fizice, extraordinare prin 
măreţia lor, însă rămânând doar la acest nivel limitat al 
înțelegerii. Cumva, ei pierduseră în decursul timpului 
capacitatea de a înţelege ce anume reprezentau cu adevărat 
piramidele și nici nu mai simțeau influenţa lor subtil energetică 


extraordinară.  Intervenise o „durificare” a structurii lor 
energetice și la nivel de conștiință, care nu le mai permitea să 
înțeleagă elementele oculte și învăţăturile superioare, astfel 
încât să realizeze o „punte de rezonanţă” cu energia 
piramidelor de pe platou. De aceea, doar preoţii și cei iniţiaţi 
mai păstrau o parte din cunoașterea adevărată, dar chiar și 
printre ei teribila pecete a uitării începuse să se aștearnă. 


Cap. 14 - SFINĂUL, 
ETERNA ENIGMĂ 


Celebrul edificiu egiptean este un subiect sensibil, 
deoarece pentru arheologii, egiptologii și oamenii de știință 
contemporani misterul lui pare a fi și mai adânc decât cel al 
marilor piramide. În general vorbind, Sfinxul din Egipt este 
creditat ca fiind mai vechi decât Piramidele, ceea ce este 
adevărat. Chiar și faptul că el nu a fost dintotdeauna așa cum îl 
putem vedea astăzi, este adevărat. Ceea ce nu se cunoaște, 
însă, este istoria sa, iar după cum aveam să mă conving 
urmărind imaginile sintetice pe ecranul holografic, această 
lipsă de informaţie se datorează vechimii sale foarte mari, care 
a făcut ca până și cele mai vechi referinţe care poate au existat 
la un anumit moment, să fie erodate de patina timpului. Dacă în 
ceea ce privește cele trei mari piramide din Egipt au mai răzbit 
câteva menţiuni sau relatări, despre Sfinx nu se cunoaște 
absolut nimic, decât ceea ce s-a dorit a fi inventat. 

De la început trebuie să specific un fapt important: locul 
unde se află în prezent Sfinxul, adică pe același platou din Giza, 
lângă Cairo, unde au fost construite cele trei mari piramide, nu 
reprezintă de fapt „locul său de baștină”. Acest fapt mi-a fost 
revelat îndată ce am formulat în minte dorinţa de a cunoaște 
elemente legate de originea Sfinxului din Egipt. Mă așteptam să 


văd, ca și în cazul celor trei piramide, o derulare cronologică a 
etapelor construcţiei lui pe același platou. În loc de aceasta, 
imaginile s-au schimbat brusc, înfățișând partea de nord a ţării, 
în zona de vărsare a Nilului în mare. 


Vechea metropolă Helanas 


Am văzut că pe atunci teritoriul de nord al Egiptului era 
constituit într-o „zonă de alianţă” a diferitelor rase de fiinţe 
ENL și fiinţe extraterestre, care s-a transformat curând în unul 
dintre primele și cele mai puternice focare de cultură și 
spiritualitate pentru populaţia din acele vremuri foarte 
îndepărtate. Acea zonă își avea centrul într-un oraș-port la 
Marea Mediterană, în nordul ţării, construit în jurul gurii de 
vărsare a Nilului. Pe malurile sale, de o parte și de alta a 
intrării fluviului în mare, imaginile îmi arătau doi lei imenși, 
sculptați în piatră, într-o poziţie identică cu cea a Sfinxului ce 
încă dăinuie în prezent lângă Marea Piramidă. Am privit cu 
mare atenţie acele imagini și am observat că cele două 
sculpturi imense erau identice la corp cu Sfinxul actual de pe 
platoul Giza, dar capetele lor erau de lei. Din transmisia 
telepatică, deja știam că acele mari statui aveau să aibă 
legătură cu zona piramidelor de mai târziu. 

În ceea ce privește orașul din nordul Egiptului, unde se 
aflau cei doi lei imenși, acesta era deja în perioada deplinei sale 
înfloriri creatoare prin 23.000 î.Hr. Cel mai probabil el era cu 
mult mai vechi, însă nu am mers mai adânc pe această direcţie. 
Totuși, este posibil ca originile sale să se ramifice până prin 
32.000 Î.Hr. - 30.000 î.Hr. Numele orașului îmi apărea în minte 
ca fiind Helanas, Halanas, ori Helios. Practic vorbind, era mai 
mult decât un simplu oraș, era o adevărată metropolă, un oraș 
ca un stat, cuprinzând atât zone aglomerate, cât și zone mai 
rarefiate, la periferie. 

Semnul său distinctiv erau cei doi lei gigantici de la 
intrarea Nilului în Marea Mediterană, căci pe atunci Delta 
Nilului practic nu exista decât într-o formă incipientă. De 


asemenea, Marea Mediterană era mai mică decât în prezent și, 
în plus, nu exista nici legătura între ea și Marea Neagră prin 
intermediul strâmtorilor Bosfor și Dardanele. Configuraţia 
Pământului era atunci și acolo puţin diferită, căci solul era mai 
ridicat. 

Mi-am dat seama imediat că Helios (sau Helanas) era un 
oraș construit și populat în mare parte de ființe ENL, deoarece 
locuitorii săi erau înalţi, având 3-4 metri înălţime, iar unii chiar 
mai mult. Am remarcat și unele fiinţe ENK superioare, care 
erau cu mult mai mici, aproximativ 2 metri înălțime sau chiar 
mai puţin, precum și fiinţe extraterestre umanoide, unele dintre 
ele purtând un fel de costume speciale. Admiram naturaleţea 
activităţii și mișcării fiinţelor în acel oraș, construcțiile 
magnifice și un fel de strălucire suprarealistă, provenind de la 
multitudinea de suprafeţe placate cu aur sau obiecte chiar din 
aur masiv, ce puteau fi văzute pretutindeni în oraș. Am văzut în 
special statui, acoperișuri, coloane sau fântâni, toate din aur, 
care în lumina razelor solare străluceau foarte puternic, chiar 
fascinant. 

În mijlocul acelui oraș era o piaţă largă și artistic sculptată 
în piatră. De fapt, am văzut mai multe astfel de pieţe în puncte 
diferite ale imensului oraș și, de asemenea, la periferiile sale, 
care se întindeau mult la sud, spre ceea ce azi este deșertul 
Sahara. Întreaga așezare, imensă de altfel, semăna cu o 
confederație, deoarece în imaginile ce mi se prezentau puteam 
să identific mai multe orașe sau state de dimensiuni mai mici, 
legate între ele prin căi și drumuri numeroase, admirabil 
construite. Acele orașe erau despărțite de zone cu o vegetaţie 
bogată, chiar luxuriantă. Prin urmare, exista o vie și complexă 
comunicare între toate acele regiuni, care în ansamblu formau 
un fel de stat, mai mare chiar ca o metropolă din zilele noastre. 

În mijlocul pieţei centrale din Helanas se afla un obelisc 
foarte înalt, măsurând probabil 70-80 de metri, iar în vârful lui 
am văzut o sferă de asemenea aurie, al cărei diametru l-am 
apreciat cam la cinci metri. Obeliscul avea circumferința 
rotundă și era perfect neted. Așa după cum am perceput 
telepatic, sfera din vârf era un produs al tehnologiei 


extraterestre și lumina neîntrerupt, ca un veritabil soare, chiar 
și în timpul nopții; era uluitor, chiar magnific aș putea spune. 
Întreaga construcţie se asemăna cu un far maritim, dar lumina 
era de câteva sute de ori mai puternică. Cu toate acestea și în 
mod paradoxal, ea nu rănea ochii; era caldă și penetra 
întunericul nopţii până la zeci de kilometri în depărtare. 
Intensitatea ei era formidabilă și, dacă e să fac o comparaţie, 
nu regăsesc nimic asemănător în zilele noastre, în întreaga 
lume, care să se apropie de puterea și calităţile acelei lumini. 
Am înţeles de asemenea că ea avea proprietăţi curative, ajutând 
fiinţele să se regenereze mai bine în timpul nopţii. 

Am văzut de asemenea că în momentul scufundării 
Atlantidei, Helanas era aproape în ruine, deoarece în ultimele 
mii de ani, înaintea cataclismului final al continentului atlant, 
aproape toate fiinţele ENL, atunci când mureau, nu se mai 
reîncarnau, ci își continuau pur și simplu existenţa în planul 
eteric, fără discontinuitatea conștiinței. A fost un apus gradat al 
acelei civilizaţii înfloritoare, acompaniată și de rigorile naturii, 
căci zona s-a deșertificat, iar nisipul începuse să invadeze chiar 
și marele oraș central, adică Helanas. Cu toate acestea, 
vegetaţia era încă destul de bogată în acele vremuri. 

Informaţia genei ENL ajunsese la punctul final al existenţei 
în planul fizic și, în conformitate cu legea evoluţiei, acea 
ramură începea să se resoarbă în dimensiunea superioară, care 
este planul eteric. Așadar, după cum am văzut în imagini, după 
distrugerea Atlantidei metropola care a fost Helanas deja era în 
mare parte scufundată în nisip, iar altă parte era sub apele 
Mediteranei, care o invadaseră, deoarece nivelul mării 
crescuse. 

Fiind intrigat de aceste aspecte, mi s-a arătat într-o scurtă 
sinteză vizuală că pe glob există mai multe zone unde adevărate 
metropole și orașe megalitice sunt în prezent sub ape, deoarece 
configuraţia uscatului s-a transformat mult. Un exemplu este 
Japonia; în prelungirea coastelor sale există orașe uluitoare, iar 
ceea ce a rămas pe fundul oceanului este de asemenea acoperit 
cu nisip. În plus, Japonia nu a fost întotdeauna insula pe care o 
cunoaștem în prezent, ci înaintea scufundării Atlantidei ea era 


legată de continent și se prelungea destul de mult în largul 
oceanului, ca parte continentală. 

La fel s-a petrecut și cu marea metropolă Helanas din 
nordul Egiptului, care a fost acoperită de vegetaţia din acele 
timpuri și, într-o anumită măsură, de nisip, dar mai ales de 
apele Mediteranei, care au înghiţit mare parte din el. La 
momentul construcţiei complexului arhitectonic de pe platoul 
Giza, soarta acelei regiuni era deja pecetluită. În câteva imagini 
mi s-a arătat la un moment dat o delegaţie de trei fiinţe 
siriusiene care au inspectat cu o navă, zburând la joasă 
înălțime, ceea ce încă se mai putea vedea cu greu din 
splendoarea acelei metropole extraordinare. Ruinele erau 
acoperite aproape în întregime de vegetaţie și liane, cam la fel 
cum se prezintă acum anumite piramide sau temple recent 
descoperite în jungla amazoniană. Unul dintre cei doi lei 
gigantici - cel de pe malul stâng al Nilului - dispăruse sub nisip 
și ape, iar celălalt era înclinat și cu apa venind până ceva mai 
sus de nivelul pieptului. 


Relocarea unei statui pe platoul Giza 


Apoi mi s-au arătat brusc imagini cu Sfinxul de pe platoul 
Giza, care fusese așezat în poziția pe care o cunoaștem astăzi, 
dar care era de fapt una dintre cele două statui mari din 
Helanas, cea care rămăsese încă neacoperită de ape și nisip. 
Am tras concluzia că ea a fost pur și simplu luată din Helanas și 
transportată prin aer până pe platou, unde i s-a amenajat locul 
în care se află și în prezent. Probabil au decis totuși să nu lase 
să dispară și ultima urmă din marele oraș care a fost Helanas și 
tocmai de aceea au luat hotărârea să completeze ansamblul 
arhitectural din Giza, dând prin aceasta o conotaţie precisă 
locului. Căci, dacă interpretăm lucrurile din alt unghi, specificul 
platoului - cu construcții în formă de piramidă - nu are nicio 
legătură cu prezenţa Sfinxului acolo, ca formă sau semnificaţie. 
Cu toate acestea, a fost vorba despre o justificare simbolică 
importantă, despre care voi vorbi mai jos. Două sunt aspectele 


notabile în legătură cu Sfinxul din Egipt, ambele bulversante 
pentru cititor: primul se referă la faptul că, atunci când Sfinxul 
a fost adus pe platoul Giza, lângă piramide, el era de fapt un leu 
uriaș, având sculptat capul unui leu, cu coama lui specifică. 
Ceea ce vedem astăzi în locul capului de leu a fost o modificare 
realizată mult mai târziu, căci sculptura de piatră a fost 
avariată sever la acest nivel, în urma războiului aprig despre 
care am amintit. 

Faptul că acolo a fost adus doar unul dintre cei doi lei 
sculptați în Helanas a semnificat apariţia unui nou centru 
spiritual care a luat naștere în Egipt. Atunci când cei doi imenși 
lei se aflau plasați de o parte și de alta a Nilului, în vechiul 
Helanas, se dorea exprimarea adorării Soarelui, luminii, 
conducerii și suveranităţii. Un singur leu adus în ansamblul 
arhitectonic din Giza a reprezentat, însă, ideea de centru. În 
orice caz, a fost clar pentru mine că nici atlanţii, nici celelalte 
fiinţe din civilizațiile extraterestre care au ajutat la construcţia 
piramidelor din Egipt nu și-au propus să refacă Helanas, ci doar 
să înfiinţeze un nou centru de cultură, știință și spiritualitate în 
zona platoului Giza, adaptat ființelor ENK și noii situaţii de pe 
glob, după marele cataclism din Atlantida. 

Al doilea aspect zguduie de asemenea ideile actuale despre 
Sfinx: se știe că acesta ar fi de fapt mai vechi decât cele trei 
piramide, ceea ce corespunde adevărului, pentru că el a fost 
construit în Helanas, iar vârsta lui s-ar ridica la cel puţin 25.000 
de ani; cu toate acestea, aducerea lui pe platoul Giza după ce 
piramidele au fost construite, îl fac mai „tânăr” decât acestea. 

Dincolo de „destinul” special al Sfinxului din Egipt, rămâne 
însă aerul său metafizic, misterul lui insondabil și frumuseţea 
lui ancestrală, care străbat nealterate mileniile într-o liniște 
suverană. 


Egiptul, după Atlantida 


Ruinele marii metropole Helanas sunt foarte bine 
conservate și acum sub nisip. Egiptul ar putea să tranșeze o 


dată pentru totdeauna așa-zisele „necunoscute” despre istoria 
adevărată a piramidelor și Sfinxului sau cele despre identitatea 
„Zzeilor” din Antichitate, scoțând la iveală de sub nisip aceste 
vaste și excepţionale ruine. Pentru aceasta, însă, este nevoie de 
voință politică și nu numai. Noi înțelegem însă foarte bine 
aceste aspecte, căci în mare parte ele sunt valabile și pentru 
complexul din Bucegi. 

Pe de altă parte, fiinţele ENK nu erau capabile să susţină 
măreţia acelui oraș, nici din punct de vedere fizic - deoarece 
dimensiunile lui corespundeau fiinţelor ENL, care erau sensibil 
mai înalte - nici din punct de vedere spiritual, pentru că nivelul 
lor de conștiință nu era foarte elevat. Totuși, memoria unui loc 
spiritual deosebit rămăsese încă în acea zonă a Egiptului, astfel 
încât, după scufundarea Atlantidei o parte dintre înţelepţii 
atlanţi s-au retras în Egipt și, ajutaţi de mai multe civilizaţii 
extraterestre, au construit piramidele de pe platoul Giza, dar și 
altele, mai la sud. Unele, mai mici, sunt ascunse de asemenea 
sub nisipul deșertului, împreună cu alte suburbii ale metropolei 
Helanas. 

Așa după cum am spus, la început, prezenţa atlanțţilor și a 
fiinţelor extraterestre printre fiinţele ENK aproape primitive, ce 
au „moștenit” teritoriile Egiptului de azi, a fost fizică și 
constantă pentru o perioadă de timp. Acest lucru a fost necesar 
pentru ca știința împărtășită acelor ființe să prindă o bază 
solidă și niște rădăcini trainice, să formeze anumiţi indivizi 
puternici și mai evoluaţi în populaţia ENK. Ideea era ca aceștia 
să răspândească mai apoi acele învățături la cât mai multe 
ființe ENK, ajutând astfel ramura lor genetică să se dezvolte și 
să se rafineze din ce în ce mai mult. 

Cu timpul, însă, ființele extraterestre au început să se 
retragă; ca urmare, contactele directe cu populaţia ENK au 
devenit mai rare, deoarece se urmărea întărirea genei ENK și 
respectarea deplină a liberului ei arbitru, aspect absolut 
necesar pentru ca aceste ființe să-și gestioneze singure 
existenţa și destinul. Mai apoi, retragerea fiinţelor extraterestre 
și a celor ENL din viaţa locuitorilor de atunci ai Egiptului a 


continuat, până când acestea nu au mai apărut deloc în plan 
fizic și direct printre oameni. 

În schimb, comunicarea cu ei a fost menţinută prin 
intermediul piramidelor, care jucau rolul unor intermediari 
între lumea oamenilor și lumea „zeilor”, adică a fiinţelor 
extraterestre foarte avansate tehnologic și spiritual, care au 
pus bazele culturii lor străvechi. De pildă, egiptenii iniţiaţi 
foloseau unele camere din piramide pentru a realiza cu ușurință 
„dedublarea astrală conștientă”, care le permitea să se 
deplaseze pe planetele în care locuiau „zeii” lor. Ghidarea 
provenea chiar de la frecvenţa specifică de vibraţie a piramidei, 
așa după cum fusese proiectată de „zei”. 


Iniţieri oculte în interiorul piramidelor 


Am văzut în câteva imagini cum se realiza aceasta în 
Camera Regelui din Marea Piramidă: sarcofagul era umplut 
cam trei sferturi cu un lichid relativ vâscos, semitransparent, de 
culoare albastru deschis, în care se scufunda de obicei Marele 
Preot, cu trupul gol, având doar o eșarfă în jurul șoldurilor. 
Totuși, sarcofagul era folosit în același scop de toţi cei care 
primeau iniţierea pentru călătoria către „zei”, nu doar de câtre 
Marele Preot. 

Trupul nu se scufunda în lichid, ci rămânea plutind la 
suprafața acestuia. Deși nu am înţeles prea bine, cred că acel 
lichid avea scopul de a ușura astralizarea fiinţei, ori poate că 
era menit să determine anumite transformări biochimice în 
corpul ei, necesare pentru desprinderea conștientă a corpului 
astral de cel fizic. Cert este faptul că ființa umană care se afla 
în sarcofag intra destul de repede într-o stare de transă. Alţi 
preoţi erau în picioare în jurul sarcofagului, rostind anumite 
incantaţii. Acele „incantaţii nu erau însă liturghii comune, ci ele 
aveau un rol adeseori determinant - după câte mi-am putut da 
seama - în procesul de iniţiere și de călătorie în planurile 
subtile ale adeptului. 


Imaginile mi-au arătat de asemenea realitatea eterică și am 
putut vedea cum, după scufundarea trupului în lichid și 
începutul ritualului, prin blocurile de piatră ce alcătuiau pereţii 
camerei apăreau siluetele înalte ale unor ființe extraterestre. 
Erau translucide, impunătoare, unele purtând un sceptru. Ele 
se plasau în spatele preoţilor care oficiau incantaţiile și, după 
părerea mea, supravegheau și ajutau la buna desfășurare a 
ritualului, asigurând și protecţia subtilă necesară. 


Războiul de scurtă durată și 
reorganizarea alianţei galactice 


Apoi imaginile au sărit destul de repede la o altă realitate 
istorică, ce se plasa, din câte am calculat, în jurul anilor 4.800 
î.Hr. Am văzut că între unele dintre civilizațiile care au susţinut 
acel proces de transmitere a zestrei de cunoaștere științifică și 
spirituală din vechime - care au ajutat la formarea unor centre 
puternice de spiritualitate pe Pământ - au început să apară 
anumite disensiuni. Acestea s-au transformat într-un război 
destul de puternic, dar care nu a durat prea mult. Oamenii au 
fost de asemenea implicaţi, iar rezultatul final a condus la o 
reorganizare a Alianţei, astfel încât multe dintre centrele 
inițiatice de pe planetă au intrat sub tutela altor civilizaţii decât 
cele de la început. Aceasta a implicat, de asemenea, schimbarea 
obiceiurilor, a numelor zeităților și chiar a unor elemente de 
cunoaștere. S-au produs de asemenea unele „mutaţii” și în 
religiile popoarelor. 

În principiu, și din câte mi-am putut da seama, motivului 
conflictului - care de data aceasta a fost de mai mică intensitate 
decât cel de acum aproximativ 100.000 de ani - a avut aceeași 
rădăcină: influenţa negativă a reptilienilor malefici. Problema a 
fost că unii dintre „zeii” extratereștri ai antichităţii trăiau în 
zone ale galaxiei care începuseră să fie „umbrite” de prezenţa 
și influența nefastă a reptilienilor malefici. Prin urmare, era 
dificil și chiar periculos să se permită o astfel de infuzie 


negativă de concepţie și chiar de modificare genetică în ADN-ul 
oamenilor, dacă panteonul zeilor egipteni ar fi rămas 
neschimbat. Aspectul era destul de delicat, întrucât toate 
civilizațiile umane care s-au perindat de-a lungul timpului, mai 
ales după 30.000 î.Hr., au primit girul acelor „zei” extratereștri 
care au contribuit la formarea centrelor spirituale de pe 
Pământ, la construirea piramidelor, precum și a altor edificii cu 
destinaţie sacerdotală. 

Totuși, datorită influențelor reptiliene care s-au propagat 
încet chiar și printre unele dintre civilizațiile extraterestre 
destul de avansate, în urmă cu câteva mii de ani, Alianţa 
Galactică a fost nevoită să modifice panteonul, unii „zei” fiind 
înlocuiți cu alţii, care proveneau din alte civilizaţii ale Alianţei. 
Această schimbare nu a fost însă pe placul unora dintre fiinţele 
ENK, care au dorit să rămână fidele vechilor „zei”; astfel, au 
început să apară tensiuni între populaţiile de oameni, care s-au 
extins mai apoi între anumite civilizaţii extraterestre din 
Alianţă. 

Odată cu aceste modificări ale panteonului egiptean s-au 
amplificat și anumite tendinţe totemice, care au făcut ca 
reprezentările noilor „zei” să fie de obicei o îmbinare a corpului 
uman cu capul unui animal. De pildă, în Egiptul Antic faraonii 
sau persoanele importante din conducerea administrativă erau 
înfățișate cu masca unui câine (șacal) sau ibis pe cap, în timp ce 
unele zeități feminine aveau cap de vacă. Au apărut astfel 
controverse de interpretare, care sugerau posibilitatea 
coruperii acestor civilizaţii de către reptilienii malefici și, prin 
urmare, a hibridizării lor cu ADN reptilian. 


Anubis și alte capete totemice 


Am fost nevoit să rulez imaginile de mai multe ori pentru a 
înțelege gradat ce doreau ele să-mi „explice”, întrucât subiectul 
era mai abstract. Unii autori moderni s-au grăbit să tragă 
concluzia că acele măști cu capete de animale, cu care zeii și 
uneori chiar faraonii erau reprezentaţi, nu semnificau neapărat 


aspecte simbolice, ci erau folosite pentru a le ascunde anumite 
trăsături reptiliene. Dar, dacă ar fi fost așa, de ce „zeii” din 
acea civilizație extraterestră nu apăreau ca având acele 
trăsături și înainte de perioada Egiptului Antic? Eu am văzut 
imagini cu ei pe parcursul a 400.000 de ani și nu am remarcat 
nici măcar o singură dată astfel de „anomalii”. Dacă ar fi 
adevărat, înseamnă că însuși siriusian-ul 'lenekau, ce provenea 
din constelația Orion - și care, dintr-un anumit punct de vedere, 
poate fi numit „părintele omenirii” - ar trebui considerat de 
asemenea ca având trăsături reptiliene. Or, eu am remarcat că 
el a fost o ființă umanoidă cu înalte calități morale, nobilă, 
înțeleaptă și bună, care a contribuit cu propriul ADN la primele 
hibridizări ale ADN-ului uman. 

Pe de altă parte, în acele timpuri marea majoritate a 
egiptenilor era alcătuită din fiinţe ENK ce proveneau pe linie 
directă din primatele mari, deci având încă o puternică 
influenţă animalică în ADN-ul lor. Prin urmare, ei aveau nevoie 
să manifeste un respect deosebit, provenit din admiraţia faţă de 
regnul animal. Ca o opinie personală, am putea spune că în 
mare parte de aici au provenit și sacrificiile animale, adică 
darul oferit fiinţei care le-a „plăsmuit”, pentru că fiecare faraon 
a asociat proveniența animalelor domestice cu imaginea lui. 
Într-un fel, această presupunere poate fii adevărată, pentru că 
domesticirea multor animale a avut loc concomitent cu 
perioada în care faraonii au fost la putere și au susţinut acel 
fenomen. 

Mai apoi, atunci când ADN-ul uman (ENK) a mai evoluat, a 
fost nevoie ca omul să se lepede gradat de aceste asocieri 
totemice, pentru că el devenea prea dependent de regnul 
animal, fără să se poată desprinde de energiile pământului. Un 
exemplu elocvent este cel al lui Moise, cu poporul evreu, care 
în timpul Exodului s-a lepădat de asocierea cu regnul animal ce 
caracteriza idolii rugăciunilor și a trecut la înțelegerea mai 
abstractă a lui Yahweh, adică a vrut să realizeze un salt calitativ 
deosebit. Aici, însă, lucrurile au fost mai complicate, dar nu voi 
insista asupra acestui aspect. 


După marele cataclism și dispariţia Atlantidei, fiecare „zeu” 
sau ființă extraterestră care a susţinut spiritualitatea în Egiptul 
Antic reprezenta o constelație, fiind siriusieni ce proveneau atât 
din sistemul Sirius, adică din constelația Câinele Mare, cât și 
din sistemele asociate unor stele din constelația Orion. 
Învățăturile pe care ei le ofereau erau în acord cu energia 
specifică acelei perioade, necesară pentru a conferi genei 
umane o anumită capacitate de a rezona cu acele forţe subtile. 
Așadar, fiecărui „zeu” i se asocia o formă ce reprezenta 
simbolul zonei din care el provenea, sau altfel spus al acelei 
„Zodii” specifice. 

Datorită caracterului totemic și animist al credinţei pe care 
o aveau pe atunci „oamenii din popor”, aceste reprezentări erau 
menite să provoace o anumită emoție în cei care vedeau acele 
forme de capete, fiind asocieri necesare pentru ca fiinţa umană 
să înţeleagă ce însemna acel „zeu”. Totuși, odată cu trecerea 
timpului, nu s-au mai „obosit” să facă simbolul asociat zeităţii, 
ci au unit simbolul chiar cu „zeul” sau „zeiţa” respectivă, 
rezultând astfel femeie cu cap de vacă, leu cu corp de om, 
bărbat cu cap de câine etc. 

În general vorbind, ființa umană este obișnuită să asocieze 
diverse simboluri direct cu anumite ființe umane, iar în cazul 
Egiptului Antic, acest lucru a fost făcut cu „zeii” și faraonii din 
acele timpuri. De aici rămânea doar un pas până la 
reprezentările de această natură pe fresce, cartușe sau 
pictograme. Atunci când, de pildă, un faraon era cunoscut după 
domnia lui sau chiar în timpul ei, ca fiind un faraon „precum un 
leu” - datorită personalităţii sale puternice - cea mai bună 
reprezentare a acestei idei era ca acel faraon să aibă un cap de 
leu. Şi exemplele pot continua. 

Problema care a apărut odată cu trecerea timpului a fost că 
aceste asocieri au început să fie învălmășite, iar conotaţia 
simbolurilor să fie alterată ori pur și simplu „împrumutată” în 
vederea unor scopuri oculte. Un exemplu în acest sens este 
simbolul „Ochiului lui Horus”, folosit în prezent de Iluminati în 
cele mai diverse situaţii, dar având o semnificaţie coruptă. 


S-a ajuns astfel la situaţia în care vechii egipteni au uitat 
gradat adevăratele semnificaţii ale simbolurilor asociate cu 
„Zeii” lor sau mai bine zis le-au învălmășit așa de mult, 
transferând de la unul la altul multiple semnificaţii și 
caracteristici, încât la un moment dat au ajuns în punctul în 
care nu au mai știut care este adevărul. Credinţa, fiind lipsită 
de un suport viabil, a început să se năruie, iar spiritualitatea 
egipteană a decăzut într-un timp scurt. 

Este exact ceea ce se întâmplă și în zilele noastre cu o 
societate care este aproape complet dezaxată de la principiile și 
valorile profund morale și etice, care doar mimează 
corectitudinea și decenţa, dar care în realitate este doar un 
paravan pentru manipulările din spatele lui, realizate de 
grupuri și organizaţii oculte foarte puternice și periculoase. 
Telul lor principal este distrugerea în totalitate a oricărui 
sprijin spiritual interior fiinţei, pentru că - astfel dezaxată și 
lipsită de coerenţă - aceasta tinde să se dezmembreze, fără să 
mai aibă forță de reacţie sau împotrivire. Din nefericire, acest 
plan a dat rezultate îngrijorătoare până în prezent, deoarece 
omenirea pare să-și fi „pierdut busola”. Cu toate acestea, după 
cum se va vedea, revirimentul spiritual este aproape, însă 
pentru ca acesta să se petreacă mai repede este necesar să 
devenim cu adevărat conștienți de situaţia actuală. 


Omenirea și destinul ei liber asumat 


Vizionând foarte atent și interesat felurite aspecte legate de 
numeroasele războaie declanșate și mai ales de intervenţiile 
reptilienilor  malefici pe Pământ, m-am întrebat de ce 
civilizațiile extraterestre pure, originare, cum ar fi cea 
siriusiană de bază, cea pleiadiană sau cea arcturiană - care au 
fost mereu prezentate „în prima linie” pe ecranul holografic, ca 
fiind cele mai importante și mai puternice în Alianţa Galactică 
nu au făcut „scut” în jurul Pământului, pentru a-l feri de 
repetatele tentative de pătrundere sau de influenţă a 
reptilienilor malefici? 


Într-o discuţie ulterioară cu bărbatul din Apellos, am înţeles 
că, din moment ce Pământul fusese ales să devină locul de 
creștere a unei „pepiniere” pentru un ADN superior, adică a 
unor fiinţe umane cu un ADN foarte complex, acestea trebuiau 
de asemenea să poată fi capabile să se confrunte și să rezolve 
diferite tipuri de probleme, inclusiv cea a unei influenţe 
malefice. Alianţa a considerat că în acele vremuri, adică acum 
aproximativ 7.000 de ani, ADN-ul fiinţelor ENK era pregătit 
pentru a se confrunta cu astfel de influenţe. 

Cu alte cuvinte, Alianţa a oferit omenirii posibilitatea să-și 
dirijeze singură destinul în cea mai mare parte, prin alegerile 
liber asumate în problemele cu care se confruntă, ceea ce s-ar fi 
reflectat mai târziu în ADN ca o experienţă în plus și implicit ca 
o întărire a sa. Aceasta nu ar fi fost posibil în urmă cu mai 
multe zeci de mii de ani - adică atunci când fiinţele ENK nu 
erau încă suficient de dezvoltate la nivelul ADN-ului - deoarece 
exista pericolul subjugării lor totale de câtre rasa reptiliană 
malefică sau chiar al blocării evoluţiei lor. 

Tocmai de aceea, Alianţa a intervenit și a ajutat umanitatea 
până în acel moment, pentru a oferi astfel timpul necesar 
dezvoltării și evoluţiei ei. Totuși, așa după cum am spus, acum 
câteva mii de ani civilizațiile avansate ale Alianţei au preferat 
să lase lucrurile să se desfășoare în mare parte prin alegerile 
făcute de oameni, chiar dacă uneori acestea nu au fost bune. 
Aceasta a fost o necesitate, deoarece ființele ENK trebuiau să 
se „trezească” și să susţină mai departe gena lor complexă. 
Ceea ce este interesant în particular, așa după cum mi-a spus 
bărbatul din Apellos, e că ființele ENK începuseră deja în acele 
vremuri să dezvolte o cunoaștere spirituală monoteistă, adică 
ele căutau o rădăcină și mai ascunsă pentru tot ceea ce exista, 
dincolo de numeroșii „zei” și „zeițe” ale panteonului egiptean. 
Aceasta era o dovadă în plus a maturizării ADN-ului lor și a 
liniei de evoluţie pe care o urmau. 


Cap. 15 - IROIA. 
RESORBIIA CIVILIZAŢIEI 
MAYA 


Mai aproape de timpurile noastre și de istoria 
contemporană există unele momente istorice de reper care 
trebuiesc luate în considerare, mai ales datorită misterului care 
le înconjoară și a lipsei surselor autentice de informare. M-am 
focalizat asupra Troiei, un tablou enigmatic în memoria 
omenirii, despre care nu există alte referințe decât cele din 
Iliada lui Homer. După vizionarea imaginilor pe ecranul 
holografic am dezvoltat subiectul într-o discuţie foarte 
interesantă pe care am avut-o cu Cezar câteva săptămâni mai 
târziu. 


Cetatea Troia 


Primele imagini legate de existența marii cetăţi Troia le-am 
avut atunci când mi s-a arătat „descendenţa” civilizaţiei 
hiperborene. O ramură a acesteia a coborât spre sud și a atins 
coasta de nord-vest a Turciei de astăzi. Răspândirea în acea 
zonă nu a fost însă dictată de necesităţi de ordin geografic, ci 
mai ales de existenţa unui mare portal interdimensional, dintre 
puţinele care mai rămăseseră la acea vreme pe Pământ. Așa 
după cum mi s-a arătat, orașul - care mai târziu a fost denumit 
„cetate” - a fost construit în jurul acelei discontinuități spaţio- 
temporale, ce permitea legătura cu zonele elevate ale planului 
eteric și mai ales cu Shamballa. 

Am fost foarte impresionat de acea prezentare și tocmai de 
aceea, în una din conversațiile pe care le-am avut ulterior cu 
Cezar am adus în discuţie acest subiect, pe care mărturisesc că 
nu îl înțelesesem totuși pe deplin. Erau, într-adevăr, mai multe 
necunoscute. 


Urmașii hiperboreenilor, care au fondat Troia, chiar dacă 
erau doar palide reflexii a ceea ce a fost odată civilizaţia 
hiperboreană, încă deţineau suficiente secrete și chiar metode 
oculte pentru a opune o rezistență îndârjită atacurilor altor 
popoare. 

Chiar și așa, nu ar fi fost nicio problemă pentru cele două 
civilizaţii extraterestre malefice - care deţineau un anumit 
control în zona de sud a Europei de astăzi - să radă imediat de 
pe suprafaţa Pământului orice urmă a cetăţii, inclusiv a 
locuitorilor ei, utilizând armele avansate de distrugere în masă 
pe care le aveau. Însă o astfel de „intervenţie” nu putea fi 
făcută așa ușor, datorită supravegherii de câtre Alianţă, lucru 
pe care mi l-a confirmat și Cezar. Ceea ce eu nu înţelegeam, de 
fapt, era miza cetăţii; cu alte cuvinte, de ce lumea antică se 
concentrase așa de mult asupra acelei zone? 

Cezar mi-a explicat că, chiar dacă în acea perioadă s-a 
permis, într-un fel, pătrunderea răului și diseminarea lui în 
rândurile omenirii, acea acţiune avea totuși propria ei 
„economie”, avea un sens legat de formarea umanităţii, de 
trecerea anumitor teste pentru ea, de manifestarea liberului ei 
arbitru. Locul a fost „vânat” în antichitate pentru că el se afla 
chiar la una dintre „marginile” dintre planul fizic și cel eteric, 
adică în zona unui mare și puternic „filon energetic”, un sas 
important care permitea trecerea facilă din planul fizic în 
planul eteric. 


Adevarata miză a razboiului troian 


Atunci când Cezar a trecut la următorul punct, explicaţiile 
lui au devenit mai nuanţate: 

— Troia a fost practic ultimul oraș din Europa care mai 
păstra o legătură solidă cu planul subtil eteric, mi-a spus el. Era 
ultimul oraș prin care se putea pătrunde în mod firesc și la 
scară largă în planul subtil eteric. Odată cu înfrângerea suferită 
în lungul război cu grecii, cetatea s-a „rupt” brusc de planul 
fizic și atunci realitatea de la suprafața Pământului s-a 


„murdărit” cumva, pentru că se eliminase până și ultima redută 
a ceea ce încă era superior, pur și bun. Probabil atunci a 
dispărut și ultima urmă clară a civilizaţiei hiperboreene. 

Am întrebat dacă războiul a avut vreo legătură cu acel 
aspect delicat. 

— „Zona de trecere” în eteric, din interiorul cetăţii, a fost 
țelul principal al războiului troian, de fapt al forţelor oculte care 
l-au sugerat și dirijat, folosind fiinţele umane ca vehicule pentru 
a realiza acea masivă „ruptură” energetică. Această cădere a 
aruncat omenirea într-un întuneric și mai adânc decât cel de 
până atunci, generat de distrugerea Atlantidei. 

— Şi ce s-a întâmplat cu cetatea după aceea? 

— S-a resorbit în planul eteric, iar orașul ca atare nu mai 
poate fi găsit în planul fizic. Ceea ce totuși Schliemann (Cezar 
se referă aici la Heinrich Schliemann, creditat pentru așa-zisa 
descoperire a cetăţii Troia, în anul 1870, în zona localităţii 
Hissarlik din nord-vestul Turciei de astăzi - n. ed.) a descoperit, 
reprezintă doar o zonă firavă a lui, cea care avea o rezonanţă 
mai apropiată de planul fizic. Ea nu reprezintă însă „cetatea 
Troiei”, așa după cum s-au grăbit să anunţe arheologii. 

Înţelegeam acum misterul care a înconjurat acea cetate 
mitică, precum și îndelungatul război care s-a purtat pentru 
cucerirea ei. 

— Din Troia se putea trece foarte ușor în planul eteric, în 
dimensiunea subtilă, mi-a spus Cezar. Totuși, nu vreau să 
înţelegi de aici că această trecere era admisibilă pentru toți. 
Orașul era perfect circular și înconjura punctul central, unde se 
afla distorsiunea, sasul prin care se pătrundea în planul eteric 
ce corespundea acelei zone a cetăţii Troia. Doar unii aveau 
acces în dimensiunea superioară. 


Nucleul civilizaţiei maya 


— Se pare că și cei din antichitatea mai apropiată de noi 
știau de faptul că nu oricine și nu în orice fel putea pătrunde în 
aceste lumi subtile, am spus eu. 


— Evident. lar Troia nu este singurul exemplu. Mayașii sunt 
chiar mai reprezentativi în acest sens, deoarece în urma lor nu 
s-a putut găsi aproape nicio urmă de activitate umană sau 
orașe. Au „dispărut” pur și simplu, fără să mai poată fi 
identificaţi în vreo zonă. Mă refer la nucleul civilizaţiei mayașe 
originale, din trecut, din care s-au prelungit liniile aztecă și 
incașă. Dar „sâmburele” acelei civilizaţii foarte speciale, care a 
fost Maya, a rămas sub forma unui număr mic de preoţi și 
înţelepţi, precum și de descendenţi ai lor, care s-au stabilit într- 
o zonă din Yucatan, aproape de coasta oceanului. O parte a 
familiilor s-a răzleţit totuși prin diverse zone ale fostului 
imperiu incaș. Restrângerea acelui nucleu, care nu depășea o 
sută de mii de membri, a favorizat păstrarea aproape nealterată 
a cunoașterii și tradiţiei vechi, originale, a civilizaţiei mayașe și 
chiar i-a determinat să evolueze. În cea mai mare parte, ei nu 
interacţionau nici măcar cu incașii, care erau totuși semeni de- 
ai lor. Chiar dacă aceștia aveau și ei un grad apreciabil de 
cunoaștere și dezvoltare, totuși pierduseră din puterea genei 
originale. la ca exemplu „miticul” oraș Eldorado sau Orașul de 
Aur al incașilor; acesta le era străin chiar și lor. Incașii 
cunoșteau tradiţia, dar uitaseră cum să ajungă în acea așezare 
despre care le spunea aceasta. Cu atât mai puţin l-au găsit 
spaniolii, care l-au căutat cu disperare. El nu a fost descoperit 
niciodată de conchistadori, iar motivul este același ca și în cazul 
cetăţii Troia: erau orașe care nu făceau parte neapărat din 
lumea fizică, ci mai mult din lumea subtilă a frecvențelor 
eterice. La un moment dat s-au resorbit complet în acea 
dimensiune de existenţă și pur și simplu au dispărut din lumea 
fizică. Totuși, unii dintre preoţii și inițiaţii incași știau despre 
realitatea „Orașului de Aur”, iar o foarte mică parte aveau chiar 
acces acolo, trecând printr-un sas interdimensional. Înţelepţii 
mayași din nucleul reminiscent al vechii civilizaţii aveau însă 
acces neîngrădit, deoarece ei stăpâneau acea cunoaștere 
deosebită și aveau nivelul de vibraţie necesar, manifestat în 
câteva gene specifice, cel mai probabil moștenite de la fiinţele 
ENL. 


Explicaţiile lui Cezar erau foarte clare și sintetice. Totuși, 
chiar dacă eu nu explorasem până atunci acea parte a lumii și 
nici civilizațiile care au locuit-o, ceea ce aflam nu îmi era în 
întregime necunoscut. Experienţa recentă din Utklaha, din 
interiorul Pământului, fusese edificatoare, căci mulţi dintre 
locuitorii acelui oraș din planul subtil eteric erau de fapt 
precursori ai vechilor mayași. Am profitat de ocazie pentru a 
afla mai multe și de aceea l-am rugat pe Cezar să clarifice 
misterul civilizaţiei mayașe, despre care știam că nu a putut fi 
descifrat nici până în ziua de azi de către arheologi sau oameni 
de știință. 


„Saltul vibraţional” în planul eteric 


— Marea problemă a mayașilor a fost reprezentată de 
cuceritorii spanioli, conchistadorii, a spus Cezar. Invazia lor a 
însemnat dezastrul civilizaţiei maya din planul fizic, dar în 
același timp a „forţat” într-un anumit fel trecerea ei pe un plan 
superior. 

Văzând că îl priveam întrebător, el a continuat să-mi 
explice: 

—  Mayașii erau un popor cu o veche cultură, având 
cunoștințe excepţionale. La ei, „ruptura” între planul fizic și 
planurile subtile, cel puţin, conceptual vorbind, aproape că nu 
exista. După invazia spaniolilor, preoţii lor și-au dat repede 
seama că singura alternativă viabilă în faţa amenințării cu 
exterminarea era să treacă în masă populaţia mayașă din planul 
fizic în planul eteric; cu alte cuvinte, să realizeze un salt 
vibrațional în existenţa acesteia. Astfel de acţiuni sunt destul de 
rare în istorie și au loc doar în cazuri excepţionale, atunci când 
situația nu poate fi rezolvată în alt mod. 

Am întrebat cum era posibil pentru un popor întreg să 
treacă dintr-un plan în altul. Cezar a spus că într-adevăr aceea 
a fost o problemă spinoasă, dar în cea mai mare parte ea a fost 
depășită. 


— Preoţii mayași cunoșteau foarte bine zona de trecere în 
planul eteric, care se afla într-unul din orașele lor din junglă. 
Mayașii înțelegeau importanța comuniunii dintre om și Natură 
și de aceea orașele lor coexistau în mare parte cu vegetaţia 
înconjurătoare. Singura problemă o reprezenta existenţa 
grupurilor de mayași autentici, care se răspândiseră și trebuiau 
să fie adunaţi din alte zone ale imperiului incaș, pentru a realiza 
acea trecere dintre planuri. În acest mod ei ar fi putut scăpa de 
nebunia spaniolilor și de dorinţa lor de a-i ucide. 

Am realizat atunci dramatismul acelei perioade, în care o 
civilizaţie oarecum primitivă prin cunoaștere și atitudini, dar 
puternică la nivel militar și aici mă refer la spanioli - ameninţa 
să extermine o altă civilizaţie, care era nobilă și elevată, adică 
civilizația maya. Nici aztecii și nici incașii nu au putut să facă 
față ferocităţii, bolilor și armelor de foc ale spaniolilor. Ei au 
fost cuceriţi, așa după cum bine se știe, dar în ceea ce privește 
nucleul de bază al vechilor mayași, acela nu a putut fi atins. 

Cezar mi-a spus că a existat o „chemare generală” și astfel 
populaţia mayașă, cei care erau răspândiţi prin imperiul Inca au 
început să se „scurgă” spre locul special de trecere, unde exista 
un mare sas, o discontinuitate spaţio-temporală cunoscută 
preoților și înțelepţilor mayași. Acea zonă a fost apărată timp de 
aproximativ două luni de câtre un mare număr de soldaţi 
mayași, care au realizat un culoar de protecţie pentru populaţia 
civilă ce venea din diferite zone ale imperiului către sas, pentru 
a preveni eventuale atacuri ale spaniolilor. 

— Pe de altă parte, jaful conchistadorilor nu a fost un 
război sau o luptă continuă și nici nu s-a desfășurat într-un 
singur loc, a continuat Cezar să-mi explice. Nu a existat o luptă 
adevărată, ci mai degrabă un jaf dezordonat. Spaniolii atacau 
de cele mai multe ori la întâmplare, atunci când pur și simplu 
dădeau de un sat sau de un oraș în junglă. Pe de altă parte, 
soldaţii mayași aveau tocmai această misiune, de a contracara 
astfel de atacuri, pentru a asigura culoarul de fugă a populaţiei 
civile spre zona de trecere între planuri. 

— Ai văzut personal toate acestea? 


Cezar a clătinat afirmativ din cap, asigurându-mă că este 
unul dintre cele mai uluitoare momente din istorie, atât prin 
dramatismul său, cât și prin misterul de care este înconjurat. 

— Era mai mult un război precum cel al americanilor în 
Vietnam. Spaniolilor nu le era deloc clar cât au cucerit și cât nu 
din imperiul incaș, cel puţin în zona peninsulei Yucatan, unde 
exista nucleul înțelepţilor și sacerdoţilor mayași. Asta pentru că 
în preajma marelui portal de trecere, planul fizic se îmbină 
adeseori cu planul eteric, astfel încât fenomenul „orbirii 
psihologice” a funcţionat din plin atunci. Înţelepţii vechilor 
mayași aveau acea putere, de a manipula realitatea 
înconjurătoare prin invocaţiile și metodele lor oculte specifice. 
Puteai întâlni un pâlc de 20 de conchistadori, iar puţin mai 
încolo un sat mayaș în care activitatea se desfășura normal, 
fără ca spaniolii să aibă habar de existenţa acestuia, chiar dacă 
treceau pe lângă el. Ei pur și simplu nu vedeau acel sat, căci 
pentru ei în acea zonă nu exista decât jungla. Astfel de 
fenomene stranii, care se repetau, au semănat destulă confuzie 
și în rândul cuceritorilor, dar în cele din urmă venirea lor în 
număr din ce în ce mai mare ar fi dus la exterminarea 
mayașilor, dacă aceștia nu ar fi luat decizia radicală de a părăsi 
planul fizic și a trece în planul eteric, unde să-și continue 
existenţa. 

De altfel, momentul fusese prezis cu multe sute de ani 
înainte de preoţii mayași. 


Marea „trecere” a mayașilor 


Cezar a precizat, totuși, că trecerea în planul eteric nu se 
putea face în orice condiţii. Existau doar anumite zone și doar 
anumite perioade când se putea realiza tranziţia din planul fizic 
în planul eteric. 

L-am întrebat atunci de ce nu a trecut toată populaţia, dacă 
tot se cunoșteau aceste date secrete. Se pare că o anumită 
parte a populaţiei mayașe, cam o cincime din totalul acelui grup 
de „gena pură”, nu a dorit să treacă în planul eteric, preferând 


să rămână în dimensiunea fizică. În mare parte, aceasta s-a 
petrecut în baza aceleiași legi a afinităţii, adică a frecvenţei de 
vibraţie, care nu a permis unei anumite categorii de oameni să 
treacă prin acel sas. 

— Primii care au trecut în planul eteric au fost cei care au 
îndeplinit condiţiile de rezonanţă a frecvenţelor, pentru că unii 
dintre mayași nu erau pregătiţi din acest punct de vedere, chiar 
dacă ei voiau să traverseze sasul. Totuși, am văzut că mulţi 
dintre aceștia au fost ajutaţi de preoţii șamani, care stăteau 
lângă „poarta de trecere” și i-au sprijinit în acest proces, 
ridicându-le pentru un anumit timp, prin puterile pe care le 
deţineau, frecvenţa individuală de vibraţie, pentru ca ei să 
poată traversa în planul eteric. Odată ajunși dincolo, acele fiinţe 
își păstrau în mare parte acea vibraţie mai înaltă și reușeau să 
rămână în noul plan de existenţă. 

Devenisem foarte curios să știu cum arăta acea mare 
„poartă” dintre planuri, cum se vedea ea din planul fizic. În 
imaginile ce îmi fuseseră arătate până atunci pe ecranul 
holografic al celor din Apellos, punctele de „contact” între 
dimensiunea fizică și cea eterică apăreau de obicei ca o 
suprafață fie ușor blurate, fie puţin în ceaţă, ori complet 
invizibilă în majoritatea cazurilor. Atunci, în hologramă mi se 
indica prin anumite simboluri și printr-un punct roșu strălucitor 
unde se afla discontinuitatea dintre planuri. Doream totuși să 
știu cum era acel portal de trecere al mayașilor în planul eteric, 
care din cele ce îmi povestea Cezar, părea să acopere o 
suprafață mai mare. 

— Urmăream cu atenţie ce se întâmpla acolo și vedeam 
evenimentele, mi-a spus el. Realizam în mod clar unde anume 
se făcea trecerea între planuri, dar cu toate acestea în acea 
zonă-limită nu puteam să observ nicio distorsiune; aparent nu 
exista nicio discontinuitatea spaţiului. Nu vedeam nimic care ar 
fi putut da de bănuit că pe acolo se putea trece în planul eteric, 
în schimb remarcam că, pe măsura ce mayașii se apropiau de 
acea zonă pentru a o traversa, ceva părea că se întâmplă în 
fiinţa lor, deoarece fiecare dintre ei era cuprins de un tremur 


fin. Mă interesa fenomenul, așa că m-am focalizat asupra 
fiinţelor care traversau zona de discontinuitate. 

Știam prea bine că toate dispozitivele extraterestre de 
înaltă tehnologie care facilitează investigarea spaţiului și 
timpului au particularitatea de a oferi capacitatea de a simţi tot 
ce se află în contextul de timp și spaţiu cercetat, dacă se 
dorește aceasta. Cu alte cuvinte, trăiești ceea ce vezi, ca și cum 
te-ai afla chiar acolo, în zona spaţio-temporală pe care o 
cercetezi. Aș putea spune că acea simţire este mai rafinată și 
mai nuanţată chiar decât simţirea normală, oferind un plus de 
senzaţii, intuiţii și percepții. Este ca și cum atunci toate 
simţurile se ascut, iar câmpul percepţiilor se dilată. Așadar, 
înțelegeam prea bine ceea ce îmi povestea Cezar, deoarece eu 
însumi trăisem de multe ori aceeași experienţă. În unele cazuri, 
ea poate să fie traumatizantă, dar din fericire am învăţat că 
aveam la dispoziţie posibilitatea „reglării” ei prin manifestarea 
voinţei, ori chiar a suprimării ei totale, caz în care rămânea 
doar informaţia vizuală. Mă gândeam, totuși, dacă aceea era o 
experiență asemănătoare sau nu, cu cele pe care eu însumi le 
trăisem în cel de-al doilea tunel sau la trecerea spre „interior”, 
în Argentina, și de aceea l-am întrebat pe Cezar dacă a fost 
diferit de experienţa noastră în interiorul Pământului. 

— Nu. Practic a fost vorba de un fenomen identic, dar am 
vrut să mă conving că sasul conecta planul fizic cu planul 
eteric. Nu ai cum să te înșeli în această privinţă, odată ce simţi 
vibrația respectivă. Am simţit cum, înainte de trecere, cei care 
aveau nivelul de conștiință suficient de elevat, percepeau orașul 
și jungla din care veneau, dar de la un moment dat vedeau cum 
în faţa lor începea să se întindă un oraș mult mai mare și mai 
dezvoltat, în care vegetaţia junglei nu mai exista. Cei care nu 
aveau capacitatea de a trece în planul eteric observau în 
continuare vechiul lor oraș din junglă, dar aveau încredere, 
pentru că știau că dincolo, în dimensiunea subtilă, există 
altceva. Atunci când ajungeau lângă preoții ce străjuiau poarta 
invizibilă de trecere în planul eteric, aceștia îi ajutau, ridicându- 
le pentru scurt timp frecvenţa de vibraţie a conștiinței, atât cât 


era necesar pentru ca ei să poată vedea orașul din planul eteric 
și să treacă dincolo. 

— Dar preoţii? Ei ce făceau? 

— Stăteau din loc în loc, pe un anumit parcurs spre poarta 
de trecere, realizând un fel de „tunel subtil” al iniţierii. Cei care 
aveau capacitatea nativă de trecere, intrau într-o anumită stare 
specifică de conștiință, pe măsură ce se apropiau de sas. Alţii 
mai ezitau, iar unii aveau chiar tendinţa să se întoarcă din 
drum. Așadar, „marea trecere mayașă” în planul eteric nu a fost 
o mare „migraţie sau călătorie cu căruțele sau corăbiile într-o 
altă zonă din America de Sud, așa cum presupun oamenii de 
știință, ci pur și simplu a însemnat o retragere într-o altă parte 
a orașului lor, care se afla însă in plan eteric. 

Cezar mi-a spus că, după ce accesul prin poarta de trecere 
s-a închis, planul eteric - în care se aflau mayașii care au trecut 
prin portal - a fost strict delimitat de planul fizic. Ei și-au 
continuat acolo viaţa, dar la parametri energetici superiori, 
deoarece frecvenţa de vibraţie a planului eteric este superioară 
celeia care este proprie planului fizic. 


Cap. 16 - ANUNNAKI: O 
PROBLEMĂ DELICATĂ 


Existenţa ființelor extraterestre și a civilizaţiilor foarte 
avansate în Univers a fost mereu un fel de „cui al lui Pepelea” 
pentru omenirea de astăzi. Datorită proastei educaţii și a 
manipulării prin mass-media, majoritatea oamenilor sunt 
cuprinși de îndoială și de scepticism atunci când vine vorba 
despre acest subiect. Pentru mulţi dintre ei, prezentarea 
benefică a extratereștrilor „sună prea bine și prea frumos” ca 
să fie adevărată. Se consideră astfel că aceștia ar trebui să aibă 
și ei niște neajunsuri, niște hibe, probabil din dorinţa de a fi 


percepuți mai aproape de condiţia umană actuală sau chiar ca o 
sursă de ameninţare pentru civilizaţia noastră. 


O stranie inversare a valorilor 


O astfel de viziune poate să reflecte de fapt neîncrederea 
fiinţelor umane în potenţialul enorm pe care ele îl au. Urmărind 
cu mare atenţie tot ceea ce mi-a fost prezentat în imaginile 
holografice despre trecutul omenirii, pot spune cu toată 
convingerea că Pământul a fost și este binecuvântat de o 
protecţie deosebită și o mare grijă din partea unor civilizaţii 
extraterestre avansate din galaxia noastră. Majoritatea 
oamenilor consideră că starea și atitudinea fraternă de care 
dau dovadă minunaţii noștri prieteni din cosmos reprezintă un 
subiect SF, iar reţeaua holografică a conexiunilor extraterestre 
în galaxie, ce mi-a fost arătată, ar fi de fapt produsul unei minţi 
pline de fantezie și imaginaţie debordantă. 

Există totuși o categorie de ființe umane sincer interesate 
de aceste subiecte și care doresc să cunoască adevărul. Din 
nefericire și uneori în mod neintenţionat, acesta le este ascuns 
sau prezentat în mod eronat. Un bun exemplu pentru aceasta 
este percepţia asupra rasei de fiinţe extraterestre Anunnaki. 

Acest nume a declanșat numeroase idei bizare, dar mai ales 
credințe eronate, care se bazează atât pe informaţii false sau 
incomplete, cât și pe o anumită superficialitate în tratarea 
subiectului. S-au scris deja multe cărţi în care Anunnaki sunt 
învinuiți de toate relele pământului, dar cel mai adesea sunt 
asociaţi cu fiinţe extraterestre cu trăsături reptiliene. Eroarea 
fundamentală, ce se bazează pe informaţii și concluzii greșite, 
constă în corelarea ființelor reptiliene malefice cu fiinţele 
siriusiene, cunoscute sub numele de Anunnaki. Aceasta este cu 
atât mai ciudat, cu cât siriusienii sunt cei care au iniţiat și 
susținut - în directă colaborare cu planurile entităţilor subtile 
celeste, guvernatoare ale galaxiei - procesul nașterii și evoluţiei 
fiinţei umane pe Pământ. 


O astfel de inversare a valorilor a mai fost întâlnită și în 
alte timpuri și circumstanțe, dar în acest caz este uimitoare 
înverșunarea unor autori, care doar își imaginează că știu 
adevărul, dar în realitate ei se află în cea mai cruntă eroare. 
Presiunea în legătură cu acest subiect este foarte mare, 
deoarece prin repetare el a fost „ţintuit” în parametri foarte 
negativi, ceea ce face cu atât mai dificilă revenirea la adevărata 
cunoaștere și la valorile reale, care au fost pierdute. Voi 
specifica totuși unele dintre aceste elemente, pe de o parte, pe 
baza a ceea ce am putut să văd ca imagini din timpuri 
preistorice până la cele ale istoriei moderne, iar pe de altă 
parte, din explicaţiile pline de miez pe care le-am primit de la 
bărbatul din Apellos, atunci când mi-am manifestat anumite 
nedumeriri. Așa după cum am spus, siriusienii stau la baza 
nașterii și formării civilizaţiei umane și tot ei se află la baza 
ADN-ului uman, susținând epoci la rând evoluţia lui și ajutând 
umanitatea în punctele-cheie ale dezvoltării sale atât din punct 
de vedere spiritual, cât și material. Eu însumi am văzut multe 
aspecte din istoria Pământului și a omenirii, iar unele mai 
importante le-am descris în această carte. În anumite cazuri, 
atunci când a fost necesar, siriusienii au influenţat chiar cursul 
istoriei, pentru ca evoluţia ființei umane să aibă loc în condiţii 
cât mai bune. Bărbatul din Apellos mi-a specificat la un moment 
dat. 

— Din ramura lor originală, de bază, care se află în sistemul 
Sirius A, au apărut de-a lungul timpului ramificații secundare în 
diferite zone ale galaxiei, însă siriusienii din sistemul Sirius A 
se numesc Anunnaki, care înseamnă „cei veniţi din Lumina 
Divină”. 


Segregarea populațiilor și 
Migraţia pe alte planete 


La un moment dat al investigaţiei mele prin timp, confuzia 
a ceea ce știam despre Anunnaki, cu ceea ce vedeam în 


imaginile holografice devenise așa mare, încât am fost nevoit să 
întrerup puţin fluxul lor, pentru a căuta niște explicaţii la 
bărbatul din Apellos, care mă asistase până atunci tăcut și 
nemișcat, puţin în spatele meu. L-am rugat, dacă era posibil, să- 
mi ofere unele detalii despre Anunnaki, astfel încât să clarific 
dilema care e valabilă și în ziua de azi pentru cei mai mulţi 
oameni. 

— Originea acestei civilizaţii este în sistemul de planete al 
stelei Sirius A, mi-a spus el. Sunt rasa originală siriusiană, cea 
mai veche, ramura de bază din care s-au desprins alte ramuri 
ce au migrat spre alte zone ale galaxiei. 

Mi-a spus apoi că, în limbajul siriusian, atunci când se dă 
un nume cuiva, mai întâi se pune rădăcina, adică numele de 
bază, după care se adaugă la acea rădăcină ceva care definește 
o anumită trăsătură, adică o caracteristică a acelei ființe sau 
grup de fiinţe. Astfel, dacă o parte dintre Anunnaki originali au 
migrat la un moment dat pe o planetă din altă parte a galaxiei, 
atunci ei se numesc tot Anunnaki, în ansamblu, dar mai apoi au 
și un alt nume, care îi diferenţiază de siriusienii originali. 
Acesta este unul dintre aspectele care au indus în eroare mulţi 
autori, dând naștere la păreri controversate: din civilizaţia 
siriusiană de bază s-au dezvoltat multe alte civilizaţii 
secundare, care s-au „relocat” în timp pe alte planete și în alte 
sisteme stelare din galaxie. Totuși, cele mai multe dintre ele s- 
au stabilit în preajma constelaţiei Câinele Mare, mai ales în 
constelația Orion și cu precădere în sistemele stelare din 
Centura lui Orion. Greșeala - care s-a perpetuat în rândul 
autorilor contemporani - a fost aceea de a considera una sau 
mai multe dintre aceste civilizaţii secundare, răspândite în 
galaxie, ca fiind civilizaţia siriusiană originală din sistemul 
Sirius A. 

Pământul, de asemenea, a primit și el din timpuri 
imemoriale alte civilizaţii, care fie au venit din alte zone ale 
cosmosului, fie au evoluat pe suprafaţa lui. Omul, ca fiinţă ce a 
trecut deja prin multe transformări până să ajungă la condiţia 
prezentă de Homo Sapiens, poate fi considerat că este „tânăr” 
(aproape 400.000 ani) în comparaţie cu alte ființe extraterestre. 


În discuţia pe care am avut-o cu bărbatul din Apellos, el a 
sintetizat foarte bine aceste aspecte într-un mod natural, calm 
și cu o profundă cunoaștere. 

— Atunci când se naște, o ființă pornește ciclul unei evoluţii 
continue. O planetă poate susţine evoluţia acelei fiinţe sau 
civilizaţii doar un anumit timp. Vine însă un moment când o 
civilizaţie trebuie să se maturizeze, așa cum s-a petrecut cu 
ramura ENL, care s-a retras în planul subtil eteric la maxima ei 
dezvoltare. 'Tot așa se va petrece și cu civilizaţia umană actuală, 
atunci când va ajunge la apogeul ei. Dar acum, contrar cu ceea 
ce cred cei mai mulţi oameni, civilizaţia Homo Sapiens este încă 
departe chiar și de începutul maturității ei. Sunteţi, ca să fac o 
paralelă, cam la vârsta de 14 - 16 ani, când toţi adolescenţii se 
cred extraordinari, dar în realitate ei sunt departe de adevăr. 
Mai au multe de învăţat. 

Era o remarcă dură, dar după părerea mea perfect 
adevărată. În orice caz, ea sublinia necesitatea ca oamenii de 
știință din prezent să-și reevalueze posibilităţile și conceptele, 
și să renunțe măcar la o parte din imensul orgoliu ce îi 
caracterizează. 

O modalitate curentă, ce este uzitată de marea majoritate a 
civilizaţiilor extraterestre avansate este aceea de a trimite pe o 
planetă adecvată acea parte a membrilor civilizaţiei ei, care nu 
au evoluat la fel de repede ca restul populaţiei. Aceștia sunt 
„Trelocaţi” pe o altă planetă, ce corespunde mai bine frecvenţei 
lor de vibraţie, unde vor evolua în ritmul lor propriu. Cei care 
rămân pe planeta de origine își pot astfel continua în mod 
accelerat evoluţia, fără să fie împiedicaţi de cei care au fost 
relocați. 

Un exemplu este cel al Anunnaki-lor, căci ei au procedat în 
acest mod în faze succesive, relocând în alte sisteme stelare 
întregi segmente din populaţia planetei lor originare din 
sistemul Sirius A. Astfel de „migrații pe alte planete respectă 
legea cosmică a afinităţii frecvenţelor de vibraţie, căci nicio 
ființă nu poate rămâne într-o realitate existenţială dacă ea nu 
corespunde acelei frecvente locale. Atunci se caută o „ajustare 
a situaţiei, iar cea mai naturală soluţie este acest gen de 
„redistribuire a frecvenţelor de vibraţie, ce corespunde 


aproximativ zicalei pline de înţelepciune, care spune: „omul 
potrivit la locul potrivit”. 


Destinul special al umanitaâţii 


Cursul discuţiei cu bărbatul din Apellos m-a adus aproape 
de un aspect foarte sensibil: care era motivul pentru care 
siriusienii Anunnaki au ales planeta noastră pentru a forma, 
dezvolta și proteja specia umană? 

— Într-adevăr, pentru multe alte civilizaţii care vin și ne 
observă, această alegere a siriusienilor este aproape de 
neînțeles, a spus el. Există „observatori” în spaţiu, în preajma 
planetei noastre, care pur și simplu asistă la evenimentele de la 
suprafaţa ei, fără să intervină. Este o experienţă chiar și pentru 
ei, un moment de a înţelege felul în care „curge” destinul unei 
civilizaţii. lar unul dintre cele mai dificile lucruri de înţeles 
pentru cei care nu au avut acces la o cunoaștere profundă a 
istoriei adevărate a omului și a originii sale, este motivul pentru 
care siriusienii, împreună cu celelalte civilizaţii extraterestre 
din Alianţă, asistă umanitatea cu o mare grijă și îi acordă o 
mare importantă în contextul transformărilor fundamentale 
care au loc în prezent. 

Aici am replicat că noi nu suntem singurii care ne bucurăm 
de o astfel de atenţie: 

— Am văzut că, așa cum Anunnaki asistă această planetă, 
precum și transformările de la nivelul ei - iar în ultimele sute de 
mii de ani au pus bazele umanităţii - tot astfel ei au susţinut 
multe alte civilizaţii. Dar acum, în această conjunctură foarte 
specială de spaţiu și timp din galaxie, ei ne susţin pe noi, și nu 
pe alţii. 

Aceasta era o bună întrebare și tocmai de aceea unele 
civilizaţii extraterestre asistă din pură curiozitate evenimentele 
de pe Pământ pentru a afla motivul, pentru a observa ce anume 
se petrece în Sistemul nostru Solar. Pentru ele, situaţia 
reprezintă un mare mister: oamenii se află încă la nivelul de 
producţie industrială, sunt înapoiaţi tehnologic și ideologic, 
sunt violenţi, mulţi au un nivel intelectual foarte scăzut și chiar 
un comportament animalic. 


— În aceste condiţii, ce anume i-ar fi putut face pe 
Anunnaki din sistemul Sirius A, cunoscuţi ca veritabili maeștri 
spirituali în galaxie, să ne acorde o așa mare importanță? Căci, 
din câte mi-am putut da seama, chiar dacă civilizaţia noastră se 
află într-o astfel de condiţie, totuși pentru Anunnaki noi suntem 
importanţi. Este deci evident că această zonă din spaţiul 
cosmic, în care se află Pământul, reprezintă un focar special 
pentru viitor. 

— “Toate acestea se petrec pentru că ei sunt cei care, de 
fapt, vă dau girul în galaxie, ei sunt cei care susțin umanitatea, 
a spus bărbatul din Apellos. Din multe puncte de vedere, 
umanitatea este o civilizație destul de înapoiată; nu primitivă, 
dar înapoiată ca înţelegere, principii şi comportament. În 
schimb, resursele ființei umane sunt imense și tocmai pentru că 
siriusienii au văzut acest potenţial extraordinar din oameni, ei 
le dau girul în galaxie prin însăși autoritatea de necontestat pe 
care ei o au printre celelalte civilizaţii la nivel galactic. 

De altfel, multe alianţe s-au format tocmai pentru că ei și- 
au dat girul și au insistat în sensul integrării noastre. Datorită 
acordului dat de Anunnaki și de alianțele formate de ei, 
omenirea a devenit un fel de „punct de atracţie” în acest 
moment în galaxie. Dintr-un anumit punct de vedere, poate că 
Pământul - prin exemplul pe care îl oferă și situaţia în care se 
află reprezintă acum un fel de „piatră de hotar” pentru viitorul 
acestui sector galactic și chiar pentru o zonă mai mare din 
galaxie. 


O „nuntă” galactică 


Aici însă bărbatul din Apellos a punctat un aspect mai 
profund și chiar extraordinar prin natura lui: 

— Toate transformările care au loc acum și vor avea loc în 
viitor, pe lângă efectele lor locale și imediate, au de fapt 
legătură cu pregătirea unirii galaxiei noastre cu galaxia 
Andromeda. Deși aceasta se va petrece peste câteva miliarde 
de ani, totuși pregătirile pentru aceasta se fac încă de pe acum 
în ambele galaxii, prin colaborare. Este ca un „program 
galactic”, util pentru alinierea vieţii la noua frecvenţă de 


vibraţie a galaxiei ceva rezulta din unirea celor două actuale. 
Am putea spune că, la nivel cosmic, e ca și cum s-ar face 
pregătirile pentru o „nuntă” importantă, de proporții galactice. 

Nivelurile spirituale trebuiesc aliniate, energiile subtile de 
asemenea, frecvențele trebuie corelate și totul trebuie aranjat 
în așa fel, încât în momentul fuziunii, civilizațiile și viața din 
cele două galaxii să nu sufere o extincţie, ci să evolueze într-un 
mod uluitor. 

Mi-am exprimat mirarea în mod sincer: 

— Dar de ce să sufere extincţia lumile ce vor fi atunci? În 
definitiv, șansele ca stelele sau planetele celor două galaxii să 
se ciocnească, chiar dacă se realizează întrepătrunderea 
galaxiilor, sunt foarte mici. 

— Extincţia lor nu ar proveni de la fenomene brutale, ci de 
la un salt vibraţional subtil major. Un astfel de eveniment 
cosmic extraordinar duce la ridicarea frecvenţei de vibraţie, iar 
aceasta va provoca haos în cea mai mare parte a noii galaxii. 
Tocmai de aceea pregătirile de acum și cele ce vor urma - chiar 
dacă unirea galaxiilor va avea loc peste câteva miliarde de ani - 
au în vedere ca civilizațiile care se vor naște să apară pe 
fundamentul unor idei deja asimilate și întipărite în conștiința 
fiinţelor inteligente, astfel încât diferenţele de natură 
energetică și conceptuală dintre viaţa din galaxia noastră și cea 
din galaxia Andromeda să fie diminuate cât mai mult. Este un 
program evolutiv galactic și chiar universal, este însăși ideea 
evoluţiei la nivel macrocosmic. 

Bărbatul din Apellos mi-a mai spus că această „acţiune 
cosmică” foarte complicată și îndelungată este coordonată de 
entităţi celeste cu mult superioare majorităţii civilizaţiilor 
extraterestre, care guvernează galaxia din planurile subtile. De 
exemplu, ele sunt cele care dau aprobarea, sau nu, pentru 
anumite acţiuni specifice care trebuiesc realizate în diferite 
zone ale galaxiei de câtre civilizațiile avansate. 

Aceste entități celeste - organizate într-o ierarhie strictă - 
sunt cele care coordonează și corelează toate transformările 
colosale ce vor avea loc aici. Orice acţiune specifică sau 
influenţă este gândită și orientată spre un scop superior. Este 
un plan imens, care, raportat la durata vieţii noastre nu poate fi 
cuprins sau integrat mental; este așa de îndepărtat în timp și 


totodată gigantic, încât el depășește cu mult capacităţile 
obișnuite de percepţie sau gândire. 

Comparaţia cu „rotița care se potrivește într-un angrenaj 
imens și își are propria ei misiune importantă, contribuind la 
buna funcţionare a mecanismului” este foarte adevărată pentru 
umanitate și pentru viața pe Pământ, în această idee a 
integrării în viitoarea mare galaxie peste o perioadă imensă de 
timp. 

Pentru majoritatea oamenilor, aspectele și motivațiile 
prezentate pot să pară ca fiind irelevante, datorită dimensiunii 
temporale uriașe ce este implicată în acest vast plan divin. 
Totuși, la un nivel înalt de percepţie și acţiune, cum ar fi planul 
cauzal, timpul devine nesemnificativ, iar evenimentele sunt 
percepute simultan și în mod egal. Bărbatul din Apellos mi-a 
spus că entităţile cauzale ce guvernează acest proces cosmic și 
buna lui desfășurare au remarcat că, în contextul cosmic actual, 
evoluţia planetei noastre este importantă, reprezentând o 
„bornă” de referinţă. 

Chiar dacă majoritatea oamenilor nu își dă seama de 
aceasta, totuși la nivel galactic se petrec niște evenimente 
cruciale. Fiecare fiinţă, fiecare acţiune, fiecare atitudine este 
importantă în felul ei, deoarece se integrează în acest tot 
unitar, care urmărește un ţel anume. Societatea se schimbă de 
la „a avea” la „a simţi”. Cu alte cuvinte, simţul posesiunii, 
egoismul, competiţia și violenţa tind să fie înlocuite gradat cu 
emoţii și sentimente pure, pozitive, printre care iubirea, 
altruismul și compasiunea sunt fundamentale. Practic vorbind, 
fiecare om este invitat să ia parte la marea transformare 
spirituală a omenirii și a planetei noastre, să ceară cu umilinţă 
și demnitate ca viaţa lui să reprezinte un germene de lumină, 
de spiritualitate, de speranţă pentru viitorul luminos la care 
putem avea acces. Toate acestea par să fie doar vorbe 
frumoase, dar în realitate ele constituie cărămizi fundamentale 
la transformarea și evoluţia fiinţei umane contemporane. 

Din această perspectivă, informaţiile pe care le furnizez 
aici sunt parte integrantă din acest „joc” și au o anumită 
însemnătate, așa după cum mi-au dat de înţeles atât Mentia cât 
și bărbatul din Apellos. Prin asimilarea lor corectă, probabil 
mulți oameni vor înțelege lucrurile mai profund și se vor trezi la 


o realitate superioară, ce permite o viziune mult mai largă 
asupra vieţii în Univers. În particular și în legătură cu subiectul 
pe care îl tratez aici, ei ar putea avea o altă viziune asupra 
civilizaţiei Anunnaki și astfel vor putea considera într-un mod 
aparte natura acestor fiinţe extraterestre foarte avansate atât 
din punct de vedere tehnologic, cât și spiritual. 

Siriusienii știu să-și reverse iubirea minunată, dar în 
același timp, atunci când e nevoie, știu să reacționeze foarte 
ferm în lupte sau în alte conflicte cosmice teribile, numai că ei 
fac toate acestea la un alt nivel de înţelegere, faţă de cel 
perceput de majoritatea fiinţelor umane. Anunnaki sunt 
consideraţi ca fiind adevăraţi maeștri spirituali în galaxie și 
tocmai de aceea, dacă ei ne susţin, aceasta reprezintă implicit 
un fel de „recomandare” pentru alte civilizaţii extraterestre 
avansate, care înţeleg că acest lucru este important. 

La ei se simte cu putere prezenţa spiritualităţii și implicit a 
unei înalte ţinute morale; tocmai de aceea ei mai sunt cunoscuţi 
de multe civilizaţii din galaxie ca fiind „cei veniţi din Spirit”. 
Acolo pe unde trec, ei emană puritatea, forţa acţiunii juste, 
precum și cunoașterea înaltă sub diferite forme. Analogic 
vorbind, ne putem gândi la niște călugări foarte evoluaţi 
spiritual, care sunt demni, dar în același timp sunt și umili și 
plini de înţelepciune. Ei nu atacă, dar dacă sunt atacați, se 
apăra cu o mare eficienţă și înving mereu. 


SFÂRȘIT 


